
Dit  is  telkens,  wanneer  ’n  stuk  geskiedenis  nagevors  word,  'n  belewenis  om  in  die  ou  notuleboeke, 
geskrifte  en  argivalia  mense  van  lank  gelede  weer  na  vore  te  sien  kom,  hulle  as't  ware  te  hoor  praat  en 
hulle  besigwees  en  doenigheid  na  te  gaan.  Dit  was  in  die  besonder  so  met  die  navors,  lees  en 
bestudeer  van  die  geskiedenis  van  die  gemeente  Groot  Marico. 

In  baie  opsigte  is  die  navors  en  opteken  van  die  geskiedenis  van  ’n  gemeente  iets  besonders.  In 
ander  opsigte  weer  is  dit  'n  bietjie  teleur-stellend.  Die  geskiedenis  is  besonders  omdat  dit  gaan  om  die 
lewe,  denke  en  doen  van  mense.  Dit  gaan  om  die  noukeurige  vasstel  van  hulle  doen  en  late,  om  die 
nagaan  van  die  manier  waarop  hulle  deur  hulle  dink-  en  werkkrag  hulle  ideale  nagestreef  en  bereik  het, 
struikelblokke  oorwin  het  of  gefaal  en  tekort  geskiet  het.  En  in  dit  alles  bly  die  gemeente  en  die 
gemeenskap  staan  en  gaan  vooruit . . . soms  ook  nie,  want  dit  is  'n  illusie  dat  die  voortgang  van  die  tyd 
altyd  vooruitgang  beteken. 

Dan  is  'n  gemeentegeskiedenis  soms  weer  teleurstellend  omdat  dit  feitlik  onmoontlik  is  om  uit  die 
notuleboeke  en  besluite  van  die  vergaderings  die  wesenlike  van  die  gemeente  te  peil:  sy  geloof,  sy 
verwagting  en  sy  ideale.  Te  dikwels  laat  die  notuleboeke  die  indruk  dat  die  lewe  van  die  gemeente 
bepaal  is  deur  die  syfertjies  in  die  Kasboek  of  die  formele  besluite  van  'n  vergadering.  Dan  soek  die 
historikus  na  nagelate  preke  en  probeer  iets  hoor  van  die  weerklanke  van  die  gepredikte  Woord.  Want 
uiteindelik  is  die  gemeente  tog  'n  geloofsgemeenskap  wat  rondom  Woord  en  sakrament  versamel  om 
juis  so  en  juis  daar  gelei,  bemoedig  en  getroos  te  word  deur  die  beloftes  van  die  Almagtige  God.  Maar 
dit  alles  blyk  nie  altyd  so  maklik  en  direk  uit  die  argiefmateriaal  nie.  Dan  rys  die  vraag:  wat  is  dan  die 
belangrike?  Die  notule  of  die  prediking?  Waarom  word  die  een  sorgvuldig  bewaar  en  die  ander 
verslaan  in  die  lawaai  van  die  wêreld? 

Hoe  dit  ookal  sy,  die  besigwees  met  die  gemeentegeskiedenis  is  vir  die  kerkhistorikus  altyd  van 
besondere  belang.  Want  oor  en  oor  blyk  dit  dat  die  gewig  van  die  kerkwees  van  die  kerk  by  die 
gemeente  lê.  Dit  blyk  altyd  weer.  Immers  al  die  gewigtige  besluite  van  Kommissies  en  Rade  en 
Vergaderings  is  uiteindelik  maar  ydele  geklets  as  dit  nie  in  die  gemeente  aanvaarding  en  uitvoering  vind 
nie.  Daarom  ook  is  die  gemeente-geskiedenis  so  interessant  en  belangrik. 

In  die  beskryf  van  die  geskiedenis  van  die  gemeente  Groot  Marico  sien  mens  in  die  klein 
gemeenskap  so  iets  van  die  beeld  van  ons  kerk  in  die  midde  van  die  Afrikanervolk  gedurende  die  laaste 
75  jaar.  Dit  is  'n  verhaal  van  swaarkry  maar  ook  van  onwrikbare  geloof,  dit  is  'n  verhaal  van  bou  en 
groei,  van  gebed  en  toewyding,  van  worsteling  en  stryd,  maar  ook  loutering  en  'n  strewe  na 
voortreflikheid.  Hoewel  dit  maar  die  verhaal  van  'n  klein  gemeenskap  is,  weerspieël  dittog  die  aard,  die 
karakter  en  die  geloof  van  kerk  en  volk.  Opvallend  bly  in 
die  geskiedenis  van  die  laaste  75  jaar  die  doelgerigte 
diensbaarheid  waarmee  die  gelowiges  en  die 
ampsdraers  aan  die  gemeente  gebou  het.  Baie  soos 
Moses  van  wie  gesê  is  dat  hy  volhard  het  soos  een  wat  die 
Onsienlike  sien. 

Vir  75  jaar  het  die  gemeente  Groot  Marico  deur  sy 
bestaan  en  werk  in  die  wêreld  ’n  teken  opgerig  van  die 
liefde,  ontferming  en  sorg  wat  die  Almagtige  God 
oopsprei  oordié  wat  aan  Hom  behoort.  Die  hoop  bestaan 
dat  hierdie  oorsig  van  die  geskiedenis  'n  beeld  sal  gee  van 
die  gemeente  se  lewe  en  werk  gedurende  die  laaste  sewe 
dekades.  Mag  dit  so  wees  dat  hierdie  verlede-beeld  die 
gemeente  sal  aanspoor  om  nie  alleen  vas  te  staan  in  sy 
geloof  en  diensbaarheid  aan  die  Drie-enige  God  nie, 
maar  dat  dit  ook  sal  inspireer  om  voort  te  bou  op  die 
grondslaewatgelêis. 

INLEIDING 

Die  gemeente  Groot  Marico,  geleë  in  Noordwes 
Transvaal,  se  geskiedenis  begin  met  die  Voortrekkers  se 
vestiging  in  hierdie  deel  van  die  wêreld.  Die  koms  van  die 
Voortrekkers  is  die  beginpunt  van  ontwikkeling,  die 
skepping  van  ‘n  beskaafde  lewensorde  en  die  vestiging 
van  die  christelike  geloof.  Die  Voortrekkers  wat  hulle  in 
hierdie  deel  van  Noordwes  Transvaal  gevestig  het,  het 
hulle  in  ‘n  leë  wêreld  gevestig  nadat  Mzilikazi  en  sy  volk 
inderhaas  vertrek  het.  Anders  as  Mzilikazi  en  sy 
voorgangers  het  die  Voortrekkers  ‘n  lewensorde  geskep 
en  in  stand  gehou  waarin  die  swart  volke  aan  hulie 
westekant  ook  kon  deel  en  voordeel  trek.  Dit  bly 
merkwaardig  dat  die  geskiedenis-  en  skriflose  volke  van 
Afrika  se  geheue  so  kort  is  oor  voordele  wat  hulie  deel 
geword  het  met  die  koms  van  die  Voortrekkers. 

‘NKORTGESKIEDENIS 

Die  wêreld  oos  en  wes  van  die  Maricorivier  is  eers 
geleidelik  in  die  veertiger-  en  vyftigerjare  yan  die  vorige 
eeu  bewoon  deur  Voortrekkers  wat  daar  plase  uitgesoek 
het.  Die  wêreld  was  in  daardie  dae  leeg  en  dit  hang  saam 
met  die  vroeëre  geskiedenis  van  hierdie  deel  van 
Transvaal. 

Die  eerste  Engelse  sendelinge  wat  hierdie 
wêreld  vanaf  Kuruman  se  sendingstasie  verken  het  om 
nog  plek  vir  sendingstasies  te  soek,  het  in  die  1820's 
afgekom  op  die  Hurutsevolk  wat  in  die  omgewing  van  die 
huidige  Engelsberg  in  twee  groot  statte  gewoon  het.  Die 
Hurutse  is  egter  in  die  vroeë  1820  aangeval,  verslaan  en 
grotendeels  uitgemoor  deur  Mantatisi,  die  vroue-kaptein 
van  die  Wildekatvolk,  oorspronklik  van  die  bolope  van  die 
Caledonrivier.  Die  stam,  verwilder  uit  sy  woonplek,  het  ‘n 
groot  rol  gespeel  in  die  kettingreaksie  van  onderlinge 
stamoorloë  in  die  sentrale  deel  van  Suid-Afrika.  Met  ‘n 
mag  van  ongeveer  40  000  het  die  Wildekatvolk  stam  na 
stam  aangeval,  beroof  en  verstrooi  en  so  ‘n  belangrike  rol 
gespeel  om  die  sentrale  binnelande  van  suidelike  Afrika  in 
daardie  daefeitlikte  ontvoik. 

Nadat  Mantatisi  en  haar  mense  onttrek  het,  het 
van  die  Hurutse  wat  gevlug  het,  weer  aarselend 
teruggekeer.  Teen  die  einde  van  die  twintigerjare  het  die 
gevreesde  Mzilikazi  en  sy  magtige  leërs  en  groot  getal 
volgelinge  egter  opgedaag.  Dan  word  die  Hurutse 
onderwerp  én  ingelyf  in  die  Matabelevolk. 

Mzilikazi  het  hom  en  sy  volk  hier  in  die  Noordwes 
Transvaal  gevestig  en  van  1832  af  ‘n  reeks  statte  gebou 
van  Mosega  in  die  suide  tot  by  Kapain  (eGabeni)  in  die 
noorde.  Hiervandaan  het  Mzilikazi  sy  impies  uitgestuur 
om  die  wêreld  skoon  te  maak.  Die  Matabeles,  so  is 
geskat,  het  teen  1836  ongeveer  60  000  tot  80  000  mense 


getel  en  Mzilikazi  het  ‘n  gebied  van  ongeveer  48  000  vk 
kilometer  besit  en  beheer.  Sy  buiteposte  het  langs  die 
Limpopo-,  die  Maiopo-,  die  Vaal-  en  die  Krokodilrivier  die 
grense  van  die  Matabeleryk  bewaak.  Die  einde  van 
Mzilikazi  se  koninkryk  in  die  Oorvaalse  het  aangebreek  toe 
‘n  impi  onder  ieiding  van  Mkalipi  drie  Voortrekker- 
geselskappe  in  Augustus  1836  langs  die  Vaalrivier 
aangeval  het.  Skaars  twee  maande  later,  in  Oktober,  het 
Mkalipi  met  ‘n  leër  van  ongeveer  300  man  ook  die 
Voortrekkerlaer  by  Vegkop,  naby  die  teenswoordige 
Heilbron,  aangeval.  Dit  was  ‘n  kort  maar  heftige  geveg 
waar  die  ongeveer  veertig  man  onder  leiding  van 
hoofkommandant  Hendrik  Potgieter  en  Sarel  Celliers,  die 
Matabele-  aanval  afgeslaan  het.  Meer  as  400  Matabeie- 
krygers  het  rondom  die  laer  gelê , terwyl  Nicolaas  Potgieter 
en  Piet  Botha  daar  gesneuwel  het.  Die  grootste  terugslag 
vir  die  trekkers  was  egter  dat  die  terugtrekkende  impi  al  die 
vee  in  die  veld  geroof  het  - ongeveer  6 000  beeste  en 
40,000  skape.  Dit  het  daardie  Voortrekkers  van  hulle 
enigste  rykdom  beroof. 

Die  terugslag  is  nie  sondermeer  aanvaar  nie. 
Vroeg  in  Januarie  1837  het  ‘n  sterk  strafkommando  onder 
leiding  van  hoofkommandant  Hendrik  Potgieter  en  Gert 
Maritz  van  Thaba  Nchu  of  Biesberg  uitgetrek.  Op  17 
Januarie  1857  is  die  aanval  op  die  Matabele  krale  by 
Mosega  geloods.  Die  verrassingsaanval  en  die 
beweeglike  perdekommando  het  verwoesting  gesaai  en 
die  Matabeles  daar  op  die  vlug  gejaag.  Hoewel  ongeveer 
6 000  beeste  buitgemaak  is,  het  dit  nog  nie  vir  die  verliese 
vergoed  nie. 

In  November  1837  is  ‘n  tweede  strafekspedisie 
teen  Mzilikazi  uitgestuur,  dié  keer  ‘n  sterk  kommando  van 
by  die  400  man  onder  aanvoering  van  hoofkommandant 
Hendrik  Potgieter  en  kommandant  Piet  Uys.  Die  aanval 
op  Mzilikazi  se  krale  is  op  4 November  geloods  en  na  die 
eerste  suksesvolle  gevegte  is  dit  voortgesit  en  kraal  na 
kraal  is  aangevai.  Een  van  die  beslissende  gevegte  was 
by  Maaierskop  waar  daar  in  ‘n  bloedige  geveg  ongeveer  ‘n 
duisend  Matabele  geval  het.  By  Kopanyeng,  Mzilikazi  se 
hoofstat,  het  ook  ‘n  groot  geveg  plaasgevind  waar 
Mzilikazi  twee  regimente  soldate  op  vegbeeste  ingespan 
het.  Die  Voortrekkers  se  krygsvernuf  was  beter  en  na  ‘n 
paar  uur  se  harde  geveg  het  Mzilikazi  bes  gegee.  Op  11 
November  by  Lotteringskop,  is  die  laaste  geveg  gevoer  en 
weer  moes  Mzilikazi  die  aftog  blaas  nadat  sy  impies  gevlug 
het.  Daarvandaan  het  hulle  aanhou  vlug.  Meer  as  3 000 
Matabeles  het  in  die  beroemde  Nege-daagse  Slag 
gesneuwel,  terwyl  nie  ‘n  enkele  lid  van  die  kommando 
omgekom  hetnie. 

Na  dié  roemryke  Nege-daagse  slag,  seker  één 
van  die  groot  militêre  oorwinnings  van  die  Voortrekkers,  is 

Mzilikazi  se  land  in  besit  geneem  om  te  vergoed  vir  die 
skade  en  lewensverlies  wat  die  Voortrekkers  gelei  het.  So 
het  die  veldslag  minstens  die  sukses  van  die  Groot  Trek 
beteken.  Die  land,  noord  van  die  Vaalrivier,  was  nou 
Voortrekkerland.  Dit  was  toe  ‘n  groot,  leë  land  waarin,  na 
Mzilikazi  en  sy  volk  se  vlug  noordwaarts,  byna  geen  swart 
stammeofvolke  meergewoon  hetnie. 

DIE  EERSTE  AFRIKANER-BEWONERS 

Dit  is  nie  heeltemal  duidelik  presies  wanneer  die  eerste 
Voortrekkers  hier  in  die  wêreld  van  Marico  ingetrek  het 
nie.  Die  feit  dat  die  hele  gebied  noord  van  die  Vaalrivier 
oop  en  sonder  bewoners  was,  het  meegebring  dat  die 
Voortrekkers  hulle  nogal  verspreid  gevestig  het.  Die 
eerste  Voortrekkerdorp  wat  aangelê  is,  was 
Potchefstroom  wat  in  1 838  ontstaan  het.  In  daardie  tyd  is 
ook  'n  nedersetting  gevorm  langs  die  Schoonspruit  waaruit 
Klerksdorp  sou  groei.  Die  oudste  dorpe  noord  van  die 
Vaalrivier  was  agtereenvolgens  Andries  Ohrigstad  (gestig 
1845),  Zoutpansbergdorp,  later  Schoemansdal  (gestig  in 
1848),  Rustenburg  en  Lydenburg  in  1850,  en  Pretoria  in 
1855.  Tog  is  daar  al  in  1846  sprake  van  'n  nedersetting 
langs  die  Magaliesberg  waaruit  Rustenburg  sou  groei. 

Dit  is  interessant  dat  die  Voortrekkervolksraad  in 
1841  kennis  neem  van  ‘n  mededeling  van 
hoofkommandant  Hendrik  Potgieter  dat  daar  dan  reeds 
plase  in  Marico  se  wêreld  uitgegee  is  aan  Voortrekkers. 
HM  Rex  is  egter  die  mening  toegedaan  dat  die  eerste 
Afrikaners  eers  in  die  jare  rondom  1848  in  hierdie  wêreld 
ingetrek  het.  CF  Gronum  noem  die  oudste  intrekkers 
Daniel  van  Vuuren  wat  op  Wilgeboomspruit  begin  boer  het 
en  ongeveer  saam  met  hom  het  Jan  Viljoen  wat  sy  plaas 
Vergenoeg  genoem  het,  Okkert  Oosthuizen  van 
Klaarstroom  en  Hans  Terblanche  van  Uitsig  hier  ingetrek. 
Na  hulle  het  daar  ‘n  reëlmatige  stroom  nuwe  intrekkers 
gekom  om  die  verowerde  gebied  te  beset.  Volgens 
Gronum  het  van  hierdie  mense  reeds  so  vroeg  soos  1838 
hier  ingetrek.  Dan  noem  hy  juis  die  latere  kommandant- 
generaal  JA  Enslin  na  wie  Enselsgerg  vernoem  is.  Hierdie 
eerste  intrekkers  was  die  mense  wat  die  land  skoon-  en 
bewoonbaaar  gemaak  het.  Daarmee  saam  het  hulle  ‘n 
beskaafde  lewensorde  hier  gevestig  en  deur  hulle  lewe  en 
werk  die  grondslae  van  ‘n  christelike  sameleweing 
gevestig  wat  vir  die  eerste  maal  paat  en  perk  aan  die 
barbarisme  van  Afrika  gestel  het. 

Hierdie  gebied  wat  geleidelik  uitgebrei  het,  het 
kerklik  gesproke,  van  die  begin  af  gegeld  as  ‘n  deel  van  die 
gemeente  Potchefstroom.  Die  gemeente  Potchefstroom 
is  in  1842  gestig  deur  ds  Daniël  Lindley,  die  Amerikaanse 
sendeling  wat  deur  die  Voortrekkervolksraad  in 
Pietermaritzburg  as  predikant  van  die  Voortrekkers 
aangestel  is.  In  1844  het  ds  Lindley  die  oostelike 
buitewyke  van  die  Marico-wêreld  ook  besoek  toe  hy  êrens 
in  Rustenburg  se  kontrei  kerk  gehou  het. 

Geleidelik  het  daar  ook  kerklike  orde  in  hierdie 
samelewing  gekom  en  word  kommandant  JG  Mocke  as 
ouderling  van  Marico  saam  met  twee  diakens,  N Roets  en 
CJ  Grobler  gekies.  Kerklike  bediening  het  eintlik  nie 


bestaan  nie,  want  daar  was  nie  ‘n  predikant  in  Transvaal 
nie.  Die  gemeentelede  moes  hulleself  maar  grotendeels 
versorg  en  het  dit  gedoen  deur  reëlmatige  huisgodsdiens 
en  deur  Sondae  self  kerk  te  hou  en  dan  preke  te  lees  uit 
die  preekbundels  wat  hulle  gehad  het.  Die 
Voortrekkervadere  het  hiervoor  veral  gebruik  gemaak  van 
preekboeke  en  ander  godsdienstige  leesstof  uit  die 
Nederlandse  Nadere  Reformatie-beweging.  Uit  die  aard 
van  die  saak  was  die  ou  Nederlandse  Bybel,  die 
sogenaamde  Statenvertaling  van  1636,  hulle  Bybel. 
Daarby  het  hulle  die  Psalms-  en  Gesangeboek  gehad  en 
verskillende  kategismusse,  onder  andere,  die 
Heidelbergse  Kategismus. 

OOR  DIE  KERKLIKE  VOORGESKIIEDENIS 

Met  die  koms  van  ds  Dirk  van  der  Hoff  vanuit  Nederland  na 
Potchefstroom  in  1853,  het  Marico,  as  deel  van  die 
gemeente  Potchefstroom,  nou  ook  ‘n  predikant gehad.  Dit 
het  so  gebly  totdat  die  gemeente  Zeerust-Marico  in  Junie 
1 87 1 gestig  is  en  die  Volksraad  hier  in  1 872  ‘n  nuwe  distrik 
geproklameerhet. 

Ds  Dirk  van  der  Hoff  was  ‘n  buitengewone 
toegewyde  predikant  wat  met  volhardende  ywer  sy 
gemeentes  bearbei  het.  As  in  aanmerking  geneem  word 
dat  hy  met  'n  ossewa  gereis  het  in  dié  wêreld  waar  daar 
skaars  paaie  was  en  waar  hy  meestal  in  die  veld  moes 

slaap,  is  dit  duidelik  dat  sy  toewyding  hom  in  staat  gestel 
het  om  alle  ongerief  te  bowe  te  kom.  Ds  Van  der  Hoff  se 
eerste  besoek  aan  Marico  se  wêreld  was  in  Desember 
1853  saam  met  ouderling  FG  Wolmarans.  Daarvandaan 
het  hy  Marico  reëlmatig  besoek  om  kerk-  en 
nagmaaldienste  te  hou,  jongmense  belydenis  van  geloof 
te  laat  aflê  en  kinders  te  doop.  Vanaf  1 856  was  oudl  GC 
Snyman,  die  katkiseermeester  van  Marico,  die 
kerkraadslid  wat  ds  Van  der  Hoff  met  sy  besoeke  aan 
Marico  bygestaan  het.  Aanvanklik  is  maar  op  die  plase 
kerk  gehou,  want  daar  was  nog  nie  ‘n  dorp  en  ‘n  kerkgebou 
nie.  Een  van  die  bekende  kerkplekke  was  die  plaas 
Driefontein  van  oudl  HL  Joubert. 

Met  die  stigting  van  die  dorp  Zeerust  in  1866- 
1867  deur  Diederick  Jacobus  Coetsee,  het  daar  ‘n  vaste 
middelpunt  vir  die  gemeenskap  langs  die  Groot-  en  Klein 
Marico  ontstaan.  Met  die  stigting  van  die  dorp  is  oók  begin 
met  die  bou  van  ‘n  kerk  en  in  1869  is  pres  MW  Pretorius 
uitgenooi  om  die  hoeksteen  van  die  kerkgebou  te  lê  . Die 
president  kon  weens  ander  ampspligte  nie  die  taak  uitvoer 
nie  en  ds  Van  der  Hoff  het  toe  dié  taak  verrig . Hoe  lank  die 
boumeester,  Walter  James  Seymore,  aan  die  kerk  gebou 
jhet,  is  nie  meer  bekend  nie,  maar  in  1871  was  die 
! kerkgebou  al  in  gebruik. 


1875-1 923 IN  MARICO  SE  KERKLIKE  GEMEENSKAP 

Die  voorgeskiedenis  van  die  gemeente  Groot  Marico  wat 
in  1923  gestig  is,  is  grotendeels  die  geskiedenis  van  die 
gemeente  Zeerust.  Groot  Marico  was  immers  tot  1923 
deel  van  Zeerust.  Daarom  hoef  dié  voorgeskiedenis  nie 
hier  behandel  te  word  nie.  HM  Rex  het  in  1971  die 
interessante  boek  gepubliseer,  Die  voorgeskiedenis  en 
geskiedenis  van  die  Nederduitsch  Hervormde  gemeente 
Zeerust  (Marico),  waarin  die  verhaal  van  die 


Zeerust-Marico  is  in  1871  as  gemeente  van  die 
Nederduitsch  Hervormde  Kerk  gestig.  Omdat  ons  kerk, 
kragtens  die  Grondwet  van  die  ZAR  van  1858,  staatskerk 
was,  het  dit  beteken  dat  die  owerheid  die 
predikantstandplaas  gefinansier  het.  Telkens,  met  die 
proklamasie  van  ‘n  nuwe  distrik,  het  die  owerheid  ook 
voorsiening  gemaak  vir  die  aanstelling  en  versorging  van 
‘n  predikant  en  landdros.  Die  nuwe  distrik  en  die  nuwe 
gemeente  se  grense  was  dan  dieselfde.  Die  distrik  Marico 
is  in  Oktober  1871  deur  die  Volksraad  geproklameer.  Die 
Algemene  Kerkvergadering  van  Junie  1871  het  nog  voor 
die  Volksraadbesluit  die  stigting  van  die  gemeente  Marico 
goedgekeur.  Na  die  stigting  van  die  gemeente,  het  ds  Van 
der  Hoff  die  gemeente  tot  1875  bearbei  toe  die  eerste 
predikant,  ds  JC  de  Vries,  daar  bevestig  is. 

voorgeskiedenis  van  Groot  Marico  uitvoerig  beskrywe 
vjoró. 


Miskien  kan  net  op  die  volgende  gewys  word.  In 
1875het  ds  JC  de  Vries, ‘n  predikant  van  die  Nederduits 
Gereformeerde  Kerk,  die  eerste  predikant  van  Zeerust 
geword.  Dit  was  nie  'n  verstandige  beroep  nie,  want 
skaars  tien  jaar  later  het  ds  De  Vries  ook  die  Zeerust- 
gemeente  probeer  inlei  in  die  Kerkvereniging  tussen  die 
Nederduitsch  Hervormde  en  Nederduits  Gereformeerde 
Kerke,  wat  van  1882  onder  bespreking  gekom  het.  Die 
poging  tot  kerkvereniging  was  ook  ‘n  poging  om  die 
Kaapse  NG  Kerk  ‘n  sterker  vastrapplek  in  die  ZAR  te  gee 
om  sodoende  die  politieke  koers  van  president  SJP  Kruger 
te  probeer  dwarsboom.  Hoewel  die  kerkvereniging  in 
1885  deurgevoer  is,  het  daar  ‘n  sterk  groep  Hervormde 
gemeentes  met  die  meerderheid  van  hulle  kerklike  geboue 
en  lidmate  uit  die  kerkvereniging  ontsnap. 

Die  gemeentes  Zeerust  en  Rustenburg  het  toe,  in 
kombinasie,  ds  Jac  van  Belkum,  uit  Nederland  beroep  wat 
in  Junie  1891  in  Zeerust  bevestig  is.  Ds  Van  Belkum  het 
predikant  van  Zeerust  gebly  tot  in  1898  toe  ds  J Beyer  na 
Zeerust,  in  kombinasie  met  Lichtenburg,  beroep  is.  Ds 
Beyer  het  egter  in  Mei  1899  ‘n  beroep  na  Standerton 
aangeneem  ter  wille  van  sy  vrou  se  gesondheid.  So  was 
Zeerust  weer  vakant. 


Op  11  Oktober  1899  het  die  Engelse  oorlog 
uitgebreek,  ‘n  oorlog  wat  Engeland  op  die  ZAR  afgedwing 
het  ter  wille  van  die  goud  van  die  Witwatersrand.  Dit  was 
ook  ‘n  oorlog  waarin  Engeland  sy  bes  probeer  het  om  die 
Boerevolk  uit  te  wis  en  sy  land  in  ‘n  woestyn  te  verander. 

Op  7 November  1902  het  die  Kerkraad  van 
Zeerust  - ses  ouderlinge  en  ses  diakens  - op  Vergenoeg 
byeengekom  onder  voorsitterskap  van  die  konsulent  ds 
Jac  van  Belkum  om  weer  die  reorganisasie  van  die 
gemeente  ter  hand  te  neem.  Na  die  oorlog  het  die 
gemeente  uit636  lidmate  bestaan,  terwyl  109jong  mense 
nog  belydenis  van  geloof  moes  afle  en  by  ‘n  100  kinders 
gedoop  moes  word.  Terselfdertyd  is  besluit  om 
tugmaatreëls  teen  die  hensoppers  ên  joiners  in  te  stel  wat 
tydens  die  oorlog  teen  hulle  volk  gedraai  het.  Die  jare  na 
die  oorlog  was  moeilik,  die  gemeentelede  verarm  as 
gevolg  van  die  oorlog,  terwyl  die  afwesigheid  van  'n 
predikant  ook  die  weeropstaan  moeilik  gemaak  het. 

In  1907  word  prop  Pieter  van  Drimmelen  na 
Zeerust  beroep  en  in  Maart  1907  daar  bevestig.  Op  talle 
maniere  het  die  pastoriepaar  hard  gewerk  om  die 
gemeente weer op  te  rig.  Toe  die  Van  Drimmelens  aan  die 
einde  van  1914  na  Pietersburg  vertrek  het,  was  die 
gemeente  weer  aan  die  gang. 

Ds  Van  Drimmelen  is  in  1915  as  predikant 

opgevolg  deur  prop  Simon  Vermooten  wat  in  1919  ‘n 
beroep  na  Potchefstroom  aangeneem  het.  Daarna  was 
die  gemeente  tot  1922  vakant  toe  ds  HP  Wolmarans  as 
predikant  van  die  gemeente  bevestig  is.  Ds  Wolmarans 
en  sy  eggenote  moes  hard  in  die  gemeente  werk  omdat  die 
finansiële  posisie  van  die  gemeente  alles  behalwe 
rooskleurig  was.  Die  droogtes  en  depressie  van  die 
twintigerjare  en  die  feit  dat  baie  lidmate  nog  geworstel  het 
om  na  die  oorlog  weer  op  die  been  te  kom,  het  die  posisie 
van  die  gemeente  nie  makliker  gemaak  nie.  Dit  is 
interessant  om  te  let  op  die  volgende  opmerking  van  HM 
Rex;;  "Vanaf  1923  is  aangedring  op  ‘n  grondige 
bestudering  van  die  kerkgeskiedenis  deur  die  katkisante 
sodat  hulle  hul  plig  as  lidmate  beter  kan  nakom,  die 


beginsels  van  die  Ned  Hervormde  Kerk  kon  leer,  en  dat 
daardeur  vreemde  invloede  uit  die  gemeente  geweer  kon 
word ...." 


Dit  is  ook  in  hierdie  jare  dat  die  notules  van  die 
kerkraadsvergaderings  in  Afrikaans  opgeteken  is.  Tot  op 
daardie  stadium  is  dit  nog  ín  Nederlands  gedoen,  want  die 
ouer  lidmate  het  almal  nog  hulle  onderwys  in  Nederlands 
ontvang.  As  die  plaaslike  onderwyser,  CB  Otto,  in  1922 
skriba-kassier  van  die  gemeente  word,  is  dit 
vanselfsprekend  dat  die  notules  dan  in  Afrikaans  geskryf 
word. 

Die  ou  gemeente  Marico  (Zeerust)  was  aanvanklik  ’n  wyd 
uitgestrekte  gemeente  omdat  dié  deel  van  die  wêreld  nog 
niebaiedig bewoon was nie.  In  1913word daartoetussen 
Rustenburg  en  Marico  die  gemeente  Swartruggens  gestig. 
Toe  was  die  wesgrens  van  Marico  die  Groot  Maricorivier. 

Die  gelowiges  wat  hier  aan  die  Groot  Maricorivier 
gewoon  het,  was  van  die  dae  van  ds  Van  der  Hoff  gewoond 
daaraan  dat  Wonderfontein,  een  van  die  plase  van 
Francois  Jacobus  Joubert  en  sy  eggenote  Hester  CN 
Bothma,  die  kerkplek  was.  Hierdie  Voortrekkergesin  het 
hulle  al  in  1849  in  hierdie  wêreld  gevestig.  Nie  alleen  was 
F J Joubert  vir  baie  jare  ouderling  van  die  gemeente  Marico 
nie,  maar  in  die  tagtigerjare  was  hy  ook  Volksraadslid.  In 
die  onrustige  dae  van  die  kerkvereniging  van  1885  en  die 
tyd  daarna  toe  die  vereniging  weer  uitmekaargeval  het, 
was  die  Joubert-familie  een  van  die  families  wat  vas  by  die 
Hervormde  kerk  gestaan  het. 

In  1895  is  oudl  FJ  Joubert  oorlede  en  in  1900  sy 
eggenote.  Hulle  kleinseun,  PS  van  den  Berg,  was  een  van 
die  eerste  kerkraadslede  van  Groot  Marico  en  in  die 
beginjare  een  van  die  groot  weldoeners  van  die  gemeente. 
Die  huidige  kerklike  eiendomme  van  die  gemeente  op  'n 
deel  van  die  plaas  Wonderfontein,  beteken  dat  dit  een  van 
die  oudste  kerkplekke  in  Transvaal  is  wat  nog  voortdurend 
vir  kerklike  doeleindes  gebruik  word. 

In  1 923  se  Aimanak  skryf  prof  SP  Engelbrecht  in 
hierdie  verband:  'Het  is  soms  alsof  die  vroege  geslachten 
ons  toeroepen  zoals  een  Paulus  aan  Timotheus  heeft 
toegeroepen:  "bewaar  het  pand  u toebetrouwd".  Dat 
pand,  dat  zij  in  het  midden  van  ons  volk  als  een  kostbaar 
bezit  ons  ongeschonden  hebben  overhandigd.  Vraag 
naar  de  oude  paden,  naar  het  geloof  ons  door  de  heiligen 
overgeleverd.  De  oude  Voortrekker  geslachten  zijn 
heengegaan,  en  hoe  zullen  wij  jongeren  hun  erfenis 
behandelen?' 

Wonderfontein  as  kerkplek  en  as  'n  versamelpunt 
van  die  gelowiges  wat  in  die  omgewing  van  die  Groot 
Maricorivier  gewoon  het,  het  daartoe  gelei  dat  die 
gemeente  Marico  (Zeerust)  in  1922  'n  gedeelte  van 
Wonderfontein  gekoop  het  om  dáár  'n  skoolkoshuis  op  te 
rig.  In  daardie  selfde  jaar,  op  7 Maart  1922  het  die 
Kerkraad  van  Marico  (Zeerust)  besluit  om  'n  afdeiing, 
Groot  Marico,  in  die  gemeente  te  skep.  Die  kerkraadslede 
van  die  afdeling  Groot  Marico  sou  terselfdertyd  ook  die 
beheerliggaam  van  die  skoolkoshuis  wees.  Die  afdeling 
Groot  Marico  sou  uit  vyf  wyke  bestaan  en  die 
kerkraadslede  was  die  ouderlinge  JF  van  Staden,  PS  van 
den  Berg,  FJ  Naude,  HJ  Coetzee  en  CC  Mans.  Die 
diakens  was  SJ  du  Plessis,  GJ  Labuschagne,  SP  Naude, 
AG  Oberholzer  en  W Coetzee.  Die  skep  van  hierdie 
afdeling  in  die  gemeente  Marico  (Zeerust)  was  maar  die 


voorbereiding  van  die  stigting  van  'n  afsonderlike 
gemeente.  Die  afstigting  was  nie  juis  op  'n  baie  geieë 
tydstip  om  'n  nuwe  gemeente  in  die  lewe  te  roep  nie.  In  'n 
verslag  van  die  vergadering  van  die  Westelike  Ring  wat  op 
16  April  1923  in  Lichtenburg  gehou  is,  is  gesê:  'Uitvoerig 
werden  de  financiën  besproken  ...  maartevens  herinnerd 
aan  de  groten  momentelen  nood  door  droogte  en 
sprinkanen,  waardoorvooralwestelikTransvaal  geteisterd 
werd  ....'  Dit  was  inderdaad  nie  'n  maklike  tyd  nie  want  dit 
was  maar  twintig  jaar  na  die  Engelse  Oorlog.  Deur  die 
Engelse  se  manier  van  oorlogvoer  was  die  hele  land 
verwoes,  meeste  plaashuise  was  afgebrand  of  opgeblaas 
met  dinamiet,  al  die  vee  is  doodgemaak  en  selfs  die 
plaasimplemente  is  verniel.  Dit  het  beteken  dat  die 
terugkerende  burgers,  vv/at  sonder  enige  vergoeding  aan 
die  oorlog  deelgeneem  het,  as't  ware  van  voor  af  moes 
begin  om  'n  bestaan  te  maak  en  die  plase  op  te  bou.  Geld 
was  skaars  en  die  bietjie  skadevergoeding  wat  die 
Engelse  moes  uitbetaal,  het  eerder  by  die  joiners  en 
hensoppers  uitgekom  as  by  die  bittereinders.  Dit  was  'n 
tyd  van  armoede  en  swaarkry.  Een  van  die  onuitgesproke 
redes  vir  die  afstigting  was  seker  dat  in  die  kerk  besef  is  dat 
by  die  gebrek  aan  rygoed,  dit  nodig  was  om  die  eredienste 
te  versprei  na  daar  waar  die  mense  was.  So  was  dit  baie 
lank  in  ons  kerk  die  gewoonte  dat  net  één  maal  per  maand 
'n  diens  op  die  dorp  in  die  kerkgebou  gehou  is  en  op  die 
ander  Sondae  is  daar  in  die  wyke  dienste  gehou.  Die 
lidmate  kon  nie  by  die  kerk  uitkom  nie  en  daarom  moes  die 
predikant  op  Sondae  maar  twee  of  drie  buitedienste  hou. 
Slegs  met  Nagmaalsgeleenthede  is  al  die  dienste  in  die 
kerkgebou  gehou.  Dit  was  waarskynlik  een  van  die  redes 
waarom  'n  nuwe  gemeente  langs  die  Groot-  Marico  rivier 
gestig  is  om  sodoende  'die  kerk'  na  die  mense  te  bring. 

By  die  Ringsvergadering  van  16  April  1923  het 
die  Ringsvergadering  op  'n  voorstel  van  Zeerust  besluit  om 
'...  aan  de  Ringskommissie  opdracht  te  geven  om  'n 
besluit  te  nemen  tot  het  al  of  niet  afstichting  van  de  afdeling 
Groot  Marico,  ressorterende  onder  de  gemeente  Zeerust.' 
Reeds  in  sy  voorstel  aan  die  Ring  het  die  kerkraad  van 
Zeerust  ook  die  grenslyn  tussen  Zeerust  en  Groot  Marico 
aangedui. 

Met  die  Nagmaalnaweek  van  18-19  Mei  op 
Wonderfontein  is  die  saak  van  afstigting  bespreek  en  deur 
die  Kerkraad  aan  die  Gemeentevergadering  voorgelê. 
Daar  is  toe  formeel  op  1 9 Mei  1 923  besluit  om  af  te  stig  en 
ds  HP  Wolmarans,  die  predikant  van  Zeerust,  het  die 
gemeente  geluk  toegewens  met  die  stigting.  Aangesien 
dit  die  afstigting  en  selfstandigwording  van  'n  bestaande 
afdeling  van  die  gemeente  Zeerust  was,  is  daar  toe  nie 
eers  kerkraadslede  gekies  en  bevestig  nie.  Ook  is, 
merkwaardig  genoeg,  nooit  formeel  besluit  om  'n  nuwe 

standplaas  te  skep  en  'n  predikant  te  beroep  nie.  Ds 
Wolmarans  het  in  1926,  toe  die  saak  onder  bespreking 
was,  dit  so  verduidelik: ' ...die  ou  gemeente  van  Marico  het 
’n  predikant,  naamlik  ds  Wolmarans,  beroep,  en  die 
gemeente  het  later  opgesplit  in  die  vorm  van  'n 
kombinasie.  Dus  is  ds  Wolmarans  nog  predikant  van 
altwee  gemeentes.'  Dit  was  egter  tegnies  gesproke,  nie 
korrek  nie,  want  Groot  Marico  was  van  19  Mei  1923  af  'n 
nuwe  gemeente.  Die  kerkregtelik-korrekte  weg  was  dat 
kerkraadslede  vir  die  nuwe  gemeente  gekies  en  bevestig 
moes  word,  want  die  bestaande  kerkraadslede  is  deur  die 
gemeente  Zeerust  gekies  en  daar  bevestig.  Daarna  moes 
die  Gemeentevergadering  'n  standplaas  geskep  het  en 
aan  die  Kerkraad  opdrag  gegee  het  om  te  beroep.  Dan 
moes  'n  kombinasie-ooreenkoms  met  Zeerust  bereik  word 
sodat  ds  Wolmarans  as  predikant  van  Groot  Marico 
beroep  en  bevestig  kon  word.  Die  Kerkraad  en  gemeente 
het  egter  nie  aan  al  die  formele  vereistes  aandag  gegee 
nie  en  sommer  kortpad  gevat.  Omdat  almal  dit  so  aanvaar 
het  en  geen  dispuut  daaroor  ontstaan  het  nie,  het  die  saak 
so  deurgegaan.  Miskien  lê  hier  die  oorsprong  van  die 
nogal  koddige  gewoonte  in  ons  kerk  om  eers  'n  ding  te 
doen  en  dan  agterna  te  kyk  of  dit  alles  met  die  kerkorde,  die 
formele  lewensreël  van  die  kerk,  ooreenkom! 

!n  ieder  geval,  by  hierdie  geleentheid,  is  oudl  JF 
van  Staden  as  vise-voorsitter  van  die  Kerkraad  verkies,  br 
Cor  B Otto,  ’n  onderwyser,  as  die  skriba-kassier  en  br  PS 


Oudl.  J.  F van  Staden 


van  Staden  as  die  koster.  ’n  Finansiële  kommissie  en  'n 
Boukommissie  is  ook  aangewys.  Daarby  is  besluit  dat  ‘n 
kombinasie  voorlopig  vir  twee  jaar  met  Zeerust  gesluit  sal 
word. 

In  sy  gelukwens-woord  met  die  afstigting  het  ds 
Wotmarans  ook  gesê:  Hy  wys  op  die  slapheid  van  die 
Christendom  en  druk  ernstig  daarop  dat  Groot  Marico  met 
meer  moed  sal  werk  en  ook  ywerig  sal  wees.  Hy  wil  hê  dat 
Groot  Marico  'n  voorbeeld  sal  wees  vir  ander  suster- 
gemeentes.' 

So  het  daar  tussen  Zeerust  en  Swartruggens, 
wat  al  in  1913  tot  stand  gekom  het,  'n  nuwe  gemeente  na 
vore  getree.  Met  die  stigting  van  die  gemeente  het  die 
gemeente  466  belydende  lidmate  getel  terwyl  die  getal 
saam  met  die  dooplidmate  1350  was.  Dit  was  dus 
getalsgewys  'n  redelike  gemeente  en  die  gemeente  het 
mettertyd  gegroei.  Met  die  afstigting  is  die  gemeente 
Marico  (Zeerust)  byna  in  die  helfte  gedeel,  want  Marico  het 
voor  die  afstigting  946  belydende  lidmate  gehad  met  'n 
totale  getal  lidmate  van  2051 . Na  die  afstigting  het  Zeerust 
nog  480  lidmate  getel. 

Die  eerste  10-15  jare  sou  moeilike  jare  wees 
omdat  die  gemeenskap  as't  ware  moes  leer  om  'n 
selfstandige  gemeente  te  wees  en  huile 
verantwoordelikhede,  ook  op  finansiële  gebied,  na  te  kom. 
Dit  het  nie  aldae  ewe  maklik  gegaan  nie.  In  die  Almanak 

van  1923  skryf  die  ou  kerkvader,  ds  Jac  van  Belkum  'n 
artikeltjie:  Wie  moeten  voor  het  geld  zorgen  in  de  Kerk? 
Dan  skryf  hy  die  insiggewende  opmerkings:  'Maar  dat  de 
diaken  dit  werk  (die  insamel  van  die  offergawes)  moet 
doen,  heeft  een  zeer  grote  schaduwzijde  en  wel  deze:  dat 
daardoor  bij  de  gemeente  de  mening  is  ontstaan,  dat 
onderhoud  van  kerk  en  leeraren  een  vrijwillige  zaak  is, 
evenals  het  geven  van  aalmoezen  en  offers. 

Tot  welke  treurige  toestanden  die 
"vrijwilligheidsgedachte"  aanleiding  heeft  gegeven,  wordt 
openbaar  in  het  gesukkel  om  voor  de  uitwendige  bezigheid 
der  kerk  de  nodige  middelen  te  krijgen.  Op  dit  gebied  is  de 
toestand  allertreurigst  en  ellendig....' 

Terselfdertyd  kan  in  gedagte  gehou  word  dat 
selfs  tot  in  die  dertigerjare  baie  lidmate  letterlik  nie  geld 
gehad  het  nie!  Baie  boere  het  met  ruilhandel  daarvoor 
vergoed  en  op  die  basaarlyste  het  die  kollektante  dikwels 
meer  mielies,  koring  en  beeste  gekry  as  kontantgeld.  Die 
verarming  van  die  Afrikaner,  ook  in  die  jare  na  die  oorlog, 
het  'n  swaar  las  op  kerk  en  volk  geplaas.  In  1923  nog  het 
die  Afrikaanse  kerke  'n  landwye  petisie  laat  onderteken 
waarin  aan  die  regering  gevra  is  om  'de  armen-blanke 
vraagstukzo  spoedig  en  zo  doeltreffend  als  mogelik  is,  op 
te  lossen  ....'  Dit  het  egter  nie  so  maklik  gegaan  nie.  In'n 
sekere  sin  is  die  arm-blanke  vraagstuk  eers  in  die  laat 
veertiger  en  vyftigerjare  'opgelos'  toe  'n  welvaartsgolf  oor 
die  land  gespoel  het.  Dit  is  teen  dié  agtergrond  wat  die 
gemeente  se  aanvanklike  stryd  met  finansies  en  middele 
gesien  moetword. 

FRANCOISJACOBUSJOUBERT 

Hierdie  ou  Voortrekker,  in  die  omgang  bekend  as  Vaal 
Frans,  is  op  25  Januarie  1 826  gebore  en  later  getroud  met 
Hester  Christina  Nicolasma  Bothma.  Hierdie  twee 
Voortrekkers  wat  die  stryd  en  swaarkry  van  die  Groot  Trek 
geken  het,  het  hulle  ongeveer  in  1849  in  hierdie  deel  van 
die  wêreld  gevestig.  Hy  was  jarelank  ouderling  van  die 
gemeente  Marico  (Zeerust)  en  sy  plaas  Wonderfontein 
was  een  van  ds  Dirk  van  der  Hoff  se  kerkplekke  wanneer 
hy  hier  huisbesoek  gedoen  en  dienste  gehou  het. 

In  1875  is  ds  JC  de  Vries  van  die  NG  Kerk  in  die 
Kaap  na  Marico  (Zeerust)  beroep  en  dit  is  bekend  dat  hy  en 
oudl  Vaal  Frans  Joubert  nie  gestryk  het  nie.  In  1 884  is  ds 
De  Vries  terug  Kaapkolonie  toe.  Met  die  poging  tot 
vereniging  van  ons  kerk  met  die  NG  Kerk  in  die  ZAR,  het 
oudl  Joubert  sterk  weerstand  gebied.  Dit  het  toe  'n  hele 
harwarveroorsaak. 

In  1889  het  die  gemeente  'n  kommissie  gekies 
om  die  stoflike  besittings  van  die  gemeente  te  beheer  en 
om  te  sien  na  die  belange  van  die  Hervormers.  Dit  was 
hierdie  kommissie  wat  toe  vir  ds  MJ  Goddefroy  uitgenooi 
het  om  op  Zeerust  te  kom  kerk  hou  en  die  gemeente  weer 
in  te  skakel  by  die  Hervormde  Kerk.  Ds  Goddefroy  het  toe 
weer  kerkraadslede  laat  kies  en  hulle  bevestig  en  die 
gemeente  so  weer  op  'n  vaste  voet  geplaas. 

Daar  was  daarna  nogal  heelwat  stryd  oor  die 
besit  van  die  kerkgebou  op  Zeerust,  maar  uiteindelik  is  die 
kerkgebou  weer  aan  die  gemeente  teruggegee  en  het  die 


rus  teruggekeer.  Oudl.  Vaal  Frans  Joubert  het  tot  sy  dood 
in  1 895  die  gemeente  as  ouderling  gedien. 

Sy  eggenote  is  op  5 Augustus  1900  op 
Wonderfontein  oorlede.  Omdat  dit  oorlog  was,  was  sy 
stoksiel-alleen  met  net  haar  kleinseun  PS  van  den  Berg  by 
haar.  Hy  moes  toe  alleen  sy  ouma  begrawe. 

Oudl  Vaal  Frans  Joubert  en  sy  vrou  het  geweldig 
baie  vir  die  gemeente  gedoen.  Daardie  tradisie  is  deur  sy 
kleinseun  PS  van  den  Berg  en  ander  familielede 
voortgesit. 

FJ  NAUDé 

Francois  Jacobus  Naudé  is  op  1 0 September  1819  gebore 
op  Graaff-Reinet.  Hy  was  een  van  die  manne  wat  vroeg  in 
1 838  saam  met  komdt-gen  AWJ  Pretorius  Natal  toe  getrek 
het  om  die  Voortrekkers  daar  by  te  staan.  As  19-jarige 
seun  het  hy  aan  die  Slag  van  Bloedrivierdeelgeneem.  Na 
die  Slag  van  Bloedrivier  was  Naudé  die  man  wat  elke  mêre 
die  komdt-generaal  moes  bystaan  en  sy  hand,  waar  hy 
met  'n  assegaai  gesteek  was,  skoonmaak  en  verpleeg. 
Na  die  Slag  van  Bloedrivier  was  hy  ook  by  toe  Retief  en  sy 
sewentig  man  se  bene  gevind  en  begrawe  is.  Daarna  het 
hy  nog  deelgeneem  aan  die  Slag  by  Opate-kloof  voordat 
die  kommando  teruggedraai  het. 

FJ  Naudé  het  hier  in  Groot  Marico  se  wêreld 
ingetrek  toe  die  wêreld  nog  woes  was.  Hy  het  hom  op  die 
plaas  Rietvlei  gevestig.  Gedurende  die  Engelse  Oorlog, 

toe  hy  al  oud  was,  het  die  Engelse  hom  weggevoer  na 
Vryburg  waar  hy  in  November  1901  in  die 
konsentrasiekamp  dood  is.  Sy  sewe  seuns  het  in  Groot 
Marico  se  wêreld  bly  woon  en  kerk  en  gemeenskap  met 
ywergedien. 

PHILLIPPUS  THEUNIS  VAN  STADEN 

PT  van  Staden,  gebore  in  1809,  was  'n  swaer  van  die 
bekende  Vaal  Frans  Joubert.  Hy  was  getroud  met  Vaal 
Frans  se  suster,  Johanna  Catharina  Joubert.  Onder  die 
Voortrekkers  was  PT  van  Staden  ’n  leiersfiguur.  Reeds  in 
1 839  word  hy  gekies  as  lid  van  die  Volksraad  in  Natal.  Na 
die  Engelse  se  anneksasie  van  Natal  het  hy  ook  die 
Gelofteland  verlaat  om  hom  in  die  verowerde  gebied, 
noord  van  die  Vaalrivier,  te  vestig. 

Hy  en  sy  familie  het,  waarskynlik  vanweë  sy 
verwantskap  met  Vaal  Frans  Joubert,  hulle  ook  in  Marico 
se  wêreld  gevestig.  Aanvanklik  woon  hy  op  Weltevreden 
maar  later  op  Vergenoegd,  waar  sy  eggenote  in  1 895  en  hy 
in  1898  oorlede  is.  PT  van  Staden  se  oudste  seun,  wat 
dieselfde  name  as  sy  vader  gedra  het,  was  in  die  ou  ZAR 
nog  lid  van  die  Volksraad.  Hy  het,  saam  met  sy  oom,  Vaal 
Frans  Joubert,  in  die  dae  na  die  mislukte  poging  tot 
kerkvereniging  in  1885,  nog  'n  belangrike  rol  gespeel  om 
die  Hervormde  gemeente  te  behou. 


COR.B.  OTTO 

Cornelis  Bredenkamp  Otto  is  op  13  Desember  1883  in  die 
Marico  distrik,  naby  die  dorp  Zeerust,  gebore.  Van  sy 
jonmenslewe  is  min  bekend.  Op  27  September  1904  tree 
hy  in  die  huwelik  met  Anna  Margaretha  Grobler  (Magrieta). 
Uit  die  huwelik  word  ses  kinders  gebore,  vyf  dogters  en 
een  seun. 

Nadat  hy  by  verskeie  plaasskooltjies  onderwys 
gegee  het,  word  hy  aangestel  by  die  nuut  gestigte  Groot 
Marico  Intermediêre  Skool,  ‘n  skool  tot  en  met  std  Agt, 
waar  hy  dan  ook  afgetree  het.  Hoewel  hy  nie  as 
kerkraadslid  gedien  het  nie,  was  hy  aangewys  as  die 
eerste  voorleser  van  die  gemeente  Groot  Marico,  en 
mettertyd  dien  hy  ook  as  skriba.  Baie jare  laterword  hy  as 
ouderling  verkies,  ‘n  amp  wat  hy  met  groot  waardigheid 
bekleehet. 

In  my  geestesoog  sien  ek  nog  Oom  Kerneels  wat 
onder  die  derde  gelui  die  saal,  wat  as  kerkgebou  gedien 
het,  binne  stap.  Nadat  hy  sy  boeke  reggeskuif  het  op  die 
katedertjie,  het  sy  linkerduim  en  voorvinger  outomaties  in 
sy  onderbaadjie  se  linkersak  vasgehak  totdat  sy  taak 
afgehandel  was.  Tant  Magrieta  moes  daardie 
onderbaadjiesak  gereeld  versterk. 

Jongmense  en  kinders  was  baie  lugtig  vir  hierdie 
strenge  oubaas,  maar  soos  hulle  ouer  geword  het,  het 
hulle  die  ware  mens  agter  die  streng  voorkoms  ontdek.  ‘n 
Patharg  wat  vriendelik  en  behulpsaam  was  met  'n  oop  oor 
vir  die  probleme  van  die  jongeres.  Hoe  beter  jy  hom  leer 

ken  het  hoe  gemoedeliker  kon  jy  met  hom  gesets.  Op  'n 
humoristiese  manier  kon  hy  fyn  spot  op  'n  wyse  wat  hom 
gelief  gemaak  het.  Hy  was  ook  ‘n  meester  met  die  viool  en 
strykstok.  Met  die  1938  Ossewatrek  het  hy  en  wyle  mev. 
Fourie  ‘n  lewendige  orkessie  op  die  been  gebring  wat  die 
feesgangers  met  lewendige  musiek  vergas  het. 

Sy  eggenote  ontval  hom  op  5 Oktober  1960.  Na 
haar  dood  word  hy  ‘n  ware  sieketrooster  in  die  gemeente. 
Sover  ek  bewus  is,  was  my  vader  die  laaste  sieke  wat  hy 
besoek  het  voor  sy  dood.  Sy  voertuig  was  ‘n  stokou 
Plymouth  motor,  met  ‘n  noodwiel  aan  elke  kant  van  die 
voertuig,  in  die  voorste  modderskerms  gemonteer;  agter  ‘n 
karet  waarop,  indien  nodig  bagasie  vasgemaak  kan  word. 
Tydens  sy  besoek  aan  my  vader  verneem  my  broer 
tergend  of  dit  nie  nou  tyd  is  vir  ‘n  nuwe  motor  nie.  Sy 
antwoord  was:  "Hierdie  ou  kar  en  ek  hoort  bymekaar,  die 
gees  is  gewillig  maar  die  vlees  is  swak." 

Cor.  B.  Otto  sterfofS  Julie  1963. 

Die  jonger  en  nuwe  gemeentelede  het  net  van  hom  gehoor 
maar  in  die  harte  van  die  oueres  leef  sy  nagedagtenis  met 
groot  heimwee  voort. 


met  agterkleinkind. 

, Hein  Otto,  is  nou  lidmaat 
van  die  gemeente  Groot  Marico. 


Abey  Joubert 

Met  die  stigting  van  die  gemeente,  het  die  benaming 
Marico  Gemeente  verd\wyn  en  was  die  twee  gemeentes 
daarvandaan  bekend  as  Groot  Marico  en  Zeerust.  Uit  die 
aard  van  die  saak  het  die  gemeente  Groot  Marico  nie  ’n 
kerkgebou  gehad  nie  en  is  die  dienste  voorlopig  in  br  GD 
oftewel  Org  van  den  Berg  se  tabakskuur  gehou.  Daar  is 
egter  besluit  om  met  die  Geloftefeeskomitee  saam  te  werk 
om  'n  afdak  te  bou  wat  ook  vir  kerkdienste  gebruik  kan 
word.  Die  vraag  was,  waar  daar  gebou  moes  word.  Daar 
was  lidmate  wat  die  kerkgebou  noord  en  ander  weer  wat 
dit  suid  van  die  treinspoor  wou  gehad  het.  Met  die 
Nagmaalsviering  in  September  1923  is  die  saak  toe 
opgelos  toe  br  GD  van  den  Berg  'n  stuk  grond,  suid  van  die 
grootpad  na  Zeerust,  aan  die  gemeente  beskikbaar  gestel 
het.  Dit  is  die  grond  waar  die  kerkgebou  vandag  nog 
staan.  In  die  notule  van  die  Gemeentevergadering  word 
vermeld:  Toe  br  van  den  Berg  hierdie  voorstel  gemaak 
het,  kon  ’n  mens  die  vreugde  op  aller  gelaat  sien.  Hier  en 
daar  werd  selfs  woorde  van  blydskap  hardop  geuiter.’  Ds 
Wolmarans  het  'n  besondere  dankwoord  gespreek  en  die 
Boukommissie  het  opdrag  gekry  om  handelend  op  te  tree. 

Die  Boukommissie  wat  verkies  is,  naamlik  brs  AJ 
Joubert,  JF  van  Staden,  FJ  Naudé,  FJ  Joubert  en  PS  van 
Staden  het  toe  in  samewerking  met  die 
Geloftefeeskommissie  'n  feeshuis  gebou  wat  ook  as 
kerkgebou  gedien  het.  In  April  1924  besluit  die 
Gemeentevergadering  dat  die  Feeshuis-kerk,  wat  'n  afdak 


op  pale  was,  van  mure,  vensters  en  deure  voorsien  moet 
word  sodat  dit  ’n  behoorlike  saal  sal  wees.  Terselfdertyd 
het  die  jongmense  van  die  wyk  Vergenoegd  onderneem 
om  die  kerkplein  behoorlik  toe  te  span.  'n  Kerkklok  en  'n 
Nagmaalstel  moes  aangekoop  word.  So  is  die 
noodsaaklikste  geriewe  voorsien. 

Die  organisatoriese  struktuur  was  ook  daar.  Ds 
HP  Wolmarans  het  twee  Sondae  per  maand  in  die 
gemeente  gepreek;  één  Sondag  in  die  kerkgebou  en  die 
ander  Sondag  in  'n  wyk,  gewoonlik  by  die  huis  van  'n 
ouderling.  Op  so  'n  Sondag  is  tot  drie  wyksdienste  gehou. 
Dié  gebruik,  wat  van  die  beginjare  van  die  kerk  in  die  ou 
Republiek  bestaan  het,  het  voortgeduur  tot  in  die  vyftiger 
en  sestigerjare.  Die  rede  daarvoor  was  dat  die  meeste 


gemeentes  groot  en  uitgestrek  was.  Paaie  was  nog  maar 
primitief  en  selfs  lank  na  die  koms  van  die  motorkar,  wat 
goeie  paaie  vereis  het,  was  die  ossewa  en  die  perdekar  die 
aanvaarde  vervoermiddel.  Die  stadiger  vervoermiddels 
het  meegebring  dat  dit  makliker  was  om  die  predikant  van 
kerkplek  na  kerkplek  te  laat  beweeg  as  om  die  gemeente 
elke  Sondag  by  die  kerkgebou  te  laat  bymekaarkom!  Selfs 
dit  was  ook  nie  so  vanselfsprekend  nie,  want  die  predikant 
se  motorkar  het  reiskoste  beteken  en  kontantgeld  was 
maar  skaars.  Daarom  het  die  Kerkraad  in  April  1924  nog 
besluit  dat  met  huisbesoek  die  predikant  deur  die 
ouderling  met  kar  en  perde  vervoer  moet  word  om 
motorkosteste  bespaar. 

Dit  het  vanselfsprekend  beteken  dat  die 
lewenstempo  stadiger  was  en  dat  in  'n  sekere  sin,  minder 
per  dag  gedoen  is.  Aan  die  ander  kant  het  die  mense  ook 
meertyd  vir  mekaar  gehad  en  was  die  onderlinge  band  van 
vriendskap,  samewerking  en  geloof  in  die  gemeente 
sterker.  Almal  het  mekaar  geken  en  met  mekaar 
saamgeleef  en  daarom  was  kerkgeleenthede,  of  dit  nou  by 
die  kerkgebou  of  in  die  wyk  was,  ook  sosiale  byeenkomste 
waar  gekuier  en  gesels  is  en  die  gemeenskaplikheid  van 
die  gemeente  beleef  is.  Dit  is  opvallend  hoe  die  notules 
van  die  Gemeentevergadering  plek-plek  vermeld  hoe  die 
gelowiges  mekaar óók  daar vermaan  het.  In  April  1 924,  as 
die  Gemeentevergadering  oor  die  stoflike  dinge  praat, 
staan  daar  opgeteken:  'Broeder  Seymore  wil  weet  waar 
die  dankbaarheid  jeens  God  bly  vir  die  heerlike  reëns.  Ais 
ons  God  nie  lief  het  nie,  sal  ons  ook  nie  die  hande  oopmaak 
nie.' 

Dit  dui  op  een  aspek  van  die  gemeente  se 
bestaan  waaroor  die  Kerkraad  baie  planne  moes  maak; 
die  finansiële  toestand  van  die  gemeente.  Dit  was  in  'n 
sekere  sin  'n  algemene  probleem  van  die  Afrikaner  wat  na 
die  Engelse  Oorlog  al  meer  en  meer  ingetrek  is  in  en  'n 
staanplek  moes  venA/erf  in  'n  ekonomiese  klimaat  wat  hy 
nie  geken  het  nie  en  wat  ook  nog  vyandig  teenoor  die 
Afrikaner  gestaan  het.  As  'n  landelike  volk  was  die 
Afrikaner  in  Transvaal  nie  werklik  toegerus  om  slegs  met  'n 
landbou-agtergrond  in  ’n  mynbou-en  industrie-gedrewe 
ekonomie  'n  bestaan  te  maak  nie.  Daarby  het  die  myn-  en 
industriebase,  wat  slegs  daarin  belang  gestel  het  om  die 
rykdom  van  die  land  vir  hulleself  toe  te  eien  'goedkoop' 
swart  arbeid  en  selfs  ingevoerde  Sjinese  en  Brits-lndiërs 
verkies,  bo  Afrikaner-arbeid.  Geen  wonder  dat  in  die 
stede  'n  groeiende  Afrikaanse  armblankedom  ontstaan 
het,  wat  eers  na  generaal  JBM  Hertzog  se  stembus- 
oorwinning  van  1924,  aandag  ontvang  het.  Die 
plattelandse  bevolking  het  ook  swaar  gekry;  droogtes,  lae 
produktepryse  en  'n  gebrek  aan  bedryfskapitaal,  het  in 
baie  gevalle  die  Afrikaner  gereduseer  tot  bestaansboere 

wat  van  ruilhandel  geleef  het  en  hard  moes  werk  en  spaar 
om  van  die  boerdery  'n  lonende  bedryf  te  maak.  Dit  is 
opvallend  dat  in  September  1923  by  'n  kollekte  om  die 
koste  van  die  Feeshuis-kerk  te  dek,  die  meerderheid  van 
die  bydraes  bestaan  het  uit  mielies,  koring  en  beeste. 
Daarby  was  dit  ook  so  dat  baie  gelowiges  net  nie  die 
vermoë  gehad  het  om  groot  offergawes  te  gee  nie.  As 
daar  staan  dat  die  jaarlikse  offergawe  vasgestel  was  op  £2 
vir  mans  en  £1  vir  dames,  dan  klink  dit  nie  veel  nie.  As  die 
koopkrag  daarvan  in  die  hedendaagse  munt  bereken 
word,  dan  word  in  1923  die  offergawe  van  manslidmate 
vasgestel  op  ongeveer  'n  R1  000  per  jaar  en  vrouens 
R500.  Elke  gesin  moes  dus  ongeveer  R125  per  maand 
aan  offergawes  bydra!  Daarby  is  verwag  dat  elke  gesin  ’n 
bykomende  R350  per  jaar  sou  bydra  vir ' predikant-salaris'. 
Dit  was  'n  swaar  las  vir  'n  gemeenskap  wat  nog  geworstel 
het  om  ekonomies  selfstandig  te  word.  So  gesien  is  dit 
verstaanbaar  waarom  die  Kerkraad  voortdurend  planne 
moes  maak  om  die  begroting  te  laat  klop.  Geleidelik  het  dit 
tog  gevorder  en  beter  gegaan  omdat  daar  in  die  gemeente 
verskillende  weldoeners  was  wat  nie  net  geld  renteloos 
aan  die  kerkraad  geleen  het  nie,  maar  ook  groot  skenkings 
gemaakhet. 

Hier  kan  tog  vermeld  word  dat  sowel  ds  HP 
Wolmarans  as  dr  HCM  Fourie  in  daardie  beginjare  dikwels 
maande  lank  sonder  finansiële  vergoeding  moes  leef 
omdat  die  geld  wat  daar  was  gebruik  moes  word  om 
gemeentelike  verpligtinge  na  te  kom.  Op  'n  stadium  in  die 
laat  dertigerjare  was  die  Kerkraad  méér  as  'n  jaar  se 
traktement  aan  dr  Fourie  verskuldig!  Hoe  die  predikante 
dit  hanteer  het,  word  nêrens  vermeld  nie. 

Hier  en  daar  is  daar  tog  'n  amusante  gebeure. 
Op  15  Januarie  1926  besluit  die  Kerkraad  ewe  ernstig; "... 
dat  Broeder  P sy  attestaat  kan  kry  as  hy  sy  agterstallige 
bydrae  vir  die  laaste  twee  jaar  betaal.'  Dit  word  nie 
vermeld  of  die  'duur  attestaat'  toe  uitgereik  is  nie! 

Die  gesamentlike  verantwoordelikheid  het  die 
kerkraad  en  die  gemeente  saamgebind  en  daar  is  hard 
gewerk  en  hoewel  dit  nie  maklik  gegaan  het  nie,  is  alle 
verantwoordelikhede  nagekom  en  is  alles  gedoen  wat 
gedoen  moes  word. 


‘N  GEMEENTE IN  WORDING 

Die  Nederduitsch  Hervormde  Gemeente  Groot 
Marico  het  in  1923  as  selfstandige  gemeente 
afgestig  van  Zeerust  en  op  8 Julie  1923  het  die 
eerste  nagmaalsviering  op  Groot  Marico  in  die 
tabakskuur  van  broeder  George  van  den  Berg 
plaasgevind.  Die  dienste  by  die  geleentheid  is  gelei 
deur  ds  Wolmarans  (later  professor)  en  student  C H 
Rautenbach,  later  rektor  van  die  Universteit  van 
Pretoria. 

Die  gemeente  het  lank  na  hierdie  nagmaal 
lekker  gesels  omdat  die  astrante  bokram  van  broer 
George  vir  ouderling  X wat  gereeld  in  die  diens 
geslaap  het  'n  goeie  stamp  gegee  het  toe  sy  kop  so 


voor-oor  val  vir  sy  slapie.  Die  ouderling  was  vir  die 
res  van  die  diens  nugter  wakker. 

Baie  van  die  gemeente  se  kinders  is  in 
hierdie  skuur  gedoop,  onder  andere  die  dogtertjie 
van  broer  George  nl.  Mev  Christine  Jonker  (gebore 
van  den  Berg).  Mev  Corrie  Wolmarans  lag  lekker 
as  sy  vertel  hoe  die  dogtertjie  tydens  die  doop 
dikmelk  opgebring  het  en  ds  Womarans  se  toga  vol 
dikmelk  gemors  het.  Ds  Wolmarans  het  vir  broer 
George  in  die  huwelik  bevestig  met  Susanna 
Joubert.  Dit  was  tradisie  dat  die  egpaar  ‘n  troufoto  i 
aan  die  predikant  moes  gee  wat  hulle  dan  ook  | 
gedoen  het.  Hierdie  troufoto  het  mev  Corrie  j 
Wolmarans  na  plus  minus  70  jaar  aan  die  familie  i 
teruggegee  wat  ons  graag  hier  plaas. 


DIEPREDiKANTE 


Ds  HP  Wolmara.ns  het  met  groot  toewyding  in  Groot 
Marico  gewerk.  Dit  kan  gesê  word  dat  met  sy  rustige 
geaardheid  en  deurdagte  prediking,  hy  besonder  geskik 
was  om  die  gemeente  te  lei  gedurende  die  eerste  paar  jaar 
van  sy  bestaan.  Die  feit  dat  Groot  Marico  in  kombinasie 
met  Zeerust  was,  het  die  groot  voordeel  gehad  dat  hulle  'n 
voltydse  predikant  gehad  het  sonder  dat  die  gemeente  ook 
nog  'n  pastorie  moes  voorsien.  Ds  Wolmarans  se  dienstyd 
is  aan  die  begin  van  1927  beëindig  toe  hy  'n  beroep  na 
Pietersburg  aangeneem  het.  In  die  Kerkraadsnotule  word 
ewe  bondig  hieroor  aangeteken:  'Adres  word  ter 
goedkeuring  aan  die  vergadering  voorgelees  en  daar  word 
besluit  dat  die  Vise-voorsitter  (oudl  Joh.  van  Staden)  dit 
Sondagmiddag  sal  voorlees  met  die  afskeid  van  ds 
Wolmarans.  Br  Joh.  van  Staden  sê  dat  hy  ook 
vreemdelinge  gevra  het  om  by  die  geleentheid 
teenwoordig  te  wees  en  besluit  word  om  hulle  ook  'n  kans 
tegeeorn  iets  tesê'. 

So  is  van  ds  Wolmarans  afskeid  geneem  en  was 
die  gemeente  vakant.  Dit  sou  'n  redelike  lang  vakature 
word,  want  in  daardie  dae  was  daar  nog  ’n  groot  tekort  aan 
predikante.  Die  Kerkraad  het  in  Maart  1 927  geoordeel  dat 
die  gemeente  ’n  pastorie  moes  koop  en  probeer  afbetaal  in 
die  tyd  waardaar  nie  'n  predikant  versorg  moes  word  nie. 

In  Januarie  1 928  word  dan  besluit  om  te  begin  om 
'n  nuwe  pastorie te  bou.  Taakspanne  is  aangewys  om  klip. 

grond,  sand,  stene  en  ander  boumateriaal  aan  te  ry.  Nadat 
die  taak  afgehandel  is,  is  kontrakte  vir  die  bou  van  die 
pastorie  in  Maart  geteken.  Op  die  ou  einde  is  die  pastorie 
toe  voltooi  en  die  direkte  uitgawes  daaraan  verbonde  was 
'n  bietjie  minder  as  £81 5 - (dws  ongeveer  R200  000  in  ons 
geldwaarde). 

Aan  die  einde  van  die  jaar  1929  is  dr  HCM 
Fourie,  toe  predikant  van  Johannesburg,  na  Groot  Marico 
beroep.  Hy  het  dié  beroep  aangeneem,  maaromdat  hy  as 
een  van  die  eindvertalers  van  die  Afrikaanse 
Bybelvertaling  nog  met  die  groot  taak  besig  was,  kon  hy 
nie  dadelik  na  Groot  Marico  trek  nie.  Dr  Fourie  is  toe  in 
Januarie  1930  as  predikant  bevestig.  Volgens  afspraak 


sou  hy  een  maal  per  maand  'n  diens  hou,  al  die 
. Nagmaalsdienste  waarneem  en  ook  die  kategese 
1 behartig.  Dit  wil  dus  sê  die  kategese  van  die  jong  lidmate 
; wat  belydenis  van  geloof  wou  aflê.  Daarby  sou  dr  Fourie, 
wanneer  dit  geleë  was.  af  en  toe  'n  week  in  die  gemeente 
( deurbring  en  huisbesoek  doen.  Die  reëling  het  so  bly 
staan  totdat  dr  Fourie  en  sy  gesin  in  Januarie  1931  na 
Groot  Marico  kon  trek. 

Dr  Fourie  se  betrokkenheid  by  die  Bybelvertaling 
! hethomnogopgesettetyeuitdiegemeentegeneem.  Die 
I kerkraad  het  daarmee  geen  probleme  gehad  nie  en  dr 
Fourie  geredelik  gesteun  en  tegemoetgekom  om  hierdie 
grootwerkvirkerken  volktedoen.  Diejarewatdr  Fourie 
in  Groot  Marico  geleef  en  gewerk  het,  was  veral  op  die 
ekonomiese  gebied,  moeilike  jare.  Droogtes  en  die  groot 
; depressie  van  1 933-1 934,  die  stryd  oor  die  vraag  of  Suid- 
! Afrika  se  geld  deur  goud  gewaarborg  moes  word,  het  volk 
en  land  laat  swaarkry.  In  die  politiek  is  genl  JBM  Hertzog 
deur  die  ekonomiese  faktore  gelei  om  'n  koalisie  met  sy 
vernaamste  politieke  opponent,  genl  JC  Smuts  te  sluit.  Dit 
het  'n  groep  Afrikaner-politici  laat  wegbreek  van  genl 
Hertzog  om 'n  nuwe  party  te  stig. 
j Die  droogte  en  depressie  het  baie  boere  swaar 

getref  en  baie  moes  hulle  plase  verlaat  om  in  die  stede 
I werk  te  soek  of  deel  te  word  van  dfe  armblanke-vraagstuk. 

I Die  vraagstuk  is  eers werklik  'opgelos'  toe  'n  welvaartsgolf 
i in  die  vroeë  vyftigerjare  oor  die  land  gespoel  het.  Hoe 
: benard  die  toestand  was,  blyk  uit  die  notule  van  die 
Kerkraad  van  9 Jan  1932  waar  vermeld  word.  die 
treurige  toestand  waarin  ons  kerk  verkeer ...  nl.  £24  000  (= 


± R15  miijoen)  agterstallig  van  al  die  gemeentes  en 
£51 3. 1 8.0  (=  ± R31 5 000)  van  ons  gemeente.  Behalwe  dit 
is  daar  nog  'n  paar  honderd  pond  wat  die  Kassier 
onmiddellik  nodig  het.'  Tydens  die  Gemeentevergadering 
is  gemeld  dat  as  die  gemeentes  nie  help  nie,  kan  dit  dalk 
gebeur  dat  sowel  die  kerkkantoor  as  die  Teologiese 
Opleiding  gesluit  sal  moet  word  en  die  verskyning  van  Die 
Hervormergestaak  sal  moet  word. 

Dit  het  'n  groot  skok  veroorsaak  en  die  Kerkraad 
het  dadelik  planne  begin  maak.  Gelukkig  kon  die 
Kerkraad  in  April  1932  meedeel  dat  danksy  ’n  lening  van 
£400  - wat  verkry  is  asook  'n  besondere  kollekte  wat  £200 
opgelewer  het  - die  kerkraad  die  grootste  deel  van  sy  skuld 
buite  die  gemeente  kon  betaal. 

Jare  later,  in  die  Almanak  van  1972,  skrywe  ds 
TFJ  Dreyer  oor  hierdie  tyd  dat  mnr  JHH  Janson  in  1 928  as 
Administrateur  van  die  kerk  benoem  is.  Hy  het  toe  'n 
'kerkkantoor'  ingerig  in  die  Erasmusgebou  op  Kerkplein  in 
Pretoria.  Dan  skryf  ds  Dreyer  na  aanleiding  van  die 
depressie  van  die  1930's: '...  Geld  het  baieskaarsgeword. 
Baie  predikante  het  aangebied  om  teen  'n  kleiner 
traktement  klaar  te  kom,  om  vir  die  gemeentes  verligting  te 
bring  in  die  groot  geldelike  nood.  Mnr  Janson  het  in  die 
begin  van  die  dertiger  jare  gevra  dat  sy  salaris  ook 
verminder  word  en  dat  die  kantoor  verskuif  na  Dullstroom 
waar  die  huur  veel  laer  is.  Al  die  werk  is  verrig  met  die  hulp 
van  net  een  tikster,  later  is  'n  tweede  aangestel  en  toe  die 

geldelike  toestand  verbeter  het,  is  mnr  Nel  as  sy  assistent 
aangestel  ....  In  1950  is  die  kantoor  \weer  na  Pretoria 
verskuif ....’ 

In  hierdie  dae  het  die  Ringsvergadering  ook  'n 
belangrike  bydrae  gemaak  om  Groot  Marico  te  hulp  te  kom 
deur  die  oostelike  grens  verder  oos  te  skuif.  Dié  grens,  wat 
vandag  nog  eerbiedig  word,  is  toe  so  ongeveer  halfpad 
tussen  Groot  Marico  en  Swartruggens  getrek.  Dit  het 
beteken  dat  Groot  Marico  byna  'n  200  lidmate  sterker 
geword  het  en  dat  dit  moontlik  geword  het  om  op  finansiële 
gebied  'n  bietjie  makliker  asem  te  haal.  In  1923,  met  die 
stigting  van  die  gemeente,  bestaan  die  gemeente  uit  1350 
lidmate  met  466  belydende  lidmate.  Met  die  koms  van  dr 
HCM  Fourie  na  Groot  Marico  is  daar  974  lidmate  en  412 
belydende  lidmate.  In  1939  het  die  gemeente  gegroei  na 
1390  lidmate  en  718  belydende  lidmate  en  in  die  middel 
van  die  veertigerjare  tel  die  gemeente  2 000  lidmate  met 
800  belydende  lidmate.  Daarvandaan  is  daar  weer  'n 
geleidelike  daling  wat  saamgehang  het  met  'n  geleidelike 
verstedeliking  van  die  Afrikaner.  Die  opvallende  is  dat,  as 
die  syfer  nagegaan  word,  die  verhouding  van  nie- 
belydende  tot  belydende  lidmate  baie  gunstiger  was.  In 
ons  dae  kan  ons  vra:  waar  is  die  kinders? 

Die  stryd  om  ekonomies-finansieël  kop  bo  water 
te  hou  was  nle  maklik  nie,  en  in  die  Kerkraadsnotules  word 
uitvoerig  opgeteken  hoe  die  Kerkraad  planne  gemaak  het 


om  al  die  gemeente  se  verpligtinge  na  te  kom.  Met  goeie 
oorleg,  harde  werk  én  die  offervaardigheid  van  die 
gemeente,  is  stadig  maar  seker  ook  hierdie  probleem 
oorwin.  Teen  die  einde  van  die  dertigerjare,  in  1938  dan, 
kan  die  kassier  meedeel  dat  alle  skulde  betaal  is  en  dat  die 
uitgawes  deur  die  inkomste  gedek  word.  Dit  het  die 
gemeente  vyftien  jaar  geneem  om  so  ver  te  kom  en  dit 
ondanks  die  droogtes,  sprinkane  en  die  algemene 
onbestendigheid  van  die  land  se  ekonomie. 

’n  Sterk  bydraende  faktor  was  sekerlik  ook  die 
bediening  van  dr  Fourie  wat  deur  sy  prediking  en 
huisbesoek  die  gemeente  opgebou  en  toegerus  het. 
Hoewel  dit  moeilik  is  om  presies  te  peil  wat  die  effek  van  dr 
Fourie  se  dienswerk  in  die  gemeente  was,  is  dit  tog 
opvallend  dat  die  gemeente  gegroei  en  sterk 
vooruitgegaan  het.  Die  gemeente  het  so  vooruitgegaan 
dat  in  1935  die  saak  van  die  oprig  van  'n  nuwe  kerkgebou 
te  berde  gebring  is.  Toe  is  besluit  om  eers  die 
gemeentelike  skuld  te  delg  voordat  gebou  sal  word.  Daar 
wassoveel  entoesiasme  daarvoor  dat  die  kassier,  Cor 
BOtto  dadelik  'n  bydrae  van  £50  (=  R15000)  gemaak 
het  om  die  voorbeeld  te  stel. 

Inmiddels  is  besluit  om  so  lank  klippe  en  sand 
aan  te  ry  terwyl  oudl  Joh  van  Staden  beloof  het  dat  sy  wyk 
se  mense  sal  sorg  vir  tambotiehout  vir  die  kosyne  van  die 
nuwe  kerkgebou.  Die  saak  het  'n  belangrike  hupstoot 
gekry  as  die  gemeente  ’n  aanbod  van  die  owerheid 
ontvang  om  die  skoolkoshuis  en  die  grond  waarop  dit 
staan,  vir  £1  000  te  koop.  Met  die  aanvaarding  van  die 
aanbod  kon  die  gemeente  die  grootste  deel  van  sy 
uitstaande  skuld  betaal  en  het  die  ideaal  van  kerkbou  'n 
groterwerklikheid  geword. 

In  1937  rnet  'n  Gemeentevergadering  waar  nog 
oor  die  skuld  gepraat  is,  het  Dr  Fourie  die  saak  so  gestel; 
’As  700  lidmate  nie  £650  kan  inbring  nie,  dan  kan  ons  die 
boerdery  maar  opgee.  Die  Kerkraad  doen  'n  ernstige 
beroep  op  die  gemeente.'  Om  die  saak  in  die  regte 
perspektief  te  sien,  moet  in  gedagte  gehou  word  dat  £1  in 
1937  ongeveer  dieselfde  koopkrag  gehad  het  as  R625 
vandag!  Met  ander  woorde  die  lidmate  is  destyds  gevra 
om  ’n  maandelikse  offergawe  van  R52  per  lidmaat  te  maak 
wat  in  ons  dae  nie  as  buitensporig  beskou  word  nie.  Die 
aansporing  van  dr  Fourie  moes  gewig  gedra  het  want  in 
Januarie  1 938  was  die  gemeente  toe  sonder  skuld. 

In  1938  was  daar  nog  'n  beroering  in  die 
gemeente  toe  dr  Fourie  homself  as  kandidaat  vir  die 
Nasionale  Party  vir  die  Parlement  verkiesbaar  gestel  het. 
Die  Kerkraad  het  dr  Fourie  ses  weke  verlof  gegee  om  aan 
die  politieke  veldtog  deel  te  neem.  Die  kandidaat  vir  die 
Verenigde  Party  was  genl  JJ  Pienaar,  wat  net  soos  dr 
Fourie  in  1914  aan  die  gewapende  protes  deelgeneem 
het.  Omdat  genl  Pienaar  nie  'n  venynige  politikus  was  nie, 
was  die  verkiesing  in  die  kiesafdeling  Marico  nie  so  skerp 
soos  op  ander  plekke  nie.  Die  uitslag  van  die  verkiesing 
wat  op  18  Mei  1938  gehou  is,  het  'n  oorwinning  vir  genl 
Pienaar  beteken.  Dit  was  maar  'n  naelskraapse 
oorwinning  want  genl  Pienaar  het  maar  354  stemme  meer 
as  dr  Fourie  gekry.  Genl  Pienaar  het  sy  oorwinning 

grotendeels  te  danke  gehad  aan  sy  persoonlike  aansien. 
Nadat  hy  deur  genl  JBM  Hertzog  aangestel  is  as 
Administrateur  van  Transvaal,  moes  daar  in  Oktober  'n 
tussenverkiesing  gehou  \Noró.  In  die  tussenverkiesing  het 
ds  CWM  du  Toit,  die  kandidaat  van  die  NP,  die  setel 
verow/er. 

Dr  Fourie  se  deelname  aan  die  verkiesing  het 
nogal  ontevredenheid  in  die  gemeente  tot  gevolg  gehad, 

1 maar  dié  is  betreklik  gou  uit  die  weg  geruim. 

I DIEHERDENKINGVANDIEGROOTTREK 

Teen  die  einde  van  1938  is  die  Afrikaner  soos  byna  nooit 
tevore  nie,  saamgesnoer  in  díe  herdenking  van  die  Groot 
Trekvan  diejare  1834-1838.  Die  trek  na  Afrikanervryheid 
1'  en  die  ontberings  en  oorwinnings  wat  daarmee 
saamgegaan  het,  het  die  verbeelding  aangegryp. 

! Terselfdertyd  is  die  herdenking  gesien  as  'n  magtige 
I oproep  aan  die  Afrikaner  om  die  byna  400  000 
armblanke  volksgenote  by  te  staan  en  uit  die  moeras  van 
\ armoedeuittelei.  Dieherdenkingvandieverledehetso'n 
I wekroep  geword  vir  die  Afrikaner  om  saam  te  staan  en 
1 saam  aan  die  toekoms  van  die  volk  te  bou.  Om  almal  'n 
I geleentheid  te  gee  om  deel  te  hê  aan  die  grootskaalse 
( herdenking,  is  met  ou  Voortrekker  kakebeenwaens  en 
í spanne  osse  langs  verskillende  roetes  deur  die  land  getrek 
I op  pad  na  Pretoria.  Daar  sou  die  hoeksteen  van  die 
Voortrekkermonument  op  16  Desember  1938  gelêword. 

Op  23  November  1938  het  die  gedenktrek  met 
die  twee  ossewaens  genoem  na  die  twee  groot 
Voortrekkerleiers,  Hendrik  Potgieter  en  Andries  Pcetorius, 
op  Groot  Marico  aangekom.  Sowat  1 200  mense  was  daar 
saamgetrek  en  by  die  geleentheid  het  Dr  Fourie  die  woord 
gevoer.  Hy  het  in  sy  toespraak  veral  hoofkomdt  Hendrik 
Potgieter  gehuldig  wat  die  Oorvaalse  gebied  vir  die 
Voortrekkers  verower  het.  In  sy  uiteensetting  van 
Potgieter  se  groot  ideaal  het  dr  Fourie  gesê:  Die  reg  om 
i vry  te  wees  en  as  'n  onafhanklike  volk  te  bestaan  het  die 
Afrikaner  van  sy  God  ontvang  en  die  reg  mag  niemand 
hom  ontneem  nie....  En  die  nasie  moet  een  wees, 
eendragtig,  nie  sommer  'n  klomp  mense  nie  maar  een 
i groot  saamhorige  gemeenskap  wat  aanmekaar  gesmee  is 
deur  bande  van  bloed.  'n  Nasie  met  sy  eie  taal,  kultuur  en 
godsdiens,  'n  nasie  een  in  beginsel  en  doelstelling .... 
j j Ons  is  mos  en  moet  wees  'n  Christelike  nasie  wat 

' in  afhanklikheid  van  sy  God  lewe  en  alles  van  Hom  verwag 
en  alles  in  sy  hande  laat,  nadat  ons  alles  gedoen  het  wat 
Hy  van  ons  verwag  ...  daarom  mag  ons  nooit  moedeloos 
! ' word  nie  of  die  stryd  opgee  nie  of  ons  beginsel  versaak  nie 
|.  of  ons  ideaal  uit  die  oog  verloor  nie.' 

In  hierdie  huldigingswoord  vir  hoofkomdt 
n Potgieter  hoor  ons  egter  ook  wat  dr  Fourie  se 
i lewensbeginsel  en  lewensideaal  was.  Bittereinder  in 
)<  1902,  Rebel  in  1914,  Afrikanerpatriot.  Dwarsdeur  sy  lewe 
( het  hy  sy  lewe  lank,  met  en  sonder  die  wapen,  die  stryd 
i »;  gevoervirAfrikanervryheidopelkelewensterrein.  Sowas 
hy  'n  inspirerende  voorbeeld  vir  baie  volks-  en 
' » geloofsgenote. 

' Die  oplewing  van  'n  nuwe  Afrikanervolksgevoel, 


die  herontdekking  van  die  grondslae  van  ons  Afrikaner- 
volkwees  wat  deur  die  herdenking  opgeroep  is,  het  kerk, 
volk  en  kultuur  ten  goede  gekom  en  'n  nuwe  bewustheid 
van  ons Afrikanerideale  in  die  harte  ingeprent.  In  'n  sekere 
sin  was  die  herdenking  van  die  Groot  Trek  en  alles  wat  dit 
meegebring  het,  ’n  laaste  groot  hocgtepunt  in  dr  Fourie  se 
lewe,  want  op  talle  plekke  het  hy  gepreek  en 
volkstoesprake  gehou. 

D1EJAAR1939 

Die  jaar  1939  is  met  groot  entoesiassme  aangepak.  Die 
vooruitsigte  was  goed  want  1 938  was  'n  goeie  landboujaar 
en  die  gemeente  is  ook  geïnspireer  deur  die  groot 
volksfeeste  van  1938.  Die  moontlikheid  om  'n  kerkte  bou 
het  al  meer  'n  werklikheid  geword,  maar  die  beplanning  is 
enigsins  vertraag  deur  die  feit  dat  dr  Fourie  nie  so  gesond 
was  nie.  Hoewel  dr  Fourie  in  1 939  57  jaar  oud  geword  het, 
het  hy  dwarsdeur  sy  lewe  swaar  eise  aan  sy  liggaam 
gestel.  In  Julie  1938  is  ’n  maand  siekverlof  aan  hom 
toegestaan  en  in  Julie  1939  is  hy  weer  op  verlof.  Hy  het 
gaan  uitrus  op  die  plaas  Tugela  van  ds  PS  Grobler  aan  die 
Limpopo  en  daar  is  hy  skielik,  in  die  nag  van  5 Augustus 
1 939,  aan  ’n  hartaanval  oorlede. 

Dit  was  vir  die  Kerkraad  en  die  gemeente  'n 
geweldige  skok.  Na  oorleg  is  besluit  om  dr  Fourie  op  die 
kerkplein  te  begrawe  langs  die  paadjie  wat  hy  reëlmatig 
van  die  pastorie  na  die  kerk  geloop  het.  Op  'n  waardige  en 
gepaste  wyse  is  dr  Fourie  op  Groot  Marico  begrawe.  Dit 
was  'n  groot  begrafnis,  want  dr  Fourie  het  gedurende  sy 
lewe  'n  groot  plek  volgestaan  in  die  kerk  en  in  die  volk.  Na 
die  diens  wat  gelei  is  deur  ds  DF  Erasmus,  is  huldeblyke 
uitgespreek  deur,  onder  andere,  ds  JJ  Prinsloo  namens 
die  Kommissie  van  die  Algemene  Kerkvergadering,  prof  dr 
JD  du  Toit  namens  die  Bybelvertalers  en  die 
Potchefstroomse  Universiteitskollege,  kollegas  uit  die 
Hervormde,  NG  en  Gereformeerde  Kerke  en  die  piaaslike 
gemeenskap.  Ds  Simon  Vermooten  het  die  ter  aarde 
bestelling  gedoen  waar  oudl  PS  van  den  Berg  nog  namens 
die  Kerkraad  gepraat  het. 

Nie  alleen  het  die  Kerkraad  daarna  gesorg  vir  die 
opmaak  van  die  graf  nie,  maar  ook  op  'n  waardige  wyse 
mev  Fourie  en  haar  gesin  versorg.  In  Januarie  1940  het 
die  kerkraad  'n  portret wat van  dr  Fourie  gemaak  is. '...  met 
diepe  erns  en  woorde  van  waardering  aan  mev  Fourie 
oorhandig'  as  'n  afskeidsgeskenk.  So  is  hierdie  hoofstuk 

in  die  lewe  van  die  gemeente  afgesluit. 


WYSHEDE  UIT  DIE  KERKRAADSNOTULE 
Oordie  Kerklampe 

In  die  Kerkraadsnotule  van  30  September  1927 
staan  opgeteken:  'Broudl,  Roos  verteldie  Raad  dat 
hy  verneem  het  dat  Zeerust  hulie  kerklampe  ons  sal 
present  gee  as  ons  daarvoor  vra.  Br  SP  Naudé 
meen  hulle  kan  dit  gee  sonder  om  gevra  te  word. 
Brs.  JF  van  Staden  en  L Coetzer  stel  voor  dat  ons 
Zeerust  vra  of  hulle  die  lampe  aan  ons  wil  verkoop 
en  teen  welke  prys.  Algemeen  aangeneem 
behaiwe  Br  SP  Naudé  wat  teenstem.' 

Op  die  ou  end  het  Zeerust  toe  die 
kerklampe  aan  Groot  Marico  present  gegee  en 
almal  was  dankbaar  en  tevrede. 

Oor  die  grense  van  die  Ringsvergadering 

Na  die  Ringsvergadering  van  die  Ring  van  Zeerust 
in  1937  doen  dr  HCM  Fourie  verslag  en  die 
Kerkraadsnotule  van  2 Oktober  1937  vermeld;  'Dit 
gaan  ook  vooruit  in  ons  Ring,  die  Westelike  Ring. 
Krugersdorp  is  nou  by  ons,  die  hele  Rhodesië  en 
verder  noord  tot  by  Egipte  en  verder  die  hele  (Kaap)- 
kolonie.' 

Oorkerkbou 

Op  16  Januarie  1938  vermeld  die  Kerkraadsnotule: 
'Br  A Joubert  praat  oor  die  insameling  van  ons 
Boufonds.  Die  metode  dat  die  vrouens  met 
hoeders,  koek  en  tee  tot  sover  nog  alleen  fondse 
insamel,  sal  maak  dat  ons  nooit  sal  bou  nie.’ 

Probleme  met  die  invordering  van  offergawes 

Op  7 Oktober  1939  word  die  volgende  probleem  in 
die  Kerkraadsnotule  geboekstaaf:  'Br  MC  van 
Staden  meen  dat  baie  keer  'n  gemeente(lid)  ook 
skuldig  is,  want  iemand  sit  ’n  bees  op  'n  lys  en  na  'n 


rukkiehetdiebees  weggeraak ....' 

DIE  AFRIKAANSE  VERTALING  VAN  DIE  BYBEL 
'n  Saak  van  besondere  vreugde  was  die  feit  dat  op  27 
Augustus  1933  die  Afrikaanse  vertaling  van  die  Bybei  in 
gebruik  geneem  kon  word.  Dit  was  in  Groot  Marico  ’n 
besondere  gebeurtenis  omdat  dr  HCM  Fourie  so  'n 
besondere  aandeel  in  die  groot  werk  gehad  het.  Die 
Vertalingskommissie  het  sy  erkentlikheid  teenoor  die 
kerkraad  betoon  'vir  hulle  bereidwilligheid  om  dr  Fourie 
dikwels  toe  te  staan  om  met  vertaalwerk  besig  te  wees'.  ’n 
Besondere  Bybel  is  deur  die  Vertalingskommissie  aan  die 
Kerkraad  geskenk. 

Die  Afrikaanse  vertaling  het  in  ons  kerk  die 
Nederlandse  'Statenvertaling’  vervang  wat  in  1636 
verskyn  het.  Omdat  die  opdrag  om  die  Bybel  te  vertaal 
deur  die  Generale  Staten  van  Nederland  - die  parlement 
dus  - gegee  is,  het  dié  Bybel  bekend  geraak  as  die 
'Statenvertaling'.  Die  ou  groot  Bybels  wat  deur  baie 


Eindvertalers  van  die  1 933  Bybelvertaling 


Afrikaanse  families  besit  is,  was  almal  nog  in  17e  eeuse 
Nederlands  en  dikwels  in  gotiese  letters  geset,  die  sg. 
swart  druk.  Nuwer  uitgawes  was  in  moderner  Nederlands, 
maar  die  vertaling  was  Nederlands,  'n  taal  wat  nie  meer  vir 
almal  verstaanbaar  was  nie. 

Dit  is  goed  om  hier  'n  paar  aanhalings  te  maak  uit 
'n  artikel  wat  ds  JJ  Prinsloo  in  1934  in  die  Almanak 
gepubliseer  het  onder  die  titel  Die  Bybel  in  Afríkaans.  Hy 
skryf  daar:  'Die  27  Augustus  1933  sal  nie  maklik  en  gou 
deur  die  Afrikaners  vergeet  word  nie  omdat  op  hierdie  dag 
die  Afrikaanse  vertaling  van  die  Bybel  met  feesvreugde  en 
feesgejuig  deur  ons  volk  oor  die  lengte  en  breedte  van  die 
land  ontvang  is.  Opregte  dankbaarheid  het  daar  in 
duisende  harte  ontvlam,  omdat  hulle  die  Bybel,  Gods 
Woord,  voortaan  sal  kan  lees  in  die  taal  wat  hulle  die  eerste 
van  hullemoedergehoorhet. 

...  die  Bybel  in  Afrikaans  (moet)  deur  ons  van 
harte  verwelkom  word  omdat  ook  ons  nou  instaat  gestel 
word  om  die  Bybel  te  lees  in  die  taal  wat  ons  die  beste  ken 
en  die  beste  verstaan.  Veral  die  kinders,  die  opkomende 
geslag,  sal  die  volle  voordeel  trek  uit  die  Afrikaanse  Bybel 
Nou  sal  ons  nie  langer  in  die  Sondagskool  en 
katkisasie  die  klag  verneem  dat  die  Bybel  weens  die 
Hooghollands  nie  verstaan  kan  word  nie. 

Ongetwyfeld  sal  die  Bybel  in  Afrikaans  'n 
herlewing  bring  op  geestelike  gebied.  Persone  wat  in  die 
verloop  van  tyd  losgeraak  het  van  Gods  Woord,  sal  dit  nou 
weer  opneem,  omdat  die  Bybel  nou  in  sulke  welbekende 
klanke  tot  hom  spreek.  Die  belangstelling  en  liefde  vir  die 
Bybel  sal  weer  herleef  en  opvlam  .... 

Maar  aan  die  ander  kant  is  dit  ook  waar  dat  daar 
'n  groot  getal  van  die  ouere  mense  is  wat  nie  kans  sien  om 
die  ou  Statebybel  te  verruil  vir  die  Afrikaanse  vertaling  nie. 
Hulle  het  met  die  Nederlandse  Bybel  opgegroei  en 
saamgegroei.  Bande  van  onverbreekbare  liefde  bind 
hulle aan hulle Statebybels ....  van die kansels in die kerke 
is  van  die  vroegste  tye  alleen  Nederlands  gehoor.  Soveel 
teksverse,  ja  selfs  hoofstukke  ken  die  mense  uit  hulle  hoof 
en  nou  sien  hulle  tog  nie  kans  om  dit  alles  weer  in  Afrikaans 
te  gaan  leer  nie  ....  Maar  al  is  dit  waar  dat  die  Afrikaanse 
vertaling  van  die  Bybel  nie  oral  strook  met  mense  se 
gevoelens  en  opvattings  nie,  dink  ek  tog,  ons  kan  die 
vertaling  gerus  'n  meesterstuk  noem.  Die  vertalers 

verdien  ons  opregte  dankbaarheid  en  erkentlikheid. 

Ons  bede  is  dat  God  die  Bybel  in  Afrikaans  mag 
gebruik  om  ons  volk  meer  ’n  Bybelvolk  te  maak.  Mag  die 
Bybel  maar  weer  spreek  tot  die  hart  van  ons  volk;  mag  die 
vele  huisaltare  wat  afgebreek  is.  weer  opgebou  word,  as 
gevolg  van  die  verskyning  van  die  Bybel  in  ons  eie  taal." 

Met  die  koms  van  die  Afrikaanse  Bybel  het  ons 
kerktaal  al  meer  Afrikaans  geword.  Tog  het  ons  nog  tot  in 
1944  die  Hollandse  Psalm-  en  Gesangboek  gebruik.  In 
daardie  jaar  is  die  eerste  Afrikaanse  Psalm-  en 
Gesangboek  in  gebruik  geneem  en  het  Nederlands  uit  ons 
kerkverdwyn, 

In  hierdie  oorgang  van  Nederlands  na  Afrikaans 
het  dr  HCM  Fourie  'n  belangrike  rol  as  eindvertaler,  veral 
van  die  Ou  Testament,  saam  met  prof  dr  JD  du  Toit 
gespeel.  Hoewel  dr  Fourie  saam  met  die  ander  vertalers 
vereer  is  deur  die  Universiteit  van  Pretoria  met  'n 
eredoktorsgraad  in  die  teologie,  kry  mens  soms  die  indruk 
dat  sy  aandeel  en  daarmee  saam  die  Hervormde  Kerk  se 
bydrae  tot  die  vertaling  van  1933  onderbeklemtoon  is. 
Laat  dit  maar  so  wees.  Dit  staan  egter  vas  dat  in  hierdie 
groot  werk,  dr  HCM  Fourie,  voortreflike  dienswerk  gelewer 
het. 

DIEVOORLESER 

Die  Voorleser  is  in  ons  kerk  so  'n  bekende  figuur  dat  baie 
min  Hervormers  ooit  'n  vraag  vra  oor  die  dienswerk. 
Daarby  is  die  Voorleser  kenmerkend  van  ’n  Hervormde 
erediens.  Die  Gereformeerde  en  NG  Kerke  het  dié 
dienswerk  dekades  gelede  al  aan  die  predikant  toevertrou 
asof  hy  die  enigste  ampsdraer  is  wat  in  die  erediens  'n  taak 
het. 

Interessant  genoeg  is  die  dienswerk  van  die 
Voorleser  op  'n  Gemeentevergadering  in  Januarie  1 937  ter 
sprake  gebring.  Uit  die  notule  kan  afgelei  word  dat  daar 
besware  teen  die  Voorleser  was  omdat  hy  skynbaar  nie 
goed  genoeg  gelees  het  nie.  In  die  dertigerjare,  so  kan  uit 
die  Almanak  afgelei  word,  was  dit  nog  so  dat  een  ouderling 
spesifiek  aangewys  is  as  voorleser.  Eers  later  het  die 
gebruik  ontstaan  om  'n  ouderling  om  die  beurt  te  laat 
voorlees.  Juis  vanweë  die feit  dat  die  voorlesers  soms  nie 
netjies  genoeg  voorgelees  het  nie,  het  die  neiging 
ontstaan  om  dié  taak  ook  aan  die  predikant  op  te  dra.  Dit 
was  die  besluit  wat  in  Groot  Marico  geneem  is.  Die 
Algemene  Kerkvergadering  het  die  neiging  egter  afgewys 
en  beslis  dat  daar ’n  voorleser  sal  wees  maar  dat  dit  nie  net 
een  persoon  hoef  te  wees  nie.  Dit  was  uit  diegesprek 
egter  duidelik  dat  daar  by  die  Kerkraad  en  gemeente  nie 
baie  sekerheid  was  oor  die  dienswerk  van  die  voorleser 
nie. 

As  die  geskiedenis  nagegaan  word,  dan  blyk  dit 
dat  reeds  in  die  vroeë  kerk  dit  'n  vaste  gewoonte  was  dat 
ouderlinge  en  diakens  in  die  erediens  die  voorlesing  uit  die 
Bybel  behartig  het.  Rondom  die  tweede  eeu  na  Christus 
word  die  voorleser  as  ’n  aparte  ampsdraer  in  verskillende 
gemeentes  aangetref  Die  dienswerk  is  in  die  Roomse 
Kerk  in  'n  verswakte  vorm  bewaar. 

In  die  tyd  van  die  Kerkhervorming  van  die  16e  en 


17e  eeu,  komdie  voorleserweernavore.  Sytaakwasnie 
net  om  met  die  Skriflesing  voor  te  gaan  nie  maar  om  ook, 
waar  daar  nie  predikante  was  nie,  die  eredienste  te  lei.  In 
Nederland  het  die  voorleser  ook  na  vore  gekom  en  in  baie 
gemeentes  moes  hy,  voor  die  begin  van  die  erediens,  'n 
paar  hoofstukke  uit  die  Bybel  lees.  Dit  moes  gedoen  word 
omdat  baie  lidmate  self  nie  kon  lees  nie.  Hulle  het  dus 
hulle  kennis  van  die  Bybel  opgedoen  deur  na  die  voorleser 
te  luister.  Gedurende  die  17e  eeu  in  Calvinistiese 
Nederland,  kry  die  voorleser  'n  vaste  taak.  Nie  alleen 
moes  hulle  die  voorleeswerk  doen  nie,  maar  hulle  was 
terselfdertyd  belas  met  die  taak  van  sieketrooster  en 
katkiseermeester.  In  baie  gevalle  was  die  voorleser  egter 
'n  skoolmeester  en  het  hy  slegs  die  voorleestaak  in  en  voor 
die  erediens  waargeneem. 

Die  voorlesersamp  het  saam  met  die  kerk  na 
Suid-Afrika  gekom.  Aanvanklik  het  die  sieketroosters  die 
diens  verrig  maar  later  is  die  voorleser,  net  soos  die  ander 
kerklike  ampsdraers,  deur  die  owerheid  aangestel. 

In  ons  kerk  is  in  die  Kerkwet  van  1857  ’n  aparte 
reglement  vir  voorlesers  opgeneem.  Volgens  hierdie 
reglement  moes  die  voorleser  die  Skriflesing  waarneem 
en  ook  as  voorsanger  optree.  Die  voorleser  moes  met  die 
tweede  gelui  van  die  kerkklok  op  Sondae,  begin  met  die 
Skriflesing  soos  deur  die  predikant  opgedra.  Daarna,  met 
die  derde  gelui,  moes  hy  die  lofsang  opgee  waartydens  die 
predikant  en  kerkraad  die  kerkgebou  inkom.  Gedurende 
die  erediens  het  hy  die  10  Gebooie  en  die  12  Artikels 
voorgelees. 

Volgens  hierdie  reglement  moes  die  kerkraad, 
saam  met  die  skriba,  kassier  en  orrelis,  ook  'n  voorleser 
aanstel.  Tot  en  met  die  Kerkwet  van  1 951  het  dit  so  gebly 
maar  later  in  die  vyftigerjare  is  besiuit  dat  die  taak  van  die 
voorleser,  om  die  beurt,  deur  die  ouderlinge  behartig  sal 
word. 

Die  voorleserstaak  wat  vandag  nog  in  ons  kerk 
voortbestaan  het  dus  'n  baie  lang  geskiedenis.  Deur  die 
eeue  en  deur  die  geskiedenis  het  die  inhoud  en  omvang 
van  die  taak  verander.  Tog  is  dit  goed  om  hierdie 
dienswerk  in  die  kerk  te  behou  omdat  die  voorleser  tog 
altyd  weer  die  gemeente  daaraan  herinner  dat  nie  net  die 
predikant  nie,  maar  almal  in  die  kerkgebou  betrokke  is  by 
die  diensvan  God. 

WELDOENERS  VAN  DIE  GEMEENTE 
Die  gemeente  het  later  in  1 923  ‘n  pragtige  kerkplein  van  3 
morge  grootte  van  broeder  Geroge  van  den  Berg,  ’n 
kleinseun  van  “Vaal”  Frans  Joubert  as  ‘n  geskenk  gekry. 
Hier  is  die  pastorie  gebou  wat  deur  die  predikante  vir  baie 
jare  bewoon  is. 

Later  is  op  dieseifde  drie  morge  ‘n  feeshuis  gebou  wat  as 
kerk  gedien  het.  Die  dak  was  baie  laag  en  dit  het  ’n  blou 
leiklip-vloer  gehad.  Die  feeshuis  was  waar  die  HCM 
Fourie-saal  vandag  is. 

Die  gemeente  het  met  nagmaal  met  wa  en  osse  kerk  toe 
gekom  en  vir  die  naweek  op  die  kerkplein  gekamp.  Hulle 
het  dus  weiding  nodig  gehad  vir  hulle  osse.  Hierin  het  br 
PieterSchalk  van  den  Berg.  broervan  brGeorge,  voorsien 

to  hy  grond  gegee  het  vir  weiding.  Later  is  die  gemeente 
se  begraafplaas  op  hierdie  grond  aangele. 

Die  bekende  Suid-Afrikaanse  kunstenaar,  Erich 
Mayer,  het  verskeie  kere  nagmaaistonele  op  die  klerkplein 
kom  skilder  wanneer  hy  by  mnr  en  mev  Jbnker  tuisgegaan 
het. 


Die  gemeente  het  ‘n  behoefte  gehad  aan  ’n  nuwe 
kerkgebou.  Aangesien  br  George  op  38  jarige  leeftyd 
oorlede  is,  het  die  Kerkraad  sy  weduwee,  suster  Sannie 
van  den  Berg,  in  1943  genader  vir  ‘n  stukkie  grond 
aangrensend  aan  die  wat  deur  haar  man  geskenk  is.  Sy 
het  ingestem  en  die  gedeelte  geskenk  waar  die  kerk 
vandag  staan.  Dis  'n  koppie  waarvandaan  die  kerkgebou 


Die  pastorie  waahn  onder  andere 
dr  HCM  Fourie  gewoon  het 


van  al  die windrigtings  gesien  kan  word.  Enige  reisigerwat 
op  ‘n  Sondag  deur  Marico  reis  en  graag  na  die  Woord  wil 
gaan  luister,  sal  geen  moeite  ondervind  om  na  ’n  kerk  te 
soek  nie.  Die  hoeksteen  is  op  17  April  1943  deur  ds  HC 


I, 


Muller  gele.  Met  die  inweiding  van  die  kerk  is  die 
babadogter  wat  in  haar  pa  se  stoor  gedoop  is,  mev 
Christine  Jonker,  aangeneem.  Sy  is  tans  orrelis  van  die 
gemeente. 

Die  jaar  1 939  was  vir  die  gemeente  nie  ‘n  maklike  jaar  nie. 
Na  die  begrafnis  van  dr  HCM  Fourie,  is  die  gemeente,  net 
soos  die  hele  land,  beroer  deur  die  uitbreek  van  die 
Tweede  Wêreldoorlog  op  3 September  1939.  Net  soos 
met  die  Eerste  Wêreldoorlog  van  1914-1918,  was  die  land 
verdeel  oor  die  vraag  of  Suid-Afrika  ook  tot  die  oorlog  moet 
toetree.  Op  die  ou  end  is  genl  JBM  Hertzog,  Eerste 
Minister,  se  mosie  in  die  Parlement  dat  Suid-Afrika 
neutraal  moes  bly,  verwerp.  Genl  JC  Smuts  het  toe  die 
bewind  oorgeneem  en  Suid-Afrika  het  oorlog  teen 
Duitsland  verklaar.  Die  gebeure  het,  uit  die  aard  van  die 
saak,  ook  politieke  verskille  skerp  beklemtoon.  Oor  die 
algemeen  is  daar  in  ons  kerk  daarin  geslaag  om  die 
politieke  verdeeldhede  nie  op  die  spits  te  drywe  nie, 
hoewel  daar  baie  spanninge  was.  Dit  is  nogal  opvallend 
dat  daar  skaars  na  die  oorlog  verwys  word  in  die  notules 
van  die  Kerkraad.  Daarvolgens  geoordeel  het  die  oorlog 
nie  die  gemeente  beroer  nie. 

DIE  DIENSTYD  VAN  DS  CH  MULLER  EN  DIE  BOU  VAN 
DIEKERK 

Gedurende  1940  was  die  gemeente  vakant  en  eers  in 
Oktober  1 940  het  die  Gemeente-vergadering  weer  opdrag 
gegee  om  te  beroep.  Die  Kerkraad  het  ds  CH  Muller,  wat 
toe  op  Pietersburg  gestaan  het,  beroep.  Behalwe  die 
gebruiklike  traktement,  motorkarloelae  en  vrye  inwoning 
in  die  pastorie  het  hy  ook  die  reg  ontvang  om  twee 
melkkoeie  in  die  kerkkamp  aan  te  hou, 

Die  groot  saak  wat  die  kerkraad  en  die  gemeente 
nou  wou  aanpak,  was  die  oprigting  van  'n  doelmatige 


kerkgebou.  Die  gevoel  was  dat  'n  kerkgebou  opgerig 
moes  word,  voor  die  oorlogsomstandighede  dit  onmoontlik 
sou  maak.  Ds  Muller  het  egter  gemaan  tot  versigtigheid. 
Daarom  is  besluit  om  eers  die  gemeenteiike  skuld  af  te 
betaal  en  dan  'n  £1 000  bymekaarte  maak. 

Daar  is  'n  Boukommissie  gekies  bestaande  uit 
Ouderlinge  PS  van  Staden,  CB  Otto  en  M Potgieter  en  drie 
gemeentelede  naamlik  A Joubert,  LS  Gast  en  PS  van  den 
Berg,  Inmiddels  het  ds  Muller  met  die  argitekte  Geers  en 
Geers  onderhandel  wat  aanbeveel  het  dat  dit  'n  groot 
kostebesparing  sa!  wees  as  die  kerkgebou  'n  grasdak  het 
en  'n  klipvloer  sou  kry.  Dit  sou  verder  beteken  dat  dit  nie 
nodig  sou  wees  om  permitte  te  kry  vir  die  aankoop  van 
skaars  boumateriaal  soos  sink  en  hout  nie. 

Dit  was  genoeg  om  die  entoesiasme  aan  te  vuur. 
Die  wyke  Grootfontein  en  Kuilfontein  het  onderneem  om 
die  9 000  bosse  dekgras  te  voorsien  en  te  behandel. 
Inmiddels  het  die  fondsinsameling  ook  goed  gevorder  en 
met  die  kerkraadsvergadering  van  10  Oktober  1942  kon 
die  kassier  berig  dat  alle  skulde  van  die  gemeente  gedelg 
was  en  dat  die  Boufonds  al  £1144  sterk  was.  Daar  is  toe 
besluit  om  'n  bykomende  bedrag  van  £3500  by  die  bank  te 
leen  omdat  voorsien  is  dat  die  kerkgebou  ongeveer  £4500 
sou  kos.  As  die  koopkrag  van  1 942-1943  se  geld  bereken 
word  dan  beteken  dit  dat,  volgens  ons  geld  se  koopkrag, 
die  gemeente  voorsien  het  om  'n  bietjie  meer  as  R1  miljoen 
te  spandeer.  Dit  was  destyds  nog  moontlik  omdat  die  rente 
op  geleende  geld  maar  5%  was. 

In  Januarie  1943  met  die  Kerkraad-  en 
Gemeentevergaderings  het  een  van  die  weldoeners  van 
die  gemeente,  br  PS  van  den  Berg  weer  'n  stuk  grond  aan 
die  gemeente  geskenk  sodat  die  kerkgrond  tot  aan  die 
water  sou  lê  en  daar  sodoende  'n  suiping  vir  die  vee  is. 
Daarby  het  sr  Sannie  van  den  Berg,  geb  Joubert,  ook  'n 
stuk  grond  gegee  sodat  die  Kerk  se  lyndraad  al  langs  die 
spruit  kon  gaan.  Toe  br  van  den  Berg  in  die 
Gemeentevergadering  bedank  is  het  hy  gesê  ...  hy  het 
nog  altyd  die  heil  van  sy  Kerk  gesoek  en  beskou  dit  as  'n 
voorreg  om  die  stuk  grond  aan  die  kerk  te  kan  gee'. 
Gedurende  April  1943  het  br  Glatthaar  ook  'n  stuk  grond 
aan  die  gemeente  gegee  sodat  die  gemeente  'n  ruim  stuk 
grondgehadhet. 

Dietendervírdie  bou  van  die  kerk  isaan  die  begin 
van  1943  aan  br  W Kossen  toegeken  en  kon  die  bouery 
begin.  Op  talle  maniere  het  die  gemeentelede  met  die 
projek  gehelp.  Die  sand  is  aangery  van  Tampostad,  die 
vloerklip  is  van  Bokkraal  gekry  teen  £6.13.4  vir  honderd 
teëls  van  300x300mm  {dit  is  ongeveer  R1  500).  Die  latte 
vir  die  grasdak  is  deur  die  boere  voorsien.  Omdat  besiuit  is 
om  die  kerkgebou  liewer  met  sierstene  te  bou,  is  die 
selfgemaakte  stene  weer  verkoop  ten  bate  van  die 

Boufonds. 

Gedurende  April  1943  is  die  hoeksteen  van  die 
kerkgebou  gelê  en  op  1 0 Desember  1 943  is  die  kerkgebou 
ingewy  met  'n  wydingsrede  wat  deur  ds  Simon  Vermooten, 
toe  predikant  van  Pretoria,  gehou  is.  Ds  Vermooten  was  ’n 
bekende  predikant,  niealleenomdat  hy  van  191 5-1 91 9 op 
Zeerust  gestaan  het  nie,  maar  ook  omdat  hy  'n  goeie 
vriend  van  dr  Herman  Fourie  was  en  meermale  in  die 
gemeente  gekom  het. 

Die  inwyding  van  die  nuwe  kerkgebou  het  aan  'n 
groot  behoefte  voorsien,  want  die  ou  saaltjie  wat  vir 
eredienste  gebruik  is,  was  nie  juis  doelmatig  of  gerieflik 
nie.  Hoewel  die  totale  koste  van  die  kerkgebou  uiteindelik 
op  £6452  (=R1 ,4  miljoen)  gestaan  het,  was  die  skuld  op  die 
kerkgebou  effens  minder  as  £2000  (=R440  000).  Vir  die 
gemeente  wat  in  daardie  jare  net  so  'n  raps  minder  as  700 
belydende  lidmate  getel  het,  was  die  skuld  nie  ’n  probleem 
nie.  In  Januarie  1946,  met  die  Gemeentevergadering,  is 
bekendgemaak  dat  diekerkskuld  ietsvandie 
verlede  was,  'Die  Eerwaarde  Voorsitter',  so  skryf  die 
Skriba,  'meen  dat  die  gemeente  baie  tevrede  kan  wees 
oor  so  'n  unieke  kerkgebou,  die  enigste  van  sy  soort  in  die 
Unie.’ 

Die  nuwe  kerkgebou  het,  wat  die  gemeente 
betref,  één  groot  tekortkoming  gehad  en  dit  was  die 
grasdak.  Hoewel  die  dak  opgesit  is  om  kostes  te  bespaar, 
was  dit  nie  ‘n  doelmatige  dak  nie.  Of  die  dekwerk  nie  goed 
genoeg  was  of  wat  die  rede  ookal  was,  was  die  grasdak  ’n 
taamlike  ergernis,  want  dit  het  gelek  in  die  reëntyd,  die 
voëls  het  die  gras  uitgepluis,  en  die  lidmate  het  gemor!  In 
November  1944,  minder  as  'n  jaar  na  die  inwyding,  moes 
die  Nagmaalsdienste  uitgestel  word  omdat  die  dak 
reggemaak  moes  word. 

Skaars  was  die  kerkgebou  klaar  gebou  en 
ingewy  of  ds  CH  Muller  neem  'n  beroep  na  Delmas  aan. 
Met  die  Kerkraadsvergadering  van  31  Maart  1945  met  die 
afskeid  van  ds  Muiler,  het  br  Otto  in  die  vergadering  gesê: 
' ...  en  vra wat ons  gaan  doen.  Hy  reken  dat ons  iets  aan  ds 
Muller  moet  gee  vir  al  sy  moed,  opofferings  en  geduld  as 
waardering....’  Daaruit  blyk  die  waardering  wat  bestaan 
het  vir  ds  Muller  wat  die  leiding  gegee  het  met  die  hele 
kerkbouprojek  en  terselfdertyd  ook  nog  die  volle  gewig  van 
sy  dienswerk  as  predikant  gedra  het.  Die  kerkgebou  was 
en  is  nie  net  'n  doelmatige  vergaderplek  vir  die  gemeente 
nie,  maar  is  ook  'n  baken  van  die  geloof,  offerbereidheid  en 
hardwerkendheid  van  daardie  geslag  Hervormers  en  hulle 
predikant,  ds  CH  Muller, 

DIE  KOMS  VAN  DS  WILLEM  ENGELBRECHT 

In  die  tyd  na  ds  Muller  se  vertrek  en  terwyl  die  Kerkraad 
beroep  na  beroep  uitgebring  het,  het  die  grasdak  van  die 
kerkgebou  al  meer  probleme  veroorsaak.  Die  Kerkraad 
was  later  so  nukkerig  oor  die  saak  dat  hulle  regsadvies  van 
'n  adv  Boshoff  gevra  het.  Hy  het  geoordeel  dat  die  firma 
Geers  en  Geers  vir  skadevergoeding  gedagvaar  kan  word. 
Op  grond  daarvan  en  die  advies  van  die  bekende 
Afrikaner-argitek,  Gerard  Moerdyk,  is  besluit  om  £450 
skadevergoeding  te  eis  (=R95  000).  Terselfdertyd  is  aan 


die  Nagmaal  van  Oktober  1947  die  hele  gemeente 
opgeroep  is  om  te  kom  help  om  die  gras  af  te  haal,  weer 
opnuut  te  bondel  en  dit  dan  te  verkoop. 


Juis  in  hierdie  tyd  aanvaar  proponent  Willem  |l  ' 
Engelbrecht  die  beroep  na  Groot  Marico.  Oor  die  naweek  .1 
van  27-29  Februarie  is  hy  in  Groot  Marico  ontvang  en  deur  1' 
prof  dr  SP  Engelbrecht  in  sy  dienswerk  bevestig.  Met 
groot  entoesiasme  het  hy  met  sy  dienswerk  begin.  jl 
Terselfdertyd  moes  hy  aandag  gee  aan  die  herbou  van  die 
dak  en  die  insit  van  plafonne.  Die  taak  is  toe  uiteindelik  in 
sy  geheel  afgehandel  en  met  die  Nagmaal  van  April  1949 
kon  die  gemeente  die  kerkgebou  weer  ingebruik  neem. 

Dit  was  'n  betreklike  duur  herstelling,  want  net  die  leiklip  vir  i 
die  dak  het  ongeveer  'n  £1000  gekos,  wat  in  ons 
geldwaarde  net  so  duskant  die  R200  000  is.  Die 
gemeente  het  egter  saamgestaan  en  die  skuld  is  betreklik 
gougedelg. 

Juis  gedurende  die  tyd  wat  die  gemeente  nie  die 
gebruik  van  die  kerkgebou  gehad  het  nie,  is  die  25-jarige  ^ * 
bestaan  van  die  gemeente  in  Mei  1948  gedenk.  Ditwas,  ’ 
soos  verwag  kan  word,  maar  'n  beskeie,  binne-  * 
gemeentelike  herdenking.  Tog  was  daar  baie  stof  tot  ^ 
dankbaarheid  en  het  die  herdenking  aan  die  gemeente  die  ' 
geleentheid  gebied  om  die  pad  wat  agter  gelê  het,  wéér  te  ’ 
peil  en  met  nuwe  moed  vorentoe  te  gaan.  Volgens  die 
Kerkraadsnotule  van  6 Augustus  1949  het  ds  WJ  ' 
Engelbrecht  in  die  gemeenteblad  'n  kort  geskiedenis  van  : 
die  gemeente  geskrywe  '...  soos  hy  dit  geleer  en  gelees 
het.'  Dié  eerste  optekening  van  die  gemeente  se 
geskiedenis  het  egter  baie  skaars  geword  en  ongelukkig 
kon  'n  eksemplaardaarvan  nie  opgespoorword  nie. 

'n  Tweede  feesgeleentheid  was  die  huwelik  van 
ds  WJ  Engelbrecht  op  8 Oktober  1 949.  Dit  was  die  eerste  ' 
keer  wat  'n  gemeentepredikant  in  die  gemeente  sou  trou.  ' 
Vier  en  twintig  jaar  later,  in  die  vyftigste  bestaansjaar  van  ' 

die  gemeente  is  ds  PD  Smit  in  die  gemeente  in  die  huwelik 
bevestig. 

! Ds  Engelbrecht  het  in  die  gemeente  met 

j toewyding  en  vrug  gearbei.  'n  Interessantheid  is  dat  die 
! gemeente  in  1949  saam  met  die  NG  gemeente  op 
Nietverdiend  'n  kerksaal  op  die  plaas  Lotteríngskop  gebou 
j het.  DitisdeurdiewykBosveldvirbuitedienstegebruiktot 
i in  1 961 . Die  preekstoel  en  banke  wat  aan  die  Hervormde 
; gemeente  behoort  het,  is  toe  teruggegee.  In  Desember 
i 1962  het  die  gemeente  nog  'n  bedrag  van  R30  gekry  wat 
die  Hervormers  se  aandeel  was  van  die  hout  en  sink  wat 
i verkoop  is  toe  die  saaltjie  afgebreek  is.  Dan  moet  ook 
vermeld  word  dat  oudl  PT  (Kromme)  van  Staden  wat  van 
! 1935  af  die  skriba  van  die  kerkraad  was,  die  diens  in 
i Januarie  1950  neergelê  het.  Sy  dienswerk  is  toe 
oorgeneem  deur  oudl  AD  Schoeman  wat  tot  1 954  die  taak 
verrig  het.  Diaken  PS  van  Staden  het  van  Januarie  1954 
; af  die  diens  op  hom  geneem. 

Betreklik  vroeg  in  1 952  het  ds  WJ  Engelbrecht  'n 
' beroep  na  die  gemeente  Roodepoort  aangeneem  en  op  1 9 
í April  afskeid  geneem.  Hoewel  hy  as  'n  jong  predikant  in 
die  gemeente  gekom  het,  het  hy  met  groot  vrug  sy 
dienswerk  in  die  gemeente  verrig. 

. 'N  TWEEJARIGE  VAKATURE  Tydens  die  vakature  het 
I die  gemeente  se  lewe  normaal  voortgegaan  onder  die 
leidíng  van  die  konsulent.  Met  die  bestaande  tekort  aan 
I predikante  was  die  vooruitsig  om  dadelik  'n  predikant  te  kry 
nie juis  rooskleurig  nie.  Die  NHSV  het  in  hierdie  tyd  besluit 
! om  'n  behoorlike  pyporrel  vir  die  gemeente  te  koop.  Met 
i die  steun  van  die  kerkraad  het  die  NHSV  die  stap  geneem. 

I Dit  is  ook  moontlik  gemaak  deur  oudl.  PS  van  Staden  en  sy 
1 broer  wat  'n  bedrag  van  £600  {=  ongeveer  R95  000 
i volgens  die  koopwaarde  van  ons  geld)  rentevry  aan  die 
! susters  geleen  het.  Dit  het  beteken  dat  die  orrel  op  27 
Junie  1953  ingebruik  geneem  kon  word.  So  was  die 

Ikerkgebou  nou  goed  toegerus. 

DS  EN  MEV  JBJ  VAN  RENSBURG  SE  DIENSTYD,  1954- 
1957 

I Gedurende  die  naweek  van  20  en  21  Februarie  1954  is 
I prop  JBJ  van  Rensburg  as  predikant  van  die  gemeente 

Ibevestig  deur  ds  DJ  van  Staden,  toe  predikant  van  Oos- 
Afrika.  Omdat  ds  Van  Rensburg  uit  Kenia  afkomstig  was, 
was  dit  tog  iets  besonders  dat  ds  DJ  van  Staden  die 
ordening  en  bevestiging  kon  waarneem. 

Gedurende  ds  Van  Rensburg  se  dienstermyn  het 
die  gemeente  in  rus  en  vrede  geleef,  hartlik  saamgewerk 

|ten  alles  gedoen  wat  gedoen  moes  word. 
Interessantheidshalwe  kan  vermeld  word  dat  die  Kerkraad 
op  sy  vergadering  van  14  Julie  1956  besluit  het  om  'n 
begraafplaas  op  die  kerkterrein  aan  te  wys  en  te  omhein. 
Dit  is,  terloops,  opvallend  dat  dit  in  Europa  van  die 
Middeleeue  af  die  gebruik  was  om  'n  begraafplaas  rondom 
die  kerkgebou  aan  te  lê.  Meestal  is  belangrike  persone 
binne-in  die  kerk,  óf  onder  die  vloer  óf  in  'n  graf  teen  die 
binnemuur  van  die  kerk,  begrawe.  Ons  woord  kerkhof, 
I wat  ons  uit  die  Hollands  geërf  het  en  kerk-tuin  beteken. 


herinner  nog  daaraan  dat  die  begraafplase  oorspronklik 
rondom  die  kerkgeboue  aangelê  is.  Later,  as  die 
begraafplase  rondom  die  kerke  in  Europa  nie  meer  plek 
het  nie,  is  'n  aparte  begraafplaas  aangelê.  Onder  ons 
Afrikaners  was  dit  'n  noodsaaklikheid  en  'n  gebruik  dat 
daar  op  elke  plaas  'n  familiekerkhof  was.  Later  as  die 
plase  nogal  van  eienaar  verwissel  én  verkoelingsgeriewe 
meer  algemeen  beskikbaar  is,  word  dit  ook  in  die 
platteland  die  gewooníe  om  van  die  dorpskerkhof  gebruik 
te  rnaak.  Die  begraafplaas  op  Groot  Marico  se  kerkterrein 
was  van  die  begin  af  hoofsaaklik  vir  gemeentelede  bedoel, 
hoewel  daar  uitsonderings  gemaak  is. 

'n  Tweede  interessantheid  uit  hierdie  tyd  was  dat 
die  Algemene  Kerkvergadering  twee  besluite  geneem  het 
wat  nogal  beroering  veroorsaak  het.  Die  eerste  was  dat 
die  Algemene  Kerkvergadering  in  1957  bepaal  het  dat  by 
die  Nagmaal  die  broeders  en  susters  saam  sal  aansit  aan 
die  tafel.  Dit  het  heelwat  gesprekke  aan  die  gang  gesit, 
want  die  vaste  gebruik  was  dat  eers  die  broeders  en 
daarna  die  susters  nagmaal  gebruik  het.  Terselfdertyd  het 
die  vergadering  besluit  dat  die  susters,  tydens 
Gemeentevergaderings,  stemreg  sou  hê.  Dit  het  ook 
bespreking  uitgelok,  maar  tog  minder  as  die  besluit  oor  die 
gesamentlike  aansit  aan  die  nagmaalstafel. 

'n  Totale  nuwigheid  wat  die  Algemene 
Kerkvergadering  in  1 957  ingevoer  het,  was  die  saak  van  'n 
heffing  vir  die  kostes  van  die  Algemene  Vergadering  en  die 
ander  kommissies  en  rade  van  die  kerk.  Tot  op  daardie 
stadium  is  die  sentrale  kerkfondse  gefinansier  deur 
verskillende  gelde  wat  vir  kerklike  diens  betaal  is.  So  was 
daar  vaste  doopgelde,  huweliksgelde,  gelde  wat  betaal 
moes  word  by  die  aflê  van  belydenis  en  derglike  meer.  Dit 
was,  vanselfsprekend,  nie  altyd  so  'n  betroubare  bron  van 
inkomste  nie.  Daarom  is  in  1 957  al  daardie  gelde  afgeskaf 
en  'n  vaste  heffing  perlidmaat  ingestel.  Die  heffing  is  toe 

vasgestel  op  tien  sjielings,  dit  wil  sê  helfte  van  'n  pond,  Dit 
klink  na  'n  beskeie  heffing  van  R1  per  lidmaat  per  jaar. 
Maar  as  die  koopkrag  van  ons  geld  in  berekening  gebring 
word  dan  was  die  koopkrag  van  daardie  1957-rand 
dieselfdeasR143vandag! 

Merkwaardig  in  1957  het  die  gemeente  'n  heffing 
van  R143  per  lidmaat  per  jaar  met  'n  sug  van  verligting 
aangehoor,  tenwyl  in  ons  tyd  'n  heffing  van  R120  per 
lidmaat  per  jaar  groot  bekommernisse  meebring.  Dit  wys 
net  hoe  ons  volk  weer  aan  die  verarm  is. 

In  Julie  1957  het  ds  Van  Rensburg  bekend 
gemaak  dat  hy  die  beroep  na  die  Vryburgkombinasie 
aangeneem  het.  Sy  en  sy  eggenote  se  diensjare  was 
goeie  jare  in  die  geskiedenis  van  die  gemeente. 

DIE  EERSTE  DIENSTYD  VAN  DS  EN  MEV  CJ  VAN 
SCHALKWYK,  1958-1963 

Die  gemeente  was  gelukkig  nie  lank  vakant  nie.  Reeds  in 
Januarie  1958  kon  ds  en  mev  CJ  van  Schalkwyk  in  die 
gemeente  ontvang  en  bevestig  word.  Sy  eerste  taak  was 
om  'n  bietjie  aandag  aan  die  gemeente  se  finansies  te  gee, 
want  op  daardie  stadium  was  die  gemeente  se  skuld  by  die 
bank  ongeveer  £800  (dit  wil  sê  in  ons  geld  'n  bietjie  meer  as 
R100  000).  Met  'n  merkwaardige  offervaardigheid  het  die 
gemeente  teen  die  einde  van  1 958  daardie  skuld  uitgewis. 
Vir  'n  gemeente  met  534  gelowiges  was  dit  'n 
merkwaardige  prestasie. 

In  September  1958,  vyf  en  twintig  jaar  na  die 
verskyning  van  die  Bybel  in  Afrikaans,  is  'n  Bybelfees  in  die 
gemeente  gehou.  Dit  was  in  'n  sekere  sin 
vanselfsprekend,  want  die  gemeente  was  deur  sy  vroeëre 
predikant,  dr  HCM  Fourie,  op  'n  besondere  manier  verbind 
aan  daardie  gebeure.  Met  die  Bybelfees  het  ds  CH  Muller 
gepreek  en  ook  'n  gedenkplaat  onthul.  Dit  was  'n 
belangrike  gebeurtenis  want  die  verlede  mag  nie  vergeet 


word  nie  maar  behoort,  so  veel  as  moontlik,  as  'n  lewende  j 
verledebeskouword.  | 

In  Augustus  1 959  het  die  NHSV  met  'n  groot  plan  || 
na  vore  gekom  om  die  ou  saal  plat  te  slaan  en  'n  nuwe  saal  ■ 
tebouwatmeerdoelmatigsouwees.  Die  Kerkraad  en  die  " 
gemeente  het  besluit  om  die  NHSV  in  die  saak  te  steun  en  | 
op  die  Gemeentevergadering  van  3 Oktober  1959  is  ook  [ 
aangedui  dat  die  saal  die  HCM  Fouríe-saal  genoem  sal  j 
word.  Die  besluit  het  almal  weer  aan  die  werk  laat  spring  j 
om  die  ideaal  te  verwerklik.  Eers  moes  daar  gesorg  word  ! ! 
virvoldoendefondse.  f 

f 

Terwyl  die  NHSV  met  die  fondsinsameling  besig  f 
was,  het  die  kerkraad  besluit  dat  die  kerkgebou  weer  'n  | 
slag  skoongemaak  en  opgeknap  moes  word.  Voordat  die  | 
werk  'n  aanvang  kon  neem,  moes  die  Kerkraad  op  14  i 
Januarie  1961  verneem  dat  die  kerktoring  deur  weerlig  | 
beskadig  is.  Terwyl  die  NHW-Bouers  met  die  reg-  en  j 
skoonmaak  van  die  kerk  besig  was,  is  die  toring  toe  ook  1 
weer  herstel.  Die  skade  aan  die  toring  was  aansienlik,  | 
maar  dit  is  deur  die  assuransie  versorg.  Hierdie  dienstyd 
van  ds  Van  Schalkwyk  het  verder  rustig  verloop  sonder  dat 
daar  in  die  gemeente  groot  dinge  gebeur  het,  Wat  wel 
gebeur  het,  is  dat  die  gemeente  ook  die  gevolge  begin 
ervaar  het  van  die  geleidelike  verstedeliking  van  die 
Afrikaner  wat  in  die  laat  vyftiger-  en  sestigerjare  na  vore 
gekom  het.  Die  jong  mense  wat  na  hulle  skoolloopbane 
meestal  verdere  opleiding  ontvang  het,  het  nie  op  die  . 
platteland  gebly  nie  sodat  die  getal  ouer  gelowiges  groter 
geword  het  en  die  getalle  dopelinge  en  dooplidmate 
gedaal  het.  Die  geleidelike  veroudering  van  die  gemeente 
het  ook  die  ekonomiese  posisie  van  die  gemeente  nadelig 
geraak.  Die  statistieke  van  die  Almanak  dui  dat  die 
gerneente  in  1 953  'n  sieletal  van  1 1 95  gehad  het  met  694 
belydende  lidmate,  tetwyl  35  kinders  gedoop  is,  In  1963 
was  die  sieletal  405  minder  terwyl  die  lidmaattal  op  520  i 
gestaan  het  ('n  174  minder),  terwyl  daar  maar  13  kinders 
gedoop  is.  Die  tendens  het  voortgeduur  en  in  1998  is  die 
sieletal  van  die  gemeente  363  en  daar  is  183  belydende 
lidmate. 

Aan  die  begin  van  1963  het  ds  en  mev  Van  I 
Schalkwyk  'n  beroep  na  Middelburg  aangeneem  en  was  ; 
die  gemeente  weer  vakant.  Gelukkig  was  die  vakature  , 
ookvankorteduur. 

DIE  DIENSTYD  VAN  DS  EN  MEV  JA  DE  BEER,  1963- 
1966 

Vroeg  in  die  jaar  1963,  oor  die  naweek  van  22  en  23 
Februarie,  is  prop  en  mev  JA  de  Beer  in  die  gemeente  i 
ontvang.  Die  ordening  en  bevestiging  is  deur  ds  AJG 
Oosthuizen,  toe  voorsitter  van  die  Algemene 
Kerkvergadering,  waargeneem.  Die  vroeë  sestigerjare  j, 
was  in  die  kerk  en  in  die  volkslewe  moeilike  en  onrustige  ' 
jare.  In  die  kerk  het  die  onrus  begin  met  die  Algemene 
Kerkvergadering  van  1961 . Daar  moes  twee  groot  sake  ! 
uitgemaakword. 

In  die  eerste  plek  het  dit  gegaan  oor  die  ; 
Cottesloevergadering  van  Desember  1960.  Dit  was  'n 
vergadering  van  die  Suid-Afrikaanse  lidkerke  van  die 


FEESBLAO  vm.  úm  GE'riEEIITE  GR.OOT 


GROfei 


JAUB  ^:m 


Wêreldraad  van  Kerke.  Dié  liggaam  het  die  vergadering 
belê  in  die  hoop  om  veral  die  Afrikaanse  kerke  te  oorreed 
om  die  regering  te  veroordeel.  Dit,  omdat  by  ’n  betoging  in 
í Sharpeville  in  Maart  1 960,  die  polisie  van  Sharpeville,  op  'n 
j oproerige  skare  betogers  geskiet  het  wat  gedreig  het  om 
I die  polisiestasie  aan  te  val.  Ons  kerk  se  afvaardiging, 
onder  leiding  van  die  groot  kerkvader,  ds  AJG  Oosthuizen, 
j het  die  besluite  van  die  Cottesloeberaad  verwerp  en 
kennis  gegee  dat  ons  kerk  uit  die  Wêreldraad  van  Kerke  se 

Íorganisasie  onttrek.  Dit  is,  veral  in  die  Engelstalige 
liberale  pers,  skerp  veroordeel.  Merkwaardig  genoeg  het 
die  WRK  nie  eers  'n  spreekwoordelike  winkbrou  gelig  toe 

Igewapende  ANC-wagte  in  1994  op  ’n  IVP-skare  wat  by 
Shell  House  in  Johannesburg  verbybeweeg  het,  geskiet 
hetnie. 

Op  die  Algemene  Kerkvergadering  van  1961  het 
I proff  AS  Geyser  en  A van  Selms  'n  aanval  op  Art  III  van  die 
I Kerkwet  gemaak  en  ook  die  onttrekking  uit  die  WRK  skerp 
I aangeval.  Dit  was  'n  moeilike  vergadering  wat  op  die  ou 
end  Art  III  gehandhaaf  het  en  die  kerk  se  uittrede  uit  die 
WRK. 

Die  saak  was  so  'n  rukkie  afgehandel  toe  prof 
! Geyser  deur  'n  drietal  studente  aangekla  is  van  kettery  wat 
hy  in  sy  Nuwe  Testamentlesings  verkondig  het,  naamlik 
dat  Christus  nie  van  ewigheid  af  die  Seun  van  God  is  nie. 

' Die  Kommissie  van  die  Algemene  Kerkvergadering  wat 
die  saak  aangehoor  het,  het  beslis  dat  die  klaers  se  saak 


gestaaf  is,  ook  in  die  lig  van  Geyser  se  getuienis. 

Daarop  het  Geyser  hom  na  die  Hooggeregshof 
gewend  en  gestel  dat  die  Kommissie  nie  volgens  die 
Kerkwet  opgetree  het  nie.  In  die  hof het  Geyser  egter  gesê 
dat  hy  soos  die  kerk  en  saam  met  die  kerk  bely.  Met  die 
gedeeltelike  kapitulasie  van  Geyser  as  vertrekpunt  word 
daar  dan  'n  skikking  bereik  en  die  saak  uit  die  hof  onttrek. 
Die  hofsaak  het  'n  hele  klomp  kostes  meegebring  wat 
egter  redelik  maklik  deur  die  gemeente  betaal  is.  Geyser 
het  toe  nie  na  ons  kerk  se  teologiese  opleiding  teruggekeer 
nie,  want  hy  het  ’n  aanstelling  aan  die  Universiteit  van  die 
Witwatersrand  gekr/.  In  1 968  het  Geyser  ons  kerk  verlaat. 

In  die  openbare  lewe  was  daar  ook  groot 
beroering  toe  die  Suid-Afrikaanse  Polisie  in  1963  ’n 
kommunistiese  sameswering  oopgevlek  het.  Daar  het  dit 
duidelik  geword  dat  daar  'n  bo-  en  ondergrondse 
sameswering  bestaan  het  wat  die  bestaande  orde  in  Suid- 
Afrika  omver  wou  werp.  Die  Rivonia-samesweerders, 
soos  hulle  bekend  gestaan  het,  is  toe  in  'n 
opspraakwekkende  openbare  verhoor  aangekla,  skuldig 
bevind  en  tronk  toe  gestuur. 

Nadat  ds  JA  de  Beer  so  stadigaan  tuis  geraak  het 
in  die  gemeente,  is  die  saak  van  die  bou  van  'n  saal  op  die 
Kerkraadsvergadering  van  7 Maart  1964  weer  bespreek. 
Omdat  die  NHSV  al  'n  bedrag  van  R6  000  byeengebring 
het  en  die  totale  kostes  beraam  is  op  R10  000,  is  besluit 
om  te  bou.  Nadat  die  goedkeuring  van  die  Raad  van 
Finansies  verkry  is,  is  besluit  om  deur  te  druk  al  het  die 
gemeente  se  finansies  toe  nie  so  goed  gelyk  nie. 

In  Januarie  1 965  is  begin  om  die  staalkonstruksie 
op  te  rig  en  het,  soos  ook  in  die  verlede,  elkeen  wat  maar 
kon,  saamgewerk  Ds  De  Beer  het  self  met  groot  ywer 
stene  aangery,  steierplanke  gesoek  en  op  talle  maniere 
hulp  verleen.  Die  grootste  deel  van  1965  is  so  in  beslag 
geneem  deur  die  bou  van  die  saal.  Nadat  ook  nog  stoele 
gekoop  is  en  gordyne  gehang  is,  is  die  saal  op  15  Oktober 
1965  die  middag  ingewy  en  die  aand  was  daar  ’n  eerste 
konsert.  So  is  die  belangrike  en  bruikbare  gebou  opgerig 
ter  vervanging  van  die  ou  feeshuis  wat  na  'n  saal  omgebou 
is  in  die  beginjare  van  die  gemeente. 

Op  21  Januarie  1966  het  ds  en  mev  JA  de  Beer 
hulle  dienswerk  in  die  gemeente  neergelê  nadat  hulle  'n 
beroep  na  die  Studentegemeente  in  Potchefstroom 
aangeneem  het.  Hulle  het  as  pastoriepaar  goeie  werk 
gedoen  en  baie  waardering  vir  hulle  werk  in  die  gemeente 
geniet. 

DIE  ARGITEK;  GMJGEERS,  1909-1945 

Die  argitek  van  die  kerkgebou,  GMJ  Geers,  was  ’n 
gelowige  en  toegewyde  lidmaat  van  ons  kerk.  Hy  was 
afkomstig  uit  die  Nederlandse  immigrantefamilie  wat  in 
Pretoria  gewoon  het.  Op  13  Mei  1909  is  Gert  Marinus 
Jacobus  Geers  in  Pretoria  gebore,  waar  hy  grootgeword 
het,  Hy  studeer  argitektuur  aan  die  Universiteit  van 
Pretoria  en  gaan  in  1932  nog  na  London  vir  verdere  studie 
daar.  Na  sy  terugkeer  het  hy  ’n  argitekskantoor,  Geers  en 
Geers,  saam  met  sy  vader  in  Johannesburg  gevestig. 

hy  het  ’n  veertiental  kerkgeboue  ontwerp  vir 
Hervormde  gemeentes.  In  totaal  is  41  kerkgeboue  wat  hy 
ontwerp  het,  opgerig.  Die  Hervormde  Kerkgeboue  is  dié 
van  Johannesburg-  Wes,  Springs,  Groot  Marico, 
Klerksdorp,  Vereeniging,  Turffontein,  Witbank,  Fochville, 
Kensington,  Roodepoort,  Swartruggens,  Boksburg, 
Germiston,  en  die  ou  kerk  van  Benoni.  Dit  is  almal 
kerkgeboue  wat  in  die  veertigerjare  gebou  is  toe  die 
Afrikaner  en  sy  kerk  weer  welvarend  geword  het. 

Op  21  Januarie  1945  het  Geers  by  Glenmore- 
strand  in  die  see  verdrink. 


Die  kerkgebou  van  Groot  Marico  verskil  nogal  heelwat  van 
sy  ander  kerkgeboue  hoewel  dit  ook  die  kenmerkende  kort 
maar  swaar  toring  het.  Inderdaad  is  dit  ’n  unieke 
kerkgebou. 


I 


f 

Die  grafvan  Susanna  C.M.  van  den  Berg 
skenker  van  die  grond  waarop 
, die  kerkyandag  staan. 

Met  die  vertrek  van  ds  en  mev  JA  de  Beer,  was  die  eerste 
saak  waaraan  aandag  gegee  moes  word,  die  betaling  van 
die  skuld  as  gevolg  van  die  oprigting  van  die  saal.  Dié 
bedrag  was  volgens  die  Kerkraadsvergadering  van  24 
Februarie  1967  ongeveer  R20  000  wat  'n  groot  bedrag  in 
daardie  tyd  was.  Die  lopende  uitgawes  van  die  gemeente 
het  gegrens  aan  R9000  per  jaar  sodat  dit  duidelik  was  dat 
hier  hard  gewerk  sou  moes  word.  Daarby  was  die 
gemeente  ook  nie  meer  so  groot  nie,  met  'n  lidmatetal 
rondomdie450. 


Oor  die  saak  van  die  ontvolking  van  die  platteland 
het  oudl  MMJ  Basson  in  die  Almanak  van  1966  geskryf. 


Hy  skryf  die  ontvolking  enersyds  toe  aan  die 
nywerheidsontwikkeling.  Dié  ontwikkeling  lok  die  jonger 
mense.  'Die  platteland  word  hoofsaaklik  bewoon  deur 
middeljarige  en  ou  mense.  'n  Seun  volg  die  vader  nie  meer 
op  nie.  By  die  afsterwe  van  die  houer  van  die  eiendom  of 
by  die  uittrede  weens  hoë  ouderdom,  word  die  eiendom 
verkoop.'  Dan  beredeneer  oudl  Basson  die  resultate  van 
die  ontvolking  en  hy  wys  daarop  dat  dit  blanke  ontvolking 


van  die  platteland  is  wat  verder  lei  tot  'n  verswarting  van  die 
platteland.  Danstelhy:  'Ditisreedstragiesdatonstotso 
'n  groot  mate  afhanklik  is  van  die  arbeid  van  die  swart 
man....  Ons  stuur  egter  op  die  grootste  tragedie  af  as  ons 
van  hom  afhanklik  gaan  word....'  Die  stelling,  nou  al  meer 
as  dertig  jaar  gelede  gemaak,  het  vanaf  1966  'n  wrang 
werklikheid  geword,  ook  omdat  die  oplossings  wat  oudl 
Basson  aan  die  hand  gedoen  het,  nooit  oorweeg  is  nie. 
Die  feit  bly  staan:  die  ontvolking  van  die  platteland  en  die 
daarmee  gepaardgaande  verstedeliking,  ook  van  ons 
kerk,  het  geleidelik  'n  ander  gees  in  ons  kerk  bewerkstellig. 
Een  van  die  groot  probleme  vir  die  kerk  is  die  nuwe, 
arrogante  lewenshouding  en  uitkyk  van  so  baie 
verstedelikte  Afrikaners  en  kerkmense  wat  dink  dat  die 
verlede  sinloos  is.  Die  mens  van  vandag  met  al  sy  kennis, 
so  word  geredeneer,  weet  vandag  meer  en  beter  as  die 
voorgeslag,  wat  gerieflikheidshaiwe  as  ongeleerd 
afgeskryf  word  omdat  hulle  hulle  lewe  sou  laat  beheer  het 
deur  die  Bybel,  wat  in  ons  dae  beskou  word  as  'n 
versameling  legendes,  verhale  en  mites  wat  nie  meer 
inpas  in  die  mens-gesentreerde  denke  van  ons  nuwe, 
opwindende  tyd  nie.  Die  tragiek  van  hierdie  tyd  van 
vandag  is  dat  ons,  ook  in  die  kerk,  al  meer  geleerd  word  en 
al  minder  gelowig  is.  Die  wysheid,  waarvan  die  Bybei 
praat  en  wat  berus  op  die  geloof  in  en  omgang  met  die 
Drie-eenige  God  en  Sy  Woord,  word  skaars  in  die  denke 
en  oorwegings  van  ons  kerk  en  volk. 

So  het  die  lewenspatroon,  die 
getalleswaartepunt  en  die  geestelike  inhoud  van  ons  kerk 
geleidelik  vanaf  die  sestigerjare  begin  verskuif.  In  die 
gemeente  het  dit  egter  nog  nie  dadelik  sigbaar  geword  nie. 
Inteendeel,  toe  die  probleem  van  die  skuld  raakgesien  is, 
is  oudergewoonte  die  eie-belang  op  die  agtergrond 
gestoot  en  eers  die  saak  van  die  kerk  gedien.  Die  kerk  as 
draer  van  die  Woord  was  nog  middelpunt  en  koersbepaler 
van  die  lewe  van  die  gelowiges. 

DS  EN  MEV  CJ  VAN  SCHALKWYK  SE  TWEEDE 
DIENSTYD 1966-1969 

Dit  was  in  September  1966  dat  ds  CJ  van  Schalkwyk,  wat 
toe  nog  op  Middelburg  predikant  was,  die  beroep  na  die 
gerneente  aanvaar  het  en  met  blydskap  weér  hier  ontvang 
is.  Die  groot  saak  waaraan  hy  aandag  moes  gee  was  die 
afwerk  van  die  gemeentelike  skuld.  Dit  was  nie  maklik  om 
die  standplaas  in  stand  te  hou  én  nog  skuld  af  te  betaal  nie. 
Tog  het  dit  gevorder,  ook  omdat  die  rentekoerse  wat  op 
geleendegeld  betaal  is,  nog  minder  as  10%  perjaarwas. 
Geleidelik  is  die  skuld  afgewerk  en  na  twee  jaar,  aan  die 
einde  van  1968,  was  die  skuld  al  verminder  na  R15  000. 
Dit  was  egter  duidelik  dat  vir  die  kleiner  wordende  getat 
lidmate  dit  'n  al  groter  stryd  was  om  sowel  die  standplaas 

aan  die  gang  te  hou  en  skuld  af  te  betaal. 

Tog  was  ds  en  mev  Van  Schalkwyk  se  dienswerk 
nie  bepaal  deur  die  stoflike  omstandighede  nie.  Met  groot 
toewyding  het  hulle  in  die  gemeente  gewerk  en  alles 
gedoen  wat  gedoen  moes  word. 

In  Maart  1969  het  ds  en  mev  Van  Scahlkwyk 
aangekondig  dat  hulle  die  beroep  na  Ogies  aangeneem 
het  en  op  20  April  1 969  het  die  gemeente  van  hulle  afskeid 
geneem,  Hulle  het  diep  spore  in  die  gemeente  getrap  as 
uitnemende  diensknegte  van  God. 

'NTYDVANVAKATURE 

Met  die  vertrek  van  ds  Van  Schalkwyk  het  ds  Willem  Kemp 
van  Coligny  as  konsulent  die  gemeente  bygestaan.  Met 
die  Kerkraadsvergadering  van  3 Mei  1969  is  die 
omstandighede  van  die  gemeente  sorgvuldig  in  oënskou 
geneem.  Met  die  skuld  wat  toe  nog  by  R12  000  was,  het 
die  Kerkraad  toestemming  by  die  Ringsvergadering  gevra 
en  gekry,  om  ’n  tyd  lank  nie  te  beroep  nie.  Dit  het  die 
skulddelging  vergemaklik.  Aan  die  einde  van  1969  was 
die  skuld  al  verminder  na  R5  500. 

Op  daardie  stadium  is  Japie  Roos  van 
Samekoms  gevra  om  as  fondsinsamelaar  deur  die 
gemeente  te  gaan.  Met  groot  entoesiasme  en 
pligsgetrouheid  het  hy  die  taak  aangepak  om  elke 
huisgesin  te  besoek.  Om  die  taak  uit  te  voer  het  hy  meer 
as  3000  km  gery.  Die  opofferende  dienswerk  het 
meegebring  dat  aan  die  einde  van  die  jaar  1970  die  skuld 
gedelg  was.  Dit  was  geen  geringe  prestasie  nie  want 
R5,500  sal,  in  die  koopwaarde  van  ons  hedendaagse  geld, 
'n  bedrag  van  ongeveer  R550  000  wees.  Dit  wys  op  'n 
besondere  manier  hoe  groot  die  plek  is  wat  die  kerk  in  die 
harte  en  lewens  van  die  gelowiges  ingeneem  het. 

Van  die  begin  van  1970  was  ds  AM  Swanepoel 
die  konsulent  en  hy  het  die  gemeente  na  die  beste  van  sy 
vermoë  bedien  vir  die  volgende  twee  jaar.  In  die  tydperk 
het  alles  in  die  gemeente  rustig  verloop.  Selfs  die  besluit 
van  die  Algemene  Kerkvergadering  van  1970  dat  susters 


DIE  DIENSTYD  VAN  DS  PD  SMIT  1972-1974  EN  DIE 
VYFTIGJARIGE  FEES  VAN  DIE  GEMEENTE,  1973. 

Met  die  naweek  van  16  Januarie  1972  is  ds  PD  Smit  in  die 
gemeente  ontvang  en  deur  ds  AM  Swanepoel  in  sy 
dienswerk  bevestig.  Die  grootste  taak  wat  die  gemeente 
toe  aangepak  het,  was  om  reg  te  maak  vir  die 
Halfeeufeesvieringe  in  1973.  Dit  was  van  die  begin  van 
1972  af 'n  groot  gewerskaf  om  veral  die  kerkterrein  netjies 
íe  kry  en  om  bome  daar  te  plant.  Dit  het  natuurlik  beteken 
dat  die  watertoevoer  voldoende  moet  wees.  Omdat  die 
bestaande  boorgat  probleme  gegee  het,  is  'n  nuwe  gat 
geboor.  Maar  met  die  werkery  het  van  die  gereedskap  in 
die  gat  gebreek  em  het  dit  allerlei  verlragings  en  probleme 
geskep.  Uiteindelik  is  daar  toe  besluit  om  maar  water  uit 
die  spruitte  pomp  om  daarmee  die  kerkterrein  te  besproei 

Met  die  besluit  het  daar  toe  vrae  ontstaan  oor 
waterregte!  Maar  dit  kon  opgeklaar  word  want  op  die 
Kerkraadsvergadering  van  16  November  1973  is 
vasgestel  dat  die  gemeente  'n  primêre  gebruiksreg  van  die 
water  het. 

Nadat  die  terrein  verfraai  is  met  allerlei  inheemse 
bome  wat  geplant  is,  is  'n  netjiese  plaveisel  rondom  die 


minder  bespreking  uitgelok  as  die  besluit  van  die 
Algemene  Kerkvergadering  om  die  susters  stemreg  op  die 
Gemeentevergadering  te  gee. 

Aan  dieeinde  van  1971  isdsPDSmitvanUmtali, 
in  die  destydse  Rhodesië,  beroep  en  het  hy  die  beroep 
aangeneem.  Dan  is  die  gemeente  op  die  stoflike  vlak weer 
sterk  met  'n  R5  000  op  belegging  en  meer  as  R2  000  in  die 
lopenderekening. 

saal  aangebring  en  die  saai  ook  opgeknap.  So  kon  die 
Halfeeufees  gevier  word  op  die  Nagmaalsnaweek  van 


afgestig,  en  om  die  kop  finansieel  bo  water  te  hou,  was  |; 
gewoonlik  die  probleem.  Maar  deur  milde  skenkings  van  I 
afsonderlike  gemeentelede  en  ekstra  pogings  om  hulle  * 
skulde  te  dek,  kon  die  gemeente  altyd  sy  finansiële 
verpligtingenakom.  DitisduidelikdatdieHereselfsykerk 
in  stand  hou  en  dat  sy  genade  ook  vír  hierdie  gemeente,  as  I 
deelvansy  kerk,  genoegwasenis'.  So  is  die eerste  halwe 
eeu  van  die  gemeente  se  bestaan  as  seifstandige  j 
gemeente  in  dankbaarheid  gedenk.  Die  pad  vorentoe  het 
oop  gelê.  i 

In  daardie  selfde  feesjaar  het  die  gemeente  'n  * 
fees  van  'n  ander  aard  belewe  toe  ds  PD  Smit  op  9 Junie 
1973  in  die  huwelik  bevestig  is  met  mej  AD  Viljoen,  wat  in  : 
Groot  Marico  se  wêreld  gebore  is  en  groot  geword  het. 
Hulle  het  egter  net  ongeveer  ’n  jaar  saam  in  die  gemeente 
gewerk,  want  op  28  Junie  1974  het  ds  Smit  sy  dienswerk  j 
neergelê  en  uit  die  amp  getree.  Hulle  het  toe  teruggetrek  - 
naRhodesië. 

In  die  tydjie  wat  ds  Smit  in  die  gemeente  was  het 
hy  deur  sy  Woordverkondiging  en  gemeentewerk  ook  die  < 
gemeente  opgebou  in  die  geloof  en  het  sy  dienswerk  ook  J 
vrugteafgewerp.  i 


26  Mei1973. 

Op  Saterdagmiddag  26  Mei,  is  die 
Herdenkingsdiens  deur  prof  HP  Wolmarans,  die  eerste 
predikant,  gehou.  Dit  was  vanselfsprekend  'n  groot 
saamtrek  van  families,  gesinne  en  enkelinge  v/at  almal,  op 
die  een  of  ander  manier,  betrokke  was  by  die  gemeente. 
Hoewel  die  eerste  vyftig  jaar  maar  die  begin  van  die  lewe 
van  die  gemeente  beteken  het,  was  dit  tog  vyftig  jaar  van 
volhardende  en  gelowige  diens  aan  God.  Dit  was  ook 
vyftig  jaar  waarin  daar  letterlik  en  figuurlik  gebou  moes 
word.  Sowel  op  die  stoflike  as  die  geestelike  vlak  het  die 
gemeente  op  vaste  grond  gebou  en  standhoudende 
bouwerk  gelewer.  Dit  was  vir  almal  in  die  gemeente  'n 
besondere  geleentheid,  ook  omdat  prof  Wolmarans  nog  in 
hulle  midde  kon  wees  om  die feesrede  te  hou.  Die  Sondag 
is  Nagmaal  gevieren  die  Dankseggingsdiens  gehou.  Van 
die  ander  vroeëre  predikante,  het  ds  WJ  Engelbrecht  en  ds 
CJ  van  Schalkwyk,  ook  die  feesgeleentheid  bygewoon. 
Dan  was  ds  SE  Young,  die  predikant  van  Zeerust  en  ander 
predikante  uit  die  Ring  ook  daar.  Op  Maandag  28  Mei  het 
die  Ring  van  Zeerust  sy  jaarlikse  sitting  in  die  gemeente 
gehou. 

'n  Geskiedenis  van  die  gemeente  is  opgestel 
deur  br Arie  Oberholzer wat  die  taak  nie  kon  voltooi  nie.  Sy 
heengaan  het  meegebring  dat  oudl  Theuns  (Kromme)  van 
Staden  die  geskiedenis  van  die  jare  1948-1972  geskryf 
het.  Hierdie  historiese  oorsig  is  toe  in  Die  Hen/ormer van 
April  1 973  gepubliseer.  Die  manier  waarop  die  gemeente 
die  fees  gevier  het,  word  miskien  die  beste  uitgedruk  deur 
oudl  Van  Staden  wat  geskryf  het:  'As  die  geskiedenis  van 
die  gemeente  Groot  Marico  die  afgelope  vyftig  jaar  in 
oënskou  geneem  word,  kan  gestel  word  dat  hierdie 
gemeente  deur  die  genade  van  God  gelewe  en  gewerk 
het.  Die  gemeente  het  onder  moeilike  omstandighede 


DS  ENMEVATMCDONALDSE  DIENSTYD,  1975-1978 

Aan  die  einde  van  1974  is  ds  en  mev  AT  McDonald  van 
Wonderfontein  na  die  gemeente  beroep  en  hulle  het  in 
Januarie  1975  die  dienswerk  in  die  gemeente  opgeneem. 
Opvallend  is  dan  dat  in  die  Kerkraadsnotule  al  meer 
melding  gemaak  word  van  die  ouer  lidmate  in  die 
gemeente.  Geleidelik  het  hierdie  gemeente,  net  soos  baie 
ander  plattelandse  gemeentes,  'n  oorwig  van  ouer  lidmate 
gekry,  want  die  jonger  mense  het  stad  toe  getrek.  Volgens 
die  gegewens  in  die  Almanak  het  die  gemeente  in  1975 
bestaan  uit  slegs  385  belydende  lidmate.  Die ' gebrek'  aan 
jong  mense  in  daardie  tyd,  blyk  daaruit  dat  in  1975  net  één 

lidmaat  belydenis  van  geloof  afgelê  het.  Hoewel  die 
getalle  vir  die  volgende  paar  jaar  so  effens  skommel,  het 
dit  maar  die  patroon  gebly.  Dit  ook  omdat  daar  op  die 
platteland  nie  werksgeleenthede  vir  die  opkomende 
geslag  wasnie. 

Terwyl  ds  McDonald  in  die  gemeente  gewerk  het, 
het  hy  gedurende  1975  reëlmatig  besoeke  gebring  aan  die 
Hervormers  in  Botswana  wat  veral  rondom  Francistown 
woon.  Terselfdertyd  het  hy  ook  omgesien  na  die  gemeente 
Ruskoppies  by  Dwaalboom.  Nadat  ds  Schutte  van 
Mafikeng  die  verantwoordelikheid  vir  die  lidmate  in 
Botswana  oorgeneem  het,  is  daar  in  November  1976  oor 
’n  kombinasie  met  Ruskoppies-Dwaalboom  gepraat.  Dit 
word  'n  werklikheid  toe  ds  McDonald  op  11  Februarie  ook 
in  Ruskoppies  bevestig  is.  Dit  het  die  druk  op  die 
gemeente,  veral  op  stoflike  vlak,  ’n  bietjie  verlig.  Soos 
daar  in  die  Kerkraadsnotule  van  19  Augustus  1977  staan 
'...  alles  is  op,  die  gemeente  word  kleiner,  die  mense  word 
ouer  en  ons  sal  moet  werk  ....'  Dit  het  die  gemeente 
inderdaad  gedoen  en  in  1978  is  die  kerkgebou  nie  net 
opgeknap  nie  maar  is  ook  matte  in  die  kerkgebou 
aangebring.  Terselfdertyd  het  die  gemeente  se  belegging 
by  die  Raad  van  Finansies  stelselmatig  gegroei.  Daaruit 
kan  afgelei  word  dat  die  gemeente  positief  gereageer  het 
j op  die  dienswerk  van  ds  en  mev  McDonald.  Alles  wat  in 
! die  gemeente  gedoen  moes  word,  is  gedoen  sonder  dat  dit 

I'  'n  buitengewone  kragsinspanning  vereis  het,  want  almal 
het  onder  die  rustige  leiding  van  ds  McDonald  hartlik 
saamgewerk.  Dit  blyk  onder  andere  daaruit  dat  die 
1 gemeentelike  basaar  in  die  winter  van  1 978  'n  bedrag  van 
I R4  700  (in  ons  koopwaarde  ongeveer  R20  000)  ingebring 
j het  wat  genoeg  was  om  vir  die  matte  en  die  opknapping 
' vandiekerkgeboutebetaal. 

I Op  29  Oktober  1978  kon  die  gemeente  ook  die 

1 nuwe  Psalm-  en  Gesangeboek  in  gebruik  neem.  Die 
Psalmberyming  het  dié  van  Totius  gebly  maar  die 
I melodieë  is  nogal  gewysig  want  daar  is  teruggegaan,  in 
: hoofsaak,  na  die  psalmmelodieë  wat  voorgekom  het  in  die 
Psalmberyming  van  die  gemeente  Genéve  van  1562. 
Daarby  is  die  bestaande  Gesangboek  ook  gewysig.  Vier 
entwintig  Gesange  uit  die  ou  Gesangboek  is  weggelaat. 
Die  oorblywende  169  gesange  is  taalkundig  en  teologies 
hersien.  By  die  getal  is  184  nuwe  Gesange  gevoeg  sodat 
'i  dieGesangboeknou  baieomvangrykeris. 
j Dit  was  vir  die  gemeente  'n  goeie  dag  toe  die 

i nuwe  Psalm-  en  Gesangboek  ingebruik  geneem  kon  word. 

Juis  in  hierdie  tyd  het  ds  McDonald  besluit  om,  nadat  die 
I kombinasie  beëindig  is,  die  beroep  na  die  gemeente 
Ruskoppies  aan  te  neem.  Dit  het  die  gemeente  weer 
I vakant  gelaat  en  moes  daar  goed  beplan  word  voordat  die 
' gemeenteweerkon  beroep. 

DsenmevMcDonald  severtrekhetinderdaad'n 
leemte  gelaat,  want  hulle  het  met  ywer  en  toewyding  in  die 
gemeente  gewerk.  Dit  was  egter  duidelik  dat  die 
gemeente  met  sy  betreklike  klein  lidmaattal  besondere 
maatreëls  sou  moes  tref  om  die  bearbeiding  sy  normale 
gangte  laatgaan. 


OUDLHLJOUBERT  2.09.1892-18.10.1970 

Op  28  Oktober  1 970  is  oudl  Hennie  Joubert,  een  van  > 
diesteunpilarevandiegemeente,  oorlede,  Vanhom  \ 
is  gesê:  'Oudl  Joubert  was  'n  baie  beginselvaste  . 
kerkman.  Hy  was  'n  gerespekteerde  en  leidende  i 
figuur  in  die  kerkraad.  Hy  was  bekend  vir  sy 
standvastigheid  en  was  hard  gekant  teen  enigiets 
wat  afgewyk  het  van  die  kerkbeginsels.  Hy  was 
dikwels  lid  van  die  Aanneem-kommissie  en  het 
sodoende  menige  katkisasieklas  waargeneem.  Hy 
was  ook  lid  van  die  Doopkommissie’. 

Oudl  Joubert  wat  gebore  is  op  die  plaas 
Rietvlei  no  91,  het  sy  lewe  lank  in  Marico  se  wêreld 
geboer,  In  1938ishyasdiakengekiesenin  1947as 
ouderling.  Hy  is  as  ouderling  oorlede  en  het  dus  32 
jaar  die  dienswerk  in  die  gemeente  verrig.  Hy  is  in 
1916  met  Susanna  CJM  van  Staden  in  die  huwelik 
bevestigdeurds JJ  Kuhn.  Uitdiéhuwelikisdaartien 
kinders  gebore, 

Oudl  Hennie  Joubert  was  'n  tipiese 
Hervormde  ouderling  wat  deur  sy  dienswerk  ’n  groot 
i bydrae  gemaak  het  tot  die  opbou  en  koersvastheid 
^ vandiegemeente.  _ 


I DIE  GLATTHAAR-EGPAAR  VAN  GROOT 
i MARICO 

j Een  van  die  besondere  families  in  die  gemeente  was 
! ongetwyfeld  die  Glatthaar-egpaar.  Wilhelm  Carl 
Oscar  Glatthaar  is  op  8 Januarie  1898  op 
Zwartruggens  gebore  en  nadat  hy  sy  skoolopleiding 
I in  Groot  Marico  en  Zeerust  deurloop  het,  het  hy 
regte  aan  die  Universiteit  van  Pretoria  studeer. 

! Hy  trou  op  4 Oktober  1926  met  Martha 

Magdalena  Hoek  (gebore  28  September  1903)  in 
I Krugersdorp  en  hulle  vestig  hulle  daarna  op  Groot 
MaricowaarOscarasprokureurpraktiseertot1975.  | 
, Uit  die  huwelik  is  drie  kinders  gebore,  Johannes, 

I Dionen  Jolanda. 

I 

Hul  lewensingesteldheid  was  harde  werk  , 
! en  diens.  Vir  51  vrugbare  jare  is  hul  stempel 
onuitwisbaar  op  kerk-  en  gemeenskapsdiens 
I afgedruk.  Oscar  het  hom  beywer  vir  die  proklamasie 
i van  die  dorp.  Martha  het  die  Voortrekkerkommando 
I in  1935  gestig  en  het  tot  1971  die  Kommando 
! lewendig  gelei,  waarvan  die  laaste  21  jaar  as 
I Kommandant.  Daarbenewens  was  sy  ook  vanaf 
: November  1938  tot  Maart  1966  lid  van  die 
I Gesondheidskomitee  waar  sy  vir  20  jaar  as 
j voorsitter  opgetree  het.  Sy  was  ook  vir  baie  jare  lid 
van  die  dorpsbestuur. 

I Volksfeeste  soos  die  simboliese 

ossewatrek  van  1938  en  die  van  Riebeeckfees  van 
, 1952  is  met  groot  noukeurigheid  en  motivering  tot 

I luisterykegebeurtenissegevoer, 

! Dit  was  veral  die  onderwys,  wat  sy  as 

lewenstaak  gestel  het,  wat  haar  na  aan  die  hart  gelê 

het.  Sy  het  26  jaar  op  die  Skoolkomitee  van  die  Groot  Marico  Intermediêre  Skool  gedien,  wat  sy  ook  vir  24  jaar  op  die 
Skoolraad  te  Zeerust  verteenwoordig  het.  Haar  groot  ideaal  was  om  die  skool  tot  Landbou  Hoërskool  te  verhef.  Die 
agteruitgang  van  Groot  Marico  aan  die  einde  van  die  sestiger  jare  as  gevolg  van  die  verstedeliking  het  die  ideaal  buite 
bereik  laat  bly.  In  1 9785  verskuif  die  skool  na  die  middedorp  en  die  Veldskool,  wat  haar  naam  gedra  het,  word  gestig. 

Hoewel  Oscar  opgegroei  het  in  'n  Duits-Lutherse  huis,  het  hy  vroeg  in  hul  huwelik  na  die  Nederduitsch 
Hervormde  Kerk  oorgekom  en  getrou  tot  sy  dood  in  1977  die  kerk  met  ywer  gedien,  waarvan  die  meeste  jare  as 
ouderling.  Martha  was  'n  entoesiastiese  NHSV  lid  en  het  dikwels  as  voorsitster  opgetree  wanneer  die  gemeente 
i sonderpredikantspaarwas. 

Die  egpaar  se  liefde  vir  die  grond  is  weerspieël  in  die  ywer  waarmee  hulle  hul  tuin  uitgelê  en  versorg  het. 
Martha  het  oor  jare  met  groot  toewyding  navorsing  oor  inheemse  plante  en  bome  gedoen  en  dit  het  gestalte  gevind  in 
'n  nuwe  kreatiwiteit- die  kweek  van  aalwyne  en  inheemse  struike  en  bome.  Die  stokperdjie  het  in  'n  hele  onderneming 
! ontwikkel.  Die  inheemse  bome  wat  op  die  kerkterrein,  soos  ook  in  vele  tuine  in  Marico  en  ver  buite  sy  grense 
I aangeplant  is,  het  sy  deur  middel  van  saad  gekweek  en  met  liefde  uitgedeel. 

j Martha  was  lief  vir  die  mooi  dinge  in  die  lewe  - dit  wat  'kos  vir  jou  siel'  is.  Sy  was  tuisskepper  by 

uitnemendheid.  Hierdie  aanvoeling  het  uitgekring  in  die  gemeenskap.  Sy  het  vaardighede  aangeleer  en  dit  oorgedra  j 
! aan  die  vroue  in  die  gemeenskap.  So  byvoorbeeld  het  sy  gedurende  dle  Tweede  Wêreldoorlog,  toe  baie  artikels  van 
die  winkelrakke  verdwyn  het,  gereël  dat  'n  spin-en-weefkursus  in  die  dorp  aangebied  word.  Sodoende  kon  vari 
j handgespinde  draad  artikels  gebrei  of  geweef  word.  Die  eerste  kansellap  van  die  huidige  kerkgebou  het  sy  vir  die 
I inwyding  geweef.  Benewens  al  hul 

bedrywighede  was  die  gesin  se 
welsyn  altyd  eerste  prioriteit. 
Martha  was  'n  besondere 
eggenote  en  moeder  - vol  ywer  en 
aansporing  tot  volharding.  Liefde 
en  gasvryheid  was  in  oorvloed 
uitgedeel  in  die  huis.  Onthaal  van 
gaste  was  altyd  'n  vreugde  en  dan 
is  die  voortreflikste  disse  voorgesit 
en  so  is  tyd  vir  heerlik  kuier 
geskep.  Oscar  was  die  rustige 
vennoot  in  die  huwelik  en  Martha 
die  spontaan-dinamiese  krag. 
Oscar  is  oorlede  op  4 Oktober 
1977  en  Martha  op  26  Julie  1987. 
Hulle  stemme  is  vandag  stil  maar 
hul  dade  leef  voort  in  die  harte  van 
mense  van  Groot  Marico. 


JOHANNES  J JOUBERT5  JAN  1895-12  AUG  1963 

Gebore  op  5 Jan  1895  op  die  plaas  Driefontein  het  hy 
sorgelike  kinderjare  gehad.  Met  die  Engelse  Oorlog  van 
1899-1902  is  hy  saam  met  sy  susters  op  die  plaas 
agtergelaat  toe  sy  vader,  FJ  Joubert,  op  kommando 
gegaan  het.  Sy  moeder  is  in  1898  al  oorlede.  Gelukkig 
kon  hy,  deur  die  sorg  van  sy  susters  en  die  werkvolk,  uit  die 
hande  van  die  Engelse  en  sodoende  uit  die 
Konsentrasiekamp  bly. 

Na  die  oorlog  het  hy  hom  bekwaam  as 
ondenwyser  en  van  1920-1954  was  hy  onderwyser  in 
Marico  se  wêreld,  Rustenburg,  Zwartruggens  en 
Potchefstroom.  Hy  het  'n  besondere  liefde  vir  kinders 
gehad  en  vanweë  sy  intense  betrokkenheid  by  die  kerk, 
het  hy  graag  kategese  gegee.  Dit  is  bekend  dat  hy  in 
Potchefstroom,  toe  hy  daar  aan  die  gemeente 
Potchefstroom-Noord  verbonde  was,  elke  Sondag  drie 
maal  katkisasie  gegee  het:  in  die  oggend  by  die  kerk,  in  die 


middag  by  die  Huishoudskool  en  in  die  aand  weer  by  die 
Handelskool.  Die  betrokkenheid  by  die  kerk  het  beteken 
dat  hy  ook  jare  lank  die  dienswerk  van  ouderling  in  die  kerk 
verrig  het  in  die  gemeente  Ruskoppies,  Groot  Marico, 
Potchefstroom-Noord  en  toe  weer  in  Groot  Marico. 

Behalwe  sy  liefde  vir  kinders  en  die  onderwys  het 
hy  'n  besondere  verknogtheid  aan  die  grond  gehad.l 
Daarom  het  hy  sy  lewe  lank  geboer  en  was  hy  in  staat  omj 
sy  geboortegrond,  die  plaas  Driefontein,  te  koop.  Deur  sy 
sorg  is  die  plaas  nou  al  vir  vier  geslagte  die  besit  van  die 
Joubert-familie. 

Vir  die  kerk  het  hy  sy  lewe  lank  'n  oop  hand  gehad 
en  behalwe  deur  sy  dienswerk  ook  op  stoflike  vlak  gehelp 
waar  hy  kon  en  waar  hy  moes.  Uit  sy  huwelik  met  Maria' 
Abel  is  tien  kinders  gebore. 

Johannes  Joubert  was  as  gelowige  kerkman  een] 
van  die  steunpilare  van  die  kerk,  'n  man  wat  sy  gelool 
uitgeleef  het  en  'n  seën  vir  baie  mense  was. 

In  'n  sekere  sin  het  die  gemeente  vanaf  die  tagtigerjare  al 
wéér  'n  ander  soort  tydvak  betree.  Die  eerste  vyftig  jaar 
van  die  gemeente  se  bestaan  was  'n  tyd  waar  die 
gemeente  gegroei  het  en  waar  die  gemeente  in  hoofsaak 
moes  staatmaak  op  die  offergawes  om  staande  te  bly.  Van 
die  sestiger-  sewentigerjare  is  daar  egter  'n  nuwe  trek  na 
die  stad  en  'n  ontvolking  van  die  platteland. 

In  1 980  tel  die  gemeente  nog  340  belydende  lede 
en  'n  bykomende  104  dooplidmate  wat  net-net,  met  groot 
offervaardigheid,  die  standplaas  aan  die  gang  kon  hou. 
Inflasie  en  die  geleidelike  verarming  van  die  Afrikaner 
beteken  dat  die  ongeveer  280  belydende  lidmate  vandag 
met  ongeveer  80  dooplidmate,  'n  ander  bron  van  inkomste 
moes  ontgin  bo  en  behalwe  die  offergawes.  Dit  ook  omdat 
die  gemeente  geleidelik,  soos  baie  ander  plattelandse 
gemeentes,  uit  'n  meerderheid  van  ouer  mense  bestaan. 
Dat  die  gemeente  Groot  Marico  vandag,  in  sy  75ste 
bestaansjaar  nog  steeds  as  'n  volwaardige  gemeente 
bestaan,  sêgeweldig  baievirdiewerkkrag  en  dinkkrag  van 
hierdie  gelowiges  vir  wie  die  voortbestaan  van  die 
gemeente  baie  beteken. 

DIE  DIENSTYD  VAN  DS  EN  MEV  CJ  KRUGER,  1980- 

1984  Na  die  vertrek  van  ds  AT  McDonald  het  ds  SE 
Young  van  Zeerust  as  konsulent  die  leiding  in  die 
gemeente  gegee.  Dit  was  nog  in  die  dae  van  die 
predikante-tekort  sodat  dit  eers  was  met  die 
Kerkraadsvergadering  van  20  April1980  dat  ds  Young 
die  voorsitterstoel  kon  oordra  aan  ds  CJ  Kruger  wat  van 
Volksrust  gekom  het.  Dit  is,  terloops,  nog  nie  20  jaar 
gelede  nie,  maar  dit  is  tog  verrassend  as  mens  sien  dat  in 
daardie  jaar  die  Kerkraad  begroot  het  vir  'n  totale  inkomste 
van  ongeveer  R26  000! 

Gedurende  die  dienstyd  van  ds  CJ  Kruger  was 
die  groot  saak  om  die  gemeente  aan  die  gang  te  hou. 
Daarin  het  diak  SP  Naudé  wat  as  skriba  oorgeneem  het  by 
oudl  HA  Combrink  en  die  res  van  die  Kerkraad  'n 
belangrike  rol  gespeel.  Heelwat  energie  moes  ook  bestee 
word  aan  instandhouding.  Daarvoor  het  allereers  die  dak 
van  die  kerkgebou  in  aanmerking  gekom.  Die  leiklip-teëls 
moes  vervang  word  met  Harveyteëls.  Maar  die  nuk  van 
daardie  dak  om  te  lek,  wat  hy  van  die  begin  af  gehad  het, 
pla  vandag  nog  ...!  Die  ou  pastorie  het  ook  maar  kort-kort 
aandag  gevra  sodat  die  Kerkraad  'n  slag  in  November 

1 985  gewonder  het  of  grenswysigings  nie  die  oplossing  sal 
wees  om  die  'verswakkende  finansiële  toestand  van  ons 
kleiner  wordende  gemeentes  te  bowe  te  kom  nie.'  Die 
probleemwas  egter  dat  daar  al  mindermensewas.  Dit 
het  op  die  ou  end  beteken  dat  almal  in  die  gemeente 
skouer  aan  die  wiel  moes  sit  en  dat  elkeen  sy  plig  moes 
doen. 


'n  Mooi  gebeurtenis  in  ds  Kruger  se  dienstyd  was 
die  feesverrigtinge  met  die  verskyning  van  die  1983 
vertaling  van  die  Afrikaanse  Bybel  en  daarmee  saam  die 
herdenking  van  die  50-  jarige  bestaan  van  die  eerste 
Afrikaanse  Bybelvertaling.  Die  Kerkraad  het  vir  Sondag  4 
September  1983  'n  herdenkingsgeleentheid  gereël  waar 
dr  HCM  Fourie  as  Bybelvertalergehuldig  is  deur  prof  dr  AD 
Pont.  Mev  Kintie  Malan,  'n  dogter  van  dr  Fourie,  het  'n  kort 
vertelling  gehou  en  daarna  het  ds  CJ  Kruger  'n 
gedenksteen  onthul.  Daarna  is  kranse  gelê  deur 
verskillende  instansies  in  die  gemeenskap  waarna  'n 
erediens  gehou  is.  So  het  die  gemeente  ook  by  hierdie 
mylpaal  in  die  kerk-  en  volksgeskiedenis  'n  baken  opgehg 
om  daarmee  aan  te  toon  dat  dié  herdenking  nie  ongesiens 
verbygegaan  het  nie. 

Vroeg  in  Januarie  1 984  het  ds  en  mev  C J Kruger 
die  gemeente  verlaat  nadat  hulle  'n  beroep  na  die 
kombinasie  Parys-Vredefort  aangeneem  het.  Die 
Kerkraad  het  op  hierdie  stadium  'n  versoek  tot  die  Ring 
gerig  om  'n  tydjie  nie  te  beroep  nie.  In  die  tyd  wou  die 
gemeente  eers  'n  slag  kyk  na  watter 
bedieningsmoontlikhede  daar  is  vanweë  die  krimpende 
lidmaatgetalle.  Dan  bestaan  die  gemeente  met  skaars 
245  lidmate  en  word  dit  al  moeiliker  om  slegs  met 
offergawes  die  standplaas  te  handhaaf. 

Gedurende  hierdie  periode  is  voelers  uitgestoot 
na  Swartruggens  oor  die  moontlikheid  van  'n  kombinasie, 
maar  dit  lewer  niks  op  nie.  Om  die  gemeente  aan  die  gang 
te  hou,  is  die  hulp  van  ds  AT  Mcdonald  weer  gevra.  In  Mei 
1985  kon  die  Kerkraad  kennis  neem  dat  Zeerust,  waar  ds 
McDonald  toe  predikant  was,  hom  toestemming  verleen 
het  om  In  Groot  Marlco  te  preek  en  huisbesoek  te  doen. 
Dit  het  die  gemeentelike  lewe  gestimuleer  en  geleidelik  het 
die  finansiële  reserwes  weer  gestyg.  Terselfdertyd  is 
ernstig  gekyk  na  moontlikhede  om  te  kombineer,  maar 
voorlopig  was  daar  nie  'n  uitkoms  nie. 

In  Mei  1986  het  die  Kerkraad  egter,  ook  vanweë 
die  leiding  wat  oudl  Boet  Nel  geneem  het,  'n  kombinasie- 
ooreenkoms  met  Mafikeng  gesluit.  Volgens  die 
ooreenkoms  sou  Groot  Marico  verantwoordelik  wees  vir 
twee-derdes  van  die  standplaas  en  Mafikeng,  een-derde. 
Die  predikant  sou  ook  op  Groot  Mahco  woon.  Die 
kombinasie  het  uit  ongeveer  400  lidmate  bestaan.  Dit  het 
beteken  dat  dit  harde  werk  sou  kos  om  die  twee 
gemeentes  aan  die  gang  te  hou.  Vir  die  rede  is  ook 
onderhandelings  gevoer  met  die  Raad  van  Finansies  in 
Pretoria  oor  moontlike  hulp  uit  fondse  by  die  kerkkantoor. 
So  is  alle  moontlikhede  ondersoek  om  nieteenstaande 
dalende  getalle,  die  gemeente  tog  aan  die  gang  te  hou. 

Teen  die  einde  van  1986  het  ds  en  mev  HPF 

Kern,  toe  van  Marble  Hall,  die  beroep  na  die  kombinasie 
Groot-Marico  en  Mafikeng  aangeneem  en  was  die 
standplaas  na  'n  vakature  van  3 jaar  weergevul. 

DIE  DIENSTYD  VAN  DS  EN  MEV  HPF  KERN,  1986-1995 

Vroeg  in  Oktober  1 986  kon  die  gemeente  ds  en  mev  Kern 
as  predikantspaar  verwelkom.  Dit  was  in  'n  sekere  sin  'n 
waagstuk,  want  vanweë  die  kombinasie  het  die  Raad  van 
Finansies  toe  nie  'n  subsidie  toegeken  vir  die  standplaas 
nie.  Hoewel  Groot  Marico  'n  reserwefonds  by  die  Raad 
van  Finansies  gehad  het,  was  dit  nie  veel  van  'n 
gerusstelling  nie.  Op  die  ou  end  sou  die  twee  gemeentes 
en  hulle  offervaardigheid  die  deurslag  gee  of  die 
standplaas  sou  kon  bly  staan. 

Met  die  dryfkrag  van  ds  Kern  en  daarin 
bygestaan  deur  die  Kerkraad  is  nie  alleen  die 
offervaardigheid  van  die  lidmate  verhoog  nie,  maar  is  ook 
nuwe  bronne  van  inkomste  gesoek  en  gevind.  Een 
daarvan  was  die  bekende  'beesbank'  waar  lidmate 
kalwers  gegee  het  en  wat  dan  later  as  groot  diere  verkoop 
is.  Geleidelik  het,  met  hierdie  en  ander  maniere,  die 
gemeente  'n  vaste  ekonomiese  infrastruktuur  gebou  wat 
die  standplaas  kon  help  dra.  Dit  was  moontlik  omdat  daar 
van  die  Kerkraadslede  was  wat  nie  net  die  insig  gehad  het 
nie,  maar  ook  bereid  was  om  deur  middel  van  harde  werk 
hierdie  skemas  te  laat  slaag. 


Daarby  is  dit  opvallend  dat  die  ouderling-  en 
diakensvergadering  vanweë  voortgaande  toerusting  en 
persoonlike  betrokkenheid  by  die  dienswerk  geleidelik,  al 
sterker  en  selfstandiger  optree.  Juis  hierdie  gesindheid 
het  meegebring  dat  die  hele  gemeente  met  entoesiasme 
saamgeleef  en  saamgewerk  het.  Dit  het  die  gemeente  in 
staat  gestel  om  in  Julie  1 990,  in  plaas  daarvan  om  'n  nuwe 
pastorie  te  bou,  die  eiendom  van  br  JW  Jonker  te  koop  en 
terselfdertyd  die  huis  op  daardie  stuk  grond  as  'n 
doelmatige  pastorie  aan  te  wend. 

Met  die  aanskaf  van  die  landbougrond  het  die 
moontlikheid  oopgegaan  om  die  standplaas  te  dra  met 
inkomstes  wat  uit  die  landbou  verkry  kan  word.  Daarvoor 
is  daar  mettertyd  'n  kundige  Boerderykomitee  en  'n 
Veilingkomitee  gestig  om  enersyds  die  boerdery  en 
andersyds  die  vendusiekrale  wat  opgerig  is,  te  bestuur  en 
te  beheer. 

Met  die  netjiese  nuwe  pastorie  was  dit  íoe  in 
Augustus  1 992  moontlik  om  die  ou  pastorie  te  verkoop.  Dit 
alles  het  beteken  dat  die  stuk  grond  wat  van  br  Joriker 
gekoop  is,  vroeg  in  Januarie  1993  afbetaal  is.  Die  aanskaf 
van  die  stuk  grond  en  die  ekonomiese  benutting  daarvan 
het  meegebring  dat  die  gemeente  in  Januarie  1992  die 
kombinasie  met  Mafikeng  kon  laat  vaar.  Vanaf  1 0 Mei  was 
ds  Kern  slegs  predikant  van  Groot  Marico.  Vir  drie  jaar  het 
ds  Kern  nog  in  die  gemeente  gewerk  voordat  hy  'n  beroep 
na  Lichtenburg  aanvaar  het, 

In  die  tyd  wat  ds  Kern  in  Groot  Marico  gestaan 
het,  het  die  wyse  waarop  die  standplaas  gefinansier  is, 
verander.  Offergawes  saam  met  winste  van  ekonomiese 
onder-nemings  het  nou  die  gemeente  gedra.  Dit  het  egter 
in  baie  opsigte  'n  ander  soort  en  meer  direkte 
betrokkenheid  van  ampsdraers  en  lidmate  by  die  gang  van 
sake  in  die  gemeente  gevra.  Gelukkig  was  daar  in  die 
gemeente  ampsdraers  en  lidmate  wat  hulle  tyd,  dink-  en 
werkkrag  beskikbaar  gestel  het  aan  die  gemeente.  In  dié 
aksentverskuiwing  het  die  gemeente  egter  vasgehou  aan 
die  primêre  taak  van  die  gemeente,  naamlik  om  'n  getuie 
van  die  evangelie  van  Jesus  Christus,  die  Here,  in  die 
wêreld  te  wees,  Uit  die  notules  blyk  ook  dat  die 
ampsdraers,  danksy  toerustingskursusse  en  toegespitste 
aandag  aan  hulle  dienswerk,  baie  meer  gekonsentreerde 
aandag  aan  die  lidmate  kon  gee  en  met  meer  sekerheid 
leiding  kon  neem.  Juis  so  is  dit  vir  die  gemeente  moontlik 
om  'n  positiewe  getuie  in  die  wêreld  te  wees.  In  ons  dae 
waar  die  gehoorsaamheid  aan  die  Almagtige  God  en  Sy 
Gebod  in  die  openbare  lewe  skaars  word,  word  dit  van  al 
groter  belang  dat  die  gelowiges  in  die  kerk  sal  vashou  aan 
die  uitgangspunte  van  ons  christelike  geloof  en  lewenstyl. 
Dit  is  ons  groot  taak  en  daarom  moet  ons  as  gelowiges 
versigtig  wees  dat  die  stryd  om  die  standplaas  aan  die 
gang  te  hou,  níe  dalk  belangriker  word  as  ons  roeping  om 
as  'n  gemeente  van  Jesus  Christus,  die  gekruisigde  en 
opgestane  Here,  in  die  wêreld  te  leef  nie. 

HERDENKiNGSFEESTE  IN  EN  VAN  DIE  GEMEENTE 
ENDIEKERK 

In  Februarie  1986  het  die  hele  Nederduitsch  Hervormde 
Kerk  saamgetrek  op  die  plaas  Witfontein  net  ten  ooste  van 
Pretoria,  Daar  is  toe  'n  gedenkteken  onthul  op  die 
fondasie  van  die  ou  sinkkerkie  wat  daar  gestaan  het.  Dit 
was  hierdie  deel  van  die  ou  Konsulentsgemeente  van 
Pretoria  wat  in  Februarie  1886  verklaar  het  dat  hulle  nie 
deel  is  van  die  verenigde  Kerk  wat  in  Desember  1885 
ontstaan  het,  Deur  die  optrede  van  die  Kerkraad  en 
gemeente  Witfontein  is  ons  Kerk  gehandhaaf  en 
voortgesit.  En  al  het  hierdie  optrede  van  ons  vadere 
beteken  dat  ons  Kerk  deur  moeilike  driwwe  moes  worstel, 
het  ons  Kerk  sy  basiese  Bybels-reformatoriese  geloof  en 
teologie  behou  en  terselfdertyd  trou  gebly  aan  die  breë 
koers  wat  die  Algemene  Kerkvergadering  van  1888 
aangedui  het,  Daarom  het  al  die  gemeentes  van  ons  Kerk 
op  Witfontein  die  groot  dankfees  gevier  dat  ons  Kerk  in 
I 1 886  uit  die  kerkvereniging ' ontsnap'  het. 

, Die  tweede  herdenkingsfees  wat  die  gemeente 

I saam  met  die  hele  Kerk  gevier  het,  was  die  herdenking  van 
die  koms  van  die  Hugenote  na  Suidelike  Afrika  in  die  jaar 
1688.  Die  Hugenote,  ditwilsêdie  FranseCalviniste,  hetuit 
hulle  vaderland  gevlug  nadat  koning  Louis  XIV  die  Edik 
van  Nantes,  wat  aan  hulle  godsdienstige  regte  gegee  het, 
herroephet.  VandieFransewatnaNederlandgevlughet, 
het  ongeveer  'n  170  na  die  Kaap  gekom  en  in  April  1688 
het  hulle  voet  aan  wal  gesit.  Hierdie  nuwe  intrekkers  het 
grond  in  die  Franschhoek-gebied  gekry  en  daar  het  hulle 
hulle  eie  gemeenskap  en  gemeente,  onder  leidingvan  ds 
PierreSimond,gevestig.  Asmensewatgewoondwasaan 
intensiewe  landbou  en  vanweë  baie  ander  kundighede, 
li  was  die  Hugenote  'n  groot  aanwins  vir  die  Kolonie. 

Hoewel  hulle  getalle  nie  groot  was  nie,  het  die  Hugenote  'n 
j besonder  invloed  in  land  en  volk  gehad.  Dit  kan  mens  peil 
5ii  deur  net  te  let  op  sommige  van  die  meer  bekende 
jj,  Hugenote  name  soos:  Malan,  De  Villiers,  Du  Plessis,  Du 
j Preez,  Joubert,  Marais,  Lombard  en  nog  baie  ander. 
jj  Die  Kerkraad  van  Groot  Marico  het  geoordeel  dat 

jj  'n  gepaste  monumentjie  op  die  kerkplein  opgerig  moes 
jjjword  om  die  gebeure  te  gedenk.  Die 
5l  herdenkingsgeleentheid  wat  in  April  1 988  gehou  is  en  deur 
dr  DJC  van  Wyk  toegespreek  is,  is  toe  opgevolg  met  die 
igi  onthulling  van  die  monument  in  Mei  1989.  Die  skriba 
,11  notuleer  daarvan:  ...  dit  is  iets  spesiaals  en  'n  ware 
jg  historiese  gedenkteken  ...  die  enigste  op  'n  kerkterrein  van 
i5  die  hele  Hervormde  Kerk.'  So  het  die  Kerkraad  en  die 
gemeente  die  koms  van  die  Hugenote  in  1 688  gedenk. 
gj  Die  derde  groot  herdenkings-geleenthe,id  was 

jjj  die  herdenking  van  die  GrootTrek.  Op  16  Desember  1988 
igj  was  dit  150  jaar  na  die  Slag  van  Bloedrivier  van  16 
Desember  1838.  Reeds  vroeërdie  jaarhetdiegemeente 
deelgeneem  aan  'n  herdenkingsgeleentheid  te 
gj  Potchefstroom.  Met  die  reëlmatige  Geloftefees  op  16 
Desember  is  aan  die  gebeure  ook  aandag  gegee. 

Juis  deur  so  bewus  te  wees  van  die  historiese 
bakens,  slaag  die  gemeente  daarin  om  sy  identiteit  as  'n 
Hervormde  geloofsgemeenskap  te  behou.  In  'n  tyd  waar 


die  grense  en  tekens  van  eiesoortigheid  al  meer  platgevee 
word,  is  dit  goed  dat  die  gemeente  sy  eie  verlede  in 
gedagte  sal  hou  en  weet  dat  dit  'n  vormende  invloed  op 
mens  en  gemeenskap  het.  'n  Mens  eer  die  voorgeslag  en 
beklemtoon  jou  eie  beskawingserfenis  deur  te  handhaaf 
én  uitte  bou. 

KOMS  VAN  DS  EN  MEV  HT  VAN  DER  LINDE 

Ds  en  mev  HPF  Kern  het  aan  die  einde  van  Junie  1995 
afskeid  van  Groot  Marico  geneem  nadat  hulle  die  beroep 
na  Lichtenburg  aangeneem  het.  Ds  Kern  se  verblyf  in  die 
gemeente  en  sy  manier  van  werk  het  vir  die  Kerkraad  en 
gemeente  nuwe  moontlikhede  oopgemaak  wat  met 
waardering  benutis. 

Teen  die  einde  van  die  jaar  1 995  is  ds  en  mev  HT 
van  der  Linde  na  die  gemeente  beroep  en  het  hulle  die 
beroep  aangeneem.  Saam  met  hulle  het  die  gemeente 
voortgegaan.  Die  gemeente  se  getalle  bly  min  of  meer 
konstant  maar  tog  is  die  gemeente  nie  net  'n  getroue 
getuie  van  die  Evangelie  in  die  wêreld  nie,  maar  ook  ’n 
lewenskragtige  Afrikaner-gemeenskap.  As  sodanig  het 
die  gemeente  in  Mei  1998  die  75ste  bestaansjaar  van  die 
gemeente  gedenk.  Met  dankbaarheid  is  teruggekyk  na 
die  pad  wat  die  gemeente  gekom  het.  Met  geloof  en 
vertroue  in  die  Drie-Enige  God  word  op  die  pad 
voortgegaan. 

Het  volk  verlangt  den  opbouw,  bloei  en  welvaart  van  Kerk 
en  Staat  en  uit  dien  hoofde  voorziening  in  de  behoeften 
aan  Nederduitsch-Hervormde  Predikanten  en 
Schoolonderwyzers. 

GrondwetvandieZAR  Art  24  1858 


INLEIDENDE  OPMERKINGS 

Hierdie  uitgangspunt  in  die  Grondwet  van  die  ZAR,  is 
tiperend  van  die  denke  van  die  pioniersgeslag.  Hulle  wou 
'n  volk  en  'n  volksgemeenskap  wees  wat  in  die  eerste  plek 
in  die  ewige  God  gio  en  Hom  in  alles  gehoorsaam  is.  Hulle 
wou  as  gedoopte  gelowiges  binne  die  verbond  met  God, 
as  volk  van  God  in  die  wêreld  leef  en  bestaan.  Hierin  was 
hulle  goeie  Calviniste  want  die  diens  van  God  was  vir  hulle 
nie  net  'n  privaataangeleentheid  nie,  maar  die  basis  van 
die  hele  samelewing  in  al  sy  veelsydigheid.  Geloof in  God, 
getroue  gehoorsaamheid  aan  God  se  Woord  én  Wet,  het 
vir  hulle  beteken  dat  God  hulle  in  alles  sal  lei,  naby  sal 
wees  en  ook  sal  seën.  Die  opbou,  die  bloei  en  die welvaart 
van  kerk  en  staat  hang  alles  af  van  die  vraag  of  die  volk 
God  so  dien  dat  alles  tot  sy  eer  geskied.  In  daardie 
dinkwêreld  was  predikante,  wat  die  Evangelie  verkondig, 
verstaan  as  die  verteenwoordiger  van  Jesus  Christus  wat 
deur  sy  prediking  die  gemeente  en  die  volk  moes  opbou  in 
die  geloof  en  toerus  vir  hulle  diens  van  God  in  die  kerk  én 
die  wêreld.  Die  skoolonderwyser  se  taak  was  om  met  sy 
onderwys  hierdie  basiese  geloofsinhoude  ook  aan  die 
opkomende  geslag  oor  te  dra  en  in  te  prent.  'n  Volk  wat  so 
in  gehoorsaamheid  aan  God  lewe,  kan  die  seën  van  God 
verwag:  die  opbou,  bloei  en  welvaart  van  kerk  en  staat. 
Vanuit  hierdie  dinkwêreld  kan  verstaan  word  waarom  die 
voorgaande  geslagte  so  'n  besondere  waardering  en 
respek  vir  die  predikante  en  die  ouderlinge  en  ook  die 
skoolmeesters  gehad  het.  Laat  ons  dan  bysê:  daardie 
predikante,  ouderlinge  en  skoolmeesters  was  daardie 
respek  en  agting  werd. 

Dr  HCM  Fourie  het  in  1938  in  'n 
Geloftedagtoespraak  hier  op  Groot  Marico  gesê.  'Ons  is 
mos  en  moet  wees  ’n  Christelike  nasie  wat  in  afhanklikheid 
van  God  lewe  en  alles  van  Hom  verwag  en  alles  in  sy 
hande  laat  nadat  ons  alles  gedoen  het  wat  Hy  van  ons 
verwag.' 

Daardie  paar  woorde  tipeer  die  opvattings  en 
denke  oor  kerk,  volk  en  lewens-gemeenskap  soos  dit  van 
die  begin  van  ons  kerklike  en  volksbestaan  in  die 
Oorvaalse  gegeld  het. 

Vandag  leef  ons  in  'n  heeltemal  anderwêreld  wat 
byna  lynreg  teenoor  die  Bybelse  mensopvatting  en 


lewensbeskouing  van  ons  Calvinistiese  voorgeslag  staan. 
Ons  leef  in  'n  godsdienstig-neutrale  staat  waar  diei 
gehoorsaamheid  aan  die  Akte  van  Menseregte  in  die  plek j 
gekom  het  van  die  gehoorsaamheid  aan  God.  Die  kerk,  i 
die  geloof  in  God,  die  openbare  diens  van  God  word  stadig 
maar  seker  uitgeskuif  na  'n  randposisie  in  die  samelewing.  j 
Die  mens  self  staan  nou  in  die  sentrum  van  alles,  die  mensj 
is  die  maatstaf  van  alle  dinge  en  daarmee  word  gesê  datj 
daar  geen  God  of  duiwel,  geen  hemel  of  hel  meer  bestaan] 
nie  want  dit  kan  nie  ' wetenskaplik'  bewys  word  nie. 

Merkwaardig  genoeg  het  ons  volk  met] 
entoesiasme  dié  verandering  tegemoetgesien.  Daardie, 
opwindende  visioen,  die  moontlikheid  om  geld  te  maak  en 
rykdom  te  bekom,  die  moontlikheid  om  los  te  kom  van  die  i 
'pret-bederwende  Calvinistiese  lewenserns',  het  kerk  en. 
volk  in  'n  situasie  laat  beland  waar  ons  ervaar  wat  dit 
beíeken  as  die  sonde,  die  opstand  teen  God,  die 
veiwerping  van  God  en  sy  gebod  die  toon  aangee. 

In  ons  tyd  waar  ons  op  baie  maniere  beproef 
word,  sal  baie  afhang  van  die  prediking  van  die  predikante, 
ons  eie  lees  van  die  Woord  van  God  én  ons  nadenke 
daaroor,  ons  geloof  en  ons  gehoorsaamheid  aan  God  en 
sy  Woord  en  Wet.  Dr  HCM  Fourie  het  in  hierdie  verband 
gesê: 

“...ons  moet  'n  volk  wees  wat  sy  God 
ken  en  wat  van  sy  goddellike  seën  afhanklik  wil  wees  en 
daarom  mag  ons  nooit  moedeloos  word  nie  of  die  síryd 
opgee  nie  of  ons  beginsel  versaak  nie  of  ons  ideaal  uit  die 
oog  verloor  nie.  Ons  moet  maar  stryd  voer  en  verdedig, 
aanhou  en  volhou,  sowel  vir  die  geestelike  as 
maatskaplike  bestaan  van  ons  volk,  vir  ons  geestelike 
sowel  as  stoflike  goedere.” 

Juis  omdat  'n  predikant  so  ’n  sentrale  rol  in  'n  gemeente 
kan  speel,  wy  ons  'n  paar  bladsye  aan  die  voorgangers  van 
die  gemeente  van  die  begin  af.  Oor  die  predikante  word  'n 
klompie  biografiese  besonderhede  gegee.  Van  de  'jonger 
garde’  is  'n  paar  herinneringe  gevra.  Ons  is  dankbaar  dat 
sowel  mev  A van  Rensburg  as  mev  M van  Schalkwyk,  wie 
se  eggenotes  reeds  oorlede  is,  bereid  was  om  hulle 
herinneringe  aan  hulle  verblyf  in  Groot  Marico  op  te  skryf. 
Juis  daardeur  word  dit  weer  duidelik  daí  geskiedenis  nie  'n 
klompie  droë  feite  en  gegewens  is  nie,  maar  die  lewende 
verhaal  van  mense  wat  in  die  geheel  van  die  gemeenskap, 
elkeen  op  sy  eie  plek  sy  bydrae  gelewer  het  om  op  te  bou 
entestimuleer. 

PROF  DR  HP  WOLMARANS 1 894-1981 

Prof  HP  Wolmarans  stam  uit  die  bekende  Hervormde 
Wolmaransfamilie.  Sy  vader was  diejongste  broer  van  die 
bekende  oudl  ADW  Wolmarans  wat  so  ’n  groot  plek  in  ons 
kerk  se  verlede  inneem.  As  jong  seun,  uit  Oos-Transvaal 

se  wêreld,  beleef  hy  die  Engelse  Oorlog  van  1899-1902 
grotendeels  in  die  konsentrasiekamp  op  Voiksrust.  Na  die 
oorlog  slaag  die  verarmde  familie  tog  om  hom  nie  net 
skooltoe  nie,  maar  ook  Universiteit toe  te  stuur.  Daar  slaag 
hy  op  'n  uitmuntende  wyse  en  word  dan  in  1 922  in  sy  eerste 
gemeente,  Zeerust,  bevestig.  Daarvandaan  het  hy  as 
predikant  gedien  in  die  gemeentes  Pietersburg  en 
Boksburg  terwyl  hy  al  deeltyds  lesings  aan  die  Teologiese 
Fakulteitgegee  het.  In  1938word  hy  hoogleraarentreeas 
dekaan  van  die  fakulteit  af  in  1 959.  Daarna  het  hy  vir  nog 
vyf  jaar  lesings  gegee  in  Pietersburg  aan  die  Stofberg 
Teologiese  Skool  vir  die  voornemende  predikante  van  die 
HKSA.  Vir  'n  tweetal  jare  het  hy  hulpdiens  gelewer  in 
Noord-Transvaalse  gemeentes  en  toe  finaal  die  dienswerk 
neergelêin  1970. 

Wolmarans  was,  teologies  gesproke,  besonder 
skerpsinnig,  'n  man  met  'n  besondere  vermoë  om  helder 
én  suiwer  te  dink  en  om  sy  gedagtes  in  eenvoudige  taal  oor 
te  dra.  Hy  was  nie  'n  man  van  uiterlike  vertoon  wat  met 
meeslepende  redenaarskuns  oortuig  het  nie.  Veel  eerder 
was  hy  van  'n  rustige  redeneertrant  waar  die  toehoorder 
skerp  moes  luister  na  wát  hy  te  sê  en  nie  hóé  dit  gesê  word 
nie.  Afkomstig  uit  die  bekende  Wolmarans-familie  was  hy 
in  murg  en  been  'n  Afrikaner  en  daarom  was  hy  nie  net  ’n 
kampvegter  vir  die  Afrikaner  se  christelik-nasionale 
mensopvatting  en  lewensbeskouing  nie,  maar  het  hy  ook 
sy  teologiese  staanplek  gevind  in  die  kerklike,  Bybels- 
reformatoriese  teologie  soos  dit,  onder  andere,  deur  ds  M J 
Goddefroy  uitgedra  is.  Reeds  vroeg  het  hy  daarin,  ook 
gelei  deur  ons  kerklike  opleiding,  sy  teologiese  aansluiting 
gevind  by  die  Nederlandse  teologie  van  manne  soos  Ph  J 


Hoedemaker  en  HF  Kohlbrugge.  Dit  blyk  al  uit  sy, 
deesdae  byna  onbekende,  proefskrif  van  1932,  Diemens 
naar  die  beeld  van  God.  Die  koers  én  die  inhoud  van  sy 
denke  in  sy  prediking  kan  maklik  gepeil  word  in  'n  artikel 
van  hom  in  die  Almanak  van  1 938:  Die  Godsdiens  in  ons 
Kultuurstryd.  Daar  maak  hy  ’n  paar  opmerkings  waaruit  dit 
blyk  dat  die  Bybelse  teologie,  as  dit  reg  verkondig  word,  ’n 
tydlose  boodskap  dra.  Daar  skryf Wolmarans: 

"Daardie  geloofsbeginsel,  dat  Christus 
as  die  vleesgeworde  Woord  van  God  in  ons  gestalte  moet 
verkry,  vir  ons  die  lewensbeginsel  moet  word  en  ons  een 
en  al  moet  wees,  het  vir  ons  volk  vreemd  geword.  Ons  wil 
wel  graag  luister  na  wát  vertel  word  van  die  Jesus  van 
Nasaret,  wat  ons  kan  begryp  in  sy  leer  en  lewe;  luister  hoe 
Hy  vir  ons  'n  volmaakte  voorbeeld  is,  die  knapste  mens  op 
aarde,  wat  die  moeite  werd  is  om  na  te  volg  en  wat  ons  vir 
ons  as  ideaal  kan  stel.  Maar  van  die  Christus,  die  Seun 
van  die  lewende  God,  God  self  voor  wie  ons  in  stille 
aanbidding  behoort  neer  te  val,  omdat  Hy  is  die  Heiland, 
ons  Heer  - van  Hom  wll  ons  nie  meer  veel  weet  nie.  Ons  is 
nie  meergretig  om  ons  in  ons  godsdiensoefening  alleen  te 
bepaal  by  die  Here  God  tot  wie  se  eeralles  in  leeren  lewe 
geskied  nie.  Ons  wil  nie  meer  die  vraag  stel  nie:  hoe  staan 
ek  voor  God?  Ons  wil  ons  veel  liewer  besig  hou  met  die 
mens,  die  mens  wat  nie  uit  die  dood  opgewek  hoefte  word 
nie,  maar  wat  alleen  leiding  moet  ontvang  om  te  word  wat 
hy  behoort  te  wees  en  wat  hy  kan  wees  om  selfsy  weg  te 
voltooina  die  ewige  saligheid. 

Daar  is  drieërlei  weg  wat  die 
mens  kan  bewandel  as  hy  soek  na  sy  hoogste  geluk:  dit  is 
in  die  eerste  plek  daarin  die  wêreld,  buite  en  sonderGod, 
die  weg  wat  in  en  met  die  wêreld  begin  en  in  die  wêreld 
ophou.  Dis  die  weg  van  die  wêreldse,  materialistiese 
mens,  wat  virdie  ewigheid  van  geen  betekenis  is  nie  en  vir 
wie  die  ewigheid  ook  geen  betekenis  het  nie.  Hy  gaan  aan 
Christus  en  sykerk  onverskillig  verby. 

Die  tweede  weg  is  wat  uitgaan  van  God 
na  die  mens,  waar  God  die  mens  in  sy  veríossende  genade 
wegruk  uit  die  mag  van  die  ewige  dood,  opwek,  hom  op 
nuut skep  en  op  nuut laatleef  Dis  die  vrome  Godskind  wat 
deur  God  self  bekeer  is  wat,  soos  Paulus,  altyd  verbaas 
staan  oor  hierdie  onbegryplike  wonder  van  God  se 
onbeperkte  genade,  wat  hom,  arme  mens  soos  wat  hy  is, 
wegruk  uitdie  kake  van  die  dood. 

Maar  dan  is  daar  die  derde 
weg  en  dit  is  die  weg  van  die  mens  wat  nie  deur  God 
bekeer  is  nie,  maar  wat  homself,  geheel  en  al  bekeer  het. 
Dis  nie  die  weg  van  God  na  die  mens  nie,  maar  van  die 
mens  na  God.  Die  weg  waarop  die  mens  altyd  in  die 
eerste  plek  aan  homselfdink,  die  weg  wathy  dappermoet 
en  ook  kan  bewandel:  hy  moet  hieraan  nie  raak  nie, 
daardie  ding  mag  hy  nie  smaak  nie  en  iets  anders  mag  hy 
weernie  aanroernie  en  dan  sal  sy  weg  nog  seker  uitloop 
daar  by  God.  By  hierdie  mens  staan  die  vraag  altyd  voor 
die  gees:  hoe  staan  ek  in  die  lewe  ten  opsigte  van  die  goeie 
waarvoor  die  mens  kan  en  moet  stry?  Hoe  ver  het  ek  al 
....  Hierdie  soort  van  godsdienstige  gesteldheid 


gevorder? 

is  dit  wat  ons  bedoel  as  ons  praat  van  subjektivisme,  en  dit 
is  ...  die  vloek  vir  ons  christelik-nasionale  volksbestaan. 
Hierdie  vermeende  lewensbeskouing  dreig  nie  alleen  om 
ons  volk  sy  Christelike  karaktertrek  te  ontneem  nie,  maar 
ook  sy  nasionale  karakter.  Dit  is  'n  kultuurgevaar.  'n 
Christelik-nasionale  volksman  is  'n  man  wat  nie  net  sy  eie 
smaak  en  sy  eie  sin  volg  nie,  maar  ook  sy  oorgeërfde  vaste 
beginsels  wat  aan  hom  eenheid  en  hgting  in  sy  lewe  en 
werk  gee.  Wat  ook  al  gebeur,  hy  hou  koers.  Hy  is 
doelbewus,  hy  is  'n  man  van  een  stuk,  waarby  sy 
godsdiens  die  hoofrol  speel.  ..  Die  beginselvastheid  kry 
die  mens  alleen  wanneer  sy  godsdiens,  wat  ingerig  is  na 
God  se  Woord,  as  die  rígsnoer  in  sy  lewe,  hom  staande 
hou.  Dls  die  beginselvastheid  en  doelbewustheid  wat  die 
Voortrekker  in  sy  lewe  gekenmerk  het  en  wat  vrug  van  sy 
nugtere  godsdienssin  was." 

Hierdie  langerige  aanhaling  tipeer  Wolmarans  se 
denke  en  by  die  herlees  van  en  nadink  oor  hierdie 
profetiese  woord  kan  dit  ook  duidelik  word  waarom  die 
oorgawe  van  1994  moontlik  was:  ons  het  ons  christelik- 
nasionale  erfenis  nie  meer  geag  nie.  Wolmarans  kon  dit 
egter  skerp  raaksien,  want  hy  was  uit  daardie  gelouterde 
geslag  wat  na  die  Engelse  Oorlog  weer  moes  opstaan, 
daardie  geweldige  beproewing  moes  verwerk  en  herbou 
wat  platgeslaan  was. 

Dit  is  vandag  feitlik  onmoontlik  om  met  sekerheid 
te  peil  wát  die  effek  van  Wolmarans  se  prediking  en 
dienswerk  in  die  gemeente  van  Groot  Matico  was.  Maar 
as  gelet  word  op  die  volhardende  ywer  waarmee  die 
gemeente  self  gebou  en  volhard  het,  kan  gesê  word  dat  die 
invloed  en  voorbeeld  van  Wolmarans  in  die  jare  1922- 
1927  in  Groot  Marico  en  Zeerust,  van  onskatbare  waarde 
was.  Sekerlik  kan  die  gemeente  trots  daarop  wees  dat 
hierdie  besondere  dienaar  van  die  Woord,  die  eerste 
predikant  van  Groot  Marico  was. 

DR  HCM  FOU  RIE 1 882-1 939 

Dr  Herman  Fourie  was  'n  merkwaardige  en  veelsydige 
Afrikaner.  Hy  was  predikant,  akademikus,  Bybelvertaler, 
bittereinder  in  1902,  kommandant  in  die  'gewapende 
protes'-  beweging  in  1914,  'n  kultuurmens  en  'n  vurige 
patriot. 

Dr  Fourie  is  in  Oktober  1929  na  die  gemeente 
beroep  en  het  die  beroep  aangeneem.  Hy  was  toe  nog  in 
'n  Johannesburg-gemeente  waar  hy  ook  besig  was  met 
die  Afrikaanse  vertaling  van  die  Bybel.  Die  taak  wou  hy, 
saam  met  die  ander  Bybelvertalers,  eers  voltooi  en 
daarom  het  hy  aanvanklik  nog  in  Johannesburg  gewoon 
en  toe  in  Januarie  1931  na  Groot  Marico  verhuis.  Op 
daardie  stadium  was  Dr  Fourie  'n  gesiene  man  in  die  kerk- 
en  volkslewe.  In  'n  mate  was  hy  'n  alleenloper  wat  sy  eie 
insigte  gehad  het  en  die  nooit  verloën  het  nie.  Die  Engelse 
Oorlog  van  1899-1902  en  die  verlies  van  ons  vryheid,  het 
vir  Fourie  beteken  dat  hy  die  vryheidsideaal  met  'n  steeds 
brandende  ywer  nagestreef  het.  Hy  het  sy  volk  en  die 
vryheidsideaal  van  sy  volk  met  oorgawe  gedien  en  almal 
wat  hierin  van  hom  verskil  het,  het  hy  gewantrou  en  vermy. 

Herman  Fourie  was  'n  Oos-Transvaler  van 


geboorte,  uit  Carolina  se  wêreld  waar  hy  grootgeword  het 
as  die  jongste  kind  van  Joachim  Fourie  en  Alta  de  Clercq. 
Die  skrander  seun  word  in  1 895  deur  sy  ouers  ingeskryf  in 
die  Staatsmodelschool  in  Pretoria  en  dan  in  1897  in  die 
Staatsgimnasium  in  Pretoria.  Omdat  hy  in  die  regte  wil 
studeer,  gaan  hy  in  1898  na  Nederland  vir  verdere 
onderwys  aan  die  gimnasium  in  Zwolle  sodat  hy 
universiteitstoelating  kan  kry, 

Toe  die  Engelse  Oorlog  op  11  Oktober  1899 
uitbreek,  meld  hy  hom  aan  by  dr  WJ  Leyds,  die  gesant  van 
die  ZAR  in  Holland.  Met  dié  se  hulp  keer  Fourie  as  17- 
jarige  seun  terug  na  Suid-  Afrika.  In  Februarie  1900  sluit 
hy  aan  by  die  Carolina-kommando  aan  die  Natalse  front. 
In  dié  Kommando  veg  hy  aan  die  sy  van  sy  vader,  genl  JC 
Fourie.  Tydens  die  oorlog  sneuwel  Fourie  se  vader  en  een 
van  sy  broers  en  met  verbitterde  erns  veg  hy  voort  tot  31 
Mei1902. 

Aan  die  einde  van  1902,  as  twintigjarige,  keer  hy 
terug  na  die  skoolbanke  in  Zwolle.  Daarna  gaan  hy  na  die 
Universiteit  van  Utrecht  waar  hy  van  1 905- 1910  studeer  en 
sy  studies  afsluit  met  'n  doktorale  eksamen.  Hier  volg 
Fourie  veral  die  leiding  van  prof  H Visscher,  'n  tyd-  en 
partygenoot  van  dr  Abri  Kruger.  Die  kontak  met  prof 
Visscher  het  'n  blywende  invloed  op  Fourie  wat  in  sy 
teologiese  werk  die  stempel  vertoon  van  die  laat  19e 
eeuse  Calvinistiese  ortodoksie.  In  die  kerk  speel  Fourie  'n 
groot  rol,  nie  net  as  predikant  van  Bronkhorstspruit  (1911- 

1924),  Johannesburg  (1 924-1930)  en  Groot  Marico  (1930- 
1939)  nie,  maar  ook  as  Bybelvertaler.  In  1924  word  hy, 
vanweë  sy  kennis  van  Hebreeus  en  Aramees,  benoem  as 
eindvertalersaammetprofJDduToitendr  DKriel.  Hyis 
die  eerste  vertaler  van  die  OT-boeke  Josua  tot  Ester, 
Spreuke  tot  Hooglied,  Klaagliedere  en  Daniël.  Van  sy 
vertaling  is  gesê:  'Hy  verafrikaans  nie  net  die  Hebreeus 
nie,  maar  pas  ook  die  terminologie  van  die  Palestynse 
landskap  aan  by  dié  van  die  Suid-Afrikaanse  landskap.' 
Sy  vertaalwerk  bring  hom  in  noue  kontak  met  prof  JD  du 
Toit  (Totius)  en  daaruit  groei  'n  vriendskap  en  wedersydse 
waardering.  Fourie  se  werk  aan  die  Bybelvertaling  word 
so  hoog  geskat  dat  die  Universiteit  van  Pretoria  in  1934 
aan  hom,  en  drie  van  die  ander  eindvertalers,  'n 
eredoktorsgraad  in  die  Lettere  toeken. 

Dr  Fourie  se  akademiese  studie  het  in  1921 
uitgeloop  op  sy  promosie  aan  die  Universiteit  van  Utrecht 
op  'n  teologies-volkekundige  proefskrif:  Amandebele  van 
Fene  Mahlangu  en  hun  religieus-sociaal leven . Sy  kennis 
van  en  belangstelling  in  die  swart  volkere  bring  mee  dat  hy 
hom  nogal  in  sending  interesseer.  Daarvoor  stig  hy  'n 
Sendingvereniging  wat  met  dié  werk  'n  begin  maak. 
Fourie  het  baie  sterk  gestaan  op  die  standpunt  dat  die 
swart  volkere  in  Suid-Afrika  in  hulle  eie  rigting  moet 
ontwikkel  volgens  hulle  eie,  inherente  moontlikhede. 
Hoewel  Fourie  in  1912  saam  met  ds  Jac  van  Belkum 
benoem  word  om  met  'n  eie,  kerklike  teologiese  opleiding 
vir  predikante  te  begin,  bedank  hy  daarvoor.  As  lid  en 
leiersfiguur  in  die  Kuratorium  speel  hy  egter  'n  belangrike 
rol  om  ons  kerk  se  teologiese  opleiding  te  vestig  in  die 
Teologiese  Fakulteit  wat  in  1917  aan  die  destydse 
Transvaal  University  College  ingestel  is. 

Fourie  se  besondere  akademiese  bekwaamheid 
het  ook  geblyk  in  sy  preekwerk  waar  sy  weldeurdagte 
preke  sy  gemeentes  opgebou  het.  Hy  het  veral 
bekendheid  verwerfdeursy  kategismuspreke  waarmeehy 
die  geloofsleer  duidelik  en  helder  uiteengesit  het.  In  sy 
prediking  bly  Fourie  by  die  basiese  Calvinistiese 
uitgangspunte  en  sodoende  versterk  hy  die  geloof  en 
teologie  van  die  kerk.  Sy  besondere  verhouding  met 
Totius  en  waarskynlik  ook  vanweë  sy  verbondenheid  met 
prof  Visscher  van  Utrecht,  maak  dat  hy  ook  belangstelling 
het  vir  die  geskrifte  van  dr  Abraham  Kuyper.  Dit  slaan  ook 
plek-plek  in  sy  prediking  uit. 

Dr  Herman  Fourie  se  deelname  aan  die  Engelse 
Oorlog  het  vir  'n  baie  groot  deel  die  koers  van  sy  lewe 
bepaal.  Daarom  skaar  hy  hom  in  1912  agter  genl  JBM 
Hertzog  na  sy  'Suid-Afrika  Eerste'-toespraak  by  De  Wildt. 
In  1914  kies  hy  kant  teen  genl  Louis  Botha  as  hy  besluit  om 
Duits  Suidwes-Afrika  vir  die  Engelse  empire  te  verower. 
Saam  met  genl  CH  Muller  neem  hy  deel  aan  die 
’gewapende  protes’-beweging  en  word  as  kommandant 
gekies.  In  'n  botsing  met  regeringstroepe  op  5 November 
1914  word  hy  gewond,  gevange  geneem  en  voor  die  hof 
gesleep  weens  hoogverraad.  Hy  word  dan  beboet  met 
£250  (in  ons  geldwaarde  'n  boete  van  sowat  R1 50  000)  en 
twee  jaar  tronkstraf.  Teen  die  einde  van  1915  word  hy  op 
parool  vrygelaat  en  keer  terug  na  sy  gemeente, 


Bronkhorstspruit.  Hoewel  politieke  verskille  'n  tyd  lank 
voortduur,  kan  hy  tog  metvrug  voortgaan  metsy  arbeid. 

In  1939,  terwyl  die  gemeente  op  die  punt 
gestaan  het  om  die  saak  van  die  bou  van  'n  nuwe  kerk  ter 
hand  te  neem,  is  dr  Fourie  skielik  op  7 Augustus  oorlede. 
Hy  het  a!  'n  bietjie  met  sy  hart  gesukkel  en  is  toe  op 
vakansie  iangs  die  Limpopo  om  uit  te  rus.  Daar  is  hy 
skielik  oorlede  en  onder  blyke  van  groot  belangstelling  in 
Groot  Marico  op  die  kerkgrond  begrawe.  Sy  graf  lê  langs 
dievoetpaadjie  waarlangs  hy  van  die  pastorie  kerktoe 
gestap  het. 

Dr  HCM  Fourie  was  één  van  die  begaafde 
predikante  van  ons  kerk,  'n  man  wat  met  oorgawe  al  sy 
gawes  van  hoof  en  hart  gebruik  het  in  die  diens  van  kerk  en 
volk. 

In  1983  met  die  herdenking  van  die  vyftigjarige 
bestaan  van  die  1933  Afrikaanse  vertaling  van  die  Bybel 
en  met  die  in  gebruik  neem  van  die  nuwe  1983  Afrikaanse 
vertaling,  was  daar  hier  'n  mooi  huldigingsgeleentheid  vir 
dr  Fourie.  By  die  geleentheid,  waar  mev  Kintie  Malan,  dr 
Fourie  se  dogter,  nog  'n  kort  vertelling  gedoen  het,  het  ds 
Chris  Kruger'n  gedenksteen  onthul  om  die  1933-vertaling 
van  die  Bybel  te  gedenk.  Daar  was  ook  'n  krangslegging 
deur  gemeentes  en  instansies  van  Groot  Marico.  Daaruit 
het  weer  geblyk  dat  dr  HCM  Fourie  se  nagedagtenis  nog 
steeds  in  ere  gehou  word. 

DS  CHRIS  H MULLER,  1915-1970 

Ds  Chris  Muller  was  een  van  die  stil  en  beskeie  predikante 
van  ons  kerk  wat  nooit  sterk  op  die  voorgrond  getree  het 
nie.  Hy  was  by  uitstek  'n  gemeentepredikant  wat  in  elke 
gemeente  waar  hy  gestaan  het,  positiewe  dienswerk 
gedoen  het.  Ds  Muller,  wat  op  9 April  1938  in  Pietersburg 
georden  is,  was  'n  tydgenoot  van  die  bekende  ds  AJ  Nolte, 
wat  voorsitter  van  die  Algemene  Kerkvergadering  in  die 
sestigerjare  was,  ds.  P J Booysen  en  ds  PWA  Bierman. 

Na  die  dood  van  dr  HCM  Fourie  is  ds  Muller  na 
Groot  Marico  beroep.  Dit  was  onder  sy  leiding  dat  die 
kerkgebou,  volgens  die  planne  van  die  argiteksfirma 
Geers  en  Geers,  opgerig  en  op  1 0 Desember  1 943  ingewy 
is. 

Ongeveer  'n  jaar  later,  na  hy  van  1941-1945 
predikant  van  Groot  Marico  was,  het  hy  'n  beroep  na 
Delmas  aangeneem.  Nadat  hy  ook  nog  in  die  gemeentes 
Otjiwarongo  en  Zuurfontein  gestaan  het,  is  hy  in  1965  na 
die  gemeente  Kempton-Park  Oos.  Daar  is  ds  Muller 
onverwags  op  16  Junie  1970  oorlede,  bietjie  meer  as  55 
jaaroud. 

As  nougesette  herder  van  sy  gemeente  wat  ook 
moeite  gedoen  het  om  reg  te  preek,  het  ds  Muller  in  al  die 
gemeentes  waar  hy  gestaan  het,  positiewe  bouwerk 
verrig.  In  Groot  Marico  leef  sy  nagedagtenis  voort. 

DS  WJ  ENGELBRECHT,  1 922-1 995 

Ds  Willie  Engelbrecht  was  een  van  ons  kerk  se  predikante 
wat  aan  almal  wat  met  hom  in  aanraking  gekom  het, 
vriendskap,  blymoedigheid  en  opgewektheid  uitgedeel 
het.  Daarom  was  hy  so  'n  besondere  figuur,  'n  dankbare, 

gelowige  dienskneg  van  die  Heer.  Afkomstig  uit 
Potchefstroom  se  wêreld,  het  hy  na  sy  skoolopleiding 
teologie  gestudeer  en  op  28  Februarie  1948  is  hy  in  sy 
eerste  gemeente  Groot  Marico  bevestig.  Daar  het  hy 
gestaan  tot  in  1952  en  dien  daarna  in  die  gemeentes 
Roodepoort,  Ermelo,  Rustenburg-Suid  en  Verwoerdburg 
totdat  hy  in  1983  emeriteer.  Daarna,  omdat  dit  sy 
geaardheid  is,  dien  hy  as  pastorale  hulp  in  Swellendam  vir 
vier  jaar,  in  Pretoria  vir  twee  jaar  as  hospitaalpredikant  en 
in  Mosselbaai,  waar  hy  'n  gemeente  organiseer  en  aan  die 
gang  sit,  vir  nog  twee  jaar.  Ds  Thomas  Dreyer  het  van  hom 
geskrywe: '...  hy  sal  deur  baie  lidmate  steeds  onthou  word 
as  vriend,  trooster,  herder  en  prediker.  In  elke  gemeente 
het  hy  intens  saam  met  sy  lidmate  gelewe.  Sy 
belangstelling  was  opreg  en  die  vreugde  en  leed  van  ander 
het  hom  diep  geraak.  Miskien was  dit  so  omdat  hy  in  sy  eie 
iewealbeiondervind  het ....' 

'ln  ai  die  gemeentes  waar  hy  gewerk  het,  sal  ds 
Engelbrecht  onthou  word  as  iemand  vir  wie  sy  roeping  en 
taakgrooternswas.  Ekkan  my  nieindinkdathy  ooitmet'n 
beswaarde  gemoed  die  evangelie  verkondig  het  of  die 
sakramente  bedien  het  nie.  Sy  optrede  was  altyd  waardig 
en  blymoedig'  {Almanak  1 997,  bl  1 57). 

Groot  Marico  was  'n  gemeente  wat  voortdurend 
deur  goeie,  pligsgetroue  en  ywerige  predikante  bedien  is. 
Dit  kan  ook  gesien  word  uit  die  positiewe  gesindheid  wat 
altyd  in  die  gemeente  geheers  het. 


Van  ds  Willie  Engelbrecht  kan  inderdaad  gesê 


word  dat  hy  'n  weldadige  invloed  uitgeoefen  het. 

DS  JBJ  VAN  RENSBURG,  1954-1957  'N  TERUGBLIK^ 
EN  ’N  HERINNERINGSWOORD,  DEUR  MEV  AMI  VAn’ 
RENSBURG  1 


Vir  alles  moet  daar  altyd  'n  eerste  wees.  ’n  Eerste  is  altyd 
anders  as  die  daaropvolgende  omdat  dit  met  ’n  sekere 
intensiteit  en  entoesiasme  ervaar  en  beleef  word,  bloot 
omdat  vorige  kennis  en  ervaring  ontbreek  en  geen 
vergelykings  gemaak  kan  word  nie.  So  was  dit  dan  ook  in 
die  geval  Gemeente  Groot  Marico  wat  ons  eerste 
gemeente  was.  Die  bykans  drie  jaar  wat  ons  daar  was, 
was  'n  dag  van  groot  vreugde,  menswees-vreugde 
naastewees-vreugde  en  liefdesvreugde.  Ons  het  niks 
geweet  van  traandae  en  hartseerjare  nie. 

DIELEWEWAS'NFEES! 

Hoewel  die  gemeente  grotendeels  uit  ouer  mense  bestaan 
het,  en  daar  dikwels  begrafnisse  was,  was  ons  nooit,  soos 
Ernst  van  Heerden  dit  so  mooi  in  Die  HarcllopersXe\,  bewus 
van  'n  ander,  onbekende  teenwoordigheid  nie. 

"Wie  is  die  ongesiene  makker  in  die  loop, 
van  wie  die  voet  langs  syne  en  die  wind  van  asem 
agter  hom,  van  wie  die  hoop  dat  nog  'n  bors  die 
witte  lint  mag  vind?"  In  haar  outobiografie  sê 
Agatha  Christie  dat  die  boek  vir  haar  in  werklikheid  'n 
psalm  is  aan  die  vreugde  van  die  lewe.  Groot  Marico 
gemeente  was  ons  eerste  psalm  aan  die  vreugde  van  die 
lewe. 

As  kind  het  ek  'n  gediggie  gememoriseer  wat  so  begin  het: 

"I  remember,  I remember 
the  housewherelwas  born ..." 

Vir  my  was  dit  baie  romanties  maar  iets  wat  ek  glad  nie 
onthou  het  nie.  Maar  met  Koos  van  Rensburg,  was  dit 
anders.  Hy  het  dit  baie  goed  onthou  omdat  dit  ook  die  huis  ■ 
is  waar  'n  sussie  en  nog  twee  boeties  na  hom,  gebore  is. 
Dié  huis  was  hul  plaashuis,  in  die  Verbrande  Bos,  in  Kenia, 
en  die  bekwame  vroedvrou  van  die  omgewing,  niemand 
anders  as  sy  eie  ouma  Sarie  van  Rensburg  nie. 

Wat  ek  wel  goed  onthou  is  hoe  die  Voorsienigheid 
dit  gewou  het  dat  ek,  woonagtig  in  Pretoria,  en  hy  in  die 
verre  Kenia,  se  paaie  moes  kruis  wat  na  614  jaar  op  'n' 
huweliksouuitloop.  ' 

Dit  was  die  jaarlikse  Van  der  Hoff  piekniek,  en, 
Koos  het  my  saamgevra,  eintlik  baie  eenvoudig! 

Jacobus  Barend  Jansen  van  Rensburg,  of  Koos| 
soos  hy  homself  aan  ander  voorgestel  het,  maar  Kosie  vir^ 
sy  familie,  begin  sy  skoolloopbaan  aan  ’n  klein’ 
plaasskooltjie  so  elf  myl  vanaf  hul  plaas  in  die  Verbrande* 
Bos,  waar  mev  Willie  du  Plessis  die  lat  swaai.  Hul  gaan* 
skool  toe  met  'n  donkiekarretjie,  of  soms  'n  donkie,  of  soms 
as  die  donkie{s)  heeltemal  te  steeks  was,  te  voet.  Hul 
huistaal  en  die  voertaal  van  die  skooltjie  was  Afrikaans.- 
Daarna,  na  Eldoret  Primary  met  voertaal  Engels  en  íoe 
aan  na  die  Hoërskool:  Egeton  School  of  Agriculture  waar 
hy  matrikuleer  met  onder  andere  Swahili  as  matriekvak. 
Die  Swahili  het  hom  in  latere  jare  baie  goed  te  staan  gekom  ■ 


toe  hy  Zulu  binne  ’n  jaar  so 
aangeleer  het  dat  hy  dit  vlot 
kon  praat,  lees  en  skryf,  wat 
baie  noodsaaklik  was  in  sy 
werk  as  Sekretaris  van 
Sending  in  Natal.  Ookhethy 
vir  jare  radiodienste  in  Swahili 
uitgesaai  waar  hy  letterlik  ’n 
luisteraarsgebied  gehad  het 
vanaf  Kaapstad  tot  Kaïro.  Na 
matriek  moet  hy  twee  jaar 
verpligte  militêre  diens  doen 
in  die  Kenia  Regiment 
verbonde  aan  die  'Medical 
Corps'. 

In  sy  matriekjaar  is 
hy  nie  net  Dux-leerfing  van  sy 
skool  nie,  maar  behaal  hy  ook 
die  beste  punte  in  die  hele 
Kenia.  As  aansporing  en 
beloning  vir  die  prestasie  kry 
hy  ’n  volle  beurs  om  vir  ses  jaar  aan  die  Medical  School  of 
London  in  die  medisyne  te  gaan  studeer. 

Maar  London  is  ver  en  vreemd,  daarom  besluit 
die  familie  dat  hy  veel  liewer  na  Wits  moet  kom  om  sy 
mediese  studies  te  begin. 

As  totale  vreemdeling  waar  hy  niemand  ken  nie, 
land  hy  op  die  destydse  Jan  Smuts-  lughawe  en  sit  hy  vir 
die  eerste  keer  in  sy  lewe  sy  voete  neer  in  die  'Suid’,  soos 
die  Kenianers  van  Suid-Afrika  gepraat  het,  en  uiteindelik 
op  Wits.  Begeesterd  registreer  hy  as  mediese  student  en 
kry  verblyf  in  een  van  die  koshuise. 

Watter  ontnugtering  wag  nie  op  hom  nie!  Binne 
’n  dag  of  twee  word  hy  na  Registrasie  ontbied  om  te 
verneem  dat  hy  nie  as  student  aan  Wits,  wat  Engels  as 
voertaal  gebruik,  aanvaar  kan  word  nie,  omdat  hy  nie 
Afrikaans  as  matriekvak  het  nie. 

Dat  hy  verward  en  ontnugter  moes  gewees  het, 
en  baie,  baie  teleurgesteld,  is  te  verstane.  Van  opskop  en 
dalk  Engeland  toe  gaan  is  daar  geen  sprake  nie. 


'N  Ringsitting  tydens  ^ 
die  dienstyd  van 
Ds.  J.B.J.  van  Rensburg  4- 
Die  middelste  ry 
van  predikante 
van  links  na  regs  is 
Ds  DF  Erasmus  (jnr) 

Ds.  JF  Mouton 
Ds  CF  van  Schalkwyk  ^ 
DSJH  van  Staden 
DS  DF  Erasmus  (snr) 

DS  SE  Young 
DS  JBJ  van  Rensburg  - 
Ds  CF  Smit  en 
Ds  PL  van  Jaarsveld 

So  bevind  hy  hom  binne  die  volgende  week 
ingeskryf  vir  matriek  aan  die  Hoër  Volkskool  Heidelberg, 
Transvaal.  So  met  die  intrap  in  die  skool  word  hy  aangesê 
om  daardie  middag  die  CSV-byeenkoms  by  te  woon.  Hy 
hoor  dat  dit  'n  christelike  vereniging  is,  daarom  woon  hy  dit 
ook  by,  net  om  uit  te  vind  dat  dit  eintlik  ’n  biduur  was  - iets 
wat  vir  hom  as  stoere  Hervormer  uit  'n  stoere  Hervormde 
huis  toetentaal  onbekend  en  totaal  onaanvaarbaar  was. 
Hulle  staan  in  ’n  kring  en  elkeen  kry  ’n  beurt  om  te  bid.  Toe 
sy  beurt  kom,  bly  hy  net  tjoepstil.  Dis  toe  dat  'n  standerd- 
ses  seuntjie  lostrek  en  hartroerend  bid  dat  Koos  van 
Rensburg  tot  bekering  moet  kom  sodat  hy  ook  kan  bid. 

Dis  een  te  veel  vir  hom.  Met  die  eerste  die  beste 
geleentheid  wend  hy  hom  tot  ds  TFJ  Dreyer,  predikant 
van  die  Hervormde  Gemeente  Heidelberg  om 
eerstehandse  kennis  in  te  win  oor  die  CSV.  Hy  word 
hartelik  verwelkom,  van  die  nodige  inligting  voorsien  en 
uiteindelik  hoor  ds  Dreyer  ook  van  die  Wits-voorval,  Ds 
Dreyerkom  met’n  voorstel:  Asjyteologiewilgaan  studeer, 
waarborg  ek  jou  datjy  móre  daarmee  aan  die  Universiteit 
van  Pretoria  kan  begin. 

Dit  tref  Koos  soos  ’n  weerligstraal  uit  die  bloue 
hemel.  Teologieinplaasvanmedies!  Hy  vra’ndagofwat 
grasie  en  gaan  bid  ernstig  en  dringend  oor  die  saak  wat 
uiteindelik  sy  hele  lewenskoers  sou  verander.  Dit  word  vir 
hom  so  duidelik  soos  daglig:  dit  is  waarvoor  hy  na  die  Suid 
gekom  het,  nie  om  medies  te  studeer  nie. 

Sewe  jaar  van  studie  volg  waartydens  hy  ook 
sewe  jaar  vir  Tukkies  se  eerste  hokkiespan  speel  ('n  paar 
jaar  as  kaptein)  en  ook  ’n  kort  rukkie  vir  Tukkies  boks.  Dit 
was  dan  ook  gedurende  een  van  die  lang 
Desembervakansies  toe  hy  nie  na  Kenia  kon  gaan  nie,  dat 
hy  aanbied  om  sprinkane  te  gaan  spuit  in  die  destydse 
Belgiese  Kongo  alleen  met  300  inboorlinge  as  helpers,  en 
’n  katjie  en  'n  apie  as  metgeselle.  Hy  vang  ook  so,  as  die 
geleentheid  hom  voordoen,  ongeërg  lewendige  slange  vir 
die  museum  van  Brussel. 

Ses  en  ’n  half  jaar  sleep  hy  by  my  vlerk  voordat 
ons  die  Junie  voor  hy  afstudeer  in  die  nou  Studentekerk, 
Pretoria-Oos,  deur  prof  SP  Engelbrecht  (’n  neef  van  my 
ma)  in  die  huwelik  bevestig  word. 

Dis  nou  1 953  en  beroepe  is  nie  uitsonderings  nie, 
en  (on)verwags  is  daar  eendag  'n  klop  aan  ons 
woonsteldeur.  'n  Telegram!  Dit  het  meestal  slegte  nuus 
gebring,  maarhierdiekeernie.  Ditlees;  Uisberoepnadie 
gemeente  Groot  Marico.  Hartelik  geluk.  Beroepsbrief 
volg. 

Dit  was  ’n  ongeskrewe  reël  dat  ’n  eerste  beroep 
nie  bedank  mag  word  nie.  Maar  dit  het  nie  die  deurslag 
gegee  nie.  Ons  het  dadelik  geweet  dat  Groot  Marico  die 
plek  is  waarheen  ons  gestuur word.  Dis  ’n  bevel:  Staan  op. 
Gaan  na  die  dorpie  Groot  Marico. 

Ons  het  elkeen  net  ’n  fiets,  maar  ons  spreek  af  om 
iemand  in  Groot  Marico  te  ontmoet,  om  kennis  te  maak  en 
die  vensters  te  meet  want  ons  is  nou  vuur  en  vlam  vir  die 
groot  ondervinding.  My  moeder  stel  haar  motor  tot  ons 
beskikking  en  volgens  akkurate  aanwysings,  stop  ons  een 
oggend  stiptelik  tienuur  voor  die  pastorie. 


Wat  was  ons  verbasing  groot.  Die  hele 
swartspan  wag  ons  in,  paslik  gekleed,  gereed  om  ons  alles 
te  wys. 

Ek  het  teen  daardie  tyd  al  van  Herman  Charles 
Bosman  se  boeke  oor  die  mense  en  karakters  van  Marico 
gelees,  en  nou  gaan  ek  eerstehands  met  hulle  kennis 
maak!  (Latere  jare  het  Patrick  Mynhardt  se  uitbeelding 
van  Bosman  se  prosa  my  totaal  koud  gelaat). 

Eers  word  die  huis  vir  ons  van  hoek  tot  kant 
gewys  en  ons  moet  mooi  verstaan  dat  dr  HCM  Fourie,  die 
Bybelvertaler,  jare  te  vore  daar  gewoon  het,  en  baie  van  sy 
werk  in  die  einste  studeerkamer  gedoen  het. 

Daarna  volg  die  buitegebou.  Een  kamer  is  die 
pompkamer  wat  die  elektrisiteit  fabriseer  totdat  die  laaste 
lig  afgeskakel  word  - dan  is  dit  kerse  en  ’n  flits  of  weer 
uitgaan  en  die  enjin  aanskakel.  Dan  die  motorhuis  en 
langsaan  die  kleinhuisie! 

Nou  beweeg  ons  deur  die  hek  in  die  heining  wat 
die  pastoriegrond  van  die  kerkgrond  skei.  Ons  is  op  pad 
na  die  trots  van  die  gemeente  en  die  hele  gemeenskap:  die 
Kerkgebou.  Die  kerk  staan  op  'n  hoogtetjie,  amper  soos  ’n 
middeleeuse  katedraal  en  was  aanvanklik  met  ’n  grasdak 
gedek.  Die  is toe  pas  met  'n  teëldak vervang. 

Om  by  die  kerkgebou  te  kom  moes  ons  eers  by 
wyle  dr  Fourie  se  graf stilstaan.  Ek  moet  ruiterlik  erken  dat 
die  afstand  vanaf  die  kleinhuisie  na  die  agterdeur  vir  my 
ver  gelyk  het,  maar  die  afstand  vanaf  die  graf  na  die 
agterdeur  was  vir  my  te  naby!  Voor  ek  dink,  of  myself  kon 
beheer,  gooi  ek  die  vraag  sommer  so  oop  en  bloot  oor  die 
hele  Kerkraad.  'Spook  hy  nie?'  ’n  Doodse  stilte  volg. 
Oom  Krompiet  van  Staden  (Krom  gebruik  om  dié  Van 
Staden  van  die  Kraak-  van  Stadens  te  onderskei)  suig  'n 
slag  hard  deur  sy  linker  voortande  en  sê  sekuur,  reguit,  en 
sonder  om  doekies  om  te  draai,  wat  almal  seker  wou  sê: 
'Daarvoor  was  hy  te  goedl’  Ami  Fourie,  sê  ek  vir  myself,  jy 
sal  voortaan  ’n  groot wag  voor jou  lippe  moet  sit.  My  eerste 
pastorieblabs  was  gelukkig  agter  die  rug. 

Ons  bewonder  die  kerkgebou  en  die  orrel,  (tant 
Issie  Roos  was  die  orrelis)  waarop  ek  baie  ure  in  ’n  byna 
heilige  stilte,  kon  oefen  en  speel.  Dit  was  juis  met  so  ’n 
oefening  dat  Stompie,  toe  ’n  jong  hondjie,  agter  my  moes 
aangekom  het  en  ek  hom  onbewus  in  die  kerk  toegesluit 
het.  Ons  het  daardie  hele  aand  en  gedeelte  van  die  nag,  en 
die  hele  volgende  dag  na  hom  geroep  en  gesoek,  tot  ons 
die  volgende  aand  ’n  geluid  vanaf  die  kerk  gehoor  het. 

Dit  was  ’n  bly  en  dankbare  hondjie  wat  ons 
uitgelaat  het,  maar  hy  het  in  sy  frustrasie  oom  Krompiet  se 
kussing  waarop  hy  gesit  het,  beetgehad  en  klein,  wit 
veertjies  het  die  hele  kerk  vol  gelê.  Ons  het  ure  op  ons 
knieë  deurgebring  om  die  klein  veertjies  van  die  mat  af  op 
te  tel.  Ek  het  met  groot  moeite  die  kussing  heelgemaak  en 
veilig  op  sy  plek  neergesit.  Ek  weet  tot  vandag  toe  nie  of 
oorn  Krompiet  ooit  agtergekom  het  dat  die  kerkbank  bietjie 
harder  as  gewoonlik  is  nie. 

Later  gaan  ons  uitmekaar.  Die  Kerkraad  na  hulle 
huise,  maar  ons  v\/ord  geneem  vir  tee  en  ete  na  tannie 
Glatthaar  en  oom  Oscar  se  pragtige  huis  met  die  tambotie 
meubels  en  Erich  Mayers  aan  die  mure.  Yolanda,  hul 

dogter,  en  'n  Reichel-dogter,  miskien  was  dit  Ansie,  bedien 
ons  van  die  fynste,  keurigste  eetgoed  waarvoor  tannie 
Glatthaar  so  bekend  was.  Hierdie  vriendskap  vind  sy 
inslag  daardie  dag  en  loop,  partymaal  sommer  so  deur  'n 
Broederbond-  vergadering  tot  hulle  albei  nie  meer  daar 
was  nie.  Hierdie  merkwaardige  egpaar  was  werklik  die 
slagaar  van  die  gemeenskap  en  van  die  kerk. 

Toe  breek  die  dag  uiteindelik  aan  dat  ons  'trek' 
met  'n  lorrie  gehaal  word  en  ek  en  my  ma  vir  die  eerste 
maal  in  my  drie-en-twintig  jaar  die  naelstring  deeglik  moet 
deurknip.  Ons  twee  en  die  bestuurder  pas  net  voor  in,  en 
ek  weet  dat  ek  eers  by  Hartebeespoortdam,  waar  ons  oom 
Hans  Venter  se  vrou  moes  oplaai,  sag  begin  huii  het.  Hy 
het  later  erken  dat  hy  baie  maal  lus  gevoel  het  om  maar 
terug  te  draai  en  my  by  my  ma  wou  gaan  aflaai! 

By  ons  aankoms  was  die  trane  oorbodig.  Die 
Kerkraad  en  lede  van  die  Sustersvereniging  wag  ons  in 
met  drink-  en  eetgoed,  en  gou  is  alles  ingedra  en  op  sy 
plek. 

Die  akademie  is  vergete  en  ek  hou  voet  by  stuk 
dat  ek  nie  predikantsvrou  is  nie,  maar  die  predikant-se- 
vrou,  daarom  maak  ek  my  lippe  rooi  en  loop  kaalvoet  in  die 
huis  rond.  Ek  borduur  kussings,  tafeldoeke  en 
muurbehangsels  dat  die  honde  huil,  en  my  eerste  projek 
met  die  Susters  is  'n  hoedemaak-kursus  aangebied  deur  'n 
damevan  Pretoria. 

Sy  begin  deur  vir  ons  te  sê  dat  mens  die  ou  hoed 
wat  gerestoureer,  of  liewer  vernuwe  moet  word,  deeglik 
met  brandspitirus  moet  natmaak,  en  wou  toe  by  die  dames 
weet  waarom  dan  juis  brandspitirus?  Ek  die  onpraktiese 
mens  wat  ek  is,  antwoord  dadelik:  'Sodat  dit  makliker  kan 
brand  as  dit  'n  mislukking  is.'  Die  kursus  het  van  tannie 
Edith  van  Staden  {tannie  Koster)  soos  ons  haar  genoem 
het,  'n  ware  entrepreneur  gemaak. 

Koos  word  georden  en  bevestig  deur  ds  Young 
van  Zeerust.  Die  broeders  Kerkraad  en  ds  Young  en  Kosie 
(doodbenoud)  staan  by  die  konsistoriedeur  en  wat  vir  die 
derde-gelui  sodat  hulle  kon  instap.  Maar  een  ouderling  het 
ook vir  hierdie  oomblik  gewag.  Hy  loop  tot  voor  Kosie,  druk 
sy  voorvinger  amper  in  sy  gesig  en  sê,  ten  aanhore  van 
almal:  ‘Proponent  Van  Rensburg  ek  sê  nou  vir  jou,  bring 
net  één,  ja  net  één  nuwe  ding  in  hierdie  gemeente  in,  dan 
waai  jou  manél.'  Wat  kon  Kosie  toe  so  bedreig,  anders, 
antwoord  as:  ’Ouderling,  gelukkig  het  ek  nie  eers  'n  manél 
nie!' 

Dit  was  die  tyd  net  na  die  oorlog  en  om  'n  nuwe 
motor  te  kon  koop,  moes  die  koper  'n  ou  een  hê  om  in  te 
ruil,  wat  ons  met  ons  twee  fietse  nie  gehad  het  nie.  Ons 
doen  dus  huis-  of  siekebesoek  of  gaan  sommer  net  kuier, 
met  ons  fietse.  Ons  het  darem  redelik  gou,  deur  die 
toedoen  van  dr  Wilkens  van  Zeerust  'n  motor,  ’n 
splinternuwe  Plymouth  kon  koop  met  die  heerlike 
vooruitsig  van  77  pond  per  maand  inkomste,  waarvan 
£1.0.0  na  die  arbeider  wat  die  gronde  skoongehou  het, 
moesgaan. 

Na  elke  oggenddiens  is  daar  in  die  namiddag  'n 
wykdiens  en  dan  eet  ons  of  by  die  wyk  se  ouderling  of 


geleentheid  (nog  in  ons  fietsdae)  moes  Kosie  geklee  in  sy 
swartpak,  strikkie  en  beffie  agter  op  die  einste  lorrie  op  'n 
stoel  sit.  Ek  weet  net  baie  goed  dat  ek  dit  nie  durf  waag 
het  om  óm  te  kyk  nie,  want  as  ek  sy  oog  sou  gevang  het. . . 

Die  lekkerste  was  die  Nagrnaal-naweke,  veral  die 
Aanneem-Nagmaal,  dan  wemel  die  kerkterrein  van  tente 
en  waens,  en  baie  mense  wat  lekker  kuier.  Schnitzel  het 
byna  onmin  veroorsaak  toe  hy  ’n  koekblik  in  'n  tent 
omgestamp  en  die  inhoud  deeglik  karnuffel  het.  Dan  is  die 
Ralls  (oom  Tjaart  en  tant  Nellie,  en  Tjaartjie  en  Susie,  van 
Mambaklubskoufonfyt-  kampioene-faam),  die  Naude's, 
die  Nels,  die  Reichels,  Jouberts,  Van  Stadens,  almal  daar. 
En  elke  diens  vanaf  die  aanneming  deur  die  voorstellings 
diens,  voorbereidingsdiens,  Nagmaaldiens,  kinderdiens, 
doop-en/of  dankseggingsdiens,  word  ncugeset 
bygewoon.  Een  naweek  moes  'n  begrafnis  ook  ingepas 
word! 

Ons  maak  vriende  met  mense  buite  ons 
kerkverband  soos  drs  Rossouw  en  Callaghan  en  Roos  (die 
skoolhoof),  James  en  Dolly  Kemp,  die  pastoriepaar  van 
die  NG  Gemeente  (ou  bekendes  van  ons  studentedae)  en 
ook  met  Jansie  en  Sussa  Jonker  waar  ons  soms  tot  in  die 
vroeë  more-ure  tafeltennis  speel. 

Soos  AG  Visserin  Toedie  Wêreld nogjonkwas,  sê: 

"en  soos  dit  in  die  huwelik  gaan 

diehuisgesingroei  stadig  aan ..." 
word  Maretha,  ons  eersteling  op  1 0 April  1 955  in  Zeerust  in 
'n  privaat  verpleeginrigting  gedurende  'n  Paasnaweek  op 
Opstandingsondag  gebore. 

Vir  Maretha  se  doopfees  iaat  bak  en  versier  ek 
lank  voor  die  tyd  ’n  heerlike  vrugtekoek  by  'n  dame  in 
Lichtenburg.  Die  koek  word  solank  ryp  in  die  buffet,  Ons 
is  drie  pare  wat  doop.  Ek  dink  Sarel  en  Bettie  Naude  van 
Kleinfontein  was  een  paar,  en  ds  Young  neem  weer  die 
diens  waar,  maar  Kosie  sal  die  doopfunksie  verrig. 

Na  die  preek  laat  ds  Young  Gesang  318  verse  1 
en  2 sing  en  sê  soos  gebruiklik:  'By  die  sing  van  die  laaste 
reëls  van  die  laaste  vers  word  die  doopouers  versoek  om 
na  vore  te  kom,  ten  einde  die  doopformulier  aan  te  hoor  en 
te  antwoord  op  die  vrae  wat  aan  hul  gestel  sal  word!' 

Koos  neem  sy  plek  voor  by  die  ouderlinge  in,  en 
ek  sit  ver  agter  naby  die  deur  sodat  ek  kan  uitspring  as  sy 
net  die  geringste  steurende  geluidjie  sou  maak!  Almal 
sing  heerlik  saam,  en  vir  'n  enkele  oomblik  voel  dit  vir  my 
asof  almal  na  my  kyk.  En  toe  ek  goed  kyk,  wat  sal  ek  sien? 
Aan  die  einde  van  die  laaste  reëls  van  die  eerste  vers, 
gaan  staan  my  man  penorent  voor  die  preekstoel.  Ons 
ander  vyf  sit  pligsgetrou  stil.  Koos  beskuldig  my 
grappenderwys  daarna  daarvan  dat  ek  hom  in  die  steek 
gelaat  het;  ek  verweer  deur  te  sê  dat  ek  geluister  het  wat 
die  predikant  gesê  het.  Ons  het  later  so  terloops  verneem 
dat  die  gemeente  ook  hieroor  geredeneer  het,  totdat  een 
van  die  wyse  ouderling  gesê  het  dat  as  'n  predikant  self 
kind  doop,  moet  hy  eerste  voor  die  preekstoel  gaan  staan! 

Na  die  diens  is  almal  na  die  pastorie  waar  heerlik 
geëet,  gedrink  en  gekuier  word.  Uiteindelik  vertrek  almal 
ook  my  ma  en  suster  na  Pretoria.  Hulle  was  sekerlik  al  by 
Swartruggens  verby  toe  ek  'n  gil  gee  wat  Kosie  dadelik  na 


diaken,  soos  hulle  dit  onderling  reël.  By  een  so  'n 

'n  kierie  of  sambok  laat  soek,  want  daar  was  regtig  baie 
slange, 

"Wat?  Wat?  Waar?"  vra  hy. 

"Die  doopkoek?"  sê  ek. 

"Wat  van  die  doopkoek?"  vra  hy. 

"Dit  staan  nog  onaangeraak  in  die  buffet!" 

Was  dit  miskien  'n  nare  voorbode  van  wat  twee-en-twintig 
jaar  later  sou  gebeur? 

Ons  kry  baie  beroepe  na  ander  gemeentes,  maar  die  een 
na  die  anderword  van  die  hand  gewys. 

Toegebeurdit. 

Die  telefoon  lui.  Jacobus  beantwoord  'Hou  aan  vir 
Vryburg,  assebliefi' 

’n  Stem  aan  die  ander  kant. 

"Goeienaand,  ds  Van  Rensburg.  Dis  Hannes  Malan. 
Dominee,  die  Vryburg-kombinasie,  naamlik  Vryburg, 
Stella,  Piet  Plessis  (Goedehoop)  en  Donegal-Malopo- 
gemeentes  het  u vandag  beroep ..." 

Díe  koeël  was  deur  die  kerk! 

Ek  wil  afsluit  met  'n  aanhaling  uit  Boerneef  se  Versamelde 
Poësie,  uitSesde  Hoepel. 

'Sytjou  liefsysfyn  sytjou  lief 
nou  soek  en  soek  jy  na  woorde  van  dank 
jy  speel  meddie  taal  jy  goël  meddie  klank 
ditbly  maareina  maareina  virdank 
jy  skryf  duister  en  diep  in  seslaagtaal 
geen  skepsel  op  aarde  het  iets  aan  jou  dank 
kry 'n  padlangsewoord  'n  woord  uit  jou  hart 
dit  is  die  taal  vir  die  dank  van  jou  hart.' 

DS  CJ  VAN  SCHALKWYK 1 925-1 980 

Ds  CJ  van  Schalkwyk  was  die  sesde  predikant  van  Groot 
Marico  en  die  enigste  een  wat  twee  maal  op  Groot  Marico 
diens  gedoen  het,  1958  tot  1963  en  dan  weer  van  1966- 
1969. 

Ds  Van  Schalkwyk  was  van  geboorte  'n  Oos- 
Transvaler  uit  die  bekende  Van  Schalkwyks-  geslag  van 
Trichardtsfontein.  Gebore  in  1925  in  die  Bethal-distrik, 
begin  hy  sy  skooljare  op  'n  plaasskooltjie  en  matrikuleer  in 
1943  aan  die  Hoërskool  Hoogenhout  op  Bethal.  In  1950 
voltooi  hy  sy  studies  aan  die  Universiteit  van  Pretoria.  Hy 
begin  sy  dienswerk  as  predikant  in  die  gemeente  Meyerton 
en  terwyl  hy  daar  predikant  is,  is  hy  getroud  met  Marie  van 
Heerden.  Van  Meyerton  is  hulle  in  1954  na  Umtali  in 
Rhodesië,  vandaar  in  1958  na  Groot  Marico,  in  1963  na 
Middelburg.  Dan  dien  hulle  weer  'n  skof  op  Groot  Marico 
vanaf  1966  totdat  hulle  in  1969  na  Ogies  gaan,  en  in  1971 
na  Bergsig.  Van  1973  af  dien  ds  Van  Schalkwyk  as 
Sekretaris  in  Kerkverband  by  die  Bybelgenootskap.  Die 
'swerwersbestaan'  van  'n  predikant  en  sy  gesin  was  in 
daardie  jare  van  'n  tekort  aan  predikante  byna 
vanselfsprekend.  Ds  Van  Schalkwyk  was  bekend  as  'n 
toegewyde  predikant.  Rustig  van  geaardheid,  was  hy  by 
uitstek  'n  ordelike  mens  wat  doelgerig  gewerk  het  en  alles 
op  sy  tyd  gedoen  het.  Sy  vriendelikheid  en  innemendheid 
het  vir  hom  baie  vriende  gemaak  in  sy  gemeentes  en  onder 
sy  kollegas.  Oral  waar  hy  gewerk  het,  het  hy  opgebou, 
sterk  gemaak,  vaste  koers  aangedui  en  dit  was  juis 


daarom  dat  hy  om  1966  'n  tweede  maal  na  Groot  Marico 
beroepis. 

Op  versoek  het  mev  Marie  van  Schaikwyk 
enkele  herinneringe  oor  haar  en  haar  man  se  verblyf  in 
GrootMaricogegee.  Syskrywe. 

Omstandighede  op  Marico  was  maar  heel 
primitief,  maar  nadat  ons  uit  die  destydse  Suid-  Rhodesië 
daar  aangekom  het,  het  dit  ons  nie  vreeslik  gepla  nie. 
Suid-Rhodesië  was  ook  maar  deksels  prirnitief  en  ons  het 
Marico  toe  nie  te  naar  gevind  nie.  In  Rhodesië  het  ons  30 
myl  van  die  naaste  dorp  gewoon,  en  op  Marico  was  ons  net 
2 myl  buite  die  dorp  - erg  koninklik! 

Op  Marico  was  geen  elektrisiteit  nie  en  as  jy  'n 
warm  bad  wou  hê  - ook  natuurlik  om  te  bak  en  te  brou  - 
moes  jy  doodgewoon  die  Ellis  de  Luxe  koolstoof  in  die 
kombuis  (met  sy  rooi  sementvloer)  stook.  In  die 
buitegebou  was  ’n  dieselenjin  (wat  jy  moes  draai  dat  jou 
tong  sleep),  wat  krag  opgewek  het  vir  die  orrel  in  die  kerk. 
Terselfdertyd  is  twee  batterye  gelaai  by  die  pastorie  - die 
moes  vir  ons  lig  verskaf  vir  die  week  wat  kom.  Ons  moes 
dus  ons  laataandbedrywighede,  wat  oorgebly  het  van 
universiteitsdae  af,  maar  afleer  en  vroeër  op  bed  kom. 
Ook  maar  goed  want  anders  het  die  nagkar  jou  dalk  onkant 
gevang . Ons  had  toe  nog  'n  buitetoilet  met  'n  emmer. 

Brood  moes  jy  maar  self  bak  - ou  brood  van 
Zeerust  of  Swartruggens  af was  die  enigste  alternatief.  So 
moes  jy  ook  vir  jou  eie  melk  sorg.  So  het  ons  toe  maar  'n 
melkkoei  aangeskaf,  toe  sy  ’n  kalf  gehad  het,  'n  tweede,  en 
so  het  die  melk  naderhand  te  veel  geword.  Vir  my  man, 
wat  maar  ’n  boerseun  grootgeword  het,  was  die  volgende 
stap  'n  romer.  Met  al  die  afgeroomde  melk  moes  daar  ’n 
vark  aangeskaf  word,  wat  self  ook  weer  kleintjies  gehad 
het.  My  taak  was  toe  om  te  karring  en  ons  eie  botter  te 
produseer.  Die  room  wat  toe  oor  was  moes  na  Mafeking 
met  die  passasierstrein.  So  dan  en  wan  het  ons  so  'n 
halfkannetjie  om  12:30  in  die  nag  op  die  stasie  besorg. 
Noodgedwonge  moes  ons  soms  van  die  boerdery  wat  so 
aangeteel  het  aan  die  slagter  verkoop.  Dan  het  die  Van 
Schalkwyk's  lank  nie  vleis  gekoop  nie,  want  dit  was  dan 
van  ons  eie  diere,  wat  met  die  hand  grootgemaak  is  en 
selfs  eie  name  gehad  het. 

Tog  was  ons  baie  gelukkig  - lekker  gewoon  in  die 
pastoriewaardrHCM  Fourie  ook  nog  gewoon  het.  Ditwas 
vir  my  hartseer  toe  daar  later  veranderinge  en  verbouings 
aan  die  pastorie  aangebring  is.  Toe  ons  die  tweede  keer  in 
die  gemeente  kom,  het  die  kombuis  met  die  rooi 
sementvloer,  grys  venielteëls  gekry  en  het  daar  'n  groot 
gasstoof  in  die  plek  van  die  ou  geliefde  Ellis  de  Luxe 
gestaan.  Die  houtraamvensters  is  vervang  met 
staalraam-vensters  met  diefwering,  ens,  ens. 

Die  ou  kerksaaltjie  het  op  dieselfde  plek  gestaan 
waar  die  huidige  steengebou  nou  staan.  Aanvanklik  was 
die  saal  glo  net  'n  afdak  waar  Geloftedienste  gehou  is. 
Later  is  die  afdak  toegebou  en  is  daar  vensters  ingesit  en 
dit  het  ■ kerk'  geword,  totdat die  huidige  gebou  opgerig  is. 

So  het  ons  dit  dan  ook  aangetref,  en  ons  het  daar 
lekker  basaar en  vergadering  gehou.  Maar  dit  was  nie  die 
enigste  gebruik  van  die  saal  met  sy  leiklipvloer  nie! 


B 

Wanneer  die  boere  koring  na  die  koóperasie,  net  langs  die 
ou  pastorie,  gebring  het  en  dit  by  toetsing  nog  te  veel  vog 
bevat  het,  dan  het  die  boer  in  plaas  van  om  dit  terug  te 
neem  plaas  toe,  dit  op  houtpale  in  die  saal  kom  uitpak  om 
dit  dan  'n  week  of  wat  later,  weer  kooperasie  toe  te  neem. 
Ons  het  self  die  lusern  wat  my  man  geplant  het  vir  sy  koeie 
daar  in  die  saal  gedroog,  na  dit  gesny  is. 

Een  naweek  met  Nagmaal  (die  mense  het  nog 
kom  kamp  - veral  die  ouers  wie  se  kinders  die  week 
vantevore  moes  kom  katkiseer)  het  dit  so  gereën  dat  die 
mense  nie  kon  huistoe  gaan  nie,  en  ’n  paar  mense  het  in 
die  saal  ingetrek  vir  ’n  paar  dae. 

Baie  gou  ná  ons  die  eerste  keer  daar  ingetrek  het, 
het  ons  besef  dat  ons  baie  vinnig  sou  moes  leer  om  tussen 
die  groot  klomp  Van  Staden's  waaruit  die  gemeente 
bestaan  het,  te  onderskei.  Almal  het  byname  gehad  - en 
as  jy  die  nie  geken  het  nie,  het  jy  geen  hond  haar-af 
gemaak  nie.  Dit  was  Piet  Scriba,  Piet  Bus,  Piet 
Springhaas,  Rooi  Koos,  Koos  Koster,  Kruppel  At  en  so 
meer.  Dit  was  so  erg  dat  die  mense  selfs  hulle  banktjeks 
so  moes  onderteken,  anders  het  die  geldsake  ook 
deurmekaar  geloop! ! 

Dink  mens  aan  besondere  gemeentelede,  as  ek 
dan  moet  uitsonder,  dan  is  dit  seker  mnr  en  mev  Glatthaar- 
oom  Oscar  en  tannie  Glatt.  Stoere  Hervormers  en  baie, 
baie  lojaal  teenoor  elke  predikant  wat  ooit  op  Marico  was. 
Tannie  Glatt  was  altyd  'n  waardige  NHSV  voorsitster 
wanneer  die  gemeente  vakant  was.  Ook  was  sy  op  die 
Skoolkomitee,  die  Gesondheidskomitee,  selfs  inspekteur 
by  die  slagpale,  ens,  ens.  Oom  Oscar  was  prokureur  op 
die  dorp  en  ook  die  toetsbeampte  vir  bestuurderlisensies. 

Oom  Sareltjie  - Sarel  Naude  - was  op  die 
Kerkraad  toe  ons  daar  aangekom  het  en  werksaam  as 
kantoorpersoneellid  by  die  Spoorweë  - 'n  alleenloper  tot 
vandag  toe  nog,  pynlik  noukeurig  en  nougeset  in  sy  werk  - 
later  (en  tot  vandag  toe)  Skriba  van  registrasie. 

'n  Gemeente  is  'n  gemeenskap-van-mense, 
saam  verbind  aan  God  wat  hulle  geroep  het,  maar  ook 
saam  verbind  aan  mekaar.  In  daardie  verbondenheid  wat 
baie  fasette  het,  beleef  die  gelowige  hier  op  aarde  iets  van 
die  vreugde  en  die  warmte  van  die  gemeenskap  van  die 
gelowiges  wat  die  kerk  is.  Hierdie  aspek  van  die 
j geskiedenis  van  gemeente  en  kerk  is  dikwels  die 
moeilikste  om  raak  te  vat  omdat  'n  mens  dit  in 
, dankbaarheid  ervaar  en  selde  of  ooit  daaroor  skrywe. 

“ DSPDSMIT 1972-1 974,  AANDIEWOORD 

Ds  PD  Smit  van  Umtali,  Rhodesië,  is  in  1972  op  Groot 
j Marico  bevestig  en  het  in  1976  bedank  as  gevolg  van 
huweliksprobleme. 

Aangesien  die  gemeente  in  1973  sy  vyftigste 
bestaansjaar  sou  vier,  is  dadelik  begin  om  vir  dié 
belangrike  gebeurtenis  in  die  geskiedenis  van  die 
gemeente  voorbereidings  te  tref.  Die  kerkgebou  het  op  'n 
leikliphoogte  gestaan;  die  kweekgras  het  plek-plek  tussen 

Ídie  leiklip  gegroei  omdat  die  leiklip  oral  bo  die  grond  op 
verskillende  plekke  uitgesteek  het.  Nog  steeds  was  die 
kerkgebou  en  die  graf  van  dr  HCM  Fourie  toegedraad 


sodat  die  trekvee  tydens  die  vroeëre  Nagmaalsvierings, 
nie  die  onmiddellike  terrein  om  die  kerkgebou  asook  die 
graf  sou  beskadig  en  ontsiernie. 

Die  Kerkraad  het  besluit  om  die  kerkterrein  en 
ook  die  graf  te  verfraai.  Daar  sou  grond  ál  om  die 
kerkgebou  gery  word  en  met  behoorlike  tuingras  beplant 
word.  Daar  sou  dankbaar  van  die  geskenk  van  inheemse 
bome  van  die  familie  Glatthaar  gebruik  gemaak  word  om 
oral  op  die  terrein  te  plant.  Groot  vragte  grond  is  toe  op  die 
klipperige  terrein  om  die  kerkgebou  gery,  geiyk  gemaak  en 
dadelik  is  begin  om  dit  met  gras  te  beplant. 
Voorbereidings  is  ook  getref  om  die  inheemse  bome  van 
tant  Martha  Glatthaar  oral  op  die  terrein  te  plant.  Veral  is 
van  die  bome  wat  in  die  onmiddellike  omgewing  groei, 
geplant.  Die  predikant  het  onderneem  om  ook  'n  paar 
broodbome  uit  Rhodesië  te  bring,  Daar  is  toe  met  die 
beplanning  begin.  Ook  sou  'n  leiklip-  paadjie  voor  as  'n 
opgang  na  die  kerk  se  voorste  ingang  gelê  word  met  'n 
reëling  in  die  middel  om  die  meer  senior  gemeentelede 
instaat  te  stel  om  self  na  die  voordeur  te  beweeg  of  na  die 
diens weer weg  te  gaan.  Die  leiklíp  is  uit  die  wyk  Grootoog 
geskenk  en  voorsien. 

Behoorlike  watervoorsiening  was  nog  altyd  'n 
probleem  op  die  kerkterrein.  Ouderling  Kerneels 
Buitendag  en  Manie  Combrink  wat  by  die  koóperasie 
werksaam  was,  het  voorgestel  dat  water  uit  die  spruit  wat 
deur  die  stukkie  grond  van  die  gemeente  se  eiendom 
daarnaas  geloop  en  sowat  800  meter  van  die  terrein  gelê 
het,  tot  in  die  dammetjie  op  die  kerkterrein  gepomp  moes 
word.  Vandaar  sou  dan,  met  behulp  van  enjins  en  pompe 
en  die  aaniê  van  pype,  water  oral  op  die  terrein  voorsien 
kon  word.  Dit  moet  onthou  word  dat elektrisiteit  alleen  met 
hoë  finansiële  koste  bekombaar  was,  iets  waarvoor  die 
Kerkraad  nie  kans  gesien  het  nie.  Dit  was  ’n  geweldige 
operasie  vir  die  gemeente  maar  toe  aan  die  twee 
ouderlinge  opgedra  is  om  die  besluit  uit  te  voer  en  die 
predikant  gekoópteer  is,  kon  met  die  saak  begin  word.  By 
'n  diep  watergat  ihet  die  twee  ouderlinge  'n  behoorlike 
enjinkamer  laat  oprig.  Vandaar  is  die  water  met  'n  sterk 
enjin  en  hoëdrukpomp  tot  in  die  dammetjie  gepomp  sodat 
met  'n  ander  enjin  die  hoëdruk  sentrifugalepomp  die 
nodige  besproeing  gedoen  kon  word. 

Wat  die  twee  ouderlinge  eri  die  predikant  vergeet 
het,  was  dat  dié  dammetjie  van  maar  omtrent  'n  twee  meter 
deursnee  al  in  die  tyd  van  dr  HCM  Fourie  gebou  is  en  nie 
meer  so  sterk  was  nie.  Een  oggend  so  om  en  by  sewe  uur 
is  die  predikant  wreed  uit  sy  slaap  verstoor  deur  die  geluid 
van  stromende  waíer  teen  die  pastorie  se  mure.  Die  helfte 
van  die  dammetjie  se  muur  het  padgegee.  Daar  is 
onmiddellik  begin  om  'n  nuwe  en  groter  dam  daarnaas  te 
bou  sodat  die  pas  beplante  terrein  nie  sou  verdroog  nie. 
Die  drie  ' Nelletjies’,  sterk  broers  van 
Kromdraai/Schuinsdrift  se  wêreld,  het  die  dam  in  'n 
kwessie  van  'n  paar  dae,  in  'n  rekordtyd  opgerig  met 
behulp  van  die  betonmenger  van  Faan  Coetzer,  'n 
Gereformeerde  Kerk-lidmaat. 

Met  die  verfraaiing  van  die  kerkterrein  het  die 
gemeente  ywerig  gehelp  met  arbeid,  implemente,  raad. 

bystand  en  hul  persoonlike  teenwoordigheid.  Daar  is 
aandag  veral  aan  die  dak  van  die  kerkgebou  gegee;  daar  is 
geverfen  skoongemaak.  Die  graf  van  dr  HCM  Fourie,  wat 
langs  die  paadjie  gelê  het  wat  hy  na  die  kerkgebou  gebruik 
het,  is  ook  met  gras  beplant  en  verfraai.  Die 
voorbereidings  vir  die  feesvierings  was  deeglik  en  goed  en 
betydsgereed. 

Prof  dr  HP  Wolmarans,  die  eerste  predikant  van 
die  gemeente,  het  die  feesdiens  waargeneem  terwyl  die 
ander  vorige  predikante  van  die  gemeente  die 
Nagmaalsdienste  gehou  het.  Tussen  die  dienste  is  daar 
verversings  in  die  saal  deur  die  gemeente  se  NHSV,  met 
tantMartha  Glatthaaras  voorsitster,  bedien. 

Ds  Smit  was  nog  ongetroud  en  is  in  1976  met 
verpleegsuster  AD  Viljoen  van  die  wyk  Straatsdrift  in  die 
huwelik  bevestig  deur  prof  dr  AD  Pont.  Die  onthaal  was  in 
die  saal  op  die  kerkterrein  gereël.  Dit  was  'n  ongelukkige 
en  stormagtige  huwelik  wat  nie  lank  gehou  het  nie.  Nog  in 
dieselfde  jaar  het  ds  Smit  besluit  om  uit  die  amp  te  bedank 
as  gevolg  van  onaanpasbaarheid  van  altwee  in  die 
huwelik. 

'n  Opvallende  gebeurtenis  tydens  ds  Smit  se 
korte  dienstyd  was  die  huwelik  van  Awie  Naudé  en  Ria 
Swart.  Hulle  huweliksbevestiging  het  tydens  'n  gewone 
oggenddiens  plaasgevind.  Hulle  wou  nie  'n  groot 
geleentheid  daarvan  maak  nie  en  toe  het  die  predikant 
voorgestel  dat  hulle  sommer  gedurende  'n  gewone 
erediens,  volgens  die  gebruik  van  die  Calvynse  tradisie, 
hulle  hul  in  die  huwelik  moes  laat  bevestig.  Hulle  het toe  só 
besluit  en  is  een  Sondagoggend  terwyl  die  swaeltjies  wat 
in  die  dak  nesgemaak  het,  binne  in  die  kerk  rondgevlieg 
het,  in  die  huwelik  bevestig. 

DSATMCDONALD 

Gebore  op  die  plaas  Bulhoek  in  die  distrik  Rustenburg  op 
20  Julie  1 935,  het  ds  AT  McDonald  die  gewone  opvoeding 


en  onderwys  ontvang  van  'n  Afrikanerseun  in  daardie  tyd. 
Vanweë  sy  begeerte  om  predikant  te  word  skryf  hy  in  1 954 
in  vir  die  teologiese  studie  by  ons  kerk  se  Teologiese 
Fakulteit. 

Na  voltooiing  van  sy  studie  word  hy  predikant 
allereers  in  die  gemeente  Bulawayo  in  1960  en  vervolgens 
in  die  gemeentes  Pietersburg  (1962),  Dendron- 
kombinasie  (1963),  Bethal  (1966),  Rustenburg-Oos 
(1969),  Wonderfontein  (1972),  Groot  Marico  (1975), 
Ruskoppies  (1978)  en  Zeerust  (1985).  Ds  McDonald  was 
in  ons  kerk  predikant  in  die  dae  van  die  tekort  aan 
predikante  toe  dit  byna  'n  gewoonte  was  dat  'n  predikant 
net  'n  beperkte  tyd  in  'n  gemeente  gewerk  het. 

Ds  McDonald,  met  sy  rustige  geaardheid,  sy 
sorgvuldige  beplanning  en  deurvoering  van  sy  dagtaak, 
was  in  al  die  gemeentes  waar  hy  gekom  het  'n  predikant 
wat  orde  geskep  en  gehandhaaf  het.  Daarby  het  in  sy 
dienswerk  die  klemtone  op  die  wesenlik  belangrike  gelê. 
So  het  hy  aan  ons  kerk  se  tradisie  en  toekoms  gebou. 

Soos  verwag  kan  word  het  ds  McDonald  ook  in 
die  gemeenskap  rondom  die  kerk  diens  gelewer.  So  was 
hy  lid  van  verskillende  skoolkomitees,  van  die  Transvaalse 
Onderwysraad  en  van  verskillende  komitees  van  die  TLU. 
In  die  kerk  het  hy  veral  besondere  diens  op  die 
Sendingraad  gelewer. 

In  die  tyd  wat  ds  McDonald  in  Groot  Marico  geleef 
en  gewerk  het,  was  daar  'n  oplewing  in  die  gemeente  en 
het  sy  prediking  en  dienswerk  die  gemeente  opgebou  en 
gestimuleer.  Die  band  wat  toe  met  Groot  Marico  gelë  is, 
het  later  weer  na  vore  gekom  toe  ds  McDonald  in  Zeerust 
gestaan  het. 

Groot  Marico  was  geseënd  dat  in  sy  midde 
predikante  gewerk  het  wat  deur  hulle  dienswerk  kerk  en 
volk  gebou  en  sterk  gemaak  het. 

Die  gemeente  Groot  Marico  was  drie  jaar  vakant  toe  ons  in 
September  1986  daar  bevestig  is.  Die  pastorie  het  ook  in 
die  drie  jaar  leeg  gestaan.  Nadat  ons  die  beroep 
aangeneem  het,  het  die  gemeente  ingespring  en  die  huis 
uitgeverf,  die  kombuis  vergroot  en  die  stoep  met  hortjies 
toegemaak.  Met  regte  Marico  gasvryheid  het  huile  ons 
ontvang  en  gehelp  en  die  heerlikste  eetgoed  aangedra,  nie 
net  die  dag  wat  ons  ingetrek  het  nie,  maar  in  die  hele  tyd 
wat  ons  daar  was  het  hulle  alles  wat  hulle  gehad  het  met 
ons  gedeel. 

Om  weer  ‘n  predikant  te  hê,  is  'n  kombinasie  met 
Mafeking  wat  toe  al  sewe  jaar  vakant  was,  gesluit.  Die 
Raad  van  Finansies  het  aan  die  kombinasie  ’n  subsidie 
van  R22,000  per  jaar  toegeken  om  die  beroep  van  'n 
predikant  moontlik  te  maak.  Mafeking  was  'n  raps  oor  die 
honderd  kilometer  van  Groot  Marico  en  die  gemeentelede 
het  eintlik  geen  gemeenskaplike  belange  gehad  nie.  Elke 
Sondagmóre  vroeg  is  daar  eers  Mafeking  toe  gery, 
gepreek  en  gekatkiseer  en  dan  so  vinnig  as  moontlik 
teruggery  vir  die  erediens  op  Groot  Marico.  Die 
kombinasie  sou  vyf  jaar  duur  totdat  beide  gemeentes  in 
staat  was  om  selfstandig  voort  te  bestaan.  Om  dit  te  laat 
gebeur  is  daar  van  die  begin  af  'n  doelwit  gëstel  en 
daarvooris  gebid  en  gewerk. 

Die  basaars  het  verander  na  feeste  en  karnavalle 
met  oorspronklike  temas  wat  die  verbeelding  van  die 
lidmate  en  die  gemeenskap  aangegryp  het.  Die  waarde 
van  reklame  is  begryp  en  mense  van  heinde  en  verre  het 
die  funksies  bygewoon.  Die  naam  'Marico'  het  op  sigself 
reklamewaarde  gehad.  Die  sukses  van  elke  karnaval  het 
bygedra  om  die  selfbeeld  van  die  gemeente  te  bou.  Die 
beplanning  was  nooit  net  die  taak  van  'n  komitee  nie,  maar 


Die  aankoop  van  die  plaas  Wonderfontein  met  'n 
doelmatige  woning  vir  'n  pastorie  was  vir  die  gemeente  'n 
mylpaal.  Skielik  was  die  predikant  ook  die  gemeente  se 
plaasvoorman.  Met  die  raad  en  bystand  van  die 
gemeentelede  is  goeie  oeste  afgehaal  en  die  skuld  in  'n 
japtrap  betaal. 

Die  Beesbank  was  'n  blink  gedagte  om  die 
begroting  te  laat  kíop.  Daar  is  gou  besef  dat  die  lidmate  nie 
meer  geld  het  nie,  maar  hulle  het  nog  goed.  Daarom  is  vir 
die  Beesbank  nie  net  kalwers  nie,  maar  goedere 
gekollekteer  en  op  gereelde  veilings  is  die  goed  tot  geld 
gemaak.  Vandaar  het  ook  die  gedagte  ontstaan  dat  die 
gemeente  self  veilingskrale  moet  oprig  om  so  'n  vaste 
maandelikse  inkomste  te  genereer  en  om  ook  die  NHSV 
die  geleentheid  te  gee  om  op  ons  eie  terrein  fondse  in  te 
samel.  Daar  was  aanvanklik  baie  skeptisisme  omdat  die 
ander  vendusies  op  Groot  Marico  almal  doodgeloop  het. 
Soos  die  ander  groot  dinge  wat  die  gemeente  deurgevoer 
het,  is  hierdie  onderneming  ook  in  die  geloof  aangepak  en 
het  dit  die  gemeente  eintlik  nie  veel  gekos  nie,  omdat  daar 
soveel  skenkings  van  pale  en  ander  onheiningsmateriaal 
was.  Toe  dit  na  ’n  jaar  'n  sukses  blyk  te  wees,  is  besluit  om 
'n  elektroniese  skaal  te  laat  installeer  en  dit  het  die 
toekoms  van  die  vendusie  verseker. 

Die  nege  jaar  wat  ons  op  Groot  Marico  gewoon 
en  gewerk  het,  was  die  beste  tyd  van  ons  lewe.  Ons  het  nie 
gedink  ons  sou  ooit  daar  weggaan  nie.  Ons  is  egter  die 
Vader  dankbaar  dat  dit  ons  beskore  was  om  op  Groot 
Marico  dienswerk  in  sy  Koninkrykte  leweren  om  die  liefde 
en  die  warmte  van  die  Maricojaners  te  kon  ervaar. 

Ons  wil  die  gemeente  God  se  rykste  seën 
toewensvirdiejarewat  voorlê. 

Michelle,  my  vrou,  het  al  verskeie  kere  gesê  dit  voel  vir haar 
of  sy  hier  'n  stukkie  van  die  hemel  beleef.  En  ek  glo  dis  die 
Here  se  bedoeling  van  kerkwees:  dat  ons  liefde  vir  Hom  en 
ons  liefde  en  eensgesindheid  teenoor  mekaar  so  sterk 
beleef  moet  word,  dat  ons  hier  op  aarde  reeds  iets  van  Sy 
Koninkryk  moet  beleef . Dan  is  ons  waarlik  kerk! 

Daar  is  min  gemeenskappe  in  ons  land  waar  al  die 
susterskerke  voorkom,  maar  waar  die  Hervormers  in  getalle 
die  meeste  is.  Hier  in  Groot  Marico  is  dit  egter  die  geval.  En 
dit  sê  iets  van  die  feit  dat  die  Hervormde  Kerk  se  lidmate  hier 
oor  die  jare  al  diep  spore  getrap  het. 

Hier  gebeur  dit  dat  jy  in  die  dorp  mense  mekaar 
sien  soengroet.  Mense  wat  nie  bloedfamilie  is  nie,  maar  tog 
mekaar  as  familie  beleef,  omdat  hulle  een  Vader  het  en 
Sondae  saam  in  Sy  huis  Hom  aanbid.  Hulle  is  broers  en 
susters  in  die  geloof  en  hulle  leef  hulle  familiebande  so  uit! 
Dis  ook  lekker  om  hier  te  sien  en  te  beleef  hoe  lidmate 
mekaar  se  laste  dra  - in  ooreenstemming  met  die  opdrag 
wat  ons  van  die  Here  ontvang  het. 

Ander  uitstaande  eienskappe  van  die  gemeente  is 
die  offerbereidheid  van  die  lidmate.  Hier  besef  lidmate  dat 
ons  iiefde  vir  die  Here  getoets  word  in  wat  ons  bereid  is  om 
te  offer  en  te  gee  van  onsself  en  ons  besittings. 


Ook  die  werksywer  van  die  lidmate  is  opvallend.  | 
Meer  as  90%  van  die  lidmate  is  betrokke  by  díe  beplanning 
en  werksaamhede  van  die  karnavalle.  En  die  susters  is 
altyd  gewillig  om  te  help  tee  skink  by  eredienste  en  ander 
funksies  soos  veilings.  Hierdie  goeie  samewerking  en  die 
meelewing  van  die  lidmate  maak  van  die  gemeente  'n 
warm  en  hartlike  gemeente  waar  die  lidmate  mekaar 
waarlikken. 

Ons  as  pastoriegesin  geniet  elke  oomblik  van  ons 
bediening  hier  in  die  Marico.  Die  rustige  plaasatmosfeer 
waarin  ons  woon  maak  van  seuns  grootmaak  'n  heerlike 
voorreg.  En  so  naby  die  natuur  kom  gedagtes  vir  'n  preek 
netmakliker. 

Die  gevoel  wat  ek  en  my  gesin  in  die  gemeente  ervaar  is 
dat  ons  gemeente  vir  ons  omgee  en  lief  is.  Ons  word  goed 
versorg  en  daar  word  geen  moeite  of  tyd  ontsien  om  ons 
gelukkig  tehounie. 

Om  'n  gemeente  se  goeie  hoedanighede  so  op  te 
noem  getuig  daarvan  dat  God  se  seën  en  genade  1 
oorvloedig  op  ons  gemeente  uitgestort  is  oor  die  vyf  en 
sewentig  jaar.  Daarom  was  dit  voorwaar  vyf  en  sewentig 
jaar  van  genade.  En  daarom  prys  ons  opnuut  Sy  naam,  die 
Hoof  van  ons  gemeente,  Jesus  Christus. 


1 


Ds.  Hennie  van  der  Linde  en  sy  vrou  Michelle. 
Op  hul  skote  sit  Jac  en  Michael. 

Gedurende  die  sestiende  en  sewentiende  eeu  in 
Nederland  is  daar  na  die  lidmate  van  die  gemeente  venA/ys 
as  die  gelowiges.  Toe  het  die  kerk  uit  gelowiges  en 
diensknegte,  dit  wil  sê  ampsdraers,  bestaan.  Dit  was  in 
die  19e  eeu  toe  die  kerk  verstaan  is  as  'n  godsdienstige 
vereniging  dat  die  gelowiges  lidmate  of  lede  van  die 
gemeente  en  die  diensknegte  van  Christus  ampsdraers 
van  die  gemeente  geword  het.  Miskien  is  dit  tog  goed  om 
hier,  aan  die  einde  van  hierdie  historiese  oorsig,  ook  iets  te 
sê  oor  die  gelowiges  wat  die  gemeente  is.  Ons  is 
bevoorreg  dat  prof  dr  FJ  van  Zyl,  wat  in  die  gemeente 
gebore  is,  daar  grootgeword  en  met  die  gemeente 
saamgeleef  het,  'n  paar  van  sy  herinneringe  oor  die 
gelowiges  van  Groot  Marico  opgeteken  het. 

Daarmeesaam  publiseerons'n  paaropmerkings 
wat  wyle  ds  DJ  van  Staden  in  die  Almanak  van  1981 
gepubliseer  het,  Medebouers  van  die  Ned  Hervormde 
Kerk:  die  Van  Stadens  van  Groot  Maríco.  Altwee  hierdie 
bydraes  verhoog  die  waarde  van  hierdie  historiese  oorsig. 

Enkele  figure  voor,  tydens  en  kort  na  die  begin  van  die 
gemeente  Groot  Marico 

Prof  FJ  vanZyl 

'n  Gemeente  ontstaan  nie  sommer  eensklaps  oordag  of 
oornag  nie.  Allerlei  omstandighede  kan  die  ontstaan 
soms  jare  lank  vertraag,  sodat  baie  wat  daarna  uitgesien 
het  nie  meer  daar  is  nie  wanneer  die  blye  dag  uiteindelik 
aanbreek.  Soos  die  opskrif  hierbo  aandui,  is  wat  hier 
aangebied  word  'n  poging  om  enkele  figure  uit  die  gryse 
verlede  voor  die  ontstaan  van  die  gemeente,  en  sommiges 
uit  die  beginjare  nie  aan  die  vergetelheid  prys  te  gee  nie. 
Heel  aan  die  begin  moet  dit  duidelik  gestel  word  dat  die 
bedoeling  nie  'n  geskiedskrywing  is  wat  op  noukeurige 
navorsing  gegrond  is  nie,  maar  slegs  enkele  grepe  uit  die 
herinnering  aan  persone  wat  ek  gesien  en  geken,  mee  te 
doen  gehad  het,  of  van  ander  gehoor  het  wat  hulle  goed 
geken  het.  Vergun  my  asseblief twee  vooropmerkings; 

1 . Atle  herinnerings  is  persoonlik  van  aard  en 

2.  alle  vermoëns  van  'n  mens,  ook  jou  geheue,  is 
feilbaar  en  bowendien  individueel-eensydig  en 
onvolmaak. 

Op  grond  hiervan  vra  ek  verskoning  as  dit  dalk  lyk  of  die  eie 
persoon  op  die  voorgrond  staan  en  as  my  weergawe  dalk 
op  enkele  punte  in  stryd  is  met  die  feitelikhede  en  verskil 
van  die  waarneming  van  ander.  Om  die  feilbaarheid  van 
my  eie  geheue  te  staaf,  kan  ek  maar  net  die  feit  meld  dat  ek 
nie  presies  weet  wanneer  ek  belydende  lidmaat  geword 
het  nie.  Volgens  my  doopsertifikaat  uit  die  register  van  die 
gemeente  Zeerust,  is  ek  op  1 5de  Junie  1 91 3 deur  ds  P van 
Drimmelen  gedoop  toe  ek  slegs  een  maand  en  nege  dae 


oud  was.  My  ouers  het  my  vertel  dat  dit  in  die  tabakskuur 
(twakhuis)  van  oom  Kosie  van  Staden  van  Die  Vlakte, 
plaasgevind  het  tydens  'n  buitediens.  Ek  weet  natuurlik 
goed  dat  ek,  in  die  taal  van  daardie  tyd,  deur  dr  Fourie 
aangeneem  en  voorgestel  is  in  die  ou  feeshuis  van 
destyds,  wat  toe  tegelyk  ook  die  kerkgebou  van  die 
gemeente  was.  Ek  is  nie  seker  nie,  maar  dink  dat  dit  in 
1936  was.  As  'n  mens  volgens  die  orde  van  die  kerk 
lidmaat  is  van  'n  gemeente  waar  jou  naam  in  die 
lidmaatregister  opgeneem  is,  dan  is  ek  nog  altyd  lidmaat 
van  die  gemeente  Groot  Marico,  aangesien  ek  nog  nooit 
my  attestaat  aangevra  het  nie  gedurende  my  ganse 
dienstyd  in  verskiliende  gemeentes  van  ons  kerk.  Omdat 
ek  tien  jaar  ouer  is  as  die  gemeente  Groot  Marico,  het  ek 
geen  jeugherinneringe  van  die  gemeente  nie,  wel  van 
gemeente  Zwartruggens  wat  teen  die  einde  van  dieselfde 
jaar  waarin  ek  gebore  is,  van  Zeerust  afgestig  is.  In 
daardie  jare  was  Zeerust  nog  bekend  as  gemeente 
Marico.  Waarskynlik  omdat  Zwartruggens  so  ongeveer 
ses  kilometer  nader  aan  Groot  Marico  is,  het  my  ouers  en 
verskillende  ander  families  van  hierdie  omgewing 
oorgegaan  na  die  nuwe  gemeente.  Ek  dink  my  ouers  het 
eers  met  die  koms  van  die  eerste  vaste  predikant  in  1930 
van  Zwartruggens  af  na  Groot  Marico  oorgegaan. 

Wanneer  'n  mens  jou  deur  herinneringe  laat  lei  as 
jy  oor  persone  of  gebeurtenisse  skryf,  kan  jy  moeilik  'n 
reguit,  logiese  lyn  hou.  Tetkens  rnoet  jy  van  die  hoofweg 
afdraai  namate  een  persoon  of  feit  jou  gedagtes  hulle 
onmiddellik  laat  assosieer  met  'n  string  ander.  Die  pad  van 
herinnering  bly  maar  altyd  'n  kronkelpad.  Ek  het  reeds 
melding  gemaak  van  my  doopsertifikaat.  Op  daardie 
sertifikaat  verskyn  die  name  van  twee  doopgetuies,  die 
eerste  'n  baie  bekende,  die  ander  een  onbekend;  PS  vd 
Berg  en  WL  Coetzee.  Die  eerste  een  kan  niemand  anders 
wees  nie  as  die  baie  bekende  en  gesiene  oom  Piet  van  den 
Berg  wat  in  die  nabye  omgewing  van  die  huidige  pastorie 
gewoon  het  en  jare  lank  ouderling  van  die  gemeentes  was. 
Aan  sy  woonhuis  het  hy  'n  kamer  laat  bou  wat  spesiaal  vir 
besoekende  predikante  en  konsulente  ingerig  was  en 
waarin  geen  kind  ’n  voet  durf  gesit  het  nie.  Hy  en  tant 
Wilhelmien,  sy  deftige  vrou  (hulle  was  kinderloos)  het 
dikwels  by  ons  op  Die  Vlakte  met  sy  kapkar  en  perde  kom 
kuier.  En  nou  swenk  my  gedagtes  sommer  skielik  weg  na 
die  huidige  orreliste  van  die  gemeente,  mev  Jonker.  Sy  is 
die  enigste  dogter  van  Org  van  den  Berg,  'n  broer  van  oom 
Piet.  Hy  was  die  eerste  skenker  van  'n  stuk  grond  aan  die 
gemeente  waarop  die  destydse  feeshuis  en  huidige 
kerksaal  asook  die  eerste  pastorie  gebou  is.  Na  sy  dood 
het  sy  weduwee  'n  tweede  stuk  grond  geskenk  waarop  die 
kerk  gebou  is.  Oom  Piet  self  het  ’n  groot  stuk  grond  as 
weiding  vir  die  osse  van  Nagmaalgangers  geskenk  - na  my 

wete  50  morg.  In  sy  geskiedenis  van  die  gemeente 
Zeerust  skrywe  Herman  Rex  dat  die  eerste 
Nagmaalsviering  van  die  gemeente  op  8 Julie  1923 
plaasgevind  het  in  die  tabakskuur  van  broeder  George 
(Org)  van  den  Berg.  Die  dienste  is  waargeneem  deur  ds 
HP  Wolmarans  en  student  CH  Rautenbach.  Tussen 
hakkies,  'tabakskuur'  is  die  deftige  woord  vir  wat  in  Marico 
se  wêreld  beter  bekend  is  as  'twakshuis'  en  in  die  verre 
verlede  het  die  weg  van  die  evangelie  ook  deur  baie  van 
hulle  gegaan.  Om  terug  te  kom  na  mev  Jonker;  haar  seun 
Jansie,  het  ongetwyfeld  sy  musiektalent  van  sy  ma  geërf, 
gesien  die  feit  dat  hy  agt  jaar  lank  leier  was  van  die 
bekende  Alabama  Koor  van  die  PUK.  Die  vriendskap  wat 
tussen  myen  haar  broer  Koos  ontstaan  hettoeonsdiejaar 
saam  in  die  standerd  ses  klas  gesit  het,  bly  'n  aangename 
herinnering.  Ons  paaie  het  ook  in  meer  donker  dae 
gekruis  toe  ek  as  jong,  onervare  proponent  die 
begrafnisdiens  van  hulle  moeder  moes  waarneem. 

Van  die  een  orrelis  spring  die  vonk  van 
herinnering  na  'n  ander  een  wat  etlike  jare  die  plek  voor  die 
orrel  beman,  of  liewer  bevrou  het:  Mev  Issie  Roos.  Sover 
ek  weet  het  sy  nooit  formele  opleiding  in  musiek  gehad  nie, 
maar  wel  'n  natuurlike  talent  daarvoor,  Haar  natuurlike 
aanleg  het  sy  ontwikkel  voor  die  huisorrel,  of  die  musiek, 
soos  hierdie  instrument  in  ons  jonger  dae  genoem  en  in 
baie  boerehuise  aangetref  is.  Dis  seker  nie  maklik  om  van 
'n  gewone  huisorreltjie  oor  te  skakel  na  'n  kerkorrel  nie, 
maar  Issie  het  dit  reggekry  en  etlike  jare  lank  die  gemeente 
met  haar  aangebore  talent  gedien.  In  die  dae  toe  die 
feeshuis  ook  kerkgebou  was,  is  die  kerksang  ook  begelei 
op  die  bekende  huisorrel.  Hoewel  ek  dit  nie  voor  die  gees 
kan  roep  nie,  weet  ek  verseker  dat  mev  Fourie  wel  ook  as 
orreliste  opgetree  het.  Wat  ek  wel  goed  kan  onthou  is  die 
groot  figuur  van  oom  Koos  Petrus  (van  Staden)  met  sy 
swaar  stem  agter  die  orreltjie,  ook  net  vanweë  sy 
natuurlike  aanleg  en  waarskynlik  net  in  afwesigheid  van 
diegereëldeorrelis. 

Terwyl  ek  nou  op  die  gebied  van  gemeentelike 
funksionarisse  gekom  het,  is  dit  miskien  goed  om  enkeles 
wat  die  jonger  geslag  nie  geken  het  nie,  ook  op  die  verhoog 
te  laat  verskyn.  Ek  dink  in  hierdie  verband  veral  aan 
kosters,  skriba's  en  kassiere.  Sonder  twyfel  sou  'n  mens 
oom  Rooi  Piet  (van  Staden)  die  prototipe,  dit  wil  sê  die 
oorspronklike  gestalte  van  ’n  koster  kon  noem.  Nie  net 
was  hyself  altyd  netjies  en  keurig  versorg  nie,  maar  dit  was 
ook  die  geval  met  die  binnekant  van  die  kerkgebou  en  die 
onmiddellike  omgewing  rondom  die  kerk.  Ek  kan  hom  nog 
duidelik  voor  die  gees  roep  met  sy  regop  gestalte  as  hy  by 
die  konsistoriedeur  inkom  om  te  sien  of  elke  kerkganger’n 
sitplek  het.  Nie  lank  voor  sy  dood  het  my  broer  en  ek  hom 
nog  gaan  besoek  op  Vergenoeg  en  lekker  gesels  oor  die 
ou  dae  en  veral  oor  die  kleinwild  wat  daardie  dae  nog  volop 
was,  Die  steenbokke  en  duikers  sou  dit  kon  bevestig  dat 
hy  geweet  het  hoe  om  'n  geweer  te  hanteer.  Veral  in  sy 
ouderdom  het  hy  baie  gebewe.  Met  ons  vertrek  het  hy  ons 
by  die  voordeur  rukkend  en  bewend  en  baie  bly  oor  die 
besoek  afgesien.  My  broer  het  die  vermoë  gehad  om 
dinge  soms  komies  raak  te  tipeer.  Toe  ons  wegry  het  hy 


half  ontsteld  vir  my  gesê:  "Haai  man,  dit  lyk  of  die  arme 
oom  Piet  op  'n  'spring'  staan!"  Gelukkig  maak  die  Heer 
van  die  kerk,  nie  net  van  kosters  nie,  maar  ook  van 
gestremde  ouderlinge,  diakens  en  predikante  gebruik  in 
Sy  diens. 

Twee  belangrike  poste  vir  goeie  administrasie 
van  'n  gemeente  is  seker  die  van  kassier  en  skriba.  Ek 
staan  net  by  een  van  elkeen  van  hierdie  posbekleërs  stil, 
omdat  dit  die  enigste  twee  is  onder  die  oudstes  wat  ek 
goed  geken  het.  Arie  Oberholzer,  kassier,  was  'n  goeie 
vriend  van  my  broer  en  gevolglik  het  ons  mekaar  ook 
dikwels  ontmoet  en  saam  gejag.  Hy  was  ’n  onderwyser 
aan  verskillende  skole  in  die  omgewing  vermoed  ek,  en  die 
laaste  jare  verbonde  aan  die  skool,  toe  nog  in  Marico-Wes. 
Tot  op  'n  baie  laat  stadium  in  sy  lewe  was  hy  'n  vrygesel  en 
het  deur  die  jare  'ri  wye  vrindekring  opgebou.  Die  meeste 
van  sy  vriende  het  van  hom  slegs  as  Arie,  of  ou-Arie 
gepraat  sonder  vermelding  van  sy  van.  Hy  was  'n 
goedige,  vriendelike,  hulpvaardige  en  bekwame  persoon, 
en  alhoewel  ek  nie  kennis  het  van  die  interne  sake  van  die 
gemeente  nie,  glo  ek  dat  hy  seker  ook  die  erkenning  en 
waardering  by  die  Kerkraad  en  gemeente  geniet  het  soos 
die  wat  hy  by  sy  vriende  gehad  het. 

As  'n  mens  van  Groot  Marico  af  met  die 
Straatsdrif  pad  na  Die  Vlakte  toe  ry  , is  daar  net  twee 
wonings  van  blankes  aan  die  regterkant  van  die  pad.  Die 
eerste  een  van  die  twee  is  die  huis  waarin  Theuns  Kromme 
(Van  Staden)  en  sy  vrou  Anna  gewoon  het.  Vandag  is  dit  'n 
verlate  en  vervalle  plaashuis.  Theuns  was  'n  seun  van  die 
bekende  oom  Krom  Piet  van  Staden,  in  sy  dae  ouderling 
van  die  gemeente  Zwartruggens.  Omdat  hy  vlak  by  Groot 
Marico  gewoon  het  op  Modderfontein,  was  hy  in  hierdie 
omgewing  goed  bekend  waar  hy  baie  ouderlingdienste  en 
begrafnisse  waargeneem  het.  Theuns  se  tweelingbroer, 
Hendrik,  het  onderwyser  geword,  terwyl  hy,  Theuns, 
jarelank  klerk  was  by  die  plaaslike  magistraatskantoor.  In 
daardie  dae  was  die  benaming,  Landdroskantoor,  nog 
onbekend.  Hy  was  'n  gesellige,  vhendelike  soort  mens 
wat  baie  kon  praat.  Hy  het  veral,  wat  kerklike  sake  betref, 
daarvan  gehou  om  te  vertel  van  gebeurlikhede  wat  in 
verband  staan  met  dr  Fourie,  in  wie  se  tyd  hy  skriba  was. 

Terwyl  ons  nou  op  Die  Vlakte  is,  kan  ons  so  'n 
endjie  laer  skuif  na  die  tweede  huis  aan  die  regterkant 
waar  diaken  Gert  Roos  gewoon  het  met  Issie,  die  orrelis, 
oor  wie  reeds  iets  gesê  is.  In  ons  ou  Nederlandse 
Huisbybel,  gedruk  deur  die  Britse  en  Buitelandse 
Bybelgenootskap  in  London,  1925,  het  ek  onder  andere  'n 
paar  'lidmaat-bydrae’-kwitansies  ontdek  wat  in  die  begin 
van  die  vyftigerjare  onderteken  is  deur  diaken  G Roos, 
broer van  Theuns  Kromme  se vrou,  Anna.  Die  ou  neef van 
my  se  beeltenis  kan  ek  nog  helder  voor  die  gees  roep,  'n 
Hardwerkende  man  wat  ek  nog  sien  met  skoffelpik  in  die 
tabakland  saam  met  sy  twee  swart  werkers,  ou  Boy  en  ou 
Mapien,  as  dit  so  warm  is  dat  die  kraaie  gaap.  Goedig, 
rustig  en  bedaard  van  aard,  wat  hy  waarskynlik  van  sy  pa, 
oom  Thys,  geërf  het,  het  hy  sy  gang  gegaan  en  sy  werk 
verrig,  'n  man  sonderbaiewoorde. 

Tussen  die  blaaie  van  die  genoemde  Bybel  het  ek 

ook  nog  'n  Kersfees-  en  Nuwejaarskaartjie  van  ds 
Engelbrecht  en  gesin  gevind,  ongelukkig  ongedateerd. 
Dit  moes  egtertussen  1948  en  1952  gestuur  gewees  het. 
Oor  sommige  van  die  vroeëre  predikante  van  die 
gemeente  sal  ek  later  'n  paar  opmerkings  maak,  maar 
hierdie  kaartjie  het  my  onwillekeurig  laat  dink  aan  'n 
amusante  dag  wat  ek  saam  met  ouderling  Klasie  Nel 
gehad  het.  Hy  het  op  Renosterfontein  gewoon,  maar  was 
ook  ouderling  op  Die  Vlakte,  waar  ons  gewoon  het.  Twee 
van  sy  seuns,  Martiens,  jare  lank  koster  en  ouderling,  en 
Gerrie,  vrygesel,  en  sy  weduwee  skoondogter,  Drinie, 
woon  ook  op  die  plaas.  My  ouers  het  altyd  met  groot 
waardering  gepraat  van  die  gereelde  besoeke  wat  hulle 
van  hulle  ouderling  ontvang  het.  Sy  vrou,  Anna,  'n  nooi 
van  Die  Vlakte,  was  'n  dogter  van  oom  Gert  en  tant  Hester 
Grobler.  Byname  is  in  ons  omgewing  aan  die  orde  van  die 
dag,  en  ek  glo  nie  dat  enigeen  juis  eksepsie  daarteen 
neem  nie.  Onder  die  van  Stadens  kry  mens  byvoorbeeld 
die  Doringkralers,  die  Rooies,  die  Vales,  die  Beursies,  die 
Krake  en  die  Krommes.  Baie  het  nog  'n  tweede  bynaam 
gekry  om  ander  redes  as  om  te  onderskei  tussen  die  baie 
neefs  en  niggies  met  dieselfde  name.  So  was  oom  At 
Doringkraal,  jarelange  katkiseermeester  van  die 
gemeente,  ook  nog  bekend  as  oom  Kruppel-At,  weens  'n 
beengebrek  as  gevolg  van  sinkkoors  in  die  jonger  jare. 
Nou  is  dit  toevallig  so  dat  ook  oom  Gert  Grobler, 
Sondagskoolmeester  van  Die  Vlakte  op  sy  dae  ook  'n 
bynaam  gehad  het  wat  in  verband  met  sy  bene  staan.  By 
ons  op  Die  Vlakte  is  altyd  van  hom  gepraat  as  oom  Gert 
Ysterbeen,  maar  om  welke  rede  hierdie  bynaam  sou  ek  nie 
kon  sê  nie.  Daar  was  in  elk  geval  nog  'n  Gert,  oom  Gerrie 
Grobler  op  die  piaas,  wat  een  of  ander  onderskeiding  dalk 
nodig  gemaak  het.  Maar  om  terug  te  kom  op  die 
besondere  dag  waarvan  melding  gemaak  is;  dit  moes  'n 
dag  so  rondom  die  jaar  vyftig  gewees  het.  Vir  die  eerste 
keer  na  voltooiing  van  die  Marico-Bosveld 
besproeiingsdam  het  die  watervlak  van  die  dam  so  gesak 
dat  die  oorspronklike  bome  wat  onder  water  geraak  het  en 
nou  almal  dood  was,  weer  sigbaar  en  bereikbaar  was.  In 
daardie  tyd  het  'n  gier  hom  meester  gemaak  van  alle 
blomme-  en  ander  rangskikkers  om  een  of  ander  gedeelte 
van  'n  boomwortel  of  -tak  by  die  rankskikking  te  gebruik. 
Hierdie  gogga  het  ook  vir  ds  Willie  Engelbrecht  en  sy  vrou 
gebyt,  en  na  'n  besoek  by  ons,  wat  toevallig  met  verlof  op 
die  plaas  was,  het  my  vrou  ook  aangesteek  en  is  ek  ook 
oorgehaal  om  die  volgende  dag  onder  ekspesdisieleier, 
ouderling  Klasie  Nel,  die  verwronge  gebied  van  die 
opgedroogde  dam  in  te  vaar  op  soek  na  verdraaide  en 
verkromde  pronkstukke.  Oom  Klasie  se  plaas  grens  al 
langs  die  opgedroogde  gebied  van  die  dam.  Wat  'n  tyd  in 
die  sidderende  gloed  van  ’n  Marico-sonskyn-somerdag 
was  dit  nie!  Met  onderlinge  knikke  en  weggesteekte 
glimlagte  en  gemaakte  ywer  het  ek  en  die  ouderling  vir 
mekaar  laat  verstaan  dat  die  hele  onderneming  vir  ons 
maar  lagwekkend  lyk.  Ek  moet  sê  dat  die  uiteindelike 
resultaat  ook  nie  juis  iets  was  om  huis  toe  oor  te  skryf,  laat 
staan  nog  huis  toe  te  neem  nie.  Voordaí  ek  afstap  van  die 
ouderlinge,  moet  die  naam  van  oom  Klein  Krom  Piet 


genoem  word,  seun  van  die  bekende  oom  Krom  Piet.  in 
die  beginjare  van  die  gemeente  het  hy  'n  groot  rol  gespeel. 
Omdat  hy  nie  ver  van  die  pastorie  af  gewoon  het  nie,  is 
alles  wat  daar  gebreek  het,  of  aandag  verdien  het,  gou 
onder  sy  aandag  gebring  en  moes  hy  sorg  dat  dit  in  orde 
kom.  Een  eienaardigheid  van  hom,  wat  almal  wat  hom 
geken  het  seker  nog  sal  onthou,  is  die  eienaardige 
benaming  wat  hy  vir  die  susters  van  die  gemeente  gehad 
het.  Hy  het  nooit  anders  van  hulle  gepraat  as  die  ’doilies' 
nie.  Wat  die  afleiding  van  hierdie  eienaardige  benaming 
is,  weet  nugter  alleen.  Miskien  was  dit  'n  omvorming  van 
’dollas'. 

Straks  sal  ek  een  en  meer  uit  my  herinnering  aan 
enkele  predikante  meedeel,  maar  voordat  ek  daarby  kom 
wil  ek  eers  weer  íeruggaan  na  WL  Coetzee,  my  tweede 
doopgetuie.  Dis  nie  net  by  die  doop  nie,  maar  ook  by  die 
dood  dat  die  naam  Coetzee  voorkom.  By  die  begrafnis 
van  ’n  broertjie  in  1910  was  N Coetzee  'n  draer  en  DJ 
Coetzee  koster.  Miskien  sou  'n  mens  hulle  nader  kon 
identifiseer  deur  'n  bietjie  te  kyk  na  die  nageslag  van  Vaal 
Frans  Joubert,  eienaar  van  die  plaas  Wonderfontein. 
Aanvanklik  het  die  twee  swaers,  Johannes  Hermanus 
Grobler  en  Francois  Jacobus  Joubert  hulle  op 
Wonderfontein  en  Vergenoegd  No  89,  onderskeidelik 
gevestig.  Die  twee  swaers  het  vir  Pieter  Schalk  Van 
Staden  van  Potchefstroom  oorreed  om  by  hulle  te  kom 
intrek  waarvoor  hy  Vergenoegd  as  geskenk  gekry  het. 
Joubert  ontvang  toe  van  Grobler  'n  kwart  van 
Wonderfontein  as  vergoeding  vir  die  afstand  van 
Vergenoegd  na  van  Staden.  Later  het  'n  sekere  Christoffel 
Joubert  ingetrek  en  ook  'n  kwart  van  Wonderfontein  as 
geskenk  ontvang.  Later  het  hy  na  Rustenburg  verhuis  en 
koop  Francois  Joubert  sy  deel  vir  twee  honderd  pond.  Op 
sy  oudag  het  JH  Grobler  sy  deel  aan  Joubert  verkoop  en  so 
word  hy  die  eienaar  van  die  hele  plaas  Wonderfontein.  Hy 
het  drie  dogters  en  een  seun  gehad.  Die  oudste  dogter  is 
getroud  met  AS  van  den  Berg.  Oom  Piet  en  om  Org  van 
den  Berg  oor  wie  reeds  gehandel  is,  kom  uit  hierdie 
stamlyn.  Die  tweede  dogter  was  getroud,  eers  met  MC 
van  Zyl  en  na  sy  dood  met  N Swart.  Die  derde  dogter, 
Maria  Wilhelmina,  is  getroud  met  Cornelis  Gerhardus 
Coetzee.  Die  nageslag  van  die  drie  dogters  woon  nog 
almal  hier  in  die  omgewing,  maar  wat  van  die  nageslag  van 
die  seun  Nicolaas  geword  het,  is  vir  my  onbekend.  Ek  is 
van  mening  dat  die  Coetzee  hierbo  genoem, 
afstammelinge  is  van  CG  Coetzee  en  MW  Joubert. 

Of  die  Coetzee  van  Wonderfontein  ook  in  hierdie 
stamlyn  gesoek  moet  word,  sou  ek  nie  kon  sê  nie.  Die 
bekendstes  vir  my  is  oom  Daaiel  (gespel  volgens  die 
uitspraak  in  die  volksmond  van  die  omgewing)  en  oom 
Jannie  en  tant  San,  ouers  en  skoonouers  van  Babie  en 
Bettie  onderskeidelik,  albei  nog  aktief  betrokke  by  die 
gemeente.  Ook  die  stamlyn  van  die  Jouberts  van 
Driefontein  is  vir  my  nie  seker  nie.  Heelwaaskynlik  skakel 
hulle  op  een  of  ander  wyse  ook  met  die  Vaal  Frans  Joubert 
lyn.  Oom  Andries  Joubert,  ook  bekend  as  oom  Tollie 
Joubert  of  oom  Andries  Streepkop,  was  in  elk  geval  'n 
groot  vriend  wat  my  ouers  dikwels  besoek  het,  en  my,  as 

klein  seuntjie,  altyd,  letterlik  en  figuurlik  tiperend,  Vaal 
Frans  genoem  het.  In  die  vroeë  jare  voor  die  tyd  van  die 
motorkar,  het  mense  in  die  Marico  omgewing  'n  taamlik 
afgeslote  gemeenskap  gevorm,  met  die  gevolg  dat  baie 
van  die  Van  Stadens,  die  Van  Zyls,  Jouberts,  Coetzees, 
Van  den  Bergs,  en  andere  deur  ondertrouing  familie 
geword  het.  'n  Bekende  Joubert  uit  die  beginjare  van  die 
gemeente  was  ook  oom  Johannes,  oud-ondenwyser, 
vader  van  die  huidige  skriba,  wat  na  sy  aftrede  op 
Driefontein  kom  woon  en  boer  het,  en  ouderling  van  die 
gemeente  tot  sy  dood  toe  was. 

Tussen  die  blaaie  van  ons  Huisbybel  het  ek  ook 
die  registrasievorm  as  kieser  van  die  kiesafdeling  Marico, 
van  my  pa  en  ma  gevind.  Die  datering  is  effens  onduidelik. 
Dit  is  die  22ste  van  die  5de  of  8ste  maand  van  1946 
uitgereik  en  duidelik  onderteken,  in  potlood,  deur  Cor  B 
Otto.  Sonder  twyfel  kan  dit  niemand  anders  wees  nie  as 
die  bekende  meester  Corneels  Otto  van  die  Sentrale  Skool 
van  Groot  Marico  en  gesiene  lidmaat  van  die  gemeente. 
Ek  het  met  hom  in  1 928  kennis  gemaak  toe  ek  in  st  6 was. 
Hoewel  ek  geen  onderrig  van  hom  ontvang  het  nie,  weet 
ek  hoe  lig  die  kinders  vir  hierdie  meester  geloop  het  wat  nie 
skaam  was  vir  die  kweperlat  nie.  Saam  met  hom  dink  ek 
ook  aan  'n  ander  onderwyser  wat  aan  die  gemeente 
behoort  het  en  met  wie  ek  in  later  jare  weer  te  doen  gekry 
het  toe  hy  verbonde  was  aan  die  skool  in  Nigel,  naamlik 
mnrGast. 

Aangesien  ek  slegs  vakansies  gedurende  my 
leerling-en  studentejare,  en  verloftye  gedurende  my 
diensjare  in  kerk  en  aan  universiteit,  eredienste  hier  kon 
bywoon,  het  daar  ’n  groot  getal  lidmate  en  kerkraadslede 
vir  my  vreemd  gebly.  Dit  was  hoofsaaklik  die  geval  met 
hulle  wat  verder  as  Vergenoeg,  Driefontein,  Kleinfontein, 
Doringkraal  en  Die  Vlakte  gewoon  het.  Baie  van  die 
bekendes  onthou  'n  mens  soos  wat  jy  hulle  in  die  kerk  sien 
sit  het.  Ek  dink  hier  aan  David  Oosthuizen,  sy  eerste  en 
later  sy  tweede  vrou,  oom  Gert  Doringkraal  en  sy  vrou,  tant 
Hester,  en  baie  ander  gewone  lidmate  van  die  kerk  wat 
nooit  enige  amp  beklee  het  nie,  maar  wat  tog  die  grootste 
gedeelte  van  die  kerk  as  liggaam  van  Christus  uitgemaak 
het.  Een  familie  wat  ek  nog  altyd  baie  duidelik  kan  sien  sit 
in  die  kerk,  is  die  gesin  Glatthaar,  pa,  ma  en  dogter. 
Jarelank  was  mnr  Glatthaar  prokureur  op  Groot  Marico  en 
seker  een  van  die  eerlikste  mense.  Van  huis  uit  'n 
Lutheraan,  het  hy  na  sy  troue  met  Martha  Hoek  en  hulle 
vestiging  op  Groot  Marico,  Hervormer  geword  en  saam 
met  sy  vrou  hulle  beste  kragte  aan  die  opbou  van  die 
gemeente  gewy.  Mev  Glatthaar  was  van  meet  af  aan  aktief 
besig  in  velerlei  opsig.  Of  dit  nou  die  Sustersvereniging 
van  die  kerk,  of  die  dorpsbestuur,  of  die  bestuur  van  die 
politieke  party,  of  die  Voortrekkerkommando,  of  die 
skoolkomitee,  of  die  skoolraad,  of  die  hospitaalraad  was, 
oral  was  Martha  Glatthaar  aktief  besig  en  het  sy  haar 
stempel  afgedruk.  Dit  was  dan  ook  nie  sonder  rede  dat  die 
veldskool  van  weleer,  die  naam  van  Martha  Glatthaar 
gedra  het  nie.  Baie  van  die  bome  op  die  kerkplein  is  uit 
haar  kwekery  van  inheemse  bome  en  plante  en  'n 
blywende  herinnering  aan  haar  vir  wie  alles  uit  eie  bodem 


voorkeur  geniet  het. 

In  die  75  jaar  dat  die  gemeente  bestaan,  het  die 
volgende  predikante  hier  dienswerk  verrig,  konsulente 
uitgesluit:  Dr  HCM  Fourie;  ds  CH  Muller;  ds  WJ 
Engelbrecht,  ds  CJ  van  Schaikwyk;  ds  JBJ  van  Rensburg; 
ds  JA  de  Beer;  ds  CJ  Kruger;  ds  AT  McDonald;  ds  PD  Smit; 
ds  HPF  Kern  en  huidig  ds  HT van  der Linde.  Van  hierdie  elf 
het  ek  ds  Muller  op  persoonlike  vlak  die  beste  geken.  Hy 
het  'n  jaar  voor  my  die  predikantstudie  voltooi  en 
gedurende  die  vyf  jaar  saam  op  Universiteit  was  ons  altyd 
baie  goeie  vriende  en  daarna  het  ons  altyd  kontak  met 
mekaar  gehou.  Met  sy  skielike  heengaan  in  1970  kon  ek 
as  laaste  huldeblyk  die  begrafnisdiens  waarneem.  Ek 
oníhou  hom  as  'n  ongekompliseerde,  vriendelike  joviale  en 
gelykmatige  mens,  en  ek  glo  in  die  gemeentes  waar  hy 
gestaan  het,  'n  vriend  van  almal.  Die  besluit  van  die 
Kerkraad  onder  sy  leiding  indertyd  om  'n  grasdak  kerk  te 
bou,  het  nogal  wye  weerklank  in  die  kerk  gevind.  Ek 
onthou  nog  goed  hoe  ingenome  en  opgewonde  prof  Fanie 
Engelbrecht  met  en  oor  hierdie  voorneme  was. 
Ongelukkig  het  die  spreeus  en  ander  omstandighede 
uiteindelik  'n  ander  dak  noodsaaklik  gemaak.  Uit  die 
dienstyd  van  di  Engelbrecht,  Van  Schalkwyk,  McDonald 
en  Van  Rensburg  is  daar  niks  besonders  waarvan  ek  weet 
nie,  behalwe  dat  ds  Van  Schalkwyk  vir  'n  tweede  keer 
beroep  is,  wat  seker  daarvan  getuig  dat  hy  besondere 
aanklank  by  die  gemeente  moes  gevind  het.  Die  volgende 
vier  het  ek  baie  goed  leer  ken  as  teologiese  studente  en 
ook  kennis  geneem  van  hulle  werk  in  die  gemeente,  Die 
gemeente  sal  ds  de  Beer  seker  altyd  onthou  vir  sy 
persoonlike  ywer  om  die  saal  gebou  te  kry.  Ds  Kruger  ken 
ek  van  kleintyd  af.  Toe  ek  predikant  van  Standerton  se 
gemeente  was,  het  sy  pa  as  diaken  op  die  Kerkraad 
gedien,  en  sy  ma  was  'n  ywerige  lid  van  die  NHSV.  Sy  is 
verlede  jaar  vanuit  die  kerkgebou  van  die  gemeente 
Eendracht  begrawe  en  ek  was  bevoorreg  om  die 
begrafnisdiens  waar  te  neem.  Vanweë  sy  effense 
gestremdheid  het  ds  Kruger  myself  altyd  met  deernis 
vervul  en  het  sy  werk  wat  hy  met  groot  erns  verrig  het, 
miskien  nooit  die  regte  erkenning  gekry  nie.  Ds  Smit  se 
kort  verblyf  in  die  gemeente  het  ongelukkig  gepaard 
gegaan  met  'n  groot  krisis  in  sy  lewe  wat  verhinder  het  dat 
sy  werklike  potensiaal  tot  ontplooiing  kon  kom.  Ds  Kern 
sal  seker  altyd  onthou  word  as  die  een  wat  die  keerpunt 
bewerk  het  in  die  finansiële  toestand  van  die  gemeente. 
Wat  hierdie  sy  in  die  lewe  van  'n  gemeente  betref,  is  hy 
werklik  'n  genie.  Ds  Van  der  Linde  lei  die  volgende  kwart 
eeu  van  die  gemeente  in  wat  D.V.  sal  uitloop  op  die 
eeufees  in  die  een  en  twintigste  eeu. 

Doelbewus  het  ek  dr  HCM  Fourie  vir  die  laaste 
gebêre,  om  verskillende  redes.  Nie  aileen  was  hy  die 
eerste  predikant  van  die  gemeente  nie,  maar  hy  kom  ook 
uit  'n  heeltemal  ander  geslag  predikante.  Hy  is  reeds  in 
1911  georden  en  het  etlike  jare  voor  die  ontstaan  van  ons 
eie  opleiding,  sy  studie  in  Nederland  voltooi,  soos  ook  die 
geval  was  met  di  Vermooten,  Erasmus  en  SJ  Strydom. 
Nie  alleen  het  hy  tot  'n  ander  geslag  predikante  behoort 
nie,  maar  sy  hele  statuur,  sy  intellektuele  vermoëns,  sy 


FEESBLAD  ym.  DPE  GEPEEMTE  GHOOT  lyiARiCO 


Pil  SEL0WIGES 


begaafdhede,  plaas  hom  in  'n  eie  klas.  Sy  aandeet 
namens  die  kerk  aan  die  totstandkoming  van  die  nog  altyd 
gewilde  1933-Bybelvertaling  is  ’n  bewys  van  die  agting  vir 
sy  bekwaamheid  en  daardeur  is  sy  naam  verewig.  Dat  hy 
sy  studie  in  Nederland  onderbreek  het  om  in  die  uur  van 
nood  saam  met  die  vegtende  Boere  te  stry  vir  vryheid  en  vir 
reg,  asook  sy  deelname  aan  die  ‘gewapende  verset'  van 
1914,  waartydens  hy  gewond  is,  bewys  sy  staal  - stoere 
verbondenheid  met  volk  en  vaderland.  Twee  jaar  voor  sy 
koms  na  Groot  Marico  was  dr  Fourie  kandidaat  in  die 
algemene  verkiesing.  In  die  dertigerjare  was  die  stryd 
tussen  Sap  en  Nat  ook  in  Marico  besonder  hewig.  Toe  dit 
bekend  geword  het  dat  dr  Fourie  die  beroep  aangeneem 
het,  was  daar  oral  gerugte  van  onenigheid  in  die  gemeente 
en  selfs  van  dreigemente  dat  hy  verhinder  sou  word  om  die 
preekstoel  te  bestyg.  Daar  het  van  alles  niks  gekom  nie. 
Dr  Fourie  het  rustig  voortgegaan  met  sy  werk  en  teen  die 
end  was  sy  aanvanklike  teenstanders  die  grootste  vriende 
enondersteuners. 

In  my  gees  kan  ek  die  wit  vierkantige  doek  nog 
sien  wat  bokant  die  preekstoel  gespan  was  om  die  ergste 
hitte  af  te  weer  wat  van  die  sinkdak  van  die  feeshuis  gekom 
het en  nie  baie  hoër as  die  preekstoel  was  nie.  Ek was  self 
nog  nie  teologies  só  gevorm  dat  ek  dit  enigsins  sou  kon 
waag  om  iets  te  sê  oor  die  gehalte  van  dr  Fourie  se 
prediking  nie.  Opvallend  egter  was  die  mooi,  suiwer, 
eenvoudige  en  verstaanbare  taalgebruik.  Hy  was  'n 
rustige  prediker  wat  meer  klem  gelê  het  op  duidelikheid  en 
verstaanbaarheid  van  die  prediking  as  op  deklamasie  en 
orasie.  Die  een  vraag  wat  hy  my  met  ‘aanneme'  gevra  het, 
kon  ek  maklik  beantwoord,  maar  minder  aangenaam  was 
die  ‘proponentseksamen'  van  1 938.  In  daardie  tyd  het  die 
toelating  tot  die  bediening  eintlik  nog  gepaard  gegaan  met 
'n  byna  volbloed  eksamen  in  al  die  teotogiese  vakke. 
Gewoonlik  is  soms  ook  van  ander  ‘eksaminatore'  as  die 
teologiese  dosente  gebruik  gemaak.  Dr  Fourie  sou  oor  die 
Christelike  Etiek  vra.  Omdat  daar  destyds  nog  nie  ’n 
leerstoel  in  Dogmatiek  en  Christelike  Etiek  ingestel  was 
nie,  het  prof  Greyvenstein  slegs  'n  boek  voorgeskryfwatek 
moes  bestudeer.  Dr  Fourie  het  blykbaar  ander  werke 
geraadpleeg  as  die  wat  aan  my  voorgeskryf  was.  Dit  het 
maar  tandeknersend  gegaan.  Die  ergste  van  alles  is  dat 
ek  die  enigste  kandidaat  daardie  jaar  was  en  dat  al  die 
kanonne  net  op  my  alleen  gerig  was.  'n  Tyd  daarna  het  hy 
my  twee  lywige  Engelse  werke  oor  die  Etiek  geskenk, 
sonder  enige  verwysing  na  die  proponents,  maar  ek  het 
die  suggestie  verstaan. 

Marico  kan  ’n  baie  skilderagtige  wêreld  wees  as 
dit  die  jaar  goed  reent.  Maar  met  sy  wisselvallige  reënval 
en  periodieke  droogtes  kan  dit  ook  'n  baie  harde  wêreld 
I wees.  DrFourieseverblyfindiegemeentehetongelukkig 
gelyktydig  plaasgevind  met  seker  die  grootste  droogte  wat 
ons  streek  nog  getref  het.  Dit  was  depressiejare,  worstel, 
wurg  en  swaarkry  jare.  Vir  die  gemeente  was  dit  moeilike 
jare.  Om  die  finansiële  las  te  probeer  verlig,  is  'n 
kombinasie  met  Zeerust  sonder  sukses  probeer.  Dit  roer 
nogal  'n  mens  se  hartsnare  as  jy  lees  dat  op  die 
kombinasievergadering  van  1933,  dr  Fourie  toegestem 


het  dat  sy  reistoelaag  van  ses  pennies  per  myl  na  vier-en- 
’n-drie-kwart  pennie  verminder  word.  Gelukkig  kon  'n 
mens  met  die  voetpaadjie  die  preekstoel  in  die  ou  feeshuis 
nog  kosteloos  van  die  pastorie  af  bereik,  waar  die  lewende 
Woord,  Jesus  Christus,  God  se  weg  na,  en  Sy  waarheid  vir 
en  Sy  lewe  van  die  mens  ongestoord  verkondig  kon  word 
tot  opbou  van  die  geloof  en  innerlike  vernuwing  van  die 
gemeente.  Langs  hierdie  voetpaadjie  rus  dr  Herman 
Fourie  in  die  Suid-  Afrikaanse,  en  die  Marico  se  grond,  wat 
hy  liefgehad  het  en  waar  hy  van  sy  gelukkigste  jare  beleef 
het.  As  die  skemering  saans  toesak,  verrys  die  lang  ry 
bome  op  die  kamlyn  van  die  berg  teen  die  westerse 
horison,  soos  brandwagte  wat  opgestel  is  om  te  waak  oor 
die  velde  wat  slaap  omheen,  totdat  eenmaal  die  nuwe  dag 
van  die  nuwe  hemel  en  nuwe  aarde  aanbreek  en  alles  nuut 
gemaak  word,  wanneer  die  Here,  Jesus  Christus,  weer 
kom  en  aan  hulle  waí  Hom  gedien  het  die  nuwe  lewe  sal 
gee  wat  Hy  vir  hulle  in  ontvangs  geneem  het  toe  Hy 
opgestaan  het  uit  die  dood. 

Medebouers  van  die  Ned  Hervormde  Kerk:  die  Van 
Stadens  van  Groot  Marico 

Ds  DJ  van  Staden 

[In  my  soektog  na  gegewens  om  die  geskiedenis  van  die 
gemeente  te  beskrywe,  het  ek  afgekom  op  die 
interessante  stukkie  familie-  en  gemeentegeskiedenis, 
geskrywe  deur  ds  Daantjie  van  Staden.  Dit  was 
gepubliseer  in  die  Almanak  van  1981  en  omdat  dit  so  'n 

mooi  beskrywing  van  die  familie  is,  het  ek  gedink  om  dit 
onveranderd  hier  op  te  neem.  Inderdaad  is  die  Van 
Stadens  wat  afkomstig  is  en  wat  uit  hierdie  familie  kom,  net 
soos  hulle  hier  beskrywe  word:  diensbaar  in  die  kerk, 
diensbaarin  die  gemeenskap.] 

Die  gemeente  Groot  Marico  is  gestig  in  1923. 
Die  gemeente  is  afgestig  van  Zeerust  en  'n  deel  van 
Zwartruggens.  Die  Van  Stadens  van  Groot  Marico  het 
'n  belangrike  deel  van  die  nuutgestigte  gemeente 
uitgemaak.  Wil  'n  mens  egter  iets  van  die  Van  Stadens  van 
Groot  Marico  sê,  moet  jy  jou  streng  beperk  weens  ruimte. 
Die  geskiedenis  van  die  gemeente  Groot  Marico  is  so 
deurweef  met  die  geskiedenis  van  die  Van  Stadens,  sodat 
as  'n  mens  reg  aan  die  Van  Stadens  wil  laat  geskied,  na  die 
geskiedenis  van  die  gemeente  self  gekyk  moet  word. 

Die  gemeente  Groot  Marico  se  gronde, 
kerkgebou,  saal  en  pastorie  is  geleë  op  die  plaas 
Wonderfontein.  Die  eiendomme  van  die  gemeente  lê  ten 
weste  van  die  dorpie  Groot  Marico  op  'n  koppie  buite  die 
dorpsgrense.  Die  eiendomme  lê  stil  eenkant  en  is  begroei 
en  beplant  met  baie  inheemse  bome. 

Die  plaas  Wonderfontein  word  onder  meer  deur 
die  voigende  plase  omring:  Doringkraal  in  die  noorde, 
Driefontein,  Rietvlei  (Naude’s),  Kleinfontein  en 
Wilgerboompsruit  aan  die  westekant,  Vergenoeg  en 
Oberholzerskloof  aan  die  suide  en  Modderfontein  en 
Rondawelskraal  aan  die  oostekant. 

Opmerklik  is  dit  dat  op  al  die  plase  aanvanklik 
families  in  groepsgewyse  gewoon  het.  Al  hierdie  families 
het  in  die  vroeëre  Marico  en  later  Groot  Marico  gemeentes 
'n  betekenisvolle  rol  gespeel.  Ons  dink  hier  aan  Vaal 
Frans  Joubert  woonagtig  te  Wonderfontein,  PT  van 
Staden,  die  Volksraadslid,  v/oonagtig  te  Vergenoeg,  die 
Jouberts  te  Driefontein,  die  Naude’s  te  Rietvlei,  die 
Coetzees  te  Wilgerboomspruit  en  die  Oberholzers  te 
Oberholzerskloof.  Lees  maar  die  geskiedenis  van  die 
gemeente  Zeerust  1871-1946  van  prof  Engelbrecht. 
Hierdie  mense  het  almal  'n  groot  rol  in  die  kerk  gespeel  en 
het  hulle  kerk  rnet  eer  en  waardigheid  gedien. 

Deur  trouery  en  ondertrouery  is  feitlik  al  hierdie 
families  nou  aan  die  Van  Stadens  verbonde.  Nou  is  dit  so 
opvallend  dat  die  vorige  geslag  van  die  Van  Stadens 
byname  gehad  het.  Dit  is  gedoen  omdat  daar  baie  kinders 
was  wat  dieselfde  name  gehad  het,  sodat  hulle  onderskei 
kon  word.  Die  bekendste  byname  was  Doringkralers, 
Rooies,  Krommes,  Krake,  Beursies,  Vales  en  nog  baie 
ander.  Hierdie  byname  is  nooit  as  'n  belediging  gesien  nie. 

Opmerklik  uit  sommige  van  hierdie  families 
hierbo  genoem,  het  etlike  predikante  gekom,  die  Naude's 
5,  Van  Stadens  4,  die  Coetzee  2,  die  Van  Zyls  1 (prof  dr  FJ 
vanZyl)  en  die  Seymore's  1 . Daar  is  nog  meer  predikante 
uit  Groot  Marico,  maar  hulle  familieverband  ken  skrywer 
nie. 

Om  terug  te  keer  tot  die  Van  Stadens  self  moet 
ons  egter  ook  'n  perk  stel,  anders  word  dit  'n  lang  relaas. 
Daarom  beperk  ons  ons  by  die  begin  net  by  een  persoon. 
Hy  is  PT  van  Staden,  die  Volksraadslid.  Hierdie  PT  van 
Staden  is  die  stamvader  van  al  die  Van  Stadens  van  Groot 


Marico.  Lees  net  wat  sê  prof  Engelbrecht  van  hom.  Ons 
haal  aan:  'Op  4 September  1889  het  daar  onder  leiding 
vain  FJ  Joubert  (Vaal  Frans)  ’n  groot  samekoms  van  die 
gemeente  Marico  plaasgevind.  Hy  het  verslag  gedoen 
van  wat  die  kommissie  van  beheer  tot  dusver  gedoen  het. 
Die  Volksraadslid  PT  van  Staden  het  'n  grondige  en 
deeglike  oorsig  van  die  geskiedenis  van  die  Hervormde 
Kerk  gegee;  ’n  oorsig  wat  die  beste  genoem  kan  word  wat 
tot  op  daardie  dag  gehou  is  en  waarvan  die  inhoud  bewaar 
gebly  het' 

Hierdie  PT  van  Staden  het  'n  hele  paar  seuns  en 
dogters  gehad.  Deur  sy  kinders  is  ook  die  families 
Nortje's,  Van  Zyls,  Pelsers,  Barnards,  Scheepers  en 
Potgieters  naby  Zwartruggens  aan  die  Van  Stadens 
verbind.  Die  kinders  van  PT  van  Staden  het  almal  in  die 
omgewing  van  Marico  gewoon  en  veral  hulle  wat  op 
Vergenoeg,  Modderfontein,  Kleinfontein  en 
Rondawelskraal  gewoon  het,  het  met  uitsondering  van 
een  seun  almal  aan  die  Hervormde  Kerk  behoort. 
Rondawelskraal  was  die  woonplek  van  die  latere  bekende 
MC  van  Staden,  maar  hy  het  aan  die  gemeente 
Zwartruggens  behoort.  Ook  die  bekende  ouderling  PS 
van  Staden  (Kromme)  het  tydens  sy  diaken-  en 
ouderlingskap  aan  die  gemeente  Zwartruggens  behoort. 
Eers  later  by  afstigting  het  hy  lidmaat  van  die  gemeente 
Groot  Marico  geword.  Die  eerste  begrafnis  wat  skrywer 
gehou  het  nadat  hy  predikant  geword  het,  was  om  hierdie 
oom  van  hom  te  begrawe. 

Uit  die  Van  Stadens  te  Groot  Marico  het  die 
volgende  in  gemeente  Groot  Marico  as  kerkraadslede 
gedien: 

1.  JF  van  Staden.  Skrywer  onthou  hom  net  as 
ouderling.  Hy  was  vir  'n  leeftyd  kerkraadslid  en  as 
ouderling  het  hy  die  gemeente  ook  dikwels  op  die 
Algemene  Kerkvergadering  verteenwoordig.  Hy  was  'n 
mens  van  goeie  invloed  in  die  gemeente  en  sy  omgewing 
het  hom  hoog  gewaardeer. 

2.  PS  van  Staden  (Kromme)  was  ook  vir  etlike  jare 
kerkraadslid  en  as  ouderling  het  hy  op  sy  stil  en  sagte 
manier  goeie  invloed  laat  geld. 

3.  PS  van  Staden  (bekend  as  Piet  Schalk  en  broer 
van  skrywer)  was  vir  byna  veertig  jaar  kerkraadslid,  eers 
as  diaken  en  later  as  ouderling.  Daar  het  baie  goeie 
invloed  van  hom  uitgegaan.  Hy  kon  altyd  so  presies 
verslag  doen  van  vergaderings  en  kon  die  preke  van  dr 
Fourie  byna  geheel  oorvertel.  Hy  is  ook  die  vader  van  ds 
PSvan  Staden  van  Nelspruitendiegrootvadervan  PS  van 
Staden  van  Roedtan  (tans  Melville). 

4.  PT  van  Staden  (Kromme)  was  eers  diaken, 
skriba  en  later  vir  'n  paar  jaar  ouderling. 

5.  PS  van  Staden  (Kraak)  was  ’n  hele  paar  jaar 
ouderling-skriba  van  die  gemeente. 

6.  PT  van  Staden,  ’n  broer  van  skrywer,  was  vir 
ongeveer  nege  jaar  diaken, 

7.  AS  van  Staden  (Rooie)  was  slegs  vir  ’n  paar  jaar 
diaken. 

8.  AS  van  Staden,  'n  broer  van  skrywer,  dien  al  vir 
baie  jare  op  die  Kerkraad  van  die  gerneente.  Eers  het  hy  ’n 

geruime  tyd  gedien  as  diaken  en  is  tans  ouderling  van  die 
gemeente.  Hy  was  vir  42  jaar  katkisasiemeester  van  die 
gemeente.  Hy  het  uitstekende  diens  gelewer  en  al  die 
predikante  onder  wie  hy  gedien  het,  sal  hiervan  getuig. 

9.  PS  van  Staden  (Klein  Krom  Piet).  Hy  dien  tans 
asouderling.  Ookhy  isvirdiegemeentebaiewerd.  Hyis 
veral  baie  werd  vir  die  pastorie.  Alles  wat  daar  verkeerd 
gaan,  moet  Klein  Krom  Piet  van  weet  en  sorg  dat  dit 


die  kerk  en  aan  die  Kerk.  Gaan  na  Graaff-Reinette  en  daar 
woon  die  oudste  dogter  van  skrywer  en  haar  man  is  diaken 
in  die  gemeente  Queenstown  200  kilometers  van  hulle 
huis. 

Ten  slotte  is  'n  mens  bly  en  dankbaar  dat  jy  aan  'n 
familie  behoort  wat  soveel  vir  die  kerk  gedoen  het  en  nog 
saldoen. 

Abey  Joubert(1981) 


regkom. 


‘n  Arider  persoon  wat  ons  nie  mag  vergeet  nie  is 
die  merkwaardige  koster  van  die  gemeente.  PS  van 
Staden  (Rooi  Piet)  was  vir  'n  leeftyd  koster  en  wat  'n  koster! 
Hyhetsobyna  lOOjaargehaal.  Hywas'n  merkwaardige 
mens.  Graag  sou  ek  wou  weet  wat  sy  kennis  van  die 
I gemeente  was.  Ook  opvallend  is  dit  dat  hy  opgevolg  is 
deur  sy  seun  (Rooi)  Koos  Rooi  Piet.  Hy  is  nog  koster  maar 
tans  in  die  gemeente  Zeerust. 

Genoeg  nou  oor  die  deel  van  die  Van  Stadens. 
Wat  is  nou  die  kenmerk  van  die  Van  Stadens?  Ons  noem 
'n  paar  uitstaande  kenmerke.  'n  Uitstaande  kenmerk  van 
; die  Van  Stadens  was  hulle  huisgodsdiens.  Dit  was  so 
I opvallend  om  waar  te  neem:  Vroeg  in  die  oggend  sal  jy 
van  huis  tot  huis  hoor  daar  word  boekegevat  en  as  jy  met 
die  pad  verbyloop  sal  jy  hoor  hoedat  daar  psalms  en 
gesange  gesing  word.  Dit  het  altyd  diep  getref  en  bly  by 
jou,  jou  lewe  lank.  Die  invloed  wat  hierdeur  op  die  kinders 
uitgegaan  het,  was  van  onskatbare  waarde. 

'n  Tweede  opvallende  kenmerk  was  hulle  rustige 
. besinning  oor  dinge  alvorens  hulle  'n  besluit  neem.  Hulle 
wil  altyd  'n  saak  eers  van  alkante  beskou  en  bespreek  en 
dan  besluit.  As  hulle  klaar  besluit  het,  staan  hulle 
j onwrikbaar  daarby.  Hulle  ja  was  ja,  hulle  nee  was  nee. 
j Wind  en  weer  het  hulle  nie  van  koers  gedwing  nie.  'n 
I Derde  mooi  karaktertrek  van  die  Van  Stadens  is  hulle 
i|i  liefde  vir  hulle  kerk.  Daarom  het  hulle  op  hulle  kinders  en 
jjii  kleinkinders  'n  kerkbesef  oorgeplant  wat  nie  maklik 
versteurbaarisnie. 

jil  Graag  wil  ek  ook  hier  konstateer  dat  ek  my  net 

gl  beperk  het  tot  hulle  wat  die  van  'Van  Staden'  dra.  Met 
groot  dankbaarheid  dink  ek  aan  die  dogters  wat  met  die 
jjj  huwelik  ander  vanne  gekry  het  en  dat  dieselfde  van  hulle 
gesêkanword.  Daar  is  heelwat  van  hulle  wie  se  kinders 
jgil  opvallend  gepresteer  het  en  wat  die  kerk  met  toewyding 

sie' 


u,  Die  Van  Stadens  waarvan  skrywer  een  is,  is  net 

nj  heel  gewone  mense.  Ook  hulle  het  in  hulle  families  hulle 
uj  teleurstellings  gehad  en  hulle  het  dit  nog,  maar  laat  ons  dit 
hier  met  klem  sê:  Hulle  het  baie  om  oor  trots  te  wees. 

1,5,  Die  ou  geslag  van  die  Van  Stadens  is  besig  om 

verby  te  gaan.  Gelowig  dra  en  verdra  ons  dit  om  te  sien  dat 
jj,  watwas,  totnietgaan.  'nMenswilooknieklaofweenasjy 
dit  so  gadeslaan  nie,  want  jy  weet  hulle  wat  geleef  het,  het 
15,  nie  verniet  geleef  nie.  Neem  maar  die  Almanak  en  kyk 
hoeveel  Van  Stadens  daarin  voorkom.  Baie  van  hulle  is 
afkomstig  uit  Groot  Marico.  Gaan  Suiwes-Afrika  toe  na 
Tsumeb,  daar  tref  'n  mens  'n  deel  van  MC  van  Staden  se 
jl,j  nageslagaan.  Gaan  na  Outjo  en  Otjiwarongo,  daartref'n 
j mens  van  die  nageslag  van  die  Krommes  aan.  Hulle  is  in 

'n  Komitee  bestaande  uit  ds  Chris  Kruger,  Abey  Joubert,  Boet  en  Maryna  Nel,  Petro  Pretorius,  Christine  Jonker,  Henk  en 
Emma  Havenga,  Joos  en  Elsie  Combrinck,  kry  die  opdrag  om  die  herdenking  van  díe  50-jarige  vertaling  van  die  Bybel  te 
organiseer. 

'n  Gedenknaaid  vir  die  doel  is  by  die  grafte  van  die  Bybelvertaler  dr  HCM  Fourie  en  sy  vrou  opgerig.  Prof  AD  Pont 
tree  op  as  gasspreker  en  lei  ook  die  erediens  die  Sondag. 

Mev  Kintie  Maian,  'n  dogter  van  dr  Fourie  vanuit  die  Kaap,  deel  haar  herinneringe  van  Marico  met  die  gehoor.  Dr 
Fourie  se  skoondogter,  mev  Angelique  Fourie  en  haar  dogter  vanaf  Johannesburg,  asook  'n  kleinseun,  dr  Fourie’n  tandarts 
van  Amanzimtoti,  \woon  ook  die  fees  by. 

'n  Kranslegging  deur  dertien  instansies,  koorsang  en  vlaghysingseremonie  deur  die  Voortrekkers  onder  leiding  van 
Pieter  en  Martie  Horn,  Laerskool  Skuinsdrif,  rond  die  verrigting  af. 

'n  Hoogtepunt  was  die  uitstalling  in  die  saal  van  dr  HCM  Fourie  verkry  van  die  kerkargief  asook  eiendom  van  die 
gemeente  in  dieselfde  tydperk. 

Mnr  Jansie  Jonker,  'n  NG  lidmaat,  het  opgetree  as  programmeester  en  die  SAUK-TV  het  'n  opname  van  die  dag  se 
gebeure  gemaak.  Onderhoude  is  ook  met  bejaarde  lidmate  vir  uitsending  gevoer,  Die  Regisseur  was  ds  Pieter  Cilliers. 

Die  grootste  Volksfees  is  gedurende  1988  aangebied  uit 
dieherdenking  van: 

a)  Diekomsvan  DiasdiePortugese  -SOOjaar 

b)  DiekomsvandieFranseHugenote  -SOOjaar 

c)  DieGrootTrekvandie Voortrekkers  -ISOjaar 

Die  hele  gemeenskap  was  by  die  organisasie  betrokke. 

Hou  in  gedate  dat  ten  spyte  daarvan  dat  die  skeuring  van 
die  NG  Kerk  en  die  stigting  van  die  APK  in  Marico  pas 
plaasgevind  het,  vergadering  gehou  is  saam  metds  Rudie 
Schwartz,  APK,  en  ds  Johan  van  As,  NG. 

Die  opening  is  waargeneem  deur  ds  Johan  van 
As,  ds  Rudie  Schwartz  was  die  seremoniemeester;  dr 
Daan  van  Wyk  die  spreker,  en  die  saluut  waargeneem 
deur  die  bevelvoerder  van  2SDB.  Rodeon  Hoërskool  se 


kadetorkes  het  gesorg  vir  die  speel  van  die  nodige.  Abey 
Herbst  het  die  vlaghysingseremonie  met  die  Voortrekker 
kommando  waargeneem.  Drie  vlae  is  gehys  naamlik,  die 
Landsvlag,  die  Portugese-  en  Franse  vlae.  Drie 
besoekende  skole  aan  die  Veldskool  was  deel  van  die 
parade. 

Voorafvervaardigde  granietstene,  met  die  vanne 
van  die  eerste  Hugenote,  geborg  vir  R50,00  per  steen  deur 
die  vangenoot,  is  by  die  uitlees  van  die  naam  deur  kinders 
van  agter  na  voor  gedra  en  deur  Louwrens  Nel  op  'n 
koorbankiegepak, 

Die  monument  soos  hy  vandag  daar  uitsien  is 
deur  Martiens  Nel  gebou:  Die  Kruis  verteenwoordig  die 
Portugese  en  die  Wawiel  die  Voortrekkers.  Die 
gedenksteen  is  onthul  deur  ds  Paul  Kern  op  dieselfde  dag 
as  wat  die  Duitse  Volkstaat  Karnaval  plaasgevind  het  in 
Junie  1989, 

SOOISPIT  EN  BOOMPLANT  SEREMONIE  (31  Januarie) 
Op  Saterdag  31  Januarie  het  die  gemeente  vroegmiddag 
bymekaar  gekom  om  die  eerste  sooi  te  spit  om  simbolies 
ook  aan  te  dui  dat  die  bouprojek  van  'n  nuwe  konsistorie  en 
moederskamer  ampteiike  begin.  Ds  Hennie  van  der  Linde 
ensyvrouMichellehetelk'nsooigespit.  Nadat  dit 
afgehandel  is,  het  die  gemeente  na  die  terrein  tussen  die 
karnaval-  arena  en  die  grootpad  beweeg,  Vyf  en  sewentig 
jong  boompies  is  voorafaangekoop.  Dit  sluit  onderandere 
in  die  Vaderlandswilg,  Kaapse  Geelhout,  Karee,  Olienhout 
en  Kei  Appelboompies.  Elke  gesin  het  geleentheid  gekry 
om  ’n  eie  boompie  op  die  kerkterrein  te  plant. 

Hierdie  was  ook  'n  simboliese  handeling  waarin 
ons  75  lewendige  (soos  die  boompies)  genade-jare  van 
kerkwees  herdenk  het.  Na  die  sooispit-en 
boomplantseremonie  is  daargesellig  saam  gekuier. 

OSBRAAI  (Vrydag  1 Mei) 

Op  Vrydag  1 Mei  is  die  gemeente  se  75-jarige  feesvieringe 
afgeskop  met  'n  osbraai.  Hierdie  geleentheid  was  'n 
informele  samekoms  waar  gemeentelede  heerlik  kon  kuier 
en  vergange  se  dae  in  herinnering  kon  roep. 

Die  Friendship  Orkes  het  die  gaste  vermaak  met 
musiek  uit  van  die  sestiger  tot  die  negentiger  jare  en 
Marico  se  bosveldatmosfeer  was  sterk  voelbaar  met  'n 
'bom'  vuur  (soos  die  Maricojaners  'n  reuse  vuur  noem)  wat 
agter  die  lapa  gemaak  is. 

ONTHULLING  VAN  GEDENKSTEEN  (Saterdag  2 Mei) 

Op  Saterdag  2 Mei  het  die  feesgeleentheid  ’n  geestelike 
kleur  begin  kry.  Om  16:30  is  die  gedenksteen  onthul  van 
die  nuwe  moederskamer  wat  saam  met  'n  nuwe 
konsistorie  gebou  is.  Ds  Hennie  van  der  Linde  het  al 
die  aanwesiges  hartlik  verwelkom.  Hy  het  die  volgende 
sake  onder  die  gemeente  se  aandag  gebring.  Die  behoefte 
om  'n  nuwe  konsistorie  te  laat  bou,  het  ontstaan  vanweë 
die  feit  dat  die  huidige  konsistorie  te  klein  en  beknop  begin 
word  het.  Dit  is  lekker  om  te  weet  dat  in  'n  tyd  waar  baie 
kerkdeure  gesluit  word,  ons  gemeente  steeds  deur  die 
genade  in  getalle  so  bly  en  selfs  groei  dat  ruimte  ’n 
probleem  is. 

Verder  is  geredeneer  dat  die  nuwe 
moederskamer  en  die  ou  konsistorie  ook  as  bykomende 
kategeselokale  gebruik  kan  word.  Omdat  daar  nie  stene 
met  presies  dieselfde  grootte  en  kleure  as  die  van  die 
huidige  kerkgebou  gevind  kon  word  nie,  is  daar  besluit  om 
die  twee  nuwe  geboue  as  aparte  geboue  langs  die 
kerkgebouopterig. 

Bedankings  is  uitgespreek  teenoor  die 
gemeentelede  wat  groot  skenkings  gemaak  het  om  die 
I nuwe  geboue  se  koste  te  help  verhaal.  In  die  begin  van  die 


jaar  is  daar  borge  van  die  gemeente  gevra  om  die 
bouprojek  se  koste  te  help  dra  en  daar  is  pragtige  reaksie 
daaropontvang. 

Ds  Van  der  Linde  het  ook  gemeld  dat  die 
gemeente  moet  besef  dat  dit  'n  groot  voorreg  was  om 
hierdie  bouery  aan  te  pak  sonder  dat  ’n  sent  skuld 
daarvoor  aangegaan  moes  word.  Dit  is  'n  genade  uit  die 
hand  van  die  Here  dat  die  bouprojek  dus  kontant 
afgehandel  kon  word. 

Daar  is  in  besonder  dank  uitgespreek  teenoor 
ouderling  Boet  Nel  wat  aan  die  hoof  van  die  organisering 
van  die  bouprojek  gestaan  het.  Die  gemeente  het  hom  oor 
jare  as  Karnavalvoorsitter  en  ouderling  leer  ken  as  ’n 
persoon  vir  wie  die  Here  se  kerk  baie  belangrik  is  en  hy  het 
dit  ook  weer  bewys  met  die  wyse  waarin  hy  ieiding  gegee 
hetindieprojek. 

Die  bouery  het  aan  die  einde  van  Januarie  1998 
afgeskop  en  is  voltooi  in  Mei  1998.  Ouderling  Nel  het  ook 
in  hierdie  tyd  herstelwerk  en  opknappingswerk  van  die 
kerkgebou  en  saal  van  die  kerk  laat  doen.  Dank  is  ook 
uitgespreek  vir  die  feit  dat  hy  hierdie  bouprojek  afgehandel 
het  sonder  dat  hy  of  sy  seuns,  Louwrens  wat  die  planne 
opgetrek  het  en  Louis  wat  die  loodgieterswerk  gedoen  het, 
enige  finansiële  voordeel  daaruit  getrek  het. 

'n  Bouprojek  het  egter  ook  'n  goeie  voorman 
nodig.  Dank  is  teenoor  ouderling  Martiens  Nel  uitgespreek 
vir  die  drie  maande  wat  hy  voltyds  sy  aandag  en  tyd  kon 
gee  om  die  bouprojek  suksesvol  af  te  handel.  Baie  van  die 
bouwerk  en  pleisterwerk  het  hy  self  gedoen.  'n  Brief  as 
klein  blyk  van  waardering  namens  die  gemeente  is  deur  ds 
Van  der  Linde  aan  hom  oorhandig.  Dank  is  ook 
uitgespreekteenoorouderling  Tienie  Schwartz,  die  koster, 
asook  diaken  Piet  Meyer  en  broeder  Neil  Winter  wat  ook 
grootwerkby  die  bouprojekverrig  het. 

Ouderling  Willie  Springhorn  en  André  Eveleigh  is 
ook  bedank  vir  die  elektriese  werk  wat  gedoen  is. 

Ds  Van  der  Linde  het  daarna  'n  kort  toespraak 
gegee  oor  die  keuse  van  'n  teksvers  wat  op  die 
gedenksteen  ingegraveer  is.  Hier  volg  'n  kort  opsomming 
ten  opsigte  van  die  inhoud  van  dit  wat  hy  gesê  het: 

'Die  steen  wat  ons  vandag  gaan  onthul  is  nie  net  'n 
hoeksteen  nie,  dis'n  gedenksteen.  En  met'n  gedenksteen 
wil  ons  op  die  verlede  terugkyk.  Hierdie  steen  wat  ons 
onthul  is  dus  dubbeldoelig. 

In  die  eerste  plek  word  die  steen  onthul  ter 
herdenking  van  die  75  jaar  wat  die  Here  ons  toegelaat  het 
en  begenadig  het  om  kerk  te  wees  juis  hier  op  hierdie 
koppie  in  Marico  se  Bosveld.  Die  steen  moet  iets  sê  van 
ons  dankbaarheid  teenoor  die  Here  vir  sy  genade,  liefde 
en  seën  in  ons  gemeente  se  bestaan. 

En  in  die  tweede  plek  wy  ons  ook  vandag  twee 

nuwe  geboue  in.  Die  moederskamer  by  die  ingang  van  die 
kerk  en  ook  die  nuwe  konsistorie  wat  reg  voor  die  ou 
konsistoriegebouis. 

En  daarom  is  besiuit  om  Psalm  16:6  as  teksvers 
te  neem  vir  hierdie  gedenksteen:  "'n  Pragtige  deel  is  vir  my 
afgemeet,  ja,  wat  ek  ontvang  het,  is  vir  my  mooi."  Hierdie 
woorde  van  die  Psalmdigter  is  pragtig  sprekend  van 
presies  dit  wat  ons  tydens  hierdie  fees  wil  sê. 

Want  wat  doen  ons  met  hierdie  75-jarige  fees? 
Ons  kyk  terug  oor  75  jaar  waarin  God  ons  laat  kerk  wees 
het.  Waarin  daar  Sondag  vir  Sondag  van  die  kansel  af 
verkondig  kon  word:  So  sê  die  Here.  Ons  is  dankbaar  vir 
die  geestelike  groei  wat  ons  kon  beleef.  En  vir  die  warmte, 
liefde  en  eensgesindheid  wat  die  Here  deur  sy  Gees  aan 
ons  geskenk  het.  Ons  is  dankbaar  vir  leraars  waarin  God 
voorsien  het,  en  vir  ouderlinge  en  diakens  wat  hierdie 
gemeente  kon  dien.  Trouens,  vir elkeen  wat deur die  Gees 
van  die  Here  met  inspirasie  en  entoesiasme  in  hierdie 
gemeente  gewerk  het.  Ons  kyk  terug  en  wil  dankie  sê  vir 
mooi  en  genadevolle  jare  van  kerkwees. 

Daarom  kan  elke  lidmaat  van  hierdie 
gemeente  met  dankbaarheid  dit  uitroep:  "'n  Pragtige  deel 
is  vir  my  afgemeet,  ja,  wat ek  ontvang  het,  is  vir  my  mooi." 

Die  gedenksteen  is  ook  met  rede  reg  langs  die 
moederskamer  ingebou.  Want  hierdie  gedenksteen  maak 
deel  uit  van  die  ingebruikneming  van  die  nuwe 
moederskamerén  konsistorie.  Endaarom  het  dieteksvers 
ook  wat  die  moederskamer  betref  simboliese  betekenis. 

'n  Moederskamer  is  die  plek  waar  babatjies  of 
klein  kindertjies  saam  hulle  moeders  in  die  kerk  sit.  En  die 
Bybel  leer  ons  kinders  is  'n  gawe  uit  die  hand  van  God.  Dis 
nog  'n  seën  en  stuk  genade  wat  ons  van  die  Here  ontvang 
het.  En  daarom  sien  ons  dit  ook  as  simbolies  dat  elkeen 
van  die  moeders  ook  oor  hulle  kroos  sal  kan  sê:  ''n 
Pragtige  deel  is  vir  my  afgemeet,  ja,  wat  ek  ontvang  het,  is 
virmy  mooi.' 

Die  gemeente  het  daarna  uitbeweeg  en  die 
gedenksteen  is  onthul  toe  mev  Michelle  van  der  Linde  die 
gordyntjie  oopgetrek  het  wat  die  nuwe  gedenksteen  bedek 
het.  Na  die  onthulling  van  die  gedenksteen  is  daar 
verversings  in  die  saal  geniet. 

VOORBEREIDINGSDIENS  EN  GROETE- 
BOODSKAPPE  (Saterdag  2 Mei) 

'n  Voorbereidingsdiens  is  om  1 8:00  deur  ds  Japie  Coetzee, 
een  van  die  vroeëre  gemeenteseuns,  gelei.  Die 
skrifgedeelte  waaruit  hy  gepreek  het,  was  Psalm  121. 

Ds  Hennie  van  der  Linde  het  as  seremoniemeester 
opgetree  en  al  die  aanwesiges  verwelkom. 

Die  volgende  eregaste  is  spesiaal  vermeld: 

Prof  Theuns  Dreyer  - afgevaardigde  van  die  Kommissie 
van  die  Algemene  Kerkvergadering. 

Prof  Frans  van  Zyl  - 'n  gemeenteseun  wat  predikant  en 
professor  in  die  teologie  was. 

Ds  Casper  Steenkamp  van  die  gemeente  Mafeking. 

Ds  Paul  Kern  en  sy  vrou  Veronica  met  hulle  kinders 
Willem,  Lesley  en  Talite  - ds  Kern  was  'n  vorige  leraar  van 


die  gemeente. 

Ds  Japie  Coetzee  en  sy  vrou  Yvonne.  Ds  Coetzee  is  'n 
gemeenteseun  van  Groot  Marico. 

Ds  Johan  van  As  van  die  NG  Kerk  Groot  Marico. 

Ds  Petrus  van  Rensburg  van  die  Afrikaanse  Protestantse 
kerk. 

Ouderling  Japie  du  Plessis  van  die  Gereformeerde  kerk 
Zeerust. 

Ds  Hasie  en  Sanrie  van  Zyl  (ds  Hasie  is  ook  'n 
gemeenteseun  wat  predikant  geword  het). 

Groot  dankbaarheid  is  ook  uitgespreek  vir  die 
aanwesigheid  van  die  eggenotes  van  twee  vorige  leraars 
wat  jare  gelede  in  die  gemeente  werksaam  was:  Hulle  is: 
Suster  Amy  van  Rensburg,  die  eggenote  van  oorlede  ds 
JB  van  Rensburg  - hulle  was  leraarsegpaar  in  Groot 
Marico  van  1954  tot  1957.  Sy  het  al  die  pad  van 
Pietermaritzburg  gekom  om  ons  feesnaweek  te  kan 
bywoon.  Suster  Marie  van  Schalkwyk,  die  eggenote  van 
oorlede  ds  Bok  van  Schalkwyk.  Hulle  was  twee  keer  in 
Groot  Marico  pastoriepaar  gewees.  Vanaf  1958  tot  1963 
enweervanaf  1966  tot  1969. 

Groeteboodskappe  is  ontvang  van: 

Die  Kommissie  van  die  Algemene  Kerkvergadering.  Prof 
Theuns  Dreyer  het  die  boodskap  oorgedra. 

Die  Ring  van  Zeerust.  Ds  Casper  Steenkamp,  die 
voorsitter  van  die  Ring  van  Zeerust,  het  die  boodskap 
oorgedra. 

Die  Nederduits  Gereformeerde  Kerk:  Ds  Johan  van  As  het 
die  boodskap  oorgedra 

Die  Gereformeerde  Kerk  van  Zeerust:  Ouderling  Japie  du 
Plessis  het  die  boodskap  oorgedra 
Die  Afrikaanse  Protestantse  Kerk  van  Groot  Marico.  Ds 
Petrus  van  Rensburg  het  die  groeteboodskap  oorgedra. 
Ouderling  Boet  Nel  het  na  afloop  van  die 
groeteboodskappe  al  die  sprekers  bedank,  asook  elkeen 
in  die  gemeente  wat  'n  aandeel  gehad  het  om  van  die 
geleentheid  'n  sukses  te  maak. 

NAGMAAL  EN  DANKSEGGING  (Sondag  3 Mei) 

Op  Sondag  3 Mei  is  'n  Nagmaalerediens  in  'n  stampvol 
kerk  gelei  deur  ds  Paul  Kern.  Die  Nagmaalformulier  is 
volledig  deur  ds  At  McDonald  aan  die  gemeente 
voorgehou.  Daarna  is  Nagmaaltafels  bedien  deur  vroeëre 
predikante  van  die  gemeente  en  leraars  wat  as 
dienspligtiges  dikwels  met  die  gemeente  kontak  gehad 
het.  Die  volgende  persone  het  Nagmaaltafels  bedien:  di  At 
McDonald,  Paul  Kern,  Francois  Evert,  Richard  van  der 
Westhuizen,  Hasie  van  Zyl,  Sanrie  van  Zyl  (eggenote  van 
ds  Hasie  van  Zyl)  en  ds  Hennie  van  der  Linde. 

Na  die  Nagmaal  het  elke  gesin  met  'n  piekniek 
mandjie  heerlik  onder  die  bome  middagete  genuttig.  Om 
1 3:00  het  ds  Hasie  van  Zyl  die  dankseggingsdiens  gelei  en 
so  ook  die  fees  op  'n  gepaste  wyse  afgesluit. 

en  diaken  Fanie  Landsberg 

en  Marlien  1 

besig  om  'n  boompie  te  plant  é 


Thys  Potgieter  se  gesin  kyk  toe 
terwyl  hy  ‘n  boompie  plant 


Oom  Dries  Neveling  plant 
sy  boompie  sorgvuldig 


Elke  gesin  kon  ‘n  boompie  plant 
É Hier  is  Hein  en  Carolien  Otto 
met  hulle  kinders 

Van  links  na  regs:  Christine  en  Willie  du  Toit, 
prof.  Frans  van  Zyl, 

Piet  Steenekamp  en 
Annette  du  Plessis 


Twee  groot  vriende 
kuier  saam. 
Martiens  Nel  en 
Ttenie  Schwartz 


Vrydagaand  is  die  heerlikste 
osbraai  gehou. 

Hier  word  die  ete  bedien 


‘N  Klompie  gemeente 
kinders  kuier  saam 

Gedurende  die  tydperk  van  ds  At  McDonald  het  die 
behoefte  aan  groter  huisvesting  ontstaan.  Ouboet,  Gerrie 
en  Martiens  Nel  rig  ’n  tweeslaapkamer  woonstel  met 
badkamer  langs  die  pastorie  op  - die  vensters  en 
deurkosyne  is  ‘n  skenking  van  Louw  Nel. 

Verdere  verbeteringe  en  aanbouings  is  gedoen 
met  die  koms  van  ds  Paul  Kern  en  gesin.  Die  voorstoep  is 
omskep  in  'n  woonkamer,  toegemaak  met  staalrame,  glas 
en  hortjiesvensters,  die  kwasdenplafon  en  verfwerk  is  deur 
Koos  Claassens  gedoen.  'n  Opwasvertrek  is  aan  die 
kombuis  aangebou  en  dennehoutkaste  is  in  die 
hoofslaapkamer  en  opwas  aangebring,  sowel  as  kaste  vir 
die  studeerkamer.  'n  Elektriese  stoof  en  matte  is  ook 
geïnstalleer.  Latere  pogings  om  verder  aan  te  bou  is  laat 
vaar,  aangesien  dit  nie  koste-effektief  gedoen  kon  word  nie 
en  die  estetiese  ook  verlore  sou  gaan. 

Ander  moontlikhede  vir  die  bou  van  'n  nuwe 
pastorie  word  ondersoek  en  'n  inspeksie  by  die  ou 
feesterrein  word  gedoen.  Op  20  September  1989  is  daar 
met  Jansie  en  Christine  Jonker  onderhandel  vir  die 
aankoop  van  twee  hektaar  grond,  suid  van  die  kerkgebou. 
Op  21  Februarie  1 990  bied  laasgenoemde  hulle  eiendom, 
waarvan  die  kerkterrein  'n  deel  daarvan  vorm,  vir  die  kerk 
aan.  Op  die  eiendom  geleë  langs  die  Maricorivier  staan  'n 
doelmatige  woonhuis  asook  ’n  woonstel  op  108  hektaar, 
waarvan  veertien  hektaar  toegeruste  besproeiing  is  en  94 
hektaar  weiding.  Die  koopsom  R was  R400,00.  'n 
Waardasie  van  die  eiendom  is  op  21  Maart  1990  gratis 
deur  Mnr  Danie  van  der  Merwe,  prokureur  en  waardeerder 


van  Zeerust.  Die  waardasiebedrag  was  R447  600,00.  Ds 
At  McDonald,  Ringsvoorsitter  van  die  Ring  van  Zeerust, 
bedien  ons  met  advies  en  op  6 Mei  1990  word  'n  aanbod 
van  R350  000,00  gemaak,  wat  nie  aanvaar  word  nie.  Na 
onderhandelinge,  in  die  teenwoordigheid  van  mnr  Frans 
Jonker  van  Lichtenburg,  word  op  die  bedrag  van 
R400  000,00  ooreengekom  op  die  volgende  terme 
en  voorwaardes:  deposito  R250  000,00;  balans  oor  vyf 
jaar  teen  1 0%  rente,  met  ’n  maksimum  termyn  van  vyf  jaar 
teen  'n  addisionele  rente  aanpassing  van  2%  na  1 2%. 

Okkupasie  van  die  eiendom  vind  plaas  op  31 
Julie  1990,  Voorwaar  'n  blye  dag  in  die  lewe  van  die 
gemeente  waarna  die  ou  pastorie  op  15  Augustus  1990 
aan  die  Jonkers  verhuur  word  vir  R600,00  per  maand. 
Permanente  stalletjies  vir  die  karnaval  word  weer 
bespreek  en  op  20  Maart  1991  word  dit  opgerig  teen  'n 
koste  van  R9 183,00. 

'n  Lewensvatbaarheid  van  'n  maandelikse 
beesveiling,  na  ondersoek  in  samewerking  met  Erpo 
Afslaers,  blyk  'n  winsgewende  inkomste  vir  die  kerk  te 
wees.  Gedurende  Junie  1991  word  met  die  projek,  onder 
die  wakende  oog  van  ouderling  Henk  Horjus,  begin.  Die 
eerste  veiling  is  op  1 0 Desember  1 991  gehou. 

Op  21  Augustus  1991  word  daar  R110  000,00 
van  die  uitstaande  skuld  op  die  plaas  gedelg  en  'n  laaste 
rentebedrag  van  R55  000,00  in  Augustus  1992  betaal.  Die 
karnaval,  jaarliks  in  Junie  gehou,  het  dit  elke  keer  moontlik 
gemaak-dusbinnetweejaar. 

Vir  skadu  voor  die  veiling-verkoopskompleks  is  'n 

staalstoor  aangekoop  vir  R5  000,00  en  by  die  veilingkrale 
gedurende  Oktober  1992  opgerig.  Op  25  Maart  1992  is 
daar  ook  besluit  om  'n  doelmatige  lapa  te  bou  vir  gebruik 
deur  die  NHSV  vir  die  verskaf  van  etes  by  die  veilings.  Die 
lapa  is  voltooi  op  1 8 Maart  1 993  met  Abey  Herbst,  Ouboet 
Nel  en  Daan  Conradie  as  rolspelers. 

'n  Aanbod  vir  die  koop  van  die  ou  pastorie  is  op  1 7 
Junie  1992  van  dr  Roelf  Botha  ontvang.  Goedkeuring  van 
die  gemeentevergadering  vind  op  19  Augustus  1992 
plaas,  waarna  koopbriewe  vir  die  bedrag  van  R1 10  000,00 
op  28  Oktober  geteken  is.  Rente  word  bereken  teen  16% 
op  die  verkoopsom  en  word  maandeliks  betaal  totdat 
laaste  bedrag  vereffen  is  - delging  van  kapitaal  berus  op 
die  onus  van  die  koper  met  'n  termyn  van  tien  jaar.  Die  volle 


koopsom  is  op  29  Augustus  1994  ontvang.  Die  rente  is  by 
OuMutual  belê. 

Om  die  toekoms  van  die  veiling  te  verseker,  is  'n 
25  ton  elektroniese  beesskaal  op  18  Augustus  1993,  teen 
'n  koste  van  R45  000,00  geïnstalleer. 

Ds  Kern  wys  'n  traktementverhoging  van  die 
hand  en  die  Kerkraad  besluit  om  'n  lapa  teen  'n  koste  van 
R1 2 000,00  virdie  gerief  van  die  pastoriegesin  opte  rig.  Op 
20  Oktober  1 993  word  dit  in  gebruik  geneem, 

Op  17  November  1997  word  met  die  beplanning 
van  'n  nuwe  moederskamer,  konsistorie  en  toilette  begin. 
Gedurende  die  feesnaweek  van  3 Mei  1998  word  dit  in 
gebruik  geneem.  Die  kerkgebou  en  saalkompleks  is  ook 
gedurende  dieselfde  tydperk  geverf. 


Mnr.  Boet  Nel  saam  met  ds.  Hennie  en  mev.  Michelle  van  der  L/nde^  - 
tydens  die  onthulling  van  die  moederskamer 


FEESBLAP  VgkH  DiE  UEmEEMTE  ©ÍtOOT  HARICO 

In  Februarie  1993  is  suster  Chris  Horjus  as  die  eerste  vroue  ouderling  in  die  geskiedenis  van  Groot  Marico  Gemeente 
bevestig.  Dit  is  gedoen  nadat  sy  ongeveer  twee  jaar  as  diaken  gedien  het.  Ouderling  Chris  Horjus  is  'n  baie  bekwame 
ouderling  wat  die  voorbeeld  stel  van  'n  ampsdraer  wat  werklik  geroepe  voel  en  die  dienswerk  met  ywer  en  toewyding  verrig . 

Vroue  diakens  is  ook  nie  meer  vreemd  in  ons  gemeente  nie.  Op  die  oomblik  dien  die  volgende  susters  op  die 
Kerkraad  as  diakens:  Bettie  Coetzee,  Lena  van  Loggerenberg,  Annetjie  Meintjes,  Charl  Ziehl,  Anne-Marie  Herbst,  Bettie 
Nienaber  en  Klara  Robbertze.  Hierdie  vrouediakens  is  almal  betroubare  en  verantwoordelike  diakens  wat  goeie  werk  verrig. 


Agter  van  links  na  regs. 

Klara  Robbertze,  Piet  Meyer,  Jan  Venter,  Frikkie  du 
Plessis,  Nico  Pretorius,  Louis  Nel,  Lourens  Nel,  Koos 
Robbertse  en  Lena  van  Loggerenberg. 

Voor  van  links  na  regs. 

Bettie  Nienaber,  Bettie  Coetzee,  Anne-Marie  Herbst 
(sekretaresse),  Charl  Ziehl,  ds  Hennie  van  der  Linde, 
Joost  Combrinck  (voorsitter),  Sarel  Naude  en  Annetjie 
Meintjes. 


Agter  van  links  na  regs. 

Henk  Havenga,  Sarel  Naude,  Lourens  Nel,  Boet  Nel, 
Willie  du  Toit,  Danie  Conradie  (sekretaris)  Piet 
Steenekamp  (voorsitter),  ds  Hennie  van  der  Linde,  Koos 
Robbertse,  Jurie  Steyn  en  Piet  Meyer. 


Agter  van  links  na  regs. 

Daan  van  der  Merwe,  AJ  Herbst,  Henk  Havenga,  Arthur 
Kruger,  Piet  du  Toit,  Jaco  Smit,  Boet  Nel,  Martiens  Nel, 
Koos  van  Loggerenberg,  Danie  Conradie,  Hennie 
Pieterse  en  Jan  Grobler 

Voor  van  links  na  regs. 

Tienie  Schwartz,  Abey  Joubert,  Ben  Viljoen,  ds  Hennie 
vd  Linde  (voorsitter),  Piet  Steenekamp  (sekretaris),  Chris 
Horjus  en  Flip  Schutte. 


Atwesig: 

Sias  Wilkense,  Pieter  Horn  en  Doempie  Nel, 


0 

* Hierdie  iede  dien  ook  op  die  Feeskomitee 

rEESBLAO  ¥AN  CliE  GEKEEMTE  GROOT  MAHiCO 


Die  eerste  kanselkleed,  'n  geskenk  van  mev  Martha  Glatthaar,  het  ernstige  tekens  van  verwering  vertoon  en  is  vervang  met  ’n 
kruissteekkleed  gemaak  deur  Emma  Havenga.  Die  pragstuk  is  deur  inbrekers  gesteel.  ’n  Tweede  met  die  woorde  'Dit  Is 
Volbring’  ook  deur  Emma  gemaak,  pryk  nou  voor  die  kansel.  Die  eerste  kleed  is  terugbesorg  aan  Yolanda  van  Niewenhuizen, 
’n  dogter  van  mev  Martha  Glatthaar. 

Huidiglik  dien  daar  vyf  persone  op  die  Kerkraad  wie  se  van  “Nel”  is.  Ouderling  Boet  Nel  dien  as  ouderling  en  sy  twee  seuns, 
Lourens  en  Louis,  dien  as  diakens.  Lourens  is  ook  die  kassier  van  die  gemeente.  Martiens  Nel  dien  ook  as  ouderling.  En  sy 
susterskind,  Doempie  Nel,  dien  saam  met  hom  op  die  Kerkraad  as  ouderling. 


Ouderling  Koos  van  Loggerenberg  dien  as  ouderling  van  die  gemeente  in  wyk  Kaaloog.  Sy  vrou  Lena  dien  in  dieselfde  wyk 
I as  diaken.  Hulle  seun,  Des  van  Loggerenberg,  dien  in  wyk  Vaalkop as  ouderling. 


Die  van  Loggerenbergs  op  die  Kerkraad 


vrííï 

Voor  van  links  na  regs: 

Koos,  Lena  en  Des  van  Loggerenberg 


FEESBLAO  VAN  DIE  tóEMËEHTE  GROOT  MARICO 


Voor  van  links  na  regs;  Doempie,  Martiens  en  Boet  Nel 
Agtervan  links  na  regs;  Louwrens  en  Louis  Nei 

Dit  is  nie  elke  gemeente  beskore  dat  ‘n  ampsdraer  van  die 
gemeente  as  lid  van  die  Kommissie  van  die  Algemene 
Kerkvergadering  kan  dien  nie.  Die  Gemeente  Groot 
Marico  is  egter  bevoorreg  dat  ‘n  ouderling  van  sy  Kerkraad 
sitting  het  as  lid  van  die  Kommissie. 

Ouderling  Boet  Nel  is  in  1995  verkies  as  primus 
ouderlingslid  van  die  Kommissie  en  hy  dien  daarop  tot  in 
1998  met  die  Algemene  Kerkvergadering  \wat  in  Oktober 
plaasvind. 

Daar  dien  ook  ampsdraers  van  ons  gemeente  op  die 


í, 

y. 

Ringskomissie.  Ouderling  Boet  Nei  was  ‘n  ouderlingslid  | 
vandiekommissievan  1 983  tot  1994.  á. 

Ouderling  Piet  Steenekamp  het  in  1997  as  primus  J 
ouderlingslid  op  die  Kommissie  gedien  en  hy  is  vir  'n  * 
tweede  keer  verkies  om  daarop  te  dien  tydens  die  ; 
Ringsvergadering  van  1998.  * 

Op  die  Ringsvergadering  in  1998  is  ds  Hennie  van  der 
Lindeookasskriba  vandieRingskommissieverkies. 


Oorlede  oom  Koos  Petrus  van  Staden  was  die  eerste  orrelis  van  die  gemeente,  Daar  is  in  sy  tyd  nog  op  die  klein  traporreltjie 
gespeel 


j Oorlede  mev  Issie  Roos  is  na  hom,  in  1 950,  ampteiik  as  orrelis  aangestel.  Sy  was  ook  die  eerste  persoon  wat  op  die 

‘j  huidige  orrel  gespeel  het.  Interessant  is  dat  mev  Roos  geen  musieknote  kon  lees  nie.  Sy  het  dus  net  op  gehoor  gespeel.  Op 
i 24  November  1 977  is  sy  skielik  oorlede.  Sy  het  nog  die  een  Sondag  as  orrelis opgetree,  gedurende  die week  is  sy  ooriede  met 
: beroerte  en  die  volgende  Sondag,  net  na  die  kerkdiens,  was  dit  haar begrafnisdiens  uit  die  kerk. 

In  die  twee  jaar  van  1979  tot  1980  het  Landie  Martin  (dogter  van  ouderling  Henk  Havenga  en  sy  vrou  Emma)  as 
orreliste  uitgehelp.  Dit  was  in  haar  st  9 en  matriek  jaar  wat  sy  as  orrelis  opgetree  het. 

Vanaf  1981  is  mev  Christine  Jonker  ons  orrelis.  Sy  is  reeds  vir  die  afgelope  1 8 jaar  ononderbroke  die  voltydse  orrelis 
i vanonsgemeente.  En  sy  verdien  lofvirdiewysewaaropsy  hierdiedienswerkvandag  verrig.  Diegemeentesing  baiesterken 
; dit  is  grootliks  aan  haar  te  danke  vir  die  leiding  wat  sy  as  orrelis  gee. 

Mev  Rina  Marks,  ook  ’n  lidmaat  van  ons  gemeente,  los  mev  Jonker  dikwels  af  indien  sy  om  een  of  ander  rede  nie  kan 

speel  nie. 


v:j"  Mev  Rina  Marks  en  mev  Christine  Jonker 


Gedurende  die  bediening  van  dr  HCM  Fourie  is  ‘n  traporreltjie 
aangekoop  wat  deur  mev  Fourie  bespeel  is.  In  1953  is  ’n  pyporrel 
aangekoop  wat  'n  groot  aanwins  is  vir  die  begeleiding  van  die 
gemeentesang.  Wanneer  daar  op  'n  Sondag  nie  elektriese  krag 
vir  die  pyporrel  is  nie,  speel  mev  Christine  Jonker,  wat  vir  die 
laaste  agtien  jaar  orreliste  van  die  gemeente  is,  op  die 
traporreltjie.  Die  gewyde  atmosfeer  wat  met  hierdie  klanke 
voortgebring  word,  kandeur  niks  anders  vervang  word  nie. 


FEESBLArimri  Pi 

In  die  bedieningstydperk  van  dr  HCM  Fourie  was oom  Rooi 
Piet  en  sy  vrou  Ralie  van  Staden,  die  kosterpaar  van  die 
gemeente,  Hulle  is  die  ouers  van  broeder  Kosie  van 
Staden  wat  tans  nog  in  ons  gemeente  woonagtig  is,  Oom 
Rooi  Piet  was  twee  en  twintig  jaar  koster  gewees, 

Dit  word  vertel  dat  in  daardie  tyd  is  die  eerste 
Nagmaal  gevier  met  'n  melkbeker  en  twee  glasies  as 
gevolg  van  'n  gebrek  aan  die  gebruiklike  Nagmaalgerei, 
Hierdie  Nagmaal  is  gehou  in  die  tabakstoor  van  broeder 
Van  den  Berg  op  die  plaas  Wonderfontein, 

Van  1947  tot  1977  was  oom  Rooi  Piet  se  seun 
Kosie  en  sy  eggenote  suster  Idith  van  Staden,  die 
kosterpaar,  Hulle  was  dus  vir  dertig  jaar  kosterspaar 
gewees  en  hulle  vertel  vandag  nog  met  nostalgie  van  al  die 
mooi  herinneringe  van  daardie  jare.  Broeder  en  suster 


Kosie  en  Edith  was  ook  vir  vier  jaar  kosterpaar  in  die 
buurgemeente  Zeerust  in  die  bedieningstydperk  van  ds 
Young.  Hulle  woon  steeds  in  ons  gemeente  en  hulle  is 
gewaardeerde  bejaarde  lidmate  van  die  gemeente. 

Ouderling  Martiens  Nel  en  sy  eggenote  Hetta  het 
by  hulle  oorgeneem  as  kosterpaar  in  1977.  Hulle  het  vir 
veertien  jaar  voortreflike  en  getroue  werk  verrig  as 
kosterpaartotdathullein  1991  dieleiselsoorhandighet. 

Oorlede  diaken  Ockie  Meintjes  en  sy  eggenote 
Annetjie  (wat  vandag  ook  as  diaken  dien)  het  daarna  vir  'n 
klompie  maande  as  kosterpaar  uitgehelp. 

In  1992  het  broeder  en  suster  Henk  en  Chris 
Horjus  as  kosterpaar  in  die  gemeente  gewerk.  Hulle  het 
diedienswerktotin  1993  behartig. 


Annetjie  en  Ockie  (oorlede)  -'i  ■ 

f-íí  Meíntjes  en  hul  dogter  Anna-Marie. 

I Díaken  Sarel  Naudé:  Ons  oudste  kerkraadslid  met  die 
j langstediensjare. 

jj  Sarel  Petrus  (by  die  gemeente  bekend  as  oom  Sarel) 
[j  Naudé  is  gebore  op  7 Junie  1915  in  die  distrik  Groot 
|i  Marico.  Hy  was  bevoorreg  om  in  'n  huis  groot  te  word  waar 
ij  daar  naby  aan  die  Here  en  sy  kerk  geleef  is. 

I Oom  Sarel  was  die  broer  van  oorlede  tannie 

li  Trienie  Reichel  wat  vroeër  jare  ook  'n  groot  steunpilaar 
.íi  was  in  die  gemeente.  Tannie  Trienie  het  ook  vir  jare  as 
•j  voorsitster  gedien  op  die  bestuur  van  die  HNSV  van  ons 
I gemeente.  Sy  was  ook  die  moeder  van  broeders  Johan  en 
Jantjie  Reichel  - albei  van  hulle  woon  ook  op  Rietvlei  en  is 
j saam  met  hulle  eggenotes,  Marie  en  Ella,  lidmate  van  ons 
j gemeente. 

I Oom  Sarel  het  as  kind  groot  geword  op  Groot 

j Marico.  Hy  het  die  jare  beleef  waarin  daar  eers  in  'n 
Tabakstoor  kerk  gehou  is,  later  in  die  feeshuis  totdat  die 
1 kerk  in  1943  gebou  is.  As  jongman  het  hy  Groot  Marico  vir 
j twaalf  jaar  verlaat  toe  hy  by  die  spoorweë  gewerk  het. 

In  die  vroeë  1950's  het  hy  egter  teruggekeer  na 
j sy  geboorteplek,  Groot  Marico.  Vanweë  sy  geloof  en  sterk 
lliefde  vir  die  kerk  is  hy  in  1955  as  diaken  verkies.  Hy  was 
lononderbroke  'n  diaken  van  daardie  tyd  af  tot  vandag  toe. 
Dus  ’n  volle  43  jaar  lank! 

,!  Oom  Sarel  is  dus  die  kerkraadslid  met  die  langste 

dienstydperk  van  die  huidige  kerkraad.  Trouens,  uit  die 
notuleboeke  blyk  dit  dat  hy  waarskynlik  die  langste  tydperk 
as  kerkraadslid  gedien  het  in  die  75-jarige  bestaan  van  die 
Groot  Marico  Gemeente. 

Oom  Sarel  het  ook  'n  groot  liefde  en  aanleg  vir 
syfers.  Vir  die  rede  is  hy  in  1974  as  kassier  van  die 
gemeente  verkies.  Vir  24  jaar  doen  hy  reeds  hierdie  werk 
met  die  grootste  toewyding  denkbaar.  Hy  is  bekend  onder 
die  gemeente  vir  sy  betroubaarheid  en  eerlikheid.  Huidiglik 
doen  hy  egter  steeds  'n  gedeelte  van  die  kassierswerk. 

Diaken  Lourens  Nel  is  tans  die  kassier  van  die 
gemeente.  Hy  het  groot  werk  verrig  om  die  boekhoustelsel 
van  die  gemeente  te  rekenariseer. 

In  1981  is  oom  Sarel  ook  as  die  skriba  van  die 
kerkraad-  en  gemeente-vergadering  verkies.  Hierdie 
dienswerk  het  hy  met  onderskeiding  en  presiesheid  verrig 
tot  in  1990  toe  ouderling  Abey  Joubert  die  werk  by  hom 
oorgeneem  het.  Ouderling  Joubert  doen  vandag  nog  die 
werkmetinspirasie. 

Oom  Sarel  het  tydens  ons  feesjaar  83  jaar  oud 
geword.  Hy  is  reeds  vir  baie  jare  'n  steunpilaar  en 
gewaardeerde  lidmaat  in  die  gemeente  en  sal  in  die  harte 
van  die  Hervormers  van  Groot  Marico  altyd  'n  spesiale 
plekkie  behou. 


Vi-tsssa 


Die  voríge  en  huidige  skriba  van  die 
kerkraads-en  gemeentevergadering. 
Links  staan  diaken  Sarel  Naude  en 
regs  van  hom  ouderling  Abey  Joubert 

Dit  is  die  moeder  van  die  gesin  wat  sorg  vir  liefde  en 
warmte  in  die  huis.  Net  so  is  dit  die  vroue  in  die  gemeente  - 
te  wete  die  NHSV  - wat  sorg  vir  baie  van  die  warmte  en 
liefde  in  die  gemeente.  Die  hartlike  en  liefdevolle  manier 
waarop  daar  saam  vir  die  Here  gewerk  word  getuig 
daarvan  dat  die  NHSV  Groot  Marico  deur  die  genade 
daarin  slaag  om  hierdie  eienskappe  van  kerkwees  in  ons 
gemeente  ’n  werklikheid  te  maak. 

Dit  is  vir  ons  as  pastoriegesin  'n  belewenis  om 
saam  met  Marico  se  mense  te  werk.  Daar  word  goed  na 
ons  omgesien  en  ons  word  vreeslik  bederf.  Ons  het  hier 
die  werklike  betekenis  van  gasvryheid  leer  ken. 

Vir  my  is  dit  'n  voorreg  om  saam  met  gewillige  en 
hardwerkende  mense  te  werk.  Elke  funksie  of  projek  word 
met  entoesiasme  en  ywer  aangepak,  daar  word  bitter 
weinig  nee  gesê  vir  werk.  Hierdie  funksies  en  veral  ook  die 
verkope  by  die  veilings  stel  die  NHSV  in  staat  om  ook  ruim 


; 

Van  regs  na  links 
Voorste  ry: 

Marie  Robbertse  (sekretaresse),  Edith  van  Staden,  Michelle  van  der  Linde  (voorsitster),  Bettie  Coetzee  (add  lid),  Emma  Havenga  (vise- 
voorsitster),  Anne-Marie  Herbst  (vise-sekretaresse)  en  Dollie  Barnard. 

Tweede  ry: 

Heila  Schutte  (add  lid),  Lena  van  Loggerenberg,  Etta  Potgieter,  Salome  Potgieter,  Leonie  Anderson,  Chris  Horjus  en  Flori-Anne 
Esterhuizen  (vise-tesouriere). 

Derde  ry: 

Annetjie  Meíntjes,  Rheta  van  Loggerenberg,  Dolla  Pieterse,  Elsie  Combrinck,  Maryna  Nel  en  Grieta  Viljoen. 

Vierde  ry: 

Esna  Smit  (add  lid),  Meisie  du  Toit  (add  lid),  Hester  Venter,  Martie  Horn  en  Ria  Steenekamp. 


by  te  dra  tot  barmhartigheidsdiens.  Daar  word  jaarliks  , 
bydraes  gelewer  aan  ons  kerklike  instansies,  die 
Ondersteuningsraad,  teologiese  studente,  plaaslike 
ouetehuise,  ensovoorts. 

Hier  in  Marico  speel  die  kerk  nog  'n  baie 
prominente  rol  in  die  lewens  van  mense.  Selfs  ver  afstande 
(die  lid  wat  die  verste  van  die  kerk  af  bly  lê  ongeveer  100 
km  soheentoe  en  terug  af  om  'n  vergadering  by  te  woon) 
en  ouderdom  (die  oudste  aktiewe  lid  is  Edith  van  Staden 
wat  80  jaar  oud  is)  demp  nie  die  dames  se  geesdrif  om  - 
vergaderings  by  te  woon  nie.  Die  vergadering  wordj 
bevredigend  bygewoon,  maar  ons  streef  steeds  daarnaj 
ommeerdamesbetrokketekry.  « 

Ons  kyk  terug  op  75  geseënde  jare.  Mag  die' 
NHSV  ook  voortbou  hierop  en  steeds  'n  seën  wees  vir  onsí 
wonderlikegemeente.  ; 

Michelle  van  der  Linde  t 

Ouderiing  Henk  Havenga  is  die  kategesehoof  die  afgelope 
veertien  jaar.  Hy  het  'n  groot  liefde  vir  kinders  en  met  sy  fyn 
aanvoeling  vir  hulle  behoeftes  beteken  hy  vir  die  kategese 
werksaamhede  geweldig  baie. 


Die  Finalejaar  katkisante  van  1998  was  'n 
besondere  groot  groep.  Hulle  het  bestaan  uit  nege 
katkisante.  Hulle  word  gekatkiseer  deur  ouderling  Boet 
Nel  en  ds  Hennie  van  der  Linde.  Ouderling  Nel  gee  reeds 
die  afgelope  agtien  jaar  vir  die  finalejaar  katkisante  klas. 


saam  met  hulle  kategete 


Voor  van  links  na  regs 
Sewes  Smit,  Thea  Steyn,  Ouderling 
Boet  Nel,  Susan  Venter,  ds  Hennie 
van  der  Linde,  Willie  Springhorn, 
Charlotte  Herbst,  Henry  Kruger  en 
Saartjie  Conradie, 

(Afwesig;  Leandrie  Nel  en  Carina 
Pieterse) 


Die  kategete  van  1998 


Voor  van  links  na  regs 
Chris  Horjus,  Emma  Havenga. 
Berna  Conradie,  Dolla  Pieterse  en 
Esna  Smit. 

Agter  van  links  na  regs 
Des  van  Loggerenberg,  Henk 
Havenga  (kategesehoof),  Willie 
Springhorn,  Boet  Nel,  Danie 
Conradie,  Piet  Steenekamp  en  ds 
Hennie  van  der  Linde. 

Die  wenspan  tydens  die  Rings-bybelvasvra  1998  in  die 
naskoolse  afdeling 

Agter  staan  ds  Hennie  van  der  Linde  en  Boontjies 
Coetzee. 

Voor  staan  Fritz  van  Rensburg,  Klara  Robbertze,  Retha 
van  Rensburg,  Ansie  van  der  Merwe  en  haar  man  Kalie 
van  derMerwe. 


Jaco  Geldenhuys  en  Nicolene  Steenekamp  is  die 
hoofseun  en  hoofdogter  van  Zeerust  Hoërskool  vir  1998. 
Hulle  albei  het  verlede  jaar  belydenis  afgelê  in  ons 
gemeente. 


Die  wenspan  in  ons  Gemeente  Bybelvasvra. 

Hierdie  span  was  ook  tweede  tydens  die 
Ringsbybelvasvra. 

Van  links  na  regs 

Lourens  Nel,  Louise  Oberholzer,  Danie  Robbertze,  Louis 
Nel,  Charlene  Claassens  en  Carina  Ras. 


Ons  laerskoolspannetjie. 

Met  hul  rug  na  voor  sit  Hein  en  Bredenkamp  Otto. 

Dan  van  links  na  regs:  Brenda  van  der  Merwe,  Theresa 
van  der  Merwe  en  Elricke  van  Loggerenberg. 


Met  net  ongeveer  23  laerskoolkinders,  30 
hoërskoolkinders  en  22  naskoolse  jeug  is  dit  nie  regtig 
moontlik  om  ’n  jeugvereniging  te  stig  nie.  Die  jongmense 
(veral  die  hoërskoolkinders)  neem  egter  met  geesdrif  deel 
aan  die  Ringsjeugaktiwiteite.  Die  Ringsjeugkamp  word 
uitstekend  bygewoon  en  by  die  Ringsbybelvasvra 
presteer  die  gemeente  se  jongmense  pragtig. 

Die  Ringsbybelvasvra  is  in  1998  in  Groot  Marico 
aangebied  deur  die  Ringsjeugvoorsitter,  ds  Hennie  van 
der  Linde.  Daar  was  bykans  300  jongmense  die  dag 
teenwoordig  (49  spanne).  En  hoe  lekker  was  dit  nie  om 
Groot  Marico  se  kerk  vol  jongmense  te  kon  sien  sit  nie. 

In  die  naskoolse  afdeling  het  10  spanne  van  die 
Ring  van  Zeerust  se  gemeentes  deelgeneem.  Drie  spanne 
van  Groot  Marico  het  deelgeneem.  In  die  afdeling  het  ons 
'n  eerste  plek  verower,  asook  'n  tweede  plek  saam  met 
Lichtenburg  gemeente  en  ook  'n  vierde  plek. 

In  die  hoërskool-afdeling  het  29  spanne 
deelgeneem.  Vier  van  Groot  Marico  se  spanne  het  in  die 
afdeling  deelgeneem.  Ons  het  hier  twee  gesamentlike 
tweede  plekke  behaal,  asook  ’n  vierde  en  'n  sesde  plek.  En 
in  die  laerskool-afdeling  het  daar  12  spanne  deelgeneem. 
Groot  Marico  se  spannetjie  het  in  die  afdeling  tweede 
geëindig. 

In  totaal  was  daar  dus  5 spanne  wat  deurgedring 
het  na  die  streek  Bybel-  vasvra  wat  in  Klerksdorp 
aangebied  is.  Hierdie  prestasie  is  voorwaar  iets  om  op 
trotstewees! 


'n  Groot  persentasie  van  ons  gemeentelede  is  bejaardes. 
Heelwat  van  ons  bejaarde  lidmate  woon  steeds  alleen  op 
die  plase,  maar  talle  het  ook  die  voorreg  om  by  hulle 
kinders  aan  huis  te  woon  of  in  'n  woonstel  aangrensend 
aan  die  kinders  se  huis. 

Ons  bejaarde  lidmate  staan  egter  geen  tree  terug 
vir  die  jongmense  as  dit  by  werk  kom  nie!  Diegene  van 
hulle  wie  se  gesondheid  dit  toelaat  is  meestal  heelhartig 
betrokke  by  die  karnavalle  en  anderfunksies  van  die  kerk. 

Ons  oudste  vroue  lidmaat  is  tannie  Dolly 
Barnard.  Sy  het  in  April  tydens  ons  feesjaar  92  jaar  oud 


geword.  Ons  oudste  manlike  lidmaat  verjaar  net  'n  paar 
dae  na  tannie  Dolly.  Hy  is  oom  Hannes  van  Tonder  wat  ook 
hierdie  jaar  92  jaar  oud  geword  het.  Beide  tannie  Dolly  en 
oom  Hannes  se  gesondheid  laat  dit  deur  die  genade  toe 
dat  hulle  nog  gereeld  die  eredienste  kan  bywoon. 

Ons  is  voorwaartrots  om  in  ons  gemeente  soveel 
bejaardes  te  hê  wat  deur  hulle  voorbeeld  ons  ook 
aanspoor  om  in  die  geloof  te  volhard. 

Van  links  na  regs  sit 
tannie  Dolly  Barnard,  ons  oudste  vroue  lidmaat. 
Oom  Hannes  van  Tonder,  ons  oudste  manlike  lidmaat, 
en  sy  vrou,  tannie  Nellle  van  Tonder 


FÊESBLAD  VAN  DiE  GEIVIEEMTE  GROOT  MARICO 

Ooriede  Ouboet  Nel  was  'n  legende  in  Groot  Marico.  Hy 
was  die  broer  van  Gerrie  en  Martiens  Nel  wat  steeds 
lidmate  in  Groot  Marico  is.  Hy  was  'n  Hervormer  in  murg  en 
been  en  was  bekend  in  die  hele  Marico  distrik. 

Een  van  sy  talente  was  dat  hy  baie  digterlik  was. 
Voor  sy  dood  het  hy  'n  bundeltjie  gedigte  die  lig  laat  sien. 
Hy  is  in  1995oorlede. 

Hier  volg  'n  gedig  wat  hy  geskryf  het  oor  Marico 
se  basaar  soos  hy  dit  ervaar  het. 


MARICO  BASAAR 
Paul  staan  aan  die  roer, 

Niemand  mag  nou  sioer. 

Al  die  mense  die  werk, 

By  die  Hervormde  Kerk. 

Want  die  tyd  van  die  jaar, 

Hou  hulle  groot  basaar. 

Veronica  dra  'n  yslike  sloop, 

Waaruit  sy  kaartjies  verkoop. 

Groot  pryse  is  al  gewen, 

Ditmoetjul  erken. 

Soos  diamante  en  plase, 

'n  Vakansie  die  laaste, 

Op  Hermanus  virtwee, 

'n  Maand  by  diesee. 

'n  Weekvoordietyd,  douvoordag, 

Begin  die  boereal  om  beeste  te  slag. 
Daar  word  vleis  gemaal,  en  wors  gestop, 
Daar  is  ook  bene  vir  winter  sop. 

En  o my  griet,  daar  word  wild  geskiet, 

Dit  hang  in  rye,  en  is  op  die  basaarte  krye 
Die  groente  kom  in  vragte, 

Boalle  verwagte, 

Dit  word  gepak  in  hope, 

En  is  goedkoop  te  kope. 

In  Ouma  se  stal,  gaan  dit  mal, 

Daar  is  pannekoek  en  wors, 

En  koffievirdie  dors. 

Kerrie  en  rys,  pap  en  vleis. 


Daar  is  mampoer  in  flessies, 

Gestook  van  wilde  bessies. 

En  musiekwatzoem, 

Ag,  te  veel  om  op  te  noem. 

Daar  word  ook  stories  aangebied, 
Deur  Ouboet  wat  groot  spek  kan  skiet. 


L. 


Hy  moes  toe  later  eerlik  bieg, 

Dat,  dit  was  mos  'n  lekker  lieg. 

Endie  veilingbegin, 

Daar  is  iets  vir  die  hele  gesin. 

Van  meubels  en  trekkers, 

Totspeelgoed  en  rekkers. 

En  glo  my  gewis,  tot  'n  nuwe  doodskis, 

Almal  bie  fluks  daaraan, 

Want’niederen’nelk, 

Moeteenmaal  na  die  kerkhof  gaan. 

En  jy  kyk  nie  deur  'n  bril,  Want  dit  is  'n  ware 
krokkedil. 

Hy  is  gevang,  waar  hy  skuil, 

Diep  in  die  waters  van  Marico  se  kuil. 

En  dan  die  einde  van  die  dag, 

Wat'n  mooi  bedrag, 

Honderd  en  vyf,  dit  laat  'n  mens  jou  oë  vryf. 

Want  dit  was  mos  "Lagkarnaval", 

Op  Groot  Marico,  daar  in  Wes-Transvaal. 

DIETYDPERK1968-1986 

PREDIKANT  Ds  VanSchalkwyk 

VOORSITTER  Kerneels  Buitendag 

SEKRETARESSE:  BettieNaudé 

Opvallend  is  die  feit  dat  tafels  en  stalletjies  toe  nie  veel 

verskil  het  van  die  wat  huidiglik  aangebied  word. 

Twee  basaars  was  jaarliks  gehou,  'n 
middagbasaar  in  Junie,  wat  om  14:00  begin  het  en 
deurgeloop  hettot  ’n  filmvertoning  om  19:00.  Dit  het  groot 
byval  gevind  en  rolprente  soos:  'Kyk  na  die  Sterre',  'Die 
voortreflike  familie  Smit',  'Ek  sal  opstaan'  en  'Kaptein 
Caprivi'  is  vertoon.  Toegang  was  50c  vir  volwassenes  en 
20c  vir  skoolkinders.  Verversings  is  gedurende  pouses 
verkoop. 

Die  ander  basaar  was  weer  in  November  gehou. 
Frikkie  Smith  was  toe  reeds  getaak  met  die  slagtery.  In 
November  1968  is  twee  beeste  ontvang  - geskenk  deur 
Tjaart  Rall  en  mev  Joubert.  Vyf  Skape  en  drie  varke  was 
ook  deel  van  die  vleistafel. 

Vanaf  1968-1971  verander  nie  veel  in  die  metode 
van  aanbieding  nie.  Vleispryse  was  soos  volg:  Maalvleis 
30c,  bene  25c,  wors  25c,  voorkwart  30c,  en  agerkwart  35c 
perkg. 


SEKRETARESSE:  BettieNaudé 

Koos  Claassen  stel  voor  dat  die  Novemberbasaar  deur  'n 
kontant  kollekte  vervang  moet  word.  Dit  was  blykbaar  nie 
suksesvol  nie,  want  in  1976  word  daar  weer  op  twee 
basaars  besluit.  Bettie  Naudé  bedank  as  sekretaresse  en 
mej  Combrinck,  dogtervan  Manie  Combrinck,  word  in  haar 
plek  verkies.  Jurie  van  Wy  k word  verkies  as  voorsitter. 

1977 

Vieispryse  word  soos  volg  aangepas:  Wors  R1,30, 
voorkwarte90cen'nagterkwartR1,30.  Pannekoek  lOc. 

1978 

Koos  Claassens  word  verkies  as  sekretaris.  Die 
vetkoekstal  benodig  tien  bottels  olie,  25  kg  koekmeel  en 
12,5kg  maalvleis.  Die  koektafel  rapporteer.  Vyftig  groot 
koeke,  Twintig  dosyn  kleinkoekies  en  twaalf  terte. 

1980 

Ds  Chris  Kruger  word  verkies  as  voorsitter  en  Koos 
Claassens  bly  as  sekretaris  aan. 

1981 


1972 

Ds  Priester  Smit  en  sy  moeder  woon  die  vergadering  vir 
die  eerste  keer  by.  In  'n  notule  in  1977  blyk  dit  dat 
basaarvergaderings  geslote  vergaderings  was  aangesien 
ds  At  McDonald  toestemming  vra  dat  sy  vrou,  mev  Anna 
McDonald,  asook  die  kassiere  die  vergadering  mag 
bywoon. 

1974 

Die  koekrak  tans  in  gebruik  is  in  1974  deur  Manie 
Combrinck  gemaak  en  die  materiaal  is  geskenk  deur  Boet 
Nel.  'n  Rekord  van  twaalf  beeste,  een  vark  en  een  skaap 
word  ontvang.  Agt  Beeste  word  geslag  by  die  slagpale  in 
Zeerust.  Die  skaap  word  opgeveil.  Dis  nie  duidelik  wat  van 
die  ander  vier  beeste  geword  het  nie  - miskien  die 
ontstaan  van  die  beesbank?  Koos  Claassens  het  'n 
voorstel  gemaak  dat  daar  voor-  en  agterkwarte  verkoop 
moet  word  en  Sarel  Naudé  het  voorgestel  dat  daar  van  die 
boude  opgeveil  moet  word.  Drie  wyke  was  gewoonlik 
verantwoordelik  vir  die  verwerking  van  die  vleis  - al  die 
tafels  het  jaarliks  roteer.  Interessant  is  dat  die 
Basaarnotuleboek  tot  aan  die  einde  van  1974  deur  die 
interne  ouditafdeling  van  die  kerk  geoudit  is. 

1975 

PREDIKANT  DsAtMcDonald 

VOORSITTER  : Gertvan  Loggerenberg 


Abey  Joubert  is  nou  voorsitter  en  Koos  Ciaassens 
sekretaris.  Basaar  inkomste  ongeveer  R1 3 000,00  in  Junie 
en  ongeveer  R3  000,00  vir  November. 

1987 

PREDIKANT  Ds  Paul  Kern 

VOORSITTER  BoetNel 

SEKRETARESSE;  Koos  Landsberg 

Tussen  1981-1987  het  daar  'n  klein  verskuiwing  begin 
plaasvind.  Die  basaarkommissie  is  uitgefaseer  en  die  hele 
gemeente  is  betrek  by  besluitneming.  Artikels  soos 

meubels,  wawiele,  roomkanne  ens  is  op  die  veiling 
aangebied.  Die  eerste  basaar  is  buite  die  saal  in  tente 
aangebied.  Baie  lidmate  is  erg  ontevrede  want  die  saal 
word  nou  'n  'wit  olifant'. 

Die  Van  Rensburg-gesin,  lidmate  van  die 
gemeente  tree  op  met  hulle  boereorkes,  wat  sodoende 
sorg  vir  die  regte  atmosfeer  op  die  Tradisionele  Boere 
Basaar'.  Verskillende  kompetisies  word  gehou,  onder 
andere  ’Ampie'  - gewen  deur  Frikkie  van  Rensburg  en 
’Stoere  Boeretannie'-gewen  deurFlori-Ann  Esterhuizen. 

'n  Groot  hulp  is  die  koelkamer  wat  vir  'n  bedrag 
van  R4  000,00  aangekoop  is,  Bee.ste  word  nou  'n  week 
voor  die  tyd  geslag.  Die  hele  gemeente  help  ook  nou  met 
die  vleisverwerking  om  gees  te  bou  vir  die  groot  dag  van 
die  karnaval.  Die  veiling  word  uitgebrei,  omdat  die 
potensiaal  as  geldgenereerder  besef  word  en  die  eerste 

professionele  afslaer,  Piet  Gouws,  word  gekry  vir  die  doel. 
Vir  die  eerste  keer  word  ’n  luidsprekerstelsel  deur  Nollie 
Neveling  by  2SDB  Zeerust  geleen.  Joggie  Prinsloo  van 
Randfontein  het  as  gaskunstenaar  opgetree. 

Die  waarde  van  reklame  word  deur  ds  Paul  Kern 
beklemtoon  en  vir  die  eerste  keer  word  wyd  geadverteer 
op  Radio  Jakaranda  en  Radio  Afrikaans.  Koerantberigte 
word  deur  Daan  van  der  Merwe  geskryf  en  deurgestuur  vir 
publikasie  vir  plaaslike  koerante  asook  die  dagpers.  Later 
is  ook  berigte  geskryf  deur  Jurie  en  Maryna  Steyn. 

Wennervan  die  ' Ampie-kompitisie':  Frikkie  van  Rensburg. 
Onder:  Ds  Kern  en  Boet Nel 


Daar  word  'n  nabetragtingsvergadering  op  17  i 
Junie  1987  gehou.  Alle  stalletjies  se  sameroepers  skryf ’n  í 
verslag:  Voorraad  wat  daar  was,  gebreke  soos  tekorte,  i 
ensovoorts,  moet  aangeteken  word.  Die  kaartjiestelsel  is 
ook  moeilik  kontroleerbaar  - elke  stalletjie  wii  weet  wat  die 
inkomste  was.  Op  voorstel  van  Maryna  Nel  word  daar  in 
1988  na  ’n  kontant  verkoopstelsel  by  alle  stalletjies 
oorgeskakel,  met  ’n  sentrale  bank  om  die  geld  te  beheer.  i 
Dit  blyk  'n  groot  sukses  te  wees,  aangesien  dit  nou  nog  } 
toegepas  word.  Die  Novemberbasaar  word  ook  nou  i 
vervang  met  'n  'wit  oiifant  veiling’  wat  op  31  Oktober  1987  : 

aangebied  was.  Drie  beeste  word  geslag  en  die  susters 
rugsteen  die  veiling  met  verversings  vanuit  die  tente,  wat 
langs  die  teerpad  opgeslaan  was.  Chris  Swart,  ’n  Zeerust- 
lidmaat,  was  die  afslaer.  Dit  was  'n  reuse  sukses!  Die  : 

volgende  basaar  word  ook  reeds  lank  vooruit  beplan  vir  4 1 

Junie  1988.  Die  tema  is  MARICO  BAANBREKERS- 
KARNAVAL. 

Ds  Paul  Kern  kondig  die  Sondag  af  van  ’n  her- 
klassifisering  van  die  gemeente  op  die  Maandagaand  in 
die  kerkgebou.  Die  afkondiging  werk  uitstekend  - nog  die  | 

meeste  lidmate  teenwoordig  op  'n  basaarvergadering.  Die  | 

wyke  word  in  3 groepe  verdeel:  die  Portugese  - 500  jaar,  | 

die  Franse  Hugenote  - 300  jaar  en  die  Boere  - 1 50  jaar.  ji 

Hierdie  was  seker  die  karnaval  met  die  grootste  skouspel  ’ 

van  almal!  ’n  Vlot-optog  vanaf  die  polisiestasie  in  Groot  'é 

Marico,  die  Boere  op  ’n  ossewa  in  boeredrag.  Die  i 

Poitugese  op  'n  karveel  en  die  Franse  Hugenote  geklee  t| 

met  Franse  drag  (gehuur  by  Truk)  op  hulle  monument-vlot 
met  perderuiters  wat  'n  groot  verkeersopeenhoping 
veroorsaak  het.  Ben  Theunissen  was  die  dag  die 
gaskunstenaar. 

Dit  is  nou  duidelik  dat  ’n  permanente 
karnavalterrein  beplan  moet  word  en  vandaar  die  huidige 
opset  met  verhoog  en  dansbaan  kompleet. 

Die  grootste  gemeente-betrokkenheid  het 
ontstaan  met  die  besluit  om  nie  weer  ’n  basaar  of  wit  olifant 

veiling  gedurende  November  aan  te  bied  nie,  maar  om 
vroegtydig  2 000  kuikens  aan  te  koop  en  onder  die  wyke  te 
verdeel  vir  grootmaak  en  op  3 Desember  1988  is  die 
grootste  pluimvee  veiling  aangebied. 

Ongeveer  350  geveerdes  is  met  'n  sewe  ton 
vragmotor  van  Johan  Schutte  van  die  Landbou-kollege  te 
Potchefstroom  aangery.  Die  grootste  verskeidenheid 
denkbaar.  Kleinste  kapokke,  ganse,  poue  en  kalkoene 
was  opgeveil.  Die  susters  het  weer  verversings 
aangebied.  Ongeveer  R20  000,00  word  ge-in  en  'n 
soortgelyke  poging  word  weer  op  2 Desember  1989 
aangebied.  Ernie  Potgieter  was  die  afslaer  by  beide 
veilings. 

DIE  JUNIE  1989  KARNAVAL  IS  DIE  DUITSE 
VOLKSTAAT' 

Die  eerste  volkstaat  word  binne  die  Republiek  van  RSA 
uitgeroep  met  'n  eie  president.  Nominasies  word  in  die 
gemeentevergadering  vir  'n  president  gemaak.  Persone 
wat  genomineer  word  moet  R50,00  betaal.  Die  verkiesing 
van  die  presidentsvrou  vind  op  'n  soortgelyke  basis  plaas 
en  elkeen  betaal  R25.00  by  nominering.  'n  Bedrag  van 
R5  000,00  word  blitsvinnig  ingesamel,  die  verkiesing  vind 
pergeheime  stemming  na  die  daaropvolgende  Sondag  se 
erediens  plaas,  die  uitslag  word  gekook  (miskien  nie  die 
eerste  nie)  en  die  drie  kandidate  dring  deur  na  die 
verkiesing  op  die  karnavaldatum,  naamlik  Ds  Paul  Kern, 
Daan  van  der  Merwe  en  Koos  Landsberg. 

Nog  'n  eerste  is;  kiesers  betaal  R1,00  per 
stembrief.  Die  Duitse  besoekers  word  in  Duits  verwelkom 
deur  Corina  Meyers  ('n  onderwyseres  van  Zeerust). 
Veronica  Kern  word  eenparig  verkies  as  presidentsvrou. 

Die  drie  kandidate  deel  die  verhoog  voor  die 
verkiesing  om  leë  beloftes  te  maak.  Ds  Paul  Kern  word 
verkies  as  president,  Abey  Joubert,  Daan  van  der  Merwe 
en  Willie  Kok  vermom  as  AVB-lede  (Afrikaner  Volks 
Bende),  voer  binne  'n  minuut  na  die  verkiesing  'n 
staatsgreep  uit,  Die  president  en  sy  verkiesingsbeampte, 
Abey  Herbst,  word  toegesluit.  'n  Kontant  losprys  word 
geëis  en  'n  bedrag  word  by  Meisie  du  Toit,  die  landdros, 
betaal  om  die  president  te  bevry  vir  Sondag  se  Erediens. 
Terra  Terblanché  was  die  gaskunstenaar  met  egte  Duitse 
Ompha'  musiek. 

DIE ' DIAMANT  STORMLOOP-KARNAVAL'  1 990 

Die  geleentheid  het  seker  die  verbeelding  van  lidmate  en 
mense  landswyd  die  meeste  aangegryp.  Jare  na  die 
suksesvolle  afhandeling  hiervan  het  ons  nog  steeds 
oproepe  ontvang  van  kerke  en  instansies  wat  'n 
soortgelyke  item  wou  aanbied.  Die  siftingsmetode  het  die 
voordeel  ingehou  dat  eienaars  van  kaartjies  self  hul 
houers  (plantsak)  vol  sand  moes  sif.  Die  groot  verrassing 
was  die  ou  pennies  binne  in  die  houers,  geplaas  deur  die 
gaskunstenaars  Innes  en  Franna  Benadé. 

Die  voordeel  van  die  metode  was  dat  die 
I organiseerders  ook  kon  deelneem,  aangesien  die  datums 
op  die  pennies  die  verskillende  pryse  verteenwoordig  het. 


Daar  is  bereken  dat  daar  op  'n  gegewe  oomblik,  terwyl  die 
delwersproses  aan  die  gans  was,  ongeveer  4 000  mense 
teenwoordig  was,  Die  eerste  prys  was  'n  diamant  van  by 
die  R1 0 000,00.  Dit  word  gewen  deur  'n  dogter  van  Hennie 
van  Vuuren. 

Eindelik  was  ons  oortuig  daarvan  dat  ons  'n  wenresep 
gehad  het  waarvolgens  ons  in  die  toekoms  te  werk  sou 
gaan. 

'n  Goeie  tema  is  'n  vereiste  met  deurlopende 
goeie  vermaak  deur  bekende  gaskunstenaars 
'n  Kompetisie  met  'n  goeie  prys 
Landswye  reklame  oor  die  radio  sowel  as 
koerantberigte  om  die  nodige  koopkrag  in  te  voer 

Veiling  met  aantreklike  artikels  en  'n  goeie  afslaer 
Vleis,  wild  en  salami's 

Die  impak  van  die  karnaval  is  van  so  'n  aard  dat  buurdorpe 
nie  die  vrymoedigheid  het  om  'n  soortgelyke  karnaval  aan 
te  bied  nie,  Die  lidmate  wat  stalletjies  bedryf  raak 
professioneel  en  die  organisasie  al  rnakliker, 

1991 

Die  siftingsmetode  by  die  bepaling  van  'n  prys  was  so 
geslaagd  dat  daar  besluit  is  om  die  wenner  van  die ' Wen  'n 
Plaas'-karnaval  op  dieselfde  wyse  te  bepaal. 

Groot  moeite  is  deur  Flip  Joubert  en  lede  van  die 
terreinkomitee  gedoen  om  die  ou  plaasopstal  op  te  knap 
voordie  karnaval. 

'n  Geweldige  belangstelling  het  landswyd 
geheers  vir  die  twee  ha  grond  wat  bekend  gestaan  het  as 
die  ' Joinergedeelte'  op  die  rivieroewer  met  'n  aparte 
transportakte  wat  bekom  is  met  die  aankoop  van  die 
huidige  pastoríe  by  Jansie  en  Christine  Jonker.  Japie 
Swart,  'n  skoolseun  uit die  gemeente,  was  die  wenner.  Die 
orkes  wat  opgetree  het  was  Gert  Ross  en  advokaat  Johan 
Pretorius  was  seremoniemeester. 

Geen  moeite  was  ooit  te  groot  om  pogings  aan  te  wend  vir 
fondsinsamelings  nie,  Dit  blyk  duidelik  van  die  notules  van 
'n  hengelkompetisie  wat  gedurende  Februarie  1 991  gehou 
is.  Toe  alreeds  is  pogings  aangewend  om  'n  geskikte  borg 
te  kry  om  'n  gemerkte  vis  in  Riekertsdam  vry  te  laat, 
Samesprekings  met  Sasol  het  niks  opgelewer  nie,  sowel 
as  verskeie  versekeringsmaatskappye.  Hannie  Barnard 
het  die  gesoute  hengelaars  uitgestof  met  die  grootste 
kurper  en  Henry  Boshoff  met  die  swaarste  sak  vis. 

Aangesien  daar  soveel  moeite  gedoen  word  met 
die  karnaval  gedurende  die  eerste  naweek  in  Junie  elke 
jaar  is  daar  besluit  om  slegs  een  karnaval  per  jaarte  hou. 
Eike  jaar  'n  ander  tema  en  gaskunstenaar  wat 
reklamewaardig  is.  Behalwe  eersgenoemde  is  die 
volgende  temas  met  groot  sukses  aangebied; 

Gaskunstenaars 

Jag-karnaval  1992  Big  four;  Lance  James,  Sally 

Vaughn,  Big  Ray  McKenzie 
en  Joanna  Field 

Lekkerlag  1993  HennieSmit 

Golden  Oldies 

1994 

Touch  ofClass 

Volstruisfees 

1995 

Jannie  Kruger 

Woeste  Weste 

1996 

Clive  Bruce 

Hollywood 

1997 

JohannStemmet 

Donkiejare 

1998 

Willie  & Lerina  Birkenstock 

Rare  items  is  ook  gedurende  hierdie  tydperk  opgeveil, 
soos  byvoorbeeld  'n  doodskis  en  'n  krokodil  - 'n  mak  aap 
en  'n  donkievul.  Groot  bedrae  is  hiermee  ingesamel  op  'n 
basis  van  koop  en  teruggee.  'n  Produk  eie  aan  die  Marico 
wat  baie  gewild  geraak  het  op  die  veiling  elke  jaar  is  die 
meubelstuk  van  Jantjie  Reichel  asook  die  jagmes  van 
Norman  Joubert.  Bossie  Boshoff  van  Erpo  Afslaers  en 
Kallie  van  der  Merwe  van  Bosveld  Afslaers  het  die  vermoë 
as  afslaers  om  op  'n  komiese  wyse  'n  groot  sukses  van  die 
veilings  te  maak,  asook  die  offervaardigheid  van  lidmate 
en  ondersteuners  uit  buurgemeentes. 

Ds  Hennie  en  Michelle  van  der  Linde  word  vanaf  1 996  met 
die  Woeste  Weste-  karnaval  deel  van  die  organisasies.  Dit 
blyk  duidelik  dat  hulle  vorige  ondervinding  en  entoesiasme 
waarmee  dinge  aangepak  word  vir  die  gemeente  'n  groot 
aanwins  gaan  wees,  veral  as  gekyk  word  na  die 
Hollywood-karnaval  in  1997,  waar  lidmate  soos  Maryna 
Steyn,  Monica  du  Plessis  en  Rita  de  Klerk  uittreksels  uit 
rolprente  aangebied  het  wat  uniek  was.  Dit  het  deel 
gevorm  van  Johann  Stemmet  se  'Noot  vir  Noot'-spei. 
Almal  was  dit  eens  dat  dit  die  beste  metode  van 
gemeentebou  is  en  so  bring  die  karnaval  jaarliks  die 
gemeente  bymekaar  en  word  nuwe  lidmate  by  die 


gerneente  bymekaar  en  word  nuwe  lidmate  by  die 
gemeente-aktiwiteite  betrek. 

Reeds  so  vroeg  as  1987  is  daar  onder  die  besef 
gekom  dat  die  karnaval  die  hoofbron  van  inkomste  van  die 
gerneente  is  en  dus  noodsaaklik  is  vir  die  voortbestaan  van 
die  gemeente.  Die  temas  was  uniek.  Alles  was  met 
kreatiewe  denke  en  geloof  aangepak!  Vir  seker  was  die 
Donkiejare-karnaval  van  1998,  wat  deel  gevorm  het  van 
die  gemeente  se  feesjaar  - die  hoogtepunt.  Daar  is  'n 
rekord  bedrag  van  R160  000,00  ingesamel. 

Pryse  van  items  is  markverwant  om  sodoende  J 
die  maksimum  te  genereer  uit  dit  wat  die  lidmate  as  deel 
van  hul  tiende  vir  die  kerk  wil  gee.  Vir  1998  se  karnaval  is 
vier  en  twintig  beeste  en  agtien  varke  geslag.  960  kg  wors 
is  gemaak,  200  kg  vlakvarkvleis  vir  salami's  en  weense  \ 

worsies,  120  kg  biltong  en  90  kg  droëwors.  Pryse  is  nou  | 

soos  volg:  Wors  R15,00,  maalvleis  F?14,00,  voorkwarte 
R9,50  en  agterkwarte  R1 0,00  per  kg.  Eenduisend  tombola  i 

artikels.  Gebak:  52  groot  koeke,  22  dadelbrode,  68  brode, 

51  dosyn  koeksisters.  Die  vleis,  veiling  en  J 
kompetisiekaartjies  bring  die  meeste  geld  in,  dog  sonder  al  i 
die  stalletjies  sou  dit  nie  moontlik  gewees  het  om  ^ 

R160  000,00  in  te  samel  nie. 

Dank  aan  al  die  gemeentelede  wat  alles  in  die  ' 
geloof  aanpak,  bereid  is  om  op  te  offer  vir  die  liefde  vir  die 
kerke  en  die  Heer  van  die  kerk,  maar  alle  dank  aan  ons 
hemelse  Vader  wat  dit  vir  ons  moontlik  maak!  1 

Boet  Nel  I 

Karnaval  voorsitter- 1 998 

DieGemeente  Groot  Marico  se  grense  strek  vanaf  die  wyk 
Straatsdrif  wat  die  verste  noord  lê  tot  die  wyke  Kaaloog  en 
Rooikrans  wat  die  verste  suid  lê.  Van  duskant  Vaalkop  in 
die  weste  tot  die  wyk  Rondawelskraal  wat  die  verste  oos  lê. 

Die  gemeente  het  tans  282  belydende  lidmate. 
Daar  is  ongeveer  145  besoekpunte.  Daar  funksioneer  op 
die  oomblik  twintig  wyke  wat  elk  'n  ouderling  en  diaken  het. 
Van  hierdie  twintig  wyke  is  net  een  'n  wyk  in  die  dorp.  Die 
ander  negentien  wyke  is  almal  plaaswyke. 

Die  Hervormers  van  Groot  Marico  is  nie  bang  vir 
werk  nie.  Daar  word  elke  maand  twee  veilings  gehou  in  die 
veilingskrale  van  die  gemeente.  Bosveld  en  Erpo  Afslaers 
hou  maandeliks  elk  'n  beesveiling.  Ouderling  Henk 
Havenga  staan  aan  die  hoof  van  die  reëlings  by  die  kerk  se 
veilings.  Hy  en  diaken  Piet  Meyer  hou  ook  die  veiiingskrale 
in  stand. 

Die  susters  van  die  gemeente  benut  ook  hierdie 
vendusies  as  'n  geleentheid  vir  bykomende 
fondsinsameling.  Daar word  heerlike  vetkoek,  pap  en  wors 
verkoop.  Die  susters  verdien  werklik  lof  vir  hulle  getrouheid 
om  oor  baie  jare  reeds  op  hierdie  veilings  eet-en  drinkgoed 
teverkoop! 

Hervormers  kuier  egter  ook  graag.  Daarvan 


getuig  die  feit  dat  baie  lidmate  Sondae  na  die  erediens 
eers  'n  koppie  tee  of  koffie  gaan  drink.  Die  teeskink-beurte 
word  ook  beurtelings  deur  verskillende  wyke  behartig. 

'n  Hoogtepunt  op  die  jaarlikse  kalender  bly  egter 
die  karnaval  wat  altyd  met  'n  bepaalde  tema  gepaard 
gaan. 

Daar  vind  ook  aan  die  einde  van  die  jaar  'n 
gemeentekuierdag  plaas  waar  die  gemeente  gratis  'n  ete 
kan  geniet  en  op  'n  informele  manier  kan  saamkuier  op  die 
kerkterrein.  Moeite  word  ook  gedoen  om  die  kinders  op  die 
dag  gelukkig  te  sien.  Daarom  word  speletjies  en  ander 
vermaak  spesiaal  vir  hulle  gereël. 

Foto's; 

Nol  Van  links  na  regs:  Jan  Meintjes,  Thinus  Schwartz 
en  Jaco  Geldenhuys. 

No.  2 Van  links  na  regs:  Alani  en  Brenda  van  der  Merwe 
en  Marica  en  Frikkie  du  Plessis. 

No.3  Van  links  na  regs;  Rochelle  en  Ansie  van  der 
Merwe,  Marie  en  Retha  van  Rensburg  en  Casper 
van  derMerwe. 

No.4  Van  links  na  regs:  Emma  Havenga,  Elsie 
Combrincken  Edith  van  Staden. 

